
NJEGOVA LIČNOSTI NJEGOV RAD 


Idealni su oni ljudi od pera kojih je fizlonomija sačuvana 
u njihovim djelima sukladna s njihovim životnim licem. Do- 
kaz to je da im medju životom i djelom, riječi i naziranjem 
nema suprotnosti, da su puno svoje bivstvo uložili u stvara- 
nje. Time njihovo djelo stiče ne samo ljudsku nego i vre- 
mensku vrijednost. U njihovim knjigama sačuvane su nepa- 
tvoreno misao i osjećanje njihova doba, njegove težnje, 
shvaćanja i ideali. I sasvim je nuzgredno pri tome da li je 
njihovo područje stvaranja lirika, roman, essay ili znanost; 
uvijek su reprezentativni tumači svoje epohe. 

Takav je čovjek od pera i profesor Gjuro Szabo. Čovjek, 
kojega upoznajemo iz njegovih spisa isti je istacki onaj, ko- 
jega poznaje svijet dobrog dijela hrvatske zemlje od kvar- 
nerskih otoka pa sve tamo do obala Dunava. Danas, nakon 
četerdeset godina neumorne radišnosti prof. Gjuro Szabo 
živ je pojam čuvara hrvatskih kulturno-historijskih vrednota. 


 Kadgod one dodju u opasnost zaječi na njihovu obranu 


krepak njegov glas; riječ mu je uvijek kruta, oštra, borbena, 


ne zna kompromisa; udara izravno bez obzira, ne brinući se 


ni časka za eventualne posljedice po svoju ličnost; utjelov- 
ljena je iskrenost kad treba razotkriti istinu, koja je obično 
neugodna činjenica. A takav je i u svom svakidašnjem ži- 
votu: oštra mu je besjeda, ali ta njegova oštrina izvire iz naj- 
čišćih vrutaka ljubavi za stvar, kojoj je posvetio život, lju- 
bavi, kojom živi zanos jednoga idealiste. 

Upravo po tom svojemu borbenom idealizmu za žive 
vrednote prošlosti prof. Gjuro Szabo reprezentativan je! 
hrvatski intelektualac, predstavnik dominantne vrste trud- 
benika hrvatskoga kulturnog stvaranja. Historizam jedna je 


Šš 


bitna značajka života hrvatskog naroda. Nije to tek od jučer. 
Kroz hiljadu godina hrvatski ljudi gledaju svoju sadašnjost 
kao nadogradnju na čvrstim temeljima prošlosti, za tu ideju 


prošlosti bore se, čuvaju je, obnavljaju, potsvjesno osjeća- | 


jući da bi oni, kao malen narod, koji živi u nezavidnima geo- 
političkim zonama u neprekidnim ciklonima historijskih sila 
prestao bitisati kad bi se slomile kotve, koje ga drže s proš- 
lošću. U prošlosti su stvoreni povoljni preduvjeti za život i 
fi se preduvjeti čuvaju i brane kao pravo Hrvata na život. 
Život Hrvata kontinuitet je borbe za to pravo, održanje nje- 
govih tradicija. Rijetki su narodi u Europi, koji su kroz 
hiljadu godina održali kontinuitet svojega državnog prava u 
prkos političkima, ekonomskim i društvenim mijenama. 

Sve je na svijetu podvrgnuto mijeni. Nekoć se govorilo: 
sve što živi, organski i idejni svijet, osudjeno je umrijeti. Ali 
danas se zna da smrt ni u organskom svijetu nije konačan fi- 
nale, pretvorba u ništa, već samo prelaz iz jednoga stanja u 
«drugo: mijenja se samo formula materije. Isto je tako i sa 
svijetom duha: stare se formule pretaču u nove. Mijenja se 
i formula hrvatskoga historizma. Obamrla je na neko vrijeme 
formula hrvatskoga državnog prava. No upravo u to doba 
hrvatski se historizam preobrazuje, stiče nove životne elane: 
mjesto hrvatskoga državnog prava zauzimlje kulturno pravo. 

Otkriva se činjenica da je pravo kulture starije od sa- 
moga državnog prava, da upravo pravo kulture, vjekovna 
snaga naroda oblikovati cjelokupni život po svojemu osje- 
ćanju, u skladu sa svojim naziranjima, daje narodima pravo 
na život i opstanak u ljudskoj zajednici. Ukazuje se činje- 
nica da narodi proživljuju političke potrese samo. snagom 
svoje kulture, izražaja svoga duha u svom etosu; svojoj 
knjizi, umjetnosti, društvenom i pravnom poretku. 

Prof. Gjuro Szabo jedan je naših pionira na području 
kulturne povijesti. U 19. vijeku povjesna znanost Hrvata 
našla se tako reći na velikom napuštenom groblju; političke 
prilike diktiraju joj pravac rada; u borbi za spasavanje po- 
litičke individualnosti povijest je glavni pomoćnik političkih 
radnika, pružajući materijal, argumente za političko stvara- 
nje. Svi hrvatski povjesnici 19. vijeka, od Kukuljevića i Rač- 

koga do Tomašića i Šišića istodobno su i hrvatski politici. 
Rad povjesnika toga razdoblja pretežno se iscrpljuje u sabi- 
ranju materijala, njegovu spasavanju od propasti. Kulturna 
prošlost dolazi tako sticajem prilika u drugi red. I tu je rad 
ograničen na sabiranje gradiva. Ivan Kukuljević sa svojom 
neiscrpivom marljivošću, duhom istinskoga kulturnog po- 
vjesnika ipak stvara čudesa, u prkos manje povoljnim na- 
ziranjima svoga vremena. Ali Kukuljević kao prvi naš orga- 
nizator kulturno-povjesnog stvaranja velik je samotnjak; 
njdgov je govor većinom govor gluhima, a plodove rada užit 
će tek potomstvo. Svjedoči to August Šenoa, drugi velik orga- 
nizator kulturnog stvaranja Hrvata u XIX. vijeku, duh osje- 
ćajne pronicavosti upravo za kulturno-historijske vrednote, 
koji se 1873. gorko jada u svom opisu prvog putovanja ri- 
ječkom željeznicom »Hrvatski Semmering« na nehat hrvat- 
skoga svijeta prema hrvatskim starinama: »Mi smo, brate 
moj, na mnogo divljaci. Riječi smo vazda puni kao šipak 
koštica za svetinje hrvatske prošlosti, al" kad onamo — 
mućak, brate, mućak. Kad čovjek manje govori, a više traži, 
naći će se u čudu, koliko da imamo starina i umjetnina u 
svojoj zemlji. A uzmi, brate moj, koliku su silu toga blaga 
stranci ukrali i raznijeli, dok smo mi nemarni inter pocula 
živjeli, i — sit venia verbo — svoje patrijarhalno blato sma- 
trali zemaljskim rajem. Što evo rekoh, čini ti se možda po- 
nešto čuvstveno, romantički nije ni najmanje. Ja nisam kao 
Englezi, što kamečak mozaika od crkve sv. Marka u Mle- 
cima plaćaju cekinom, pa ga zamataju u pamuk kao moći 


. kakvog sveca, al? bez šale, toliko bi bar morali poštivati 


hrvatsku starinu, da ne rušimo te svjedoke stare slave, kad 
ih nije vrijeme porušilo, da ih čuvamo koliko se dade. To 
rade svi i najpraktičniji narodi.« Šenoin vapaj ostao je gla- 
som u pustinji; deset godina kasnije počelo je u Šenoinom 
gradu uništavanje najvažnijega kulturno-historijskoga spo- 
menika Hrvata: stare zagrebačke prvostolne crkve. 

Gjuro Szabo rodio se u Novskoj 3. II. 1875. Otac mu 
Gjuro, bivši krajiški kapetan a kasnije kraljevski kotarski 
predstojnik rodom je osječanin; otac mu je velik ljubitelj 
literature i — priznati prvi šahista u Hrvatskoj svoga vre- 

mena; pučku školu svršava u gornjogradskoj školi kod uči- 
telja Augusta Matoša, oca A. G. M-a, a gimnaziju takodjer u 
Gornjem gradu Zagrebu; profesori su mu bili uz ravnatelja 
Mirka Divkovića Ivan Broz, Ferdo Radanović, Franjo Marn, 
Hugo Badalić, V jekoslav Klaić, Josip Brunšmid i Gavro Ma- 
nojlović; gimnazijske nauke, koje svršava kao odlikaš, pre- 
kinuo je samo na par mjeseci pošavši u knjigoveški nauk 
poznatom starom zagrebačkom knjigovešcu Emanuelu Muč- 
njaku. Ništa u životu nije uzalud; ni taj izlet u šegrtovanje 
ne bješe jalov za Gjuru Szabu; rukovanje s kartonom i lje- 
pilom kasnije mu koristilo u muzealnom i fotografskom radu. 

«U mladosti se formira svaki čovjek. Ono nekoliko po- 
dataka školovanja Gjure Szaboa daju nam razabrati i izvore 
sklonosti kao i uticaje koji su mu dali prvu poputbinu za 
život. Od prvog djetinjstva vidi poštivanje knjige i vrednota 
duha. U roditeljskoj kući i kasnije u uzornoj gornjogradskoj 
gimnaziji stiče strog odgoj, ta strogost mu se ucijepila u 
bivstvo, ali strogost u prvom redu prema samom sebi i svom 
djelu; nije ga ta strogost u radu ostavila cijeloga vijeka. Poz- 
niji njegovi učenici zapamtili su Gjuru Szaboa kao »strogog 
profesora«; kasnije kroz život to se zapamćenje razbistrilo: 
ta strogost profesora Szabe divno se uskladila sa shvaćanjem 
ljudske naravi, njezinih odlika i slabosti. Prof. Szabo kao 
pedagog gledao je uvijek u učenicima prvo buduće ljude, 
njih je oblikovao, ali ne mehanički, ne za birokratske auto- 
mate, već za disciplinirane, ali slobodne ljude. Volio je svoje 
djake, cijelog svog života volio je mladost. 

Djačtvo gornjogradske gimnazije u osamdesetim i de- 
vedesetim godinama 19. vijeka, kao i ono narednih deset- 
ljeća, živjelo je u malom gornjem gradu pod sugestijom Še- 
noina gledanja. Pod krovom staroga »Popovoga tornja« 
djeca su učila abecedu, pored doma Dore Krupićeve gimnazi- 
jalci su dnevice kročili u školu osluškujući izbijanje sata 
staroga zvona Sv. Marka, u baroknom blještavilu crkve Sv. 
Katarine s grobovima hrvatskih banova mladost zaziva na 
početku školske godine »Veni Sancte« i oduševljeno pjeva 
pred ferijama »Te Deum«. A s prozora stare gimnazije puca 
pogled na savsku ravnicu i nov grad, koji raste i razvija se 

tako suprotan, drugojačiji novom gradu. Izmedju glasa časne 
prošlosti i neizvjesne, baš zato tako primamljive budućnosti 
razapet je horizont tih naraštaja u postanku, 

Školovanje Gjure Szaboa pada u doba khuenovštine. 
Doba je to drugoga francjozefinskog apsolutizma, ograniče- 
nog na Trojednicu. Kao i za Bachova ministrovanja pod pa- 
rolom stvaranja reda, rada i zakona sputava se sloboda 
misli i riječi. Oba razdoblja apsolutizma imaju za duhovni 
život Hrvatske sličan učinak. Bachov apsolutizam nagnao je 
preporodni naraštaj, isključivši ga iz politike, na organizi- 
ranje kulturnog rada; khuenovski apsolutizam, potisnuvši 
slobodnu hrvatsku inteligenciju iz političke arene, takodjer 
je nagnao na uporan kulturni rad. Šaka inteligenata iz neza- 
visne narodne stranke od reda su profesori, odgojitelji i 
upravo oni, odgajajući om najdjelotvornije spremaju 
likvidaciju khuenovštine. Sistematski se gradi nov kulturni 
ideal u skladu s geslom Strossmayerovim »prosvjetom k slo- 
bodi«. Upravo medju djacima gornjogradske gimnazije 
stvara se klijalište novih ideja, radjaju težnje za novim širim 
vidicima. Odgojitelji na gornjogradskoj gimnaziji nastoje 
dati svojim učenicima solidno, opsežno znanje i uzgojiti ono, 
što je tadašnjoj. Hrvatskoj bilo najpreče: značajeve. Gjuro 
Szabo stiče u gornjogradskoj gimnaziji profondnu klasičnu 
naobrazbu; moguće jače nego kod njegovih suučenika kla- 
sici su oblikovali čovjeka, njegovo životno shvaćanje i 
njegov izražaj. Često se stavlja prikor nastavnicima gornjo- 
gradske gimnazije da su klasike i uopće književnost gledali 
i suviše na naočale filologa; prikor taj je suviše općenit, 
upravo prof. Gjuro Szabo, učenik tih ljudi, rječiti je njegov 
demanti. Iz škole je ponio sačuvao i razvio zanosan smisao 
za vječno u klasicima, za jednostavnu ljepotu njihova izra- 
žaja, veličinu njihova ljudskog naziranja. Još danas u ča- 
sovima dokolice, a i kušnje, traži utjehe u neprolaznoj lje- 
poti Homera, skladu Horačevih stihova, eleganciji Cicero- 
novog izražaja, riječ je za nj najživlji spomenik prošlosti. 

S tom poputbinom Gjuro Szabo odlazi na sveučilišne 
Studije; odlučio se — nakon kratkog izleta u medicinu — za 
filologiju, germanistiku. Samo čovjek nikad ne zna gdje će 

završiti put, kojim je krenuo. »Od 1892. do 1896., priča sam, 
u kratkoj rukopisnoj autobiografskoj skici, boravio sam u 
Beču, da na tamošnjem sveučilištu učim germanističke nauke. 
Jakob Minor i Heinzel bili su mi glavni učitelji, koji su me 
uveli u poznavanje golemoga germanskog svijeta, naučili 
poznavati i jezik u raznim vremenima i zakone, po kojima 
jezik živi od davnine, naučili me poznavanju svih grana ži- 
vota, kako se već život velikoga naroda manifestira: i poeziju 
i privatni život i umjetnost i napose veoma važne dijelove: 
djela graditeljstva od najranijih početaka do današnjega 
dana. Ali ne samo da je to naučao univerzitet, već je i sam 
golemi grad, kroz stoljeća centar velike kulture donosio si- 
jaset pobuda, a nada sve je važno bilo, da sam naučio ono 
more utisaka sredjivati i obradjivati, tako, da je veliki i sa- 
vjesni rad prikazan za šire krugove tekar u rezultatima, na- 
činom takim, da se nije niti opažao golemi predrad. A tako 
sam nastavio raditi kroz cijeli život: neka čitač ne osjeti, da 
on i nehotice sudjeluje na istraživanju, da je i on saradnik! 
Kratki boravak u Niirnbergu sve je to pojačao: goleme 
zbirke Germanisches Museum-a silno su djelovale i djeluju 
Još i dan danas — nakon četiri decenija, nakon svega, što je 
ovo gigantsko vrijeme donijelo .. .« 

Gjuro Szabo, kao i sva njegova generacija, željan je 
znanja. Žedno pije dojmove velikoga grada; ništa mu ljudsko 
nije strano, ali strogost značaja spašava ga od stramputica, 
ne spada medju one koji planduju i zahire, da konačno pro- 
panu kao onaj Nehajevljev junak žrtva »velikoga grada«. 
Marljivo svršava u rokovima studije, ali studije njegove ne 
poznaju granica. Umjetničke zbirke jednako ga privlače kao 
i biblioteke i velika opera; začudo u baroknom njemačkom 


Beču postaje poklonikom talijanske muzike — prima eklek- > 


tički samo ono što odgovara njegovu shvaćanju, umije se 
oduprijeti tudjinštini, simpatije se kod Gjure Szabe nikad ne 
pretvoriše u slijepo poklonstvo. Voli njemačku misaonost, 
kao i buntovnost njemačke romantike; humani Goethe nje- 
gov je pjesnik, ali još i danas, sjećajući se mladih zanosa 
Gjuro Szabo voli recitirati u prijateljskom krugu stihove iz 

Lenauovih »Albingenza«, koji u njegovoj žarkoj interpreta- 
ciji stiču značenje »Leitmotiva« njegovog života kao čovjeka 


. i učenjaka: 


Das Licht vom Himmel lisst sich nicht versprengen, 
Noch laisst der Sonnenaufgang sich verhingen 

Mit Purpurminteln oder dunkeln Kutten; 

Den Albingensern folgen die Hussitten 

Und zahlen blutig heim, was jene litten; 

Nach Huss und Ziska kommen Luther, Hutten, 
Die dreissig Jahre, die Cevennenstreiter, 

Die Stiirmer der Bastille, und so weiter. 


Klasični uzgoj, koji su Gjuri Szabou dali učitelji gornjo- 
gradske gimnazije, izgradio je u njemu smisao za razmjernost, 
mjerilo vrednota i duboko poštivanje za istinitost riječi, uz 
sticanje. materijalnog znanja bečki studij ša upoznaje sa 
svijetom baroka, boravak u Niirnbergu sa srednjoeuropskom 
gotikom. No godine studija, koji će ga osposobiti za njegovu 
znanstvenu misiju, nijesu stvarno završene, stečeno znanje 
primjenom se razvija u stvaranje. Nakon svršenih sveuči- 


“ lišnih nauka Gjuro Szabo počinje učiteljevati na gimnaziji 


u Senju, drevnom hrvatskom kulturnom centru — i tu poči- 
nje za Gjuru Szaboa arheologa, kulturnog povjesnika nova 
škola, koju mu pruža sam život, ili bolje reći umiranje osta- 
naka kulturnoga blaga Hrvatske. »U Senju sam našao, veli 
sam prof. Szabo osobit svijet, čudan i za mene Slavonca 
tako osebujan, da sam ga zavolio do danas, ma da moram 
priznati, da ga nikad nisam sasvim shvatio«. A iz Senja, 
opreko morskog rukava, već onda ga otajno privlači glago- 
ljaški, frankapanski Krk; kasnije će mu posvetiti svoje naj- 
pronicavije, najdublje zapažaje. Profesorska služba ga vodi 
dalje, iz Senja odlazi u Osijek, opet u historijsku varoš, 
odakle potiče njegov rod, onda u Belovar gdje provodi šest 
godina; iz Belovara već poduzima svoja istraživalačka pu- 
tovanja po bližoj i daljoj okolici, gonetajući govor staroga 
kamenja, govor gradjevina, likovnih spomenika. Nakon de- 
set godina službovanja u pokrajini 1907. bude premješten u 
Zagreb, na istu gornjogradsku gimnaziju gdje je nekoć sam 

bio djakom. Nekađašnji njegovi učitelji a sad kolege dobro 
ocijeniše kapital talenta, koji se u njemu krije, spoznaše po- 
frebu da taj kapital treba prometati. I do nas je već dopro 
u te godine nov duh vremena i njegovog gledanja prošlosti; 
razaranje utvrda zagrebačke katedrale, demonstracija ad 
occulos što znači nenadoknadivo ništenje kulturno-historij- 
skih spomenika uz prosvjede nezavisne kulturne javnosti, 
donosi ipak jedan pozitivan rezultat: Badkačeva kula morala 
je propasti da pobijedi spoznaja kako se dalje ne smije više 
tim putem. Odlučuje se osnovati Povjerenstvo za očuvanje 


umjetničkih i historijskih spomenika, koje poslije dobiva . 


naziv Konzervatorskoga ureda; za tajnika poslovodju po- 
vjerenstva odabiru prof. Gjuru Szaboa; na preporuku Ta- 
dije Smičiklasa, Vjekoslava Klaića i dr. Josipa Brunšmida 
prof. Szabo odlazi na specijalne konzervatorske studije u 
Beč, Niirnberg i Prag i na povratku sa studija prof. Gjuro 
Szabo počinje svoj herojski kulturni rad. »Nekako se kao 
slutilo, pripovijeda on sam, da dolazi drugo doba, pa se je 
gotovo grčevito radilo: pod iskusnim vodstvom arh. Martina 
Pilara, u društvo s drom Brankom Šenoom, Vladimirom 
Tkalčićem, kasnije Većeslavom Henebergom i drugima, a 
vrlo često i sam — prolazio bi sve krajeve naše domovine, 
napose u detalje Hrvatsko Zagorje: od sela do sela, od crkve 
do crkve, od dvora do dvora, od gradine db druge gradine, 
sabirući, sredjujući, ispitujući. Nu za par godina dospjeo 
sam, da i druge dijelove prodjem potanko, napose požešku 
županiju, pa Srijem... S dolaskom rata jenjava dakako rad, 
ali prestao nije nikada. Nu intenzitet se rada nije više nikada 
postigao, nije bilo više interesa tamo, gdje se je taj interes 
očekivati morao — barem po riječima i obećanjima... .! Sva- 
kako je toliki materijal sakupljen, da će još decenija tre- 
bati, da se sve to sredi i upotrebi!« Za tih nekoliko sumarnih 
konstatacija kriju se godine neslućenih fizičkih i duhovnih 
napora; mnogi dani vožnje za lijepa i ružna vremena po 
teško prohodnim seoskim putevima, sati napornih pješa- 
čenja, često za život pogibeljni usponi kroz neprohodne gu- 
štare do zaboravljenih gradina, snimanje tlorisa na terenu, 
gonetanje i prepisivanje često teško pristupačnih natpisa, fo- 

tografiranja pod najtežim okolnostima, pa onda izradjivanje 
gradiva, proučavanje arhivalija gdje većinom nema pravog 
putokaza, crtanje, (prof. Szabo sam je vrstan crtač i akva- 
relista), bezbrojni sati proboravljeni u skromnima, zapravo 
improviziranim nehigijenskim fotografskim radionicama, uz 
to uporne, nejednake borbe s nerazumijevanjem, predrasu- 
dama — sve je to mogao savladati samo čist idealizam. Ali 
rezultati su vanredni, nevjerojatno je da je sve to mogao 
izvesti jedan jedincati čovjek; rezultati imaju i svoje na- 
ličje: na istraživalačkim putovanjima suho, žilavo tijelo prof. 
Szabe hvata klice bolesti, kojih se posljednjih godina ne 
može nikako sasvim osloboditi. 


»God. 1921. — priča dalje sam prof. Szabo svoj život — 
budem postavljen za ravnatelja Muzeja za Umjetnost i 
umjetni Obrt u Zagrebu, a da o tome nisam ništa radio, niti 
sam za to znao. Taj je muzej bio možda najbolji dio rada 
zlosretnog Hermana Bollea, nevoljke uspomene utamanitelja 
naše katedrale i svega što mu je došlo u ruke. Nu u ono je 
doba bio hrpa predmeta, kako je ostala iza bolnice, koja se 
tu za rata smjestila. Naučen na muzejski rad za cijeloga 
moga djelovanja i ispitivanja napose u Hrvatskom Zagorju, 
koje i nije no muzej (muzej ne znači nipošto nešto mrtva, 
već bezvremeni, vječno živi organizam!), naučen uz neza- 
boravnoga direktora dra. Josipa Brunšmida, uzor savjest- 
noga i poštenog radenika najvećih kvaliteta (nikada denun- 
cijacija!!!) prihvatio sam se toga posla, proučio svaki i naj- 
manji predmet, pa postavio sve kako dijelom sačuvani ka- 
talozi pokazuju po odredjenom sistemu ...« Taj rad prof. 
Gjura Szabe naglo se kida. Stjepan Radić kao ministar pro- 
svjete stvara jednu od svojih najnesretnijih očito mu sugeri- 
ranih odluka, prognavši prof. Szabu u mirovinu u pedesetoj 
njegovoj godini života. 

»Nikad nisam volio plandovati, najteža je kazna za 
mene besposličarenje«. Kao penzionirac revno suradjuje 
kod izbora i otpreme materijala za parišku izložbu dekora- 
tivne umjetnosti 1925. i stvarno snosi lavlji dio rada kod 
organiziranja kulturno-historijske izložbe u Zagrebu, za 
koju su Braća Hrvatskoga Zmaja učinila velike predradnje. 

Najvredniji objekt te izložbe, veliki oltar nekad u staroj 


zagrebačkoj katedrali, djelo zagrebačkih umjetnika drvo- 


rezbara Komerštajnera i slikara Bobića iz konca 17. sto-' 


ljeća, spasava upravo prof. Szabo od propasti. Već zabo- 


ravljeni oltar pronalazi on zabačen, oštećen u nekoj suši u 
Lonji, sam ga dovozi na seoskim kolima u Zagreb, sam ga' 


čisti i uspješno restaurira, Upravo organiziranje kulturno- 
historijske izložbe u Zagrebu otkriva nov ogranak djelat- 
nosti prof. Szabe: kulturnoga povjesnika Zagreba. Vidovi- 
tošću tadašnje gradske općine prof. Szabo biva 1928. ime- 
novan ravnateljem Muzeja Grada Zagreba, koji mora 
stvarno sam stvoriti na temelju gradiva okupljenoga na 
izložbi 1925. U razmjerno kratko vrijeme, u granicama mo- 
gućnosti prof. Szabo zaista stvara muzej, za koji neprekidno 
strašću sabirača skuplja predmete, uredjuje mu uzornu 
knjižnicu i jedinstvenu kod nas zbirku fotografija, stvara 
upotrebiv znanstveni institut — uporedo s tim poslom na- 
' stavljajući i kulturno-historijska istraživanja i Hrvatskog 


Zagorja, bez poznavanja kojega nema ni poznavanja Za-| 


greba, te Hrvatskoga Primorja i kvarnerskih otoka, kročeći 
svagdje kao pionir. 1 do dana današnjega neumorno istra- 
žuje, piše i studije i novinske članke, drži predavanja, a 
kolikima je drugim istraživateljima i piscima bio pouzdan, 


anoniman suradnik, uvijek spreman nesebično pomoći (prof. - 


Szabo ne pozna poslovičnoga »hrvatskoga jala«) jamačno 
nikad ne će biti moguće točno ustanoviti. Kad se pojavi 
upitnik pred kojim kulturno-historijskim pitanjem, bilo iz 
prošlosti Zagreba ili kojega drugog mjesta, ide se prof. 
Szabi, jer »prof. Szabo zna sve, prof. Szabo ima sve«. Za 
svoj rad napokon stiče bar moralno priznanje: postaje čla- 
nom dopisnikom Jugoslavenske Akademije. 

Knjige, studije, rasprave i članci prof. Gjure Szabe, na- 
pisani za četrdeset godina njegovoga rada, obasižu cijelu 
jednu biblioteku. Popis, niže naveden nije potpun, obuhvaća 
tek veće i važnije radove: 

1. Spomenici kotara Klanjec, Pregrada 
(Vjes. hrv. arheol. društva XII.). 

2. Spomenici kotara Eraptda Zlatar (Vjes. 
XIII.). 

3. Spomenici kotara Ivanec (Vjesnik: XIV.). 
— U rukopisu ima autor »Spomenici kotara Va- 
raždinskoga«. 

4. Sredovječni Fe Rae u Hrvatskoj i Sla- 


ovoniji. Izdala »Matica Hrvatska« i nagradila iz Vuščićeve 


zaklade 1917. U tom je djelu prikazan postanak \sredovječnih i 
gradova, njihov razvitak prema razvoju oružja i prestanak, 
a u specijalnom dijelu su svi najvažniji gradovi iz svih sedam 
nekadašnjih županija Trojednice, većinom snimljeni na licu 
mjesta; mnogo toga je već od onda nestalo. 

5. O stilu, jedinstvu stila i umjetničkom 
stvaranju. Prosvjeta 1910. ' 

6. Tri benediktinske opatije u požeškoj 


županiji. Vjes. hrv. arh. dr. IX. 


7. Dobra kuća. Monografija sredovječnoga grada. 
V jes. hrv. arh. dr. X. 

8. Lijesnica. Historijsko-geografska studija. V jes. 
hrv. arh. dr. X. 

9, Prilozi za povijest županije požeške. 
Vjes. hrv. arh. dr. XI. 

10. Terra Dobouch. Historijsko-geografska studija. 
V jes. hrv. arh. dr. XIII. 

11. Orahovičke gradine. Vjes. hrv. arh. dr. XIII. 

12. Spomenici prošlostiu Srijemu: Ledin- 
ci, Bapska, Lipovac, Mikanovci, Ilok. Savre- 
menik 1916.—17. 

13. Umjetnostu našim ladanjskim crkva- 
ma. Narodna Starina 1929. ' 

14. Velebit. U Poljakovom »Vodiću«. 

15. Slike grada Zagreba kroz četiri sto- 
ljeća. Savremenik 1914. 

16. Pregled crkvenoga graditeljstva u 
Hrvatskoj i Slavoniji od gotike do danas. 
Katolički list 1917. 

17. Spomenici 17. stoljeća u Zagrebu. Na- 
rodna Starina 1925. 

18. Lice grada Zagreba u 19. stoljeću. Mati- 
čino Kolo 1928. 

19. Knjiga o starom Zagrebu. Narodna Sta- 
rina 1931.132. Prikaz razvitka Zagreba od god. 1850. do 1913. 
s gledišta arhitekture, povijesti te društvenih odnosa. 

20. Studija o Senju, koja ima izaći u edicijama 
»Jugoslavenske Akademije«. 

U rukopisu nalaze se još nedovršeni prikazi Hrvatskog 
Primorja, te otoka Krka, Raba i Paga. 

U »Katoličkom Listu« objelodanjene su slijedeće ras- 
prave prof. Szabe: O slikanju starih crkava u sadašnjosti. 


— Dragocjenosti trsatskoga samostana. — O čuvanju starog 
pokućtva u našim crkvama. — Čazma i njena župna crkva. 
U »Hrvatskoj prosvjeti«: Morović. — Drvene kapele u 
našoj domovini. — Obrambene crkve u našoj domovini. 
U »Savremeniku« medju ostalim: Groblje Sv. Jurja u 
Zagrebu. — Vočin i vočinska crkva. — Kostajnica. 


U »Narodnoj starini«, kojoj je prof. Szabo suurednik i 
jedan najmarljivijih suradnika, nema gotovo broja bez ko- 
jega njegovog priloga, koji sakupljeni zajedno tvore omašan 
svezak. Tu su objelodanjene njegove magistralne rasprave 
»O kaležima, monstrancama, kadionicama, oltarima, misnom 
ruhu«, te napose važna rasprava »Prilozi za gradjevnu po- 
vijest zagrebačke katedrale«, »O jednoj staroj kući i starim 
ljudima u Zagrebu«. — »Iz prošlosti Daruvara i okolice«. — 
»O Juliusu Hiihnu« i t. d. 

U »Kazališnom almanahu« objelodanjena je 1937. Sza- 
bina opsežna rasprava »Gdje se sve u Zagrebu igrao teater«. 

U »Obzorovoj spomen knjizi 1860.—1935.« objelodanjen 
je Szabin prikaz: »Zagreb od godine 1860. do danas«. 

Prof. Szabo je revan suradnik svih naših dnevnika i 
tjednika u Zagrebu i u pokrajini. U »Novostima« i »Jutar- 
njem Listu« medju ostalima je objelodanio članke: »Spome- 
nici turskog doba u Slavoniji«, »Rab nekada i Rab sada«, — 
»Zaboravljeni grob na Cmroku«, te bezbroj članaka o raz- 
voju grada Zagreba. U »Morgenblattu« je objelodanio medju 
ostalim: »Abseits vom Wege«. — »Zagreb von gestern und 
vorgestern«. — »Gegen die Verhasslichung von Zagreb«. — 

LOBOR, MJESTO U HRV. ZAGORJU. ZNAČAJAN KRAJOLIK. 
LIJEVO NA BRDU ZAVJETNA CRKVA MARIJE GORSKE, 
NAD NJOM GRADINA OŠTRC 


AVIJONSKA SLIKA STAROGA GRADA U VARAŽDINU 


VELIKI TABOR, GRAD RATKAJA, NAJLJEPŠI SREDOVJEČNI 
GRAD U HRVATSKOJ 


POGLED U 


SREDIŠTE STARE ŽUPNE CRKVE U BELCU 


SLIKARIJA IVANA RANGARA NA SVODU NOVE ŽUPNE CRKVE 
U BELCU U G. 1739. (NAVODNO PORTRETI ADAMA NAJŠIĆA I 
NJEGOVE ŽENE). 


»Die Leute aus der Visoka Ulica«. — »Khueniana«. — »Die 
erste Ausstellung in Zagreb 1864.«. — »Altzagreber Meister- 
photographen«. — »Bartolomi&us Felbinger«. — »Bilder aus 
Alt-Zagreb«. 

U »Godišnjaku muzeja Južne Srbije« izašla je 1939. 
Szabina rasprava »Grad Zvečan kod Kosovske Mitrovice«; 
i drugi srpski časopisi objelodanili su nekoliko radova prof. 
Szabe o srpskim sredovječnim gradovima. 

Već ovo puko, uz to i nepotpuno, nabrajanje naslova 
radova prof. Gjure Szabe odaje svu raznovrstnost i ogromni 
opseg njegovih studija. Za svakom pak tom raspravom, koja 
katkad obasiže tek desetak stranica, kriju se mjeseci i go- 
dine putovanja, sabiranja i proučavanja gradiva, naporan 
posao i na terenu i u kabinetu, za većinu istraživanja trebalo 
mu je samom tek pronaći i sakupiti materijal, jer teme su 
Szabine do njega gotovo neobradjene. 

Prof. Gjuro Szabo nije puki sabirač činjenica prošlosti. 
Same činjenice, ma koliko ih bilo obilje, ne tvore još povi- 
jest. Povjesnik u povjesnim činjenicama otkriva i predaje 
nam duh, koji ih je stvarao, uskrisuje ljude, njihova nazi- 
ranja, težnje, odlike i slabosti, otkrivajući u prolaznom vječ- 
no. Upravo to otkrivanje vječnoga, dakle i današnjega, iz 
davno prošloga umijeće je kulturnoga povjesnika Gjure 
Szabe. U spašavanju, čuvanju i obrani tih vječnih vrednota 
Gjuro Szabo prečesto je bio neshvaćen; mnogi su gledali u 
njemu slavitelja starih vremena, gotovo manijaka, koji ne 
shvaća £. zv. progresni duh novoga vremena. To je mišljenje 
skroz krivo, sam prof. Szabo prečesto ga je pokušavao is- 
praviti. U svojoj »Knjizi o starom Zagrebu« on je precizno 
označio misao vodilju, koju je imao pred očima u svom radu, 
zdravo, stvaralačko načelo koje je temelj svakoga kulturno- 
historijskoga i konzervatorskog nastojanja: »Nestalo je 
»staroga Zagreba«, nestalo po vječnom zakonu, da sve ostar- 
jelo i preživjelo propada i mora propasti, da učini mjesto 
životu, koji ne pozna zadah starine, već samo životnu svje- 
žinu... Ali u svakom gradu, pa i u Zagrebu, koji je ovako 
dug niz stoljeća proživio ima mnogo toga, što je doduše 
vrijeme stvorilo, ali nije uništilo, već mu podalo pravo na 

daljnji opstanak, ukrasivši ga plemenitom patinom, odlikom 
pravoga umjetničkoga djela, dok je tek plijesan za obični, 
svakidašnji rad ljudski. Ako se ipak u nas javlja nostalgija 
za izgubljenim, ta se odnosi samo na onakova djela, koja 
su imala pravo da i dalje postoje, koja su bila povezana sa 
svom našom prošlošću, a bez nužde su utamanjena, ne na- 
šavši nikako zamjene u nečem boljem, nešto što bi opet 
našemu vremenu odgovaralo«. U predgovoru pak svojim 
»Spomenicima kotara Krapina i Zlatar« obrazložio je prof. 
Szabo praktičnu, odgojnu misiju svoga rada u Povjerenstvu 
za očuvanje spomenika: »...želi povjerenstvo, da upozna 
baš naš svijet sa njegovim spomenicima, koji su gotovo 
sasvim nepoznati ostali i onima, koji u njihovoj blizini sav 
svoj vijek borave. Želi, da naši izobraženi ljudi vide i u ovim 
ne gorostasnim, ali vrijednim spomenicima ljepotu pravog 
umjetničkog rada naših predja, pa bio taj i skroman u siro- 
mašnoj kapelici. A tko god tu ljepotu zapazi, zavoljet će ove 
spomenike, pa ne će više ostati ravnodušan, kada se bude 
poradilo o njihovom opstanku. Spas je spomenicima samo u 
spoznaji njihove historijske i umjetničke vrijednosti, jer ono 
što ne poznajemo, ne možemo ni cijeniti«. 

Revniteljskim zanosom, udruženim s ogromnom erudi- 
cijom i osjećanjem za ljepotu svake manifestacije duha i 
širinom pogleda prof. Szabo pješači po Hrvatskom Zagorju, 
s nesebičnom radošću objelodanjuje nalaz ma i skromnoga 
fragmenta davne prošlosti, oduhovljujući ga, uskrisujući 
ljude koji su ga stvorili sebi i potomstvu na radost, zakone 
po kojima je nastao, svrhu koju je imao; s nekoliko kamenih 
ivera obnavlja doba gotike, koje je u našim krajevima stvo- 
rilo svoje osebujne spomenike, u skladu sa svojim duhom 
vremena, ali istodobno davši djelu koju tu specifično našu 
crtu. Da je danas sačuvan i donekle poznat najdivniji spo- 
menik hrvatskoga baroka zavjetna crkva u Belcu s jedin- 
stvenim fresko-slikama Ivana Rangera, zasluga je profesora 
Szabe. Ali istom usrdnošću, kojom otkriva i čuva tihu lje- 
potu baroknih zagorskih crkvica, Szabo je branič veličan- 
stvene romantičke silhouette Raba, s istom pronicavošću i 
žudnjom spoznaje studira pradavne zagonetne hrvatske 

crkvice Sv. Donata i Sv. Krševana na Krku i sakuplja i go- 
neta zaboravljene likove zagrebačkih ljudi iz starih zaba- 
čenih fotografskih albuma, zaprašene plesne redove i frag- 
mente nadgrobnih ploča. U svim tim stvarima vidi ljude, 
prethodnike naše, otajnu baštinu duha kojih živi u nama, u 
djelima pojedinaca vidi manifestaciju duše naroda. »Spome- 
nici prošlosti, kako on veli, bili oni svjetovni ili crkveni, bili 
oni u javnoj uporabi ili u privatnom vlasničtvu, ostaju sve- 
tinja narodna pa ako se koji tren i svijet sadašnjosti revo- 
lucionarno obrne protiv njih, to ne umanjuje njihovu vrijed- 
nost, jer i oni stoje nad vremenom i izvan sadašnjega vre- 
mena. Oni pripadaju svima slijedećima generacijama, koje 
će iza nas doći, oni su dokumenti prošlosti, koji imaju osvi- 
jetliti budućnost, koji imaju biti luč u tami sadašnjega me- 
teža. Mi, živimo u vremenima, kad sve pada, pada donekle 
na oko i vrijednost spomenika: nasrtaj prostote uništava i 
njih često bezuslovno. Mi, koji imamo pred sobom danas 
daleko širi teritorij moramo osjećati, da su na pr. djela hrvat- 
skih kraljeva narodne krvi, koja u ruševinama do nas dopiru 
iste vrijednosti, kao zadužbine srpskih vladara kao kasnije 
tvorevine naše feudalne gospode, njihovi gradovi i njihovi 
dvorovi. U društvu sa svećenstvom podigli su divot crkve 
prošlosti, kojih je ljepota vječna, u kojima se do danas saču- 
valo okamenjeno duboko i istinsko religiozno osjećanje. Mi 
smo zadnji, koji bi na kmeta, na kasnijega slobodnog seljaka 
i prstom maknuli. Ta nije to sve samo rad gospode, već i rad 
seljaka: bez njihova znoja ne bi tih spomenika bilo! Ludo 
je i nedemokratski prikazivati nekrive spomenike kao neka- 
kav simbol podjarmljenja seljačkih masa. Ne! oni su samo 
izvadjali ono, što je njihovo vrijeme najbolje moglo stvoriti, 
oni nisu bili roblje, već sredstvo za izvedenje toga svega. A 
da nije bilo tih poticala, feudalne gospode, ne bi nikada tih 
tvorevina bilo: o tom smo na čistu. Ne varajmo se: sve te 
crkve, svi ti gradovi i dvorovi niknuli su iz naroda za narod, 
jednako su djela života i umjetnosti kao i lijepa seljačka 
kuća, koja je takodjer nastala iz naroda za narod. Zato smo 
dužni uzdržati te spomenike, kako god ih dugo svojim umi- 
jećem možemo uzdržati.« 

Najnovije djelo prof. Gjure Szabe »Kroz Hrvatsko Za- 
gorje« šetnja je kulturnog povjesnika kroz najhrvatskiji naš 
kraj, onaj komadić zemlje omedjen s tri gore, koji je u ži- 
votu Hrvata izvršio zaista čudesnu i političku i kulturnu 


misiju. To Hrvatsko Zagorje, kojemu je Zagreb socijalno- | 


politički izdanak, u tragičnim stoljećima borbe za opstanak 
prima ideju hrvatskoga političkog i kulturnog kontinuiteta, 
čuva je zaodjevši je u oklope sredovječne latinštine i pra- 
vica stališa i redova da joj spasi srce, njezin životni elan. 
Tu je pozornica velikoga unutrašnjeg društvenog preobra- 
žaja, izmjena straža narodnih društvenih razreda. Tu, dvjesta 
ljeta prije francuske revolucije, seljak Hrvatskoga Zagorja, 
kuša u krvavoj javi oživotvoriti san o društvenoj pravdi, 
novom poredku bratstva, jednakosti i slobode ljudi. Tu se 
najsvojskiji čuvaju »lura regni« i tu u plemićkim dvorovima, 
koji u stvari nijesu ništa drugo nego seljački domovi, dobiva 
tijelo i dušu misao narodnoga preporoda. Prof. Szabo daje 
nam sad »Baedeker Hrvatskoga Zagorja«, ali putni vodić, 
koji nam ne zaustavlja pogleda samo na površini. Poput 
čarobnjaka dovodi nam pred oči reviju prošlosti, ljude i 
ideje, sile koje su ih oblikovale, djela njihovih nastojanja. 
Govori nam tu i politički i društveni historik, estetičar, su- 
vereni tumač arhitektonskih vrednota i čudesan poznavalac 
ljudi, govori neugasivim ushitom mladenačkih svojih doživ- 
ljaja. Podjite s prof. Szabom na te puteve; provodić vaš 
zaista ima ono svojstvo, koje je toliko veličao de Montaigne: 
»les plus belles ames sont celle qui ont le plus de varietć et 
de soupplesse«, dat će dijelak toga svojstva i vama i pomoći 
da osjetite i spoznate ono, čemu je on posvetio vaskolik svoj 
život: da jedan narod, ma bio on i malen, po djelima svoje 
kulture, tom svom prilogu čovječanstvu ima pravo na život 
u slobodi u zajednici drugih naroda. 


Zagreb, u studenom 1939. , | 
JOSIP HORVATH 


UZ SUTLU DO VELIKOG TABORA. 


Minulo je već podne života, kad mi je sudbina dosudila, 
da se potanje upoznam s našim divnim Zagorjem, s nje- 
govim svijetom, njegovom prošlosti i sadašnjosti, onim kra- 
jem naše hrvatske domovine, koji je cjelina za sebe, kojem 
ni jedan drugi nije nalik, a kamo li jednak! Nu zato mi je 
sudbina za odštetu dopustila, da nebrojeno puta podjem tim 
stranama, da zavirim u svaki kutić onoga, što jest Zagorje 
i što se smatra Zagorjem! I brdom i dolom i selom i gradi- 
ćem i do crkve i do kule i ljeti i zimi. Dolazio bih spokojan 
u te strane, znajući, da me ne rijetko čeka i teži zadatak, 
ali sve je to naplaćeno! Ne marim ja pisati nikakove panegi- 
rike, neću da ne vidim i ono teško, što tamo život donosi, 
da i ono preteško —, ne marim ja grditi vlastelu prijašnjih 
dana u sadašnjici a niti pjevati himne njihovim nekadaš- 
njim podanicima, kad je gospodara nestalo. Da, ti su poda- 
nici bili jači: već odavna sjede oni na zemlji svojih neka- 
dašnjih gospodara, ali nisu ni oni postali sretniji, ta oni su 
vječni vlasnici zemlje, a ovi tek su bili svi odreda prolazni. 
Slušao sam često zboriti o »gluposti« Zagoraca, da baš iz 
usta samih Zagoraca, ali na svojim dugim putevima upoznao 
sam vanredno bistar, radin narod, komu ne treba mnogo 
govoriti, osim u nekim pograničnim krajevima! S iznenadje- 
njem sam doživio ne jednom njihove nazore o svom radu, 
kakove nisam čuo ni iz usta visokoškolovanih ljudi, velim: 
ne jedamput! Pa sada da povedem čitača kroz cijelo naše 
Zagorje i ono, što moramo svakako k tome dodati, a povest 
ću ih rutama, koje može sretan posjednik auta u jedan dan 
prevaliti. Obećajem, da neću ni jedne suvišne riječi napisati, 
tek ću morati mnogo toga na žalost prešutiti. Jer ima mnogo 

toga, što se ne smije kazati, a mnogo toga, što se ni ne može 
nikako riječima učiniti, tek bi možda muzika mogla ono re- 
producirati, što se ozvanja u tim stranama. Tek se mora 
slušati i srcem i dušom, da čuješ zvuke toga kraja... A ja 
ću prikazati ono, što su prošli dani ostavili sadašnjosti, 
jer o sadašnjici ne umijem pisati uz »sigurnosnu pratnju 
cenzure«. 

Nije lako odsjeći, što je Zagorje, gdje počinje i gdje 
svršava. Istina, to je na papiru već riješeno, sam naš Gjalski, 
pravi Zagorac, drži da je baš onako, kako nam veli karta 
Beyschlagova iz g. 1801.: da je Gornje Zagorje današnji 
kotar Klanjec i Pregrada, Doljnje Zagorje da je kotar Zla- 
tar i Krapina, kotar — danas se veli »srez« — Ivanec bio bi: 
Processus campestris inferior, a Varaždinski: Processus cam- 
pestris superior, tamo do štajerske granice. Priznat ćemo, da 
ime Zagorje pripada doista samo krajevima oko Klanjca, 
Pregrade, Krapine i Zlatara, ali barem još one druge spome- 
nute dijelove moramo priklopiti ovamo. Jer uza sve razlike 
i različice u onim stranama, i po prirodi i po načinu i shva- 
tanju života, opet je sve to jedna cjelina, jer je jedna duša. 
A tako je to bivalo od nepametara, valjda još od onih dana, 
kad su ovuda prolazili ljevači brončanoga doba zemljom i tu 
ostavili tragove svojega rada. A morat ćemo si svakako 
barem najvažnije iz drugih kotareva pridođati, da stvorimo 
neku cjelovitost. Jer sve su te granice u glavnom ipak poslje- 
dice političkih odnošaja, koji se mijenjaju, dok se niti pri- 
roda, niti ljudi ne mijenjaju... : 

Nema u cijelom Zagorju velikih sela, pravih sela, kao 
što su slavonska, nema ni ovećih mjesta, ta cijelo je Zagorje 
i ono pravo i ono adoptirano tek jedno veliko selo, raštrkano 
sa bezbroj zaselaka. A baš se uz ta, i danas malena mjesta 
veže velika povijest prošlosti, vežu uspomene na ljude i zbi- 
vanja minulih dana, pa ne treba drugo, no da spomenem 
Krapinu! I što sam više amo zalazio, sve sam više vidio, 
koliko je toga praiskonskoga tu ostalo, sila toga što nas 
veže s pradavnim vremenima. I u jeziku i u načinu života 
iu shvaćanju života. Pa se ne čudim ni onim piscima, koji bi 


ihtjeli, da su Zagorci potomci Avara, dok se ništa ne čudimo, 

kad vidimo baš u tim krajevima gotovo odmah iza one ma- 
gluštine, što je zovemo »seobom naroda« ovdje već posve 
uredjenu crkvenu hierarhiju, uredjene unutrašnje odnošaje, 
plemenske župe itd. I baš to nam tumači, kako je to maleno 
Hrvatsko Zagorje moglo dati toliko važnih i vrijednih ljudi 
na svakom polju, nu za prikaz tih i prikaz njihovoga rada 
trebalo bi veliko, posebno djelo. I sada, kad me bolest pri- 
kovala uz sobu, prolazim u ovim mračnim danima one dane 
rada i uživanja u našem Zagorju, te mi oni pomažu neiz- 
mjerno snašati teret sadašnjice. Jer to nije bilo tek obila- 
ženje, već doživljaji, koji su se usjekli u dušu, pa čak i u snu 
se javljaju i nepozvani s neobičnom jasnoćom i ispravnošću, 
a to se zbiva uz Zagorje samo još s doživljajima s otoka 
Krka, gdje sam osjećao, da živim u kraju, koji je od davne 
davnine bio i ostao hrvatski, krajem glagoljice, gdje se ta- 
kodjer čuje zov dalekih stoljeća. 

Tamo, gdje se odlomila naša stara Zagrebačka gora, do- 
šuljala se rječica Krapina, da se izgubi u Savi. Tu na okuki 
stoji još po koji komad starodrevnoga Susjedgrada, 
gdje je nekada gospodovao, glavni krivac nesretne seljačke 
bune Tahy, čovjek tudjin, čovjek bez duše. Ušuljao se u 
rod Zrinskih ženitbom, pa je postao gospodarom toga drev- 
noga grada, koji je imao zadatak, da brani prolaz iz Hrvat- 
skoga Zagorja do Save, gdje je bio nekada »brod«, prelaz 
preko rijeke, gdje su na otočiću stvorili svoj samostan Ci- 
stercite, koji su kasnije došli u Zagreb, tamo negdje na 
Dolcu sagradili crkvu sv. Marije i samostan: crkva stoji 
dijelom i sada. Cistercita je nestalo, tek je živa uspomena 
na njih ostala. A Tahy je poznao samo jednoga boga: sebe, 
pa ga takovoga pokazuje i njegov nadgrobni spomenik u 
župnoj crkvi u Stubici, gdje on stoji u kamenu čovjek do 
Skrajnosti bezobziran, s ljutima crtama lica i bučastom gla- 
vušom. Hvali ga napis kao junaka, hvali ga, da je bio sluga 
triju vladara, ali sudbina mu ne dade, da uživa slavu svojega 
izdajničkoga pokolja nad seljačkom vojskom. A pitaš, gdje 
su mu dvori: nitko ti ne može ni komad stubičkoga dvora 
Pokazati, dok se evo od Susjedgrada malo pa ništa saču- 
valo, tako, da si ne možemo nikakove predočbe ni o tom 

gradu stvoriti, koji je izvanredno prikladno smješten. Prema 
jugu bjelasa se ruševina Samobora, ali do danas nije se pra- 
vični duh otpora protiv ludjačkih nepravda u tom Keresti- 
nečkom kraju smirio... 


Polazimo dalje cestom mimo naših lijepih brdašca, da 
stignemo tamo do Sutle, koja će se tu u beskrajnom nizu 
zavoja, kao da bi rado što više produžila svoj nemirni tok 
života survati u mirnu Savu. Da, u tom slikovito lijepom 
kraju, kao da je stvoren za uzorak biedermajerskim slika- 
rima, nalazi se mnogo toga i te kako zanimljivoga. Evo, sad 
smo u Novim Dvorima, tom dobru nekada Čikulina, 
koji su kao protivnici Zrinjskih opljačkali ove poslije njihove 
propasti, tobože u ime nekakove tražbine, sumnjive vrijed- 
nosti. Ali nije ni stotina godina prošla, pa nema više Čiku- 
lina! Onda se ugnijezde tu Sermaži, pa Festetići i konačno 
Aleksandar Erdčdy, od kojega to kupuje ban naš Josip 
Jelačić za 175.000 forinta, od onih novaca, što mu je dao 
Franjo Josip, kao dar za spas truloga prijestola. Sada stoji 
sve zamrlo, pusto, nema više gospodara ni gospodarice — 
svršeno je! Sreće nije nikad Jelačić imao — ubila ga vjera! 
Vjerovao je on, da je uskrsnula jugoslavjanska sloboda, pa 
je to u srebrenoj forinti iskovao, vjerovao je, da će se na- 
rodu odužiti vladar za veliku pomoć, ali izdala ga vjera: i 
njega i narod je taj vladar izdao, izdao na milost i nemilost. 
I sada mu novi »jugoslaveni« predbacuju, da se je borio 
protiv Madžara, boraca za slobodu... Ta poznali smo dobro 
madžarsku slobodu: ta nosi smrt svima, koji nisu Madžari. 
Zar nije nagodba, pa rezolucija i sve regnikolarne rasprave, 
svi napori bezobraznih talmimadžara — po 1 krunu — da 
osvoje škole i željeznice, sve ono haračenje pokazalo pravo 
madžarsko bratstvo i duše tih slobodarskih »osloboditelja«, 
koji su takovima ostali do dana današnjega. »Tot nem 
ember!« Ali uvidio je i osjetio je Jelačić dobro, da nije bilo 
drugoga izlaza, van borbe protiv Madžara, tek je uvidio i 
to da je i Austrija pod Franjom Josipom dozrela za propast, 
kad je počela onako bachovsko hajdučki pašovati, pa je pro- 
rekao, da za pedeset godina ne će biti Austrije. Malo se pre- 
vario!! A »dobri« Franjo Josip naturne mu nenadano mladu 

ženu, njemu ratom i žalošću izmučenom čovjeku i sada otpo- 
čiva ban, nakon dugogodišnje borbe sa smrću, uz ostatke 
svoga jadnoga djeteta tu u posebnoj grobnici, dok mu braća 
i rodbina sniva vječni san malo podalje u drugoj raci. Ali 
kao da kob ne će, da popusti: ni u grobu ne dade zločinačka 
ruka mira, pootvarali im lijesove, oplijenili ono malo poput- 
bine, i — nikada se nisu krivci pronašli... A sadašnjost 
gleda to drugima očima i oni, koji danas vrše podmuklo iste 
zločine, kao nekada Austrija, nasrću na sjenu bana, jer je 
vjerovao odviše onima, koji su bili još i bolji od današnjih! 

Puškomet, dva dalje evo ti Lužnice, dvora, što ga je 
podigao jedan od roda Rauchova, koji je došao tamo iz 
Sedmogradske, da taj rod ovdje radi protiv svoje nove do- 
movine. Da, tu je rodjen stari Levin, onaj nagodbeni »hor- 
vatski« ban, zakleti protivnik svega, što bi bilo u korist 
Hrvatske... Ali i toga roda ponestade, i danas se u odaje 
dvora uvukle duvne, da ispaštaju zlodjela prijašnjih gospo- 
dara. A Lužnici ostade loš prizvuk za sva vremena... 

I opet malo dalje prema granici stoji najljepši dvor u 
cijeloj Hrvatskoj: Januševac. Očito je, da su ga gradili 
strani arhitekti, govori se, da ga je dala po francuskim arhi- 
tektima graditi Marija Lujza, žena Napoleona Velikoga! 
Nije lako naći istinu, ali svakako sve tu diše drugčijim da- 
hom, sve je to izdaleka dopremljeno! Tu je dugo boravio 
general Vrkljan — dakako službeno: Werklein — pa je 
njegova bista, učinjena od Canove, slavnoga bečkoga maj- 
stora, danas u arheološkom muzeju u Zagrebu. Ali kad je . 
taj njegov dvor došao na dražbu, nastani se u njem grof 
Corberon, plemeniti Francuz, prijatelj bana Jelačića, kojem 
je i naličio, koji je ovaj narod i zemlju zavolio, koji je svje- 
tovao Jelačiću, da tu podigne sveučilište. .., koji je u oštrim 
pismima hanoveranskom kralju prikazao svu besmislenost 
ludovanja austrijanskoga apsolutizma, koji nije ni mrtav 
htio ostaviti ovu zemlju, već je primljen u grobnicu Draško- 
vića u Bisagu. Ali, kad je Bisag prodan, zaostade on jadnik 
sam u grobnici, pa su i grob mu razvalili... I još malo bliže 
k Sutli evo Laduć, dom nedavno preminuloga Vladimira 
Vranicana. A na brdu malo podalje stoji prekrasna crkva 

Marija Gorica s lijepim baroknim uredjajem, dok na stijeni 
stoji grobna ploča nekoga Mogorovića, poginulog u borbi 
s Turcima. 

Nu ne ćemo mi tuda, već ćemo se vratiti do Novih Dvora, 
pa cestom do Pušće, gdje u prigradnji skromne selske 
crkve, u razvaljenoj gotovo grobnici čeka vječni sud Levin 
Rauch, nemile uspomene ban i sin mu Pavao, koji je još za 
života upoznao svu ispraznost časti, pa se zavukao tamo u 
Hrvatsko Primorje, sagradio dom i stavio napis »Nemo« 
(nitko), te se bavio mjesto banovanjem po tudjem komandu 
gojenjem povrća, tamo u Crikvenici... Šta ćemo: bio je 
sin bana Levina i sam ban, jedini valjda, kojem je uspjelo 
ikada, da uza sve službouljudno »milovanje« ne dobije ama 
baš nijednoga svoga kandidata u sabor! Ali on ostade ban, 
već se je onda jasno dokazalo koliko vrijedi ta tobožnja 
ustavnost. A onu gorku pilulu veleizdajničkog procesa morao 
je progutati, pa je naškodio više Hrvatskoj nego dičnoj 
Austromadžariji, koja je pljunula sama na sebe... Neka im 
vječni sudac oprosti... 

Opet drndaju kola dalje skreću opet prema Sutli, voze 
nas dugim selom s lijepim čistim kućicama, jedna nalik dru- 
goj. To je Dubravica, pa ćemo se zaustaviti tu pred 
jednom ljepušnom kućicom, na kojoj je spomen ploča, da 
nam javi, da se je tu pred 133 godine rodio jedan od najsim- 
patičnijih naših Iliraca, naš vječno živi Pavao Stoos 
(rodj. 1806., umro 1862. kao župnik u Pokupskom). Od rijet- 
kih, koji zaslužuju naziv rodoljuba, on ga potpuno zaslu- 
žuje: on, preteča Gajev, pjesnik nezaboravne pjesme »Kip 
domovine«, gdje crta prilike i izriče bojazan, da bi Horvati 
vre svoj jezik pozabit hteli! Ali ga nisu pozabili ine će. Van- 
redno obrazovan, muzičar, slikar, dobar pisac širokih po- 
gleda, koji se usudio napisati i knjižicu o poboljšanju sve- 
ćenstva, pa si navukao mržnju kardinala Haulika. A taj, 
inače ne nesimpatični starac, nije mu htio omogućiti, da se 
vrati u Zagreb, gdje je počeo službovati, gdje je bio u one 
dane i te kako potreban, već mu je poslao imenovanje kano- 
nikom tada tekar, kad je Pavao Stoos već ležao na odru... 
To je bio smrtni grijeh Haulikov, jedva oprostiv, ali zahvalni 

narod spasao je spomen Stoosu i prenesao mu barem kosti 
u nedostignuti Zagreb u društvo Iliraca, medju kojima je on 
na prvom mjestu, kako svjedoči neumitna historija, pravična 
i sada nakon odstojanja vremena! Malo južnije nalazi se 
selo Rozgva, da, tu se očito vidi, da tu počinje već pravo 
Zagorje, evo staroga drvenoga farofa s hodnikom, u kojem 
je dolje ugradjena prava vinska preša, jer »Nikaj na svetu 
lepšega ni — nego gorica, kada zori«, a taj stari farof i jest 
utjelovljenje te pjesmice. 

Malen je to kraj, kojim smo prošli, a evo, s kolikim smo 
se ljudima tu sastali, ljudima, koji su značili život našega 
svijeta. Nu to je tekar početak — s vrlo mnogima ćemo se 
na ovom našem dragom Zagorju sastati: više nego igdje 
drugdje! 

Evo opet pred nama Sutle, kako se tu vijuga od nepame- 
tara širokom ravnicom, teče tu nekako zlovoljno, mutno! 
Dijeli nas od Slovenije, a V. Klaić napisao je u »Kolu« pre- 
krasan prikaz toga kraja: »Uz Sutlu«. Uz nju se prikučila 
cesta, da nas vodi od sela do sela, ali i unutrašnjost ima svašta 
zanimljiva. Stoji tu Kraljevec, selo s crkvom, koja ima i 
sada krov tornja poput onog stare zagrebačke katedrale, a 
malo je podalje Radakovo, za koje je Klaić negdje pribi- 
lježio, da je možda to spomen na Radaka, izdajicu bosan- 
skoga posljednjega kralja. Možda! Ta ima i drugdje u Za- 
gorju analogija, evo negdje kod Bisaga čitamo selo Bosna 
a do njega Turkovčina. 

Da, Hrvatsko je Zagorje domaja crkva, samostana, gra- 
dova, dvorova, plemstva, kmetova, domaćih i stranaca, kraj 
kupališta, kraj rudarski, napose kraj ugljenika. Ali sve, što 
su ljudi stvorili, sve to mora i proći, i evo stajao sam baš 
u one dane kod Radakova, kad su taj lijepi i solidno gra- 
djeni dvor, u kojem su neko vrijeme bili smješteni i fra- 
njevci, rušili i danas je netragom nestao, a stara karta ubi- 
lježila je tu u blizini »capella antiquissima«. ' 

Na domaku smo Novih Dvora Klanječkih, 
krasna se cesta ovuda vijuga, javlja se jedna kula s napisom 
nekoga Erdčda, pa za čas ulazimo kroz pompozna vrata u 
nikada ne svršeni dom Erdoda: tu se koči smjelo veliki grb 

Erdoda i napis: »THOMAS ERDOEDY, COMES PERPE- 
TUUS MONTIS CLAUDII 1603.« To je dakle djelo Tome 
Erdoda, koji stoji tamo u Zagrebu u katedrali kod oltara sv. 
Marije, isklesan iz kamena, nad svojom rakom, koju je 
zajedno s njegovim sarkofagom zatrpao gospodin Bolle ka- 
menjemi, stoji ne kao mrtav, već kao da se ironički smješka 
nad ispraznosti života. On, koji je mlatio Turke, koji se 
borio protiv nepravednosti Madžara... Ali odavna nisu više 
Erdodyjevi »perpetui« u Moslavini, sve je to kasniji odrod, 
onaj Ivan Nepomuk Erdčdy, onaj »Muki«, sretno rasprodao, 
pa još malo i ne će više uopće biti Erdoda. Goleme ruševine 
gospodarskih zgrada, naročito još dosta dobro uzdržana žit- 
nica, strše tamo gotovo sablasno, kao oronuli svjedoci veli- 
čine toga imanja u vrijeme, kad je stari Cesargrad izgubio 
svaku važnost. A sin Tomin bio je boležljiv čovjek, pa je 
već u njegovoj mladosti darovao Toma za zdravlje njegovo 
srebrenu krasnu statuetu Majci Božjoj na Trsatu, i gle: sin 
je ozdravio i postao i on hrvatskim banom, oženio se s jed- 
nom Keglevićkom i sagradio je Franjevcima samostan u 
Klanjcu, da ipak u mladim godinama tamo legne na vječni 
počinak u pompoznom sarkofagu u grobnici te crkve. Sigis- 
mund Erdody! Ali i drugo se ime veže uz Nove Dvore: tu 
je našao mir i pokoj u zadnjima danima svoga dosta nemir- 
noga života Antun Mihanović, dok mu je sestra ži- 
vjela kao žena Brigljevića u nedalekim Tuheljskim Topli- 
cama. Tu je pjesnik »Lijepe naše domovine«, koja je postala 
u onom divnom  Zelenjaku, našao svoj vječni pokoj na 
groblju u Klanjcu, a lijep brončani kip Frangešov pokazuje 
i sada njegove fine crte lica! Ali Novim Dvorima nema lije- 
ka, nekako su oronuli, pred par se godina jedna od onih kula 
na desno od ulaza sama u sebe urušila, a malo podalje po- 
diglo se lijepo mjestance Klanjec koje je još g. 1880. imalo 
tek nešto preko 500 duša, sa svojim marljivim radenim svi- 
jetom, koji na daleko slove kao vrsni kožari. A s kojegod 
strane krećeš do Klanjca, treba da se uzvereš budi serpen- 
tinama od Novih Dvora, budi s Tuheljske strane. A kao 
simbol vječne mijene i nestalnosti sile, koči se nad mjestom 
starodrevni Cesargrad. Nekoć simbol sile i moći, danas 

tek romantična dekoracija! Zapravo nema nikakove povi- 
jesti, sve su samo mijene gospodara, a neku je ulogu odigrao 
&rad tek za zlosretne seljačke bune, gdje je morao grdno 
stradati. Najprije se spominje g. 1399., kad ga dobivaju 
Celjski, nu uskoro će tu zasjesti onaj Toma Bakocz, crkveni 
velmoža, koji je skalupio golem imetak i ostavio ga svojem 
rodu, Erd&dima, koji su do najnovijega vremena tu gospo- 
dovali, pa poslije propasti grada Cesara sagradili Nove 


. Dvore u ravnici. 


Cesar je ogroman grad: na daleko se u šumi protežu 


“danas već teško zamjetljivi zidovi. Nekada se ulazilo kroz 


četverostranu kulu do gradske grabe, koju je štitila okrugla 
kula, a onda mimo neke posve ruševne velike zgrade dola- 
zilo se do glavnoga dijela, zaobilazeći tako, da je došljak 
bio uvijek pod udarom puške i topa. Da, Cesar je očito pre- 
gradjivan po više puta: taj je centralni dio uredjen već za 
artileriju, prednji je zid nemilo debeo, a u katu nad njim 
nalaze se ostaci kapele, kojoj je svetište ugradjeno u samu 
debljinu zida! Inače je danas posvuda tek krš. Kasni je do- 
datak polukružni bastijon; glavne, braničkule nije taj grad 
nikada imao, kao ni dosta srodni Kostelgrad. Na Štajeru je 
nasuprot Cesara sagradjen Kunšperg (Kčnigsberg), grad 
sasvim drukčijih oblika, danas već jako zarušen. U Vische- 
rovoj: »Topographia Styriae« iz g. 1682. narisan je Cesar i 
Kunšperg, ali teško, da bi ta slika Cesara bila i približno 
vjerna, ako i nije naskroz izmišljena. A tko bi htio potanje 
čuti o Cesargradu, neka uzme Laszowskove: Hrv. povj. gra- 
djevine, sv. I., koga pak zanima, kako je kardinal Bakocz — 
i kod nas predobro poznat — skalupio golemi erdodijanski 
imetak, naći će to u »Prosvjeti« od g. 1895., gdje je pok. Boj- 
ničić po izvorima iz arkiva u Galgoczu prikazao taj lijepi 
»rad« toga gospodina! I Erdody su ostali, dok nije onaj gla- 
soviti »Muki« Erdody, posljednji nasljednji veliki župan va- 
raždinski, onaj, koji je zabranio Ivanu Kukuljeviću u župa- 
nijskoj skupštini hrvatski govoriti, sve to prodao... 

“Nu još nije naša zadaća izvršena. Drndaju kola dalje 
svoju monotonu pjesmu i dovedu nas cestom do prelijepo 
položenog sela: Sela Zagorskih, gdje se na brijegu diže 

lijepa crkva prastare župe, koja ima toranj pokriven kao 
toranj st. zagrebačke katedrale. To je nekako postalo uzo- 
rom, v. Krapinu, Kraljevac, Stubicu itd. Tu je bilo sijelo one 
znatne familije zagorske Galjufa, koji su nam dali jednoga 
odličnoga biskupa, graditelja najljepše kuće u Zagrebu u 18. 
stoljeću: njegov je rad ona zidanica na nekad. Bijeničkoj 
cesti, koja je do nedavna osamljena stajala, zgrada, koja je 
doživjela prve predstave, dakako kleričke, jer je zgrada bila 
namijenjena klericima. Tamo u Selima stoji još dvorac 
Galjufa s grbom nad altanom, ali već odavna u drugim ru- 
kama. Izumrla familija, koja je još u naše doba držala i Vi- 
žovlje i Bedekovčinu. 

Ali ne bi bilo pravo, da samo onako prodjemo mimo ras- 
prodanoga dobra Razvora, od kojeg su tada još stajale 
gospodarske zgrade i sam dvorac, obična bolja kuća, Treba, 
da se tu poklonimo sjeni naše prve primadone, Sidonije 
Erdodove, od pokrajne grane Erdčda, koja se tu rodila, da 
uzmogne jednom prva hrvatski zapjevati: »Još Hrvatska 
nij' propala«! A jamačno i ne će! 

I opet malo, pa stadosmo pred Miljanom, lijepim 
dvorom, što ga je jedan Ratkaj sagradio. S prijeda je omanji, 
niži dio, tu su tek gospodarske zgrade, a preko u dvorištu 
stoji sam lijepi dvor. Nu badava tražiš tamo Ratkaje, ništa 
nije ostalo od njih do spomena i slikarije jedne sobe, gobe- 
linske slikarije, kod nas valjda unikum, pa još i stara peć, od 
kojih se nekoliko i drugdje po Hrv. Zagorju sačuvalo. A li- 
jepe sobe, pune svijetla kriju starije pokućstvo sadašnjega 
dobrog i marnog gospodara Jigera, koji i sebe i dvor i se- 
ljaštvo uokolo spašava svojim radom, kupujući mlijeko i 
praveći sir! Pa mu je stari Ratkajski dom u redu! Ali ima tu 
u dvoru i drugoga blaga: našao je on silesiju komada bron- 
čanih iz onoga vremena, kad su tuda prolazili drevni lje- 
vači i kad je uokolo rasla gusta šuma, koja je davala gorivo 
za njihove peći. Pa je još i tu peć, koju su sazidali pred tisu- 
ćama godina otkrio. Tamo u njegovoj vitrini nalazi se cio 
niz srpova od bronca, pa keltova, a uz to još cijeli niz ko- 
mada od bronca, koji nisu upotrebljeni: bog bi sam znao, 
zašto su ti prastari ljevači pobjegli i svoje produkte tu »osta- 

vili!... A predamnom leži tiskanica, upravljena u 18. stoljeću 
na »Dreissigstamt«* u Miljani, koja poziva, da lijepo pri- 
maju Turke, trgovce, koji bi onamo svoju robu donašali... 
Mimi i tihi taj kraj i — Turčin, kako je sve to za nas danas 
nespojivo! 

Ostavljamo taj prijatni dvorac života, pa ćemo teškim 
putem oprezno preko livada u Štajer, mimo Podčetrtka, gdje 
se koči golemi dvor roda Attemsovih, tamo do Ulimja. 
Pa čemu da vas vodam onamo? Polako! Evo, tu se pred 
nama koče tornjevi nekakova grada, a do njega je velika 
crkva. Da, tu je stajao nekada taj Erdčdski grad sa četiri 
kule, kojeg je kupio protonotar hrvatskoga kraljevstva Zak- 
mardi de Dijankovec, kojeg ćemo često sastajati, o kojem 
je pok. Horvat napisao lijepo djelo u izdanjima Jugosla- 
venske Akademije. I s pravom je napisao. Podrijetlom 
Madžar bio je štitnik Hrvatstva, pribavio onu škrinju privi- 
legija hrvatskoga kraljevstva, koja i danas postoji u nekad. 
zemaljskom arkivu. Čovjek 17. stoljeća, gorljivi katolik, šti- 
tio je redovnike, napose isusovce i pavline. Ove potonje, taj 
neprežaljeni naš red, cijenio je napose: za njih je kupio 
tu erdodijansku utvrdu, preudesio je u samostan, dozidao 
tamo veliku crkvu s krasnim oltarima, koju je pavlin Ivan 
Ranger sjajno oslikao, nu sada je crkva bijelim premazana, 
a tekar pokrajna kapela zadržala je svoju sjajnu slikariju, 
još i sada sjaju boje Rangerove na stropu neočekivanom 
snagom! Tu je pokopao svoju ženu i Zakmardi kojem ime i 
spomen čuva zagrebačka gornjogradska škola starom spo- 
menpločom, tek se ta odnosi na gradnju nestalog samostana 
klarisa. 

Nu nama nema počinka, da sve to potanko opet raz- 
gledamo, krećemo natrag do Desinića, da se uzveremo do 


* Dopis kr. komore u Budimu od 26. 4. 1809. je zanimljiv tako da pri- 
općujem tekst. »So wird auch diesem k. Dreyssigst Amte und dessen Indi- 
viduen hie durch ernstlich aufgetragen, sich alles unanstaindigen Benehmens 
gegen die zum Handel heriiber kommende Tiirkische Unterthanen zu 
enthalten, selben auf gefallige Art zu begegnen und sie bey der Dreyssigst 
Expedizion bestmoglichst zu bef&rdern, jedoch ohne von dennen beste- 
henden Vorschriften abzuweichen, die immer mit guter Art, genau befolget 
werden miissen«. 

našega najljepšega grada do Velikoga Tabora. Stoji 
i bliješti i danas, pričinja se izdaleka, kao da je on još živ, 
da nam donosi cio život minulih dana, prividja se, kao da 
će nas tu stara vlastela vedro dočekati... Ali sve je to tek 
prividjanje! Nema više tu starih gospodara, onih Ratkaje- 
vaca, koje je ovamo doveo sin kralja Matijaša Korvina, ban 
Ivan, koji je i druge brojne tudjinske familije ovamo smje- 
stio. A Ratkaji su tamo od g. 1503. do svoga izumrća boravili, 
sticali sve veće posjede, borili se protiv Turaka, postali čak 
i baruni, podali nekoliko misijonara, koji su životom svojim 
svoju vjeru posvjedočili u dalekoj Indiji i Americi, podali 
su nama Hrvatima i prvoga historičara Jurja Ratkaja 1612.— 
1666., koji nam ostavio djelo: »Memoria regum et banorum« 
(izdao g. 1652.). A što je bitno: ostavili su glas i spomen do- 
brih gospodara, još se i sada seljaci onoga kraja zovu Rat- 
kajci, i ponose se time. Razgledali smo dvor, nad kasnijim se 
ulazom i sada vidi grb Ratkaja: zdenac na kolo s čabrom, 
dok uz njega stoji nejasni grb kasnijega gospodara Thuguta. 


Da, tu je stajao grad, koji se pomalo pretvarao u dvor. Tamo 


dolje je peterokutni bastijon kod pravoga ulaza, gdje sada 
više ulaza nema, pa hrptom idući zaštićeni zidovima stojimo 
pred dvjema kulama, sa širokim kordonskim vijencem, na 
kojem se vide i sada klesarski znakovi. Te kule štite najsla- 
biju stranu grada, onu kamo je glavna braničkula u sredini 
okrenula svoj šilj. Tada su vremenom nastajale one druge 
okrugle, zapravo polukružne kule, smještene na konzolama, 
tako, da se je mogao gornji sprat proširiti. A uokolo posa- 
gradili lukove, da dobiju renesansko dvorište, pa su povisili 
glavnu kulu, kako to svjedoče renesanski prozori u gornjem 
dijelu, dok su dolje još stari gotski »Wippfensteri« ostali. 
Prolazili smo sobama, koje su Ratkaji nekada gradili, pre- 
tvarajući pomalo kule u stambene prostorije, gdje je kasnije 
boravio ministar Thugut, kojem je to dala komora poslije 
izumrća Ratkajevaca. Pa opet spade na komoru, a ta proda 
sve to braći Gorjanima, od kojih kupi grad naš slikar Ive- 
ković, da konačno sve to kupi banovina, brigom bana dra. 
Ružića. Eh, pa hvala mu: sigurno će se i za taj lijepi dvor u 
divnom kraju naći stanovnika i sada! Pa tako mora biti: u 

ŽUPNA CRKVA U BELCU, ZADUŽBINA ZAGORSKOG PLEMSTVA. 
GLAVNI OLTAR, DAR NIKOLE BEDEKOVIĆA I ŽENE MU RODI. 
SOMOGY 


BELEC, OLTAR SV. JOSIPA U ŽUPNOJ CRKVI. POKLON GROFA 
IVANA FR. ČIKULINA (+ 1746.). NAJLJEPŠI BAROKNI OLTAR U 


CIJELOJ HRVATSKOJ 


ŽUPNA CRKVA U BELCU: PJEVALIŠTE UREŠENO GRBOM 
VOJKOVIĆA 


RUŠEVINE GLAVNOG DIJELA CESARGRADA NAD KLANJCEM 


ULAZNI DIO BISAGA S GRBOM KAŠTELANOVIĆA 
(PRIJE DEMOLIRANJA) 


SUTINSKO, KUPALIŠTE IZ DOBA EMPIRA 


vremenu nastalo u vremenu će proći! A Ratkajski će rod 
svoju svijetlu uspomenu sačuvati, dok god bude pravičnih 
sudija, pravične historije, koja se može dakako tek kasno 
pisati. Ljudi, ko ljudi! Gle tamo u susjednom Desiniću stoji i 
sada u kutu kip oružanoga ratnika, onoga Petra Ratkaja, koji 
je kao borac s Turcima došao do barunata. A u Lepoglav- 
skoj je crkvi prva kapela na desno do svetišta grobna kapela 
Ratkajevaca; vremenom je izgubila i svoj oltar — ta bila je 
povremeno čak i magazin vojni —, ali spomenploče govore 
o članovima velikoga, nam blizoga roda... 

A mi ćemo natrag u prelijepi Desinić na konak. Neka 
me nitko ne krivi, što toliko puta spominjem te superlative, 
vidio sam dosta ljepote i u nas u drugim stranama, pa i vani, 
možda pače i više njegovane, ali svatko, tko bistrim očima i 
čistim srcem prodje kroz te strane našega Zagorja, dat će mi 
pravo, da nema dosta riječi, da se sav taj sjaj prirode istakne. 

Spuštala se već noć, kad smo se našli ponovno u tom 
otegnutom mjestu, gdje je nekada stajala lijepa starinska 
crkva s visokom kapom u šilj na tornju. Ali mudračine uči- 
niše po nacrtu gosp. Vancaša — bog mu grijehe prosti — 
nelijepu i neskladnu, ružno omaljanu crkvu, pa neka im je: 
to nije Desinić zaslužio! Da, dugo se vjerovalo, da odavle 
potječe ona sirotna ljepotica Veronika Desinićka, koju je 


«dao njen okrutni tast, stari knez Celjski smaknuti, da mu 


pleme plebejstvom svojim ne okuži! Ma tek u naše dane po- 
kolebao je tu vjeru naš marni Laszowski, tvrdeći, da ona nije 
nikakova Desinićka, već odličnoga roda onih iz Tješina »von 
Teschnitz«. Cijenim veoma golemi rad g. Emilija pl. Las- 
zowskog, kojem se ne će za decenije naći zamjenika, ali u to 
nekako ne mogu vjerovati, a još manje tvrdnji drugih, da bi 
ona bila tek mali, umiljati »Slafweib«, (što nije nipošto naj- 
gore!!!), koja se zvala: »de Sinić«... Pa, čemu, da si evo 
još sada, kad sam posljednji put u Desiniću, pribavljam 
muku, da spoznam podrijetlo te jadnice, koja bi mogla uz- 
dahnuti onako s Gretchenom: »Sch&n war ich auch, und das 
war mein Verderben!«. Ali narod to znade bolje: točno mi je 
pokazao starac sobu u onom prigradku Vel. Tabora, gdje su 
Veroniku umorili. Eh, pa neka ima ion pravo... 

OD VELIKOG TABORA DO VINAGORE 


“Trebalo je očtaviti alat Desinić s njegovom starom, 
Ena iznakaženom crkvom svetoga Jurja viteza i mučenika, 


> pa krenuti natrag prema našem Zagrebu. Ali bog odlučuje, | 


a čovjek tek snuje: osvanulo prelijepo proljetno jutro, pa se 


ne možeš oteti tome krasnom i zanimljivom kraju, tamo : * 
prema Sutli, prema nedalekom Rogatcu... Pa mjesto dolje, d 
krenemo opet do Velikoga Tabora, da se nagledamo pogleda 


prema sjev. zapadu, gdje na povišem brežuljku stoji crkva 
sv. Magdalene i prema jugu, gdje se diže kapela sv. Ivana. 
Nezaboravan pogled, ali i taj zaostaje za onim, što nam se 
pružio sa kapele sv. Magdalene. More humaka s bezbrojnim 
rasijanim kućerkama sve do Rogatca, pa daleko do Pregrade: 
vidi se, da su stari majstori znali doista medju lijepim naj- 
ljepše izabrati. Tu jeBrezna gora uz Sutlu, gdje je pok. 
barun Kavanagh otkopao tragove rimske kulture, ostatke 
utvrda, novaca i sijaset fibula. Nije Rimljanin mimoišao te 
krajeve: kod Sutle nedaleko Klanjca našao se trag rimskoga 


logora, kod Vinagore nadjen je rimski grob iz drugoga sto- | 


ljeća pos. Isusa, a nema sumnje, da se tu nalazi još sijaset 
ostataka te velike kulture, tek moraju doći sretniji naraštaji, 
koji će tamo dugo boraviti i mnogo toga još otkriti, jer ima 
tu sijaset lokaliteta, koji su sigurno sačuvali mnoge ostatke, 
kad već vanredni strateški položaj to jasno pokazuje. Oštrim 
hodom preko cijeloga dana preko bezbrojnih humaka osvane 
pred nama Mali Tabor, a nedaleko župna crkva Prišlin- 
| ska, posvećena sv. Petru. Nekada je to bila kapela Marije 
Taborske, a sadašnja je negdje u 19. stolj. sazidana. Ali o 
staroj crkvici svjedoči drevno zvono 15. stoljeća s napisom: 
»Si Deus pro nobis, quis contra nos 1423«. Mali Tabor jest 

doista mali prema svom nedalekom susjedu Velikom Taboru. 
Već samo ime kazuje, da je tu postojala obrambena gradje- 
vina, ta prastara riječ tabor (već sveto pismo zna za goru 
'Tabor) znači vjerovatno logorište ratnika, a ima ih sila po | 
raznim stranama svijeta: u Sloveniji, pa u Češkoj i Njemač- 
koj (»Tiber«). Mali je Tabor danas pregradjen u dvorac, : 
tek nekakove kule hoće da istaknu ratničko značenje .gra- 
djevine, koja je dijelom tek u 19. stoljeću ovako izgradjena. I 
taj je grad dobio nezakoniti sin kralja Matije Korvina, 
hrvatski ban Ivaniš medju gotovo dvije stotine drugih gra- 
dova i veleposjeda, ali kralju Matiji nije uspjelo, da mu sina 
učine kraljem, pa se je mlad još sklonio u grobnicu kod Le- 
poglavskih pavlina, dok mu je imetak razasuo drugi muž nje- 
gove žene markgrof Juraj Brandenburški. Taj je i ovaj grad 
prodao, prodao Ladislavu Ratkaju za 3000 for., a do izumrća | 
zadržali su Ratkajci taj grad i posjed, kojeg je od Ivaniša 
preuzeo bio Nikola Kotvić. Tada preuzima grad bar. Winters- 
hofen, rodjak Ratkajevaca, a po njima dodje u ruke vrlo 
inteligentnoga bar. Kavanagha, koji potječu navodno iz Irske, 
a nesrećom nisu bili u redovima prijatelja hrvatskoga natoda 
u osudnim časovima; barun se Hinko nalazio medju Rauchov- 
skim magjaronima. (Laszowski. Prosvjeta 1895.). 


Za četvrt sata eto nas na glavnoj cesti, koja vodi od 
Kostela do Rogatca, gdje su nas čekala kola, a nezaboravljeni 
mentor toga kraja, gostoljubivi, prevedri bilježnik općine 
Hum na Sutli Albert Brezinščak dade na zakuki ceste kola 
zaustaviti, pa nas upozori na prizor, koji nas je začarao, ma 
da smo prirodnim ljepotama prezasićeni bili: pogledom na 
Rogatac u Štajeru, na starinsko mjesto sa starim gradom u 
ruševinama, kojeg spominju čak i staronjemački epski pjes- 
nici. Bistra je tu Sutla rijeka, krasna se krajina diže nad njom 
sva marno obradjena, a kao orijaška kulisa diže se u poza- | 
dini brdo sv. Donata. Ali tu nije naš kraj, prelazimo Sutlu, 
da skrenemo uz nju cestom do Straže, gdje se i danas nalazi 
staklana, koja proizvodi boce za rogatačku kiselicu, pa ćemo 
se uzverati do crkve Marij e Taborske. Znali smo, da 
je tu starinska crkva, ali nismo se mogli nadati, da ćemo 
tu naći tako vanrednu gotsku gradjevinu! I gle, našli smo pre- 

krasnu crkvu, sazidanu na brijegu, a do nje s jedne strane 
vode stube, dok je pod njom župni stan, povezan s crkvom 
osebujnim natkritim hodnikom. Svetište je staro, svodjeno 
zvjezdastim svodom, a poduprto s osam otpornjaka. Uz 
ladju su dvije kapele, lijeva rad Sigismunda Ratkaja iz god. 
1687., dok je desna sazidana god. 1793. Kasno je dogradjen 
zvonik pred ulazom s ljepušnom baroknom kapom. Imala 
je crkva tri zvona, najstarije iz god. 1650. Tu je bila i grob- 
nica Ratkajskoga roda. Ali nas nije minula ni sjeta, da su 
baš tu morala pasti u ludo četiri mlada života — a bez svoje 
krivnje. K toj crkvi spada kapela u Lastinama, koju je 
valjda dao Zvirchich g. 1644. načiniti, kako to pokazuje 
napis nad ulazom. Jednostavna gradjevina, a opet vrlo 
ukusna, napose se ističe visoka kapa tornja, tako da kapela 
naliči veoma onoj u sv. VidukodKlenovca. U Lasti- 
nama je sačuvan stari oltar crkve u Taborskom, možda naj- 
ljepši u cijelom kotaru. 
Kapela sv. Vida u Klenovcu dokumenat je prolaznosti. 
Tu je nekad bilo mjesto Vrbovec, od kojega potječe i 
sada sačuvani naziv arhidjakonata de Urbocz, ali ga moderne 


karte već ne bilježe. Tu je ovisok humak, sav obrašten, a na 


njem se vide ruševine, ostaci grada Vrbovca, jedva još za- 
mjetljivi, a nekad je bio važan, možda još rimski, a-svakako 
sredovječni grad, pa se već god. 1267. spominje »comes de 
Vrbouch«, a god. 1269. »archidiaconatus de Orbouch«, nu 
već je god. 1397. »castrum expactum«, a 1463. »abolitum«, pa 
već 1497. »mons desertus, in quo castrum olim Werbowcz 
extasse dicitur«. Kapela sv. Vida — nekad dakako župa, 
pod koju je spadala i Marija Taborska — mala gradjevina, 
opetovano pregradjivana, kojoj je svetište zatvoreno u šilj. 
To je velika rijetkost. Od starine se sačuvalo tek zvono 
sasvim neobičnih razmjera, kako je to u davnini bilo uobi- 
čajeno. 

Od starih se dvorova u tom lijepom kraju malo šta sa- 
čuvalo: većinom je sve vraćeno u seljačke ruke. Još se jedino 
dobro uzdržao dvorLupinjak, nekada svojina grofa Palf- 
fyja, dok se od drugih nisu ni slike sačuvale. Nu mi ćemo 
natrag do Marije Taborske, crkve bolnoga spomena iz novi- 

jih dana, da krenemo cestom do Kostela, pa da još jednom 
svrnemo očima na divot kraj prema Štajeru, Rogatcu i nje- 
govom čuvaru svetom Donatu, troglavom... Zavija drum 
kroz humlje i bregove, da se uz Kosteljinu potok dovere do 
Kune gore, gdje na sjeveru stoji Kostel, a na jugu Pregrada. 

Kostel! Pravi »castellum« strši s ruševinama i 
kreće svoju bastijonsku kulu sablasno na cestu, tek ne pri- 
jeti nikome više. Položen je izvrsno, samo s jedne je strane 
pristupačan. Tu su gospodovali knezovi Celjski, pa Jan Vi- 
tovec, Ivaniš Korvin, pa raspikuća knez Juraj Brandenburški, 
koji ga prodaje Keglevićima, a ti će ostati gospodarima do 
posljednjega, do Oskara Keglevića. Jedva se još nešto ra- 
zabralo od nutarnjih prostorija, najbolja je bastijonska kula, 
gradjena u vrijeme jače artiljerije u kasno doba. 


Župa je u Kostelu prastara, već se spomenula u god. 
1334., ali sadašnja je crkva nelijepa gradjevina 19. stoljeća, 
nu zato stoji par koračaja podalje kapela Trpećeg Isusa, do- 
gradjena možda god. 1800., vanredno skladna i zanimljiva. 
Svetište je četverostrano, do njega okrugla ladja, pred 
njom toranj s visokom šiljatom kapom. Vidi se nije od 
jednom gradjena, a ima samo jednu sestru, tamo kod sv. 
Križa nedaleko Samobora, koja je takodjer smještena u vrlo 
lijepom kraju, a groblje uokolo daje toj kapeli osobit 
akcenat... 

Prelijep je položaj Pregrade. Otkuda to ime? Možda 
je nekada tu, gdje se prostrana ravnica uz Kosteljinu suzuje 
bila nekada doista pregrada, kako je Prezid dobio naziv po 
starinskom zidu tja tamo do Rijeke, a bilo je takova šta i 
drugdje, kako to nezaboravni naš V. Klaić kazuje u svojoj 
raspravi »Indagines et portae«, a karta Martina Stiera donosi 
iz 17. stoljeća nacrt velikih »Verhacka« kroz cijele krajeve 
uz tursku medju tamo prema Gjurgjevcu. U pozadini stoji 
gromada Kune Gore, a majstor je graditelj tu postavio svoju 
velebnu crkvu, malu zagorsku biškupiju, dok se oko nje po- 
redalo cijelo neveliko mjesto, nekada kotarsko, sada »sresko« 
s nekoliko lijepih velikih domova. A na Kuna-gori čuva ka- 
pela sv. Leonarda ljude od groma! Prastara je tu župa, ali 
stare crkve nema više, već je tu posljednja velika gradjevina 

crkvena iz 19. stoljeća, izvrsno gradjena, kako se pokazalo, 
kad je arhitekt Martin Pilar crkvu snimio i narisao: sve mi- 
nucijozno izvedeno. Ladja divot prostor pod kubetom, sve- 
tište četverostrano, pročelje flankiraju dva vitka tornja, nad 
ulazom izvrstan fresko iz vremena postanja crkve u god. 
1818. U toj su prekrasnoj gradjevini smjestili stare orgulje 


zagrebačke katedrale, nad oltarom je 11 met. visoka slika, 


koju je dao biskup Alagović naslikati za katedralu, a god. 

1842. poslao ju ovamo biskup Haulik, kad je svoj oltar dao 

postaviti u katedralu, ali taj je propao za velikoga potresa 

sasvim. Povijest te oltarne slike je više no zaniniljiva, nu za 
sada ćemo to izostaviti! 


U toj je crkvi spomenik Simona Keglavića pa se donator 
dao isklesati sa ženom i svom brojnom djecom, tu je poko- 
pan i barun Collenbach, otac Emilije Keglević, koji je bio ko- 
mandant armije u Zagrebu, a rodio se u dalekom Aachenu, 


te je postao vitezom reda Marije Terezije. Taj je cijeli kraj | 


bio domena Keglevića, tu je nedaleko dvor Gorica s jed- 
nom kulom, tu je dvor Dubrava, kog će sada rušiti, 


kasnije svojina Badla, pravoga osnivača modernog kupališta 


u Krapinskim Toplicama, tu je veliki dvor B ežanec, sada 
«u rukama familije Ottenfels, pa omanji majuri Klemenovo 
i Lenišće, gdje je priprosta kapela sv. Jurja. Sve su to sada 
 anahronizmi, zemlje su preuzeli seljaci, a od minimuma ne 
mogu se ni te gradjevine prošlosti uzdržavati. Prekomjerni 


natalitet, značajan za siromašne krajeve, nije Zagorju ni se- | 


ljaku ni vlasteli donio sreće, vlastele nestade, a seljaštvu 
može tek neznatno pomoći i najbolji zakon i najbolja agrarna 
reforma, kad se ne može opseg zemlje povećati... Intenzi- 
viranje obradbe tek do stanovite granice pomaže životarenje, 
više ne! : 


Noć nas zatekla, prekrasan župni i dvor, “djelo ranoga 18. 


stoljeća s lijepim portalom, pružio nam: tihu sobu za poči- 
nak, pa se ranom zorom krenemo iz Pregrade, koja danas ima 


nešto preko 1300 duša, dok je za god. 1880. upisano, da je . 


cijelo mjesto brojilo oko 700 duša! Svrnuvši se još jednom 


unatrag moradosmo priznati veliku spremnost davno ne- 


stalom graditelju, koji je umio na najzgodnijem ui: po- 

staviti svoju dika oikvu i stopiti jes prikodina: u jednu ji: 


cjelinu! Od kapela sv. Fabijana i sv. Magdalene na Kuna | | 


Gori nalaze se još tragovi i ništa više, ma da > karta , 


 Beyschlagova još g. 1801. upisuje. 


Lijepo selo Sopot stislo se oko svoje crkvice. sv, Mihalja 
sa osobito lijepo izradjenim tornjem od tesana: kamena, 
valjda ostatkom starije gradjevine. I za malo vremena 'stvo- . 
rimo se u Vinagori, gdje je župna crkva sa župnim sta- 
nom upravo monumentalno položena na istaknutom visu. To. 
je nekad bila tek kapela župe desinićke, a god. 1780. nastade: 


tu župa. Da pojača utisak kuće božje izveo je stari majstor | 


dvije kapele pred njom u formi kula, pa sve skupa čini vrlo 
lijep dojam. U crkvi je bio umjetnički izveden portret senj 
skoga biskupa Ratkaja, koji je možda tu crkvu posvetio. To- > 
ranj pokriven lijepom baroknom kapom, a u njem su 3 
zvona, najstarije od god. 1607., a najoriginalnije ono iz god. 
1773., što ga je izlio Balt. Schneider u Celju i uresio otiscima 
okosnice velikoga lista. Ostalo mi je sve u jakoj uspomeni, 
jer je kod razgledanja zvonova pukla daska podamnom, pa: 
me kapelan zahvatio za ruku i spasao. A kad smo tek dolje 
sišli, gdje nas je srdačno primio naobraženi stari župnik Ja- 
kovina, poče se siromašni kapelan nenadano tresti kao šiba 
od spomena na netom minuli prizor... ! Danas je pod novim, 


revnim župnikom Vukinom postala Vinagora centar velike -. 


karitativne djelatnosti prave blagodati za Sion bijedni haa 
svijet.. ' 

OD DESINIĆA DO ZAGREBA 


Spuštala se noć kad smo se krenuli na konak u Desinić, 
kamo se više nismo ni nadali doći. Ali kao da nas neka ma- 
gična sila vuče u milo zagorsko mjestance, gdje smo se opet, 
po posljednji put sastali kod vrlo simpatičnoga staroga žup- 
nika »jozefinca« Novaka i veoma naobraženoga nećaka 
Željka Koraća, a stari je Bartol dvorio kao par godina prije, 
.kad smo kroz osam dana boravili na Velikom Taboru, dok 
je arh. Pilar snimao grad. Tada nam je Bartol donosio ručak 
gore, pa je izgledao, kao da je on jedini ostao još iz vremena 
Ratkajskih! Danas su sve to pokojnici, kojim prolazna uspo- 
mena živi magički u našim dušama. Pa kad je osvanulo jutro, 
našli smo se na kolima, da prodjemo zadnji dio našega »in- 
spekcijonoga« puta, koji je bio za dva, tri dana odredjen, a 
već je osmi dan prošao! Vijuga se cesta duž potoka Hor- 
vatske dosta uskom dolinom, a sve je danas gotovo posjed 
seljački, nestalo je i tu onih malih feudalaca. Jelenjak (Kir- 
holcov), Zbilj (Hermana Bužana), Stipernicu (bar. Kneževi- 
ća) prikupili su Ottenfelsi k svom velikom dobru Horvat- 
ska, da sve zajedno kasnije rasprodaju seljačkom rodu. 
Konačno ostade veliki dvor Horvatska, tipični primjer dvora 
u Zagorju, kako se gradio od 17. stoljeća: veliki kvadrat sa 
dvorištem okruženim s arkadama, gdje se sav život združio 
u jedno, tu su i gospodarske zgrade i zgrade za boravak g0- 
spoštije. Nad teškim vratima dvora, koga sam vidio još 
cijela, nalazi se grb familije Palffy-Erdod i napis: »Palfy de 
Erdeoed me fecit. MDCXI.« U dvoru sam našao još neko- 
liko komada starinskoga pokućstva i par lijepih peći, te par 
starinskih slika, medju ovima vrlo lijep portret nekoga Rat- 
kaja, koji su i tu gospodarili. Već sam odavno napisao, da 

JEDINSTVENI OLTAR U KAPELI SV. ANTUNA U CERJU TUŽNOM 


DUBRAVICA, RODNA KUĆA PJESNIKA PAVLA ŠTOSA 


HRAŠČINA 


dvoru nema više lijeka, otkako je parcelacija provedena, pa 
se to i obistinilo: danas je jedna trećina tek ostala, da služi 
za školu. Posljednji su gospodari grada bili Ottenfelsi, koji 
su dobili taj posjed daleko poslije izumrća Ratkajaca, te ga 
konačno sami rasprodali. A neko je vrijeme tu gospodario 
bogati Ant. Janković Bribirski. Bila je i Horvatska darom 
kraljevim svojina grofa Thuguta, posjednika Vel. Tabora 
gdje se njegov grb još nad ulazom nalazi. 

Usput nas dalje pozdravlja kapela sv. Margarete na 
brežuljku kod Lenišća, a već se iz daljine ističe golem podor 
Cesargrada i za kratko vrijeme evo nasu Tuhlju, gdje nas 
dočekuje starinska, gotska župna crkva. Svetište ima i sada 
stari gotski rebrasti svod. Crkva je trpila mnogo od potresa, 
opetovano je restaurirana, a kod nedavne restauracije otkri- 
ven je mnogi fragment prošlih dana. Zvonik je dakako iz 
kasnijega vremena, ulazi se kroz lijepo kovana vrata iz god. 
1805. U crkvi se čuva i upotrebljava lijep kalež iz god. 1616., 
gdje se gotika bori s barokom, a medju najljepše ciborije u 
zemlji spada tuheljski iz g. 1690. Kapela sv. Križa zanimljiva 
je stoga, jer je ulaz sada smješten tamo, gdje je nekad stajao 
oltar u svetištu, kako se to zbilo i u Sv. Križu-Začretju, u 
Vinici, pa u Velikoj kraj Požege. 

Kod Tuhlja svršava se cesta, koja vodi do Zelenjaka 
Mihanovićevoga. Nu nije bilo vremena, da se još jedared 
onamo provezemo, treba dalje, dalje do Smrdećih To- 
plica, koje se danas zovu Tuheljske, a čini se, da ih čeka 
znatna budućnost. Tu se nalazi lijep dvorac, kojeg su nekada 
sagradili vlasnici Erdody, ali je zalogom prešlo dobro u 
ruke Josipa Brigljevića, muža Mihanovićeve sestre, pa je i 
sam Mihanović često i dugo tamo boravio. Brigljevićevo je 
dobro bilo i Dubrovčan, s ukusnim, jednostavnim dvor- 
cem, pa i toga nestaje, nestalo je i Sečenj-grada, ne- 
kada svojine grofa Szechenyja, koji je 1879. umro, a dvor 
je dobio novoga vlasnika, odvjetnika Majcena, nu doskora 
ga nestade, pa se ni slika njegova nije sačuvala, a spadao je 
gradjevno medju vrlo lijepe dvorove. Nu i najljepše djelo 
ljudskih ruku prolazi, dok je priroda vječna ljepota — kad je 
čovjek ne utamani! Tu kod Tuheljskih Toplica dolazi cesta, 

koja vodi do Klanjea drito) Krki ida dina i 
H ruševca, svojine Matačića. Sjećam se, kako smo mimo 
toga gotovo sablasnoga dvora, zapuštenoga sasvim kao iz 


priča, zastali, pa u njem dva prastara stanovnika u sobama 
s prastarim pokućstvom, pohabanim od daljine vremena, 


našli, pa jedva saznali, da su to još članovi znatnoga roda:. > 


Matačića. “A na protivnu stranu kreće cesta preko sedla 
Vampasa; pred par godina preložena, koja vodi preko pre- 


krasnih strana do Krapinskih Toplica. Zagorje je doista do- | 
mena ljekovitih ja. koja : su si stekla s pravom glas iu tu-' 


djini! 


desno u tom humskom kraju starinski dvor Vižovlje, ne- 
kada posjed familije Galjuf: jednostavna gradjevina s bal- 


 konom nad ulazom s visokim, starinskim krovištem. Preda- 
mnom leži fotografija, tamo iz davnih dana šezdesetih go- 


«dina, dok je tamo gospodovao madžarski izbjeglica i iz g. 1848. 
Merey; sve to izgleda kao neka teaterska predstava iz vre- 


mena, koje nam je davno postalo tudje! Nedaleko je kapela: 


Majke Božje Strmečke, sagradjena na mjestu, odakle se 


pruža najljepši vidik na ovaj dio Zagorja, pa i daleko, daleko , 


do Štajera. Ima u tom kraju čudnih imena sela i zaselaka: 
Bobovec, Tomaševec, Kadakovo, za koga Klaić sluti, da se tu 
krije spomen na posljednjega bosanskog kralja Tomu, koji je 


pao u turske ruke kod Bobovca, izdajom Radaka. Možda su ' 
doista bosanski bjegunci sačuvali tu spomen na svoga po: ; 


sljednjega kralja...?! 


Prije dolaska u Vel. Trgovište, gdje je Ne župa 
s novom crkvom pokazuje se na brijegu starinska crkva te 


prastare župe sv. Jurajob Jezeru. Danas je to tek ka-, 
pela, posve je obnovljena, a ima dva vrlo lijepa kaleža, te je: 
prije rata imala četiri zvona... Crkva je kasnogotska gra- 


djevina, često puta obnavljana, pa se kod posljednje obnove 


pokazao kasnogotski prozor, koji je ostao sačuvan. A okolo ' 


crkvice brižno je njegovano seosko groblje; »tu počiva narod 
od života« reče priprosto a lijepo seljak.. 


I za čas smo opet kod Jelačićevih Novih Dvora. Tu je 
ovaj čestiti, ali nesretni čovjek dovršio svoje dane u očajnim 

Polazeći dalje sve dolinom Horvatskog pičoke ostaje na. 


bI bolovima, kako nam to. čiistovi. njegove braće tkanje! | 
i danas se tu oko toga dobra, koje je posljednja nećakinja : 


banova ostavila s pravom hrvatskom narodu, vrze kojekakva ' 
čeljad, da ovo dobro bolne uspomene preotme, ali tu će 
pravda nadjačati...U daljini, se bijeli sablosno opet Rauchova 


i Lužnica, za tren se pojave zidine Susedgrada i zabijele be 
“nelijepi novi tornjevi . stare zagrebačke crkve. Prošli smo 


veliki dio pravoga našeg Zagorja, sastali se posvuda sa do- 


kumentima prošlosti, našli i krasnih krajeva i lijepih gradje- 


vina, sastali se s imenima članova rodova, koji su važnu ulogu 


ou prošlosti naše zemlje odigrali i — nestali! Vidjeli smo sav 


mukotrni život našeg čelik Zagorca, koji je tako privezan 


uz svoju zemljicu, da se drugdje teško ili nikako ne snalazi, 


pa tu ostaje, ma da mu drugdje i daleko bolje obećavaju! 


A+ 


IZ ZAGREBA DO KRAPINE 


Prošli smo cijeli Pregradski kotar, pa ćemo sad u drevnu 
našu Krapinu, tek ne marim ni za kakove političke mejaše, 
koji se i onako ubrzo mijenjaju. Nisu to bili putevi romantič- 
koga zanosa, već pomno ispitivanje svega vrijednoga, što je 
prošlost ostavila, i spoznanje sadašnjosti, izvid današnjega 
života svega našeg zagorskoga svijeta. Sve su to ne samo pu- 
tevi, sve su to pravi doživljaji, usječeni u dušu za cijeli život, 
pa treba samo trenom zatvoriti oči, te se javljaju nizom ne- 
preglednim čarobne i teške slike toga života... Eto, sada 
ćemo opet na put u Donje Zagorje, processus zagorianus in- 
ferior, tamo do Krapine i Krapinskoga grada! 

Zakreću za čas kola kod Podsuseda cestom uz goru, našu 
predragu Sljemensku goru, koja se tu zove Podgorjem. 
Čudno je izobličena tu gora, prividja ti se — to se osobito 
lijepo vidi sa Savskoga mosta kod Podsuseda — kao da su 
divovske ruke ovdje cijelu goru oštro odlomile, pa odnijele, 
a ostala je ravnica, kojom teče Krapina... Opet se vide u 
daljini Jelačićevi Novi Dvori, pa Rauchova Lužnica, ali ne- 

. milosrdio brzo otimlje se slika za slikom, jer sada juri tu 
auto, dok smo nekada polazili kolicima ovuda. Polazimo 
mimo lijepoga sela Bistre sa crkvom gore na brijegu, koja se 
na daleko bjelasa, a malo se podalje zavukao baš podno 
gore dvor Bistra, kojeg sam počesto razgledao sa Slje- 
mena u sretnije dane. To je i arhitektonski vrlo vrijedno 
djelo 18. stoljeća, što ga je sagradio grof Oršić, onaj, koji je 
i grad u Gornjoj Stubici sagradio. Da, drugo je doba tu gra- 
dilo, sve je to onako malo prema francuskom uzoru, a ističe 
se osobito velika ovalna dvorana i kapela. Nu odavna nema 
tu više Oršića, a o njihovom radu i o onom vremenu podaje 

jasnu sliku jedan Oršić u svojim memoirima, koje je otštam- 
pao Kukuljević u X. svesku »Arkiva za povjestnicu jugosla- 
vensku«, a taj je prikaz veoma zanimljiv prikaz cijeloga 
onoga nemirnoga vremena, kad je i u nas barok izgledao u 
naponu snage, a zapravo je domirao, kad se je Varaždin do- 
vinuo za kratko vrijeme do glavnoga grada Hrvatske, pa je 
plemstvo uradilo, da mu dade i značaj rezidencije. Nu sud- 
bina je drukčije odredila: jedan je požar dostajao, te je Va- 
raždin morao prepustiti svoje dostojanstvo Zagrebu. A u 
Oršićevom lijepom dvoru gospodari familija Carion, koja 
želi sve to napustiti. 

Dalje se kreće: opet tek uspomena na prošlost, osrednji 
dvor Jakovlje ostaje na desnoj strani, a malo gorim pu- 
tem skrećemo do sela Kraljev Vrh, gdje se na uzvisini 
do gorskog masiva Zagrebačke gore diže osebujna crkvica iz 
novijega vremena, koja je za vrijeme potresa nemilo stra- 
dala, a kasnije opravljena, pa ju je pokojni Posilović oslikao 
bizarno, tobože u narodnom slogu. Nu crkva se ipak svojom 
formom ističe u tom lijepom kraju. Ovamo je trebao doći po- 
slije potresa divot oltar katedrale, posvećen sv. Mariji, ali 
kako župa nije mogla smoći svotu za opravak, uništen je 
oltar i ne zna se kamo su dospjeli fragmenti remek djela 
umjetnosti 17. stoljeća u Zagrebu! Tako smo radili pod vod- 
stvom arogantnih dotepuha. 

Da, to je neobično kod našega Zagorja, da se malne svaki 
iole istaknutiji lokalitet prividja kao neki osobiti centar toga 
kraja, pa tako je is Kraljevim Vrhom: to je doista kraljevski 
vrh; Uokolo evo oba Oroslavja: tada još nije bilo nezgrap- 
nih fabričkih zgrada u tom kraju, nedaleko se bjelasa Stu- 
bica, tamo seže oko daleko preko Zaboka, kamo smjeramo 
poći i već se žurno kotrljaju kola dalje, dalje... I za tren 
se pojavi pred nama jednostavni dvorac, uokviren crno- i 
bijelogoricom: iskren, jednostavan, miran, a oko njega uredne 
gospodarske zgrade. Pa kroz više od stotinu godina sakupljao 
se svijet ovdje, najvažniji ljudi našega života iz ilirskih dana, 
pa sve redom kasnije do onoga dana, kad je nekoliko stu- 
denata i nekoliko seoskih mladića ponijelo gospodara dvora 
Ljubu Babića, »Šandor Gjalskoga« 6. II. 1935. na groblje u 

Zabok... ; mi smo pred Gredica ma, Tuskulumom Gjal. 


skoga, in nema više ni Gjalskog, ni njegove vrijedne žene! 


Pa imali su pravo, kad su ga položili na pokoj tamo do nje- 
govoga otca Tita, od. kojeg je dobio u svoj svojoj krvi, u 
svem biću svome ono nešto, što se zove »duh hrvatskoga 


Zagorja«. Znate li, kako je. Klaić, onda urednik »Vijenca«, | 


spomenuo u »Milim Uspomenama« kako je dobio od nepo- 
znatog pisca rukopis: »Illlustrissimus Batorych«, pa ga smje- 
sta štampao: početak velikoga i pjesničkoga i kulturnoga 


rada. Ali ne marim baš nimalo nabrajati sva ta djela, koja | 


sva donose samo izdah rodjene grude zagorske, koja poka- 
“zuju svu dušu Hrv. Zagorja, pa bi sve moglo osvanuti pod 


jednim naslovom: »Pod starim krovovima«! Samo dva ma- 


jušna djelca, možda već zaboravljena ističem ovdje, jer baš 
se tu ističe sve, kako je došlo do Gjalskijevih djela, kako je 
on posrednik staroga doba i novoga svijeta. U »Vijencu« od 
god. 1896, str. 369. nalazi se njegov govor u spomen Miha- 
novića: pa on ga je sam poznavao kao pristala starca, da- 


pače, još je vidjao i Mihanovićevu majku Justinu, sestru. 


Josipa Kuševića! A: drugo je djelce napisano god. 1913., 
»K stogodišnjici moga otca«, malo remekdjelo puno pijeteta, 
a opet posve istinsko, gdje je zapravo prikazao cijeli život 
Zagorja od djeda počevši, pa otca Tita i donekle svoju ge- 
nezu. Osamdeset i dvije godine proživio je, čas gonjen, čas 
slavljen, uvijek u radu i ispitivanju, pa se sklonuo, doži- 
vjevši Gotheove godine, tamo u grobnicu u Zaboku. 
Maleno je to mjestance taj Zabok, koje u svom imenu 


čuva spomen na davno izumrlu familiju Zabočkih. Kasniji su: 


gospodari tu bili Vojkovići-Vojkffy, a kako su ti došli do 
grofovstva, pripovijeda Krčelić u svojim »Annuae«: samo že- 
nitbama i protekcijom. Nu u Krčelića je. dosta zlobe, pa ne 
htjede priznati, da su baš ti Vojkovići sagradili i danas još 
lijepu crkvu, što posvjedočava grb nad ulazom. A još jed- 
.noga zaboravljenoga moram spomenuti baš tu: prebendara 
crkve sv. Marka Eduarda Suhina, jednoga od naših najrev-: 
nijih svećenika, koji je bio dapače član kuratorija naše 
Obrtne škole, a i inače se sastajemo s njime, gdje je god tre- 

balo nešta doka učiniti. Tu kod Zaboka našao je livadu s. 
izvrsnom lončarskom zemljom, pa ju je kupio za Obrtnu 
školu, gdje je bilo i lončarstvo zasnovano. 


Gubaševo nosi ime od izumrle porodice Gubaševač- 


kih, tu je bio nekada drveni dvor, a k tom posjedu spadale 


su i Gredice, koje su kasnije pripale Komaromijevima, a g. 
1813. kupio ih Matija Babić od svoga rodjaka Komaromija. 
Nedaleko slikovite stare kapelice sv. Antuna, preći nam je. 


ona bolji drum prema Sv. Križu- Začretju. I tu ima sijaset 


spomena na minula vremena. Tu je selo Grdenci, gdje 
je nedaleko i sada kuća Tumpića, a u Donjim je Grdencima 


bio nekada dvorac Šandora pl. Šimunčića, podžupana slavne . ' 


varmedjije Varaždinske. Svakako je to bio originalan čovjek | 
(t 1883.), koji je znao, kad bi vidio kakovu kočiju u blizini 
»zatrumbentati« u rog, da si dozove gosta, a ražalio bi se, 


> kad mu se taj. ne bi odazvao! Taj je Šimunčić bio nekaki mali 


Hitlerovac već g. 1848., te je 16. X. 1848. poslao Franji Za- | 


' platiću, krapinskom Sd, ovakov akt: »Poglaviti gospodine 


sudče! Dobivam vjerojatne glase, da židi u Krapinu kao 


"Turci u Meku putuju. Buduč pako (neznam zroka) pod ne- 


bom nemademo vekše neprijatelje što su židi — zato Vas. 
službeno pozivam, da što se žida tiče, vsakoga, koj nemože > 


dokazati, da je ovdje rodjen i da je domačina, pod zatvor . 
. metnuti daste, i meni shodnim izvestjem obznanite. U 'Ger- 


denci 16. Oktobra 1848. Sluga: A. Šimunčič, podžupan.« Evo, 
taj papir leži predpinana, | a nema više traga ni dvorcu, ni 
dobarcu! 

Tren dalje, zra i nama je jedistevodi solidno izgradjen 
oveći dvor Mirkovec, nekada posjed Sermažovih, pa. Be- . 
dekovića i najposlije Ernesta Vranicanija. Tradicija je htjela, 


“da je tu nekada bio lovački dvor knezova Celjskih, ali sva- 


kako su mu namrli ime Mirkovečki, koji su već odavno 
izumrli. Dvor je djelo 17. stoljeća, stariji dio pokazuje još 
strijelnice, ali inače nema mnogo zanimljiva. Pokojni vla- 
snik Vranicani posabrao je u dvoru sijaset umjetnina, dakako | 
iz dalekih strana ali i za nas zanimljivih. Sada nema dvor 
mogućnosti uzdržavanja: agrarna je reforma učinila te skro- 
mne gospodare gotovo prosjacima! 

I konačno, kasno je već postalo, evo nasu Sv. Križu- 
Začretju. Tu je do pred par godina gospodario u lijepom 
dvoru sa dva krila, spojena zabatom, do kojeg vodi vrlo 
lijepo stubište, Janko Vranicani, koji je to kupio od Hen- 
riete Sermage, udate za grofa Ernesta Schlippenbacha, prus- 
koga generala. K tomu je još dokupio Šanjugovo i Puha- 
kovec nekdašnje sijelo familije Puhakovečkih, gdje su se 
mijenjali kasnije razni gospodari, dok nije došlo u ruke Isu- 
sovaca, a najposlije u ruke obitelji Novak, a po kćeri Franje 
Novaka Korneliji predje posjed u ruke Kukuljevića, te je 
u tom drvenom dvoru umro naš Ivan Kukuljević, da nadje 
zasluženi pokoj u ilirskoj arkadi... Od lijepoga dvora nema 
ni traga, bio je jednospratan, nad ulazom balkon, dolje go- 
spodarske zgrade, gore vlastelinske odaje. Tek se dvije foto- 
grafije sačuvale... Danas je nestalo i tu Vranicana, a dvor 
je prekupila banovina za poljoprivrednu školu... Minuli 
dani! 

Zanimljiva je župna crkva, stara gradjevina, koja se 
dugim vremenima pregradjivala, a g. 1778. premješten je 
ulaz u svetište, a svetište je nastalo na novo tamo, gdje je 
bio prije ulaz. Učinjeno je to radi promjene smjera ceste. 
Tek se još neki tragovi stare gotske gradjevine raspozna- 
vaju, a nad stropom crkve ostaci prijašnjih slikarija. 

Malo na zapad nalazi se.u prekrasnom kraju kapela 
Majke Božje u Klupcima: kao da je samonikla tamo na 
osamljenom brdašcu, ukusna crkvica izvana i iznutra, gdje 
se nalazi lijep oltar 17. stoljeća. A najdragocjenije je u toj 
crkvici bilo zvono, na kojem se čitao napis: »IZLEJAN V 
VARAŽDINU LETA 1848. V ONV DOBV, KAD SMO MI 
HRVATI Z DVŠMANIM MADJARIM ZA NAROD- 
NOST NAŠV BOJ BILI. NA SLAVU IDIKV SV, IVANA 
EVANG.« Postoji li to zvono jošte? Ne znam... Ali duš- 
mana nije nestalo... ! 

Lutajući cijelo pred podne tim lijepim krajem, stvorimo 
se gotovo neočekivano u našim dragim Krapinskim To- 
plicama, koje je zapravo iz primitivnih početaka stvorio 
Jakov Badl, kad ih je 1862. kupio, pa je sve to ostalo i da- 
našnjoj generaciji, a Krapinske su Toplice postale poznate 

nadaleko. Mi se stariji sjećamo poduzetnoga Badla, kad je 
na našoj nezaboravnoj izložbi od g. 1891. izložio u posebnom 
paviljonu dioramu svojih Toplica. I tu je bilo uokolo dosta 
dvorova, nu zaustavljamo se samo kod Trnovca, nekad 
svojina Keglevića, pa Patačića, pa bar. Rukavine i ženitbom 
Igalffyjevih. To je jednostavna, lijepa prizemnica, dok je 
slika dvora u Patačićevom kodeksu sa kulama i mostom ja- 
mačno sanjarija risača. 

Ne htjedosmo natrag u Začretje, već hajde do Velike 
Vesi, da odavde skrenemo do Škaričeva. Dva su dvorca 
toga imena: Gornje i Donje. Ime je ostalo opet kao jedina 
uspomena na nestalu familiju Škarica aliter Ljubunčić, koja 
je poput mnogih drugih familija došla iz Bosne (navodno iz 
okolice Hlijevna) u Zagorje, da se tu sklone pred turskom 
silom. Tu su Škarice postali plemići, dobili i Mirkovec i 
Bračak i Ratkovec, pa ih je nestalo netragom. I stojimo pred 
drevnim, jedinim glasnikom Škarica u Gornjem Škaričevu, 
pred drvenim zagorskim dvorom: sve je tu skladno, svrsi- 
shodno, sve odaje jednostavni način života prijašnjih go- 
spodara, a sve se pričinja kao romantikom ožarena priča iz 
davnine. Da, tu je taj stari krov, stijene od balvana, izra- 
djenih još švarbom, nad ulazom tornjić, a u njem kapelica. 
U donjem dijelu gospodarske prostorije: tu stojiš u kuhinji, 
tu je stari komin, tu je žrvanj, gdje se za generacije mljelo 
žito, tu je izba, tu služinska soba, dok su gore sobe vlastele: 
uredjene tako, kako vanjštini kuće odgovara. Tu me po- 
zdravi stara gospodja, neobične ljepote, mati našega prof. 
dra. Gudelja, vlasnica toga maloga dobarca, koji joj je 
pripao po Novakovima, od kojih je ženitbom dobio Škari- 
čevo dr. Zoller, konškolarac Ludwiga Gaya! Slikar Ljubo 
Babić naslikao je s pravom taj posljednji drveni dvor: u 
»Vijencu« g. 1912. objelodanjena je reprodukcija toga mo- 
notypa... Već je odmaknulo daleko vrijeme! Ali i Donje 
Škaričevo čuva spomen na jednoga veoma vrijednoga čo- 
vjeka, Eduarda Halpera, čelik Hrvata, prijatelja svih gotovo 
važnijih ljudi svoga doba, koji evo i nakon smrti ostade na 
svom »plemenitom«, u maloj kapeli, nedaleko dvorca, u 
»Halperovoj kapeli«. (»Lipa«, II. 66). 

Svih je drugih posjeda nestalo, nema Hijacintova, nema 
Pretkovca, tek se uzdržalo dobro Popovec, svojina Se- 


kelja, pa posjed župnika u Krapini, zatim Oršića i konačno 
Ljudevita Kulmera, Jednostavna zgrada u ključ gradjena, 


koja je sačuvala u svojoj kućnoj kapeli krasan barokni oltar. 
I još malo, pa smo došli u Polje i Mihaljkov Jarek, gdje se 


sastajemo s rimskom kulturom: ovuda je nekada morala | 
. prolaziti cesta preko Krapine do Andautonije, tu su nadjena | 


tri oltara Jupitrova, a sigurno je tu bila oružnička rimska 
postaja. Danas nam arheološka karta dra. Sarie i dra. Kle- 
menca Ptuj pokazuje smještaj spomenika od prethistorije 


tamo u Zagorju, pa ne treba nabrajati sve lokalitete, gdje je 


šta nadjeno. I tako smo se približili starodrevnoj Krapini, 
centru svega našega Hrvatskoga Zagorja. 

Maleno je to mjesto to trgovište Krapina, tek nekih 1300 
žitelja stanuje tamo, ali nema u nas mjesta, koje bi imalo 
znatniju povijest od Krapine, a ta seže daleko, daleko u pret- 


historijsko doba. Ta nedaleko Krapine ostavili su pradavni | 


.ljudi svoje kosti u Hušnjakovoj špilji od pješčenjaka, pa je 
marom pok. prof. Gorjanović Krambergera sav taj materijal 


pomno istražen i sada je u svjetskoj nauci dobro poznat: 


Homo Krapiniensis i njegov način života. A i iz kasnijeg 
doba nalaze se tragovi na nedalekom Trškom Vrhu. | 

Značajan je već položaj samoga mjesta Krapine, koje 
se smjestilo u defileu izmedju Zagorskih brda, vrlo zgodno 
za obranu, a što se tiče prirodne ljepote, malo će biti mjesta, 
koja bi tako obdarena bila! A ja ne običajem nikako u su- 
perlativima govoriti, gdje za to nema opravdanja! Dosta će 
kazati priložena starija slika mjesta, učinjena g. .1896., a 
možda još više stara slika, tamo iz početka 19. stoljeća. 

O povijesti Krapine dosta je pisano: Kukuljević: 
Neke gradine. Z. 1869., Stj. Ortner: Povijest gr. i trgo- 
višta Krapine. Z. 1899., Laszowski: Hrv. pov. gradjevine 
I. Z. 1902., Klaić: Krapinski gradovi i predaje o njima, u 
Vjesniku hrv. arh. dr. nžs. sv. X., Szabo: Spomenici kotara 
Krapina i Zlatar, u Vjesniku arheol. društva sv. XIII., a sva- 
kako treba istaknuti, da je sam G a j već g. 1826. izdao: »Die 
Schlosser bei Krapina«. Karlstadt 1826., po anonimnom auto 

ru franjevcu. Pa će dostajati, da se najvažnije spomene, 
ovdje. Calanus, gubernator Hrvatske i Slavonije, odredjuje. > 
8. 1193., da se ima plaćati desetina zagrebačkom biskupu Do- 
M ik tu se spominje »locus Crapina«. G. 1222: spominje 
se »Petrus, comes de Crapuna«, vjerojatno je već tada bila. | 


Krapina sijelo plemenske župe. G. 1225. boravi tu Bela, sin 


Andrije II. i rješava pitanje vlasništva zemlje  Mogoš, a 


* ističe se, da se je to obavljalo: »in capella dom. regis«, dakle, 
' da je tu morao postojati kraljevski burg. U kasnije se vri- 
jeme spominje često neodredjeno »castrum de Zagoria«, pa 


Klaić ispravno ističe, da se na temelju isprava taj burg ne 
može odrediti, nu ne može biti drugo, van da je Krapina 
bila glavni burg starinske župe, pa još Celjska kronika isti- 


če, da je Krapina »das hauptgeschloss im Seger«. Pomalo ne-- 


staje te uredbe castra, a u Krapini zavladaše Giissingovci. 
Tada je već grad sigurno postojao. Važna je za Krapinu g. 
1347.: tada je Krapina kraljeva, pa on izdaje povelju, da si 
Krapinci sude po svom sudcu, a samo će u tri slučaja suditi. 
kaštelan: Dalja je povijest Krapine ujedno povijest cijeloga 


Zagorja: nestalo je stare županije, a cijelo Zagorje dobiše 


knezovi Celjski u g. 1399., pa ostadoše tamo do izumrća u 


g. 1456. Iza njih dolazi »Pan Jan« Vitovec, da konačno i tu 


zavlada sin kralja Matije Ivaniš, koji je još mlad preminuo . 


u Krapini, te je pokopan u Lepoglavi, u crkvi, što su je 
Celjski sazidali, gdje se još njegovi ostaci nalaze. A njegova 


se udovica preudade za Jurja Brandenburškog, koji je njen 


golemi imetak rasprodao, pa je već g. 1523. osvanuo tu novi 
rod kao gospodar: Keglevići iz Kegalgrada na Zrmanji u 
vezi s Imreffyjem, te si podijeliše imanje, nu doskora dodje 


izmedju njih do svadje, koja se nastavila, kad je Imreffyja 
naslijedio Luka Sekelj, gospodar Ormuža. Konačno su Ke- 


glevići ostali sami gospodari grada i posjeda od g. 1609. te 
.'je jedan od njih sagradio na blizom brdu Šabcu tvrdju, koja 
je god. 1581. razorena, kad je Matija Keglević bio vlasni- 


kom. Danas tamo nema toj utvrdi ni traga. O_ Keglevićima, 
koje smo našli već vlastelom u kraju Pregradskom i Kostelu, 
progovorit ćemo kasnije, kad spomenemo Loborgrad, gdje | 
su se Keglevići do početka ovoga stoljeća uzdržali, da ih u | 

hrvatskoj liniji za uvijek nestane. Svakako je to bio važan 
rod, koji je uzmicao s juga prema sjeveru i tu eto dovršio. 
Poslije Keglevića zagospoduju tu Lichtenbergi, a konačno 
postaje stari grad svojinom bar. Ottenfelsa, koji ga odstupi 
trgovištu Krapini. 

To bi bila kratka povijest gospodara grada Krapine, ali 
daleko je interesantnija tradicija, koja hoće, da je baš Kra- 
pina prasijelo Slavenstva po Čehu, Lehu i Mehu. Svakako 
začudna priča, koja do danas nije odgonetnuta. 


Stari je grad danas samo rpa ruševina, sagradjen nad 
špiljom, a jedva se može u najgrubljim crtama rekonstrui- 
rati, dok su one rekonstrukcije na starim slikama i na ante- 
pendiju u fratarskoj crkvi vrlo malo vjerodostojne. Na su- 
protnom je brdu stajao novi grad, kako je to Klaić dokazao, 
a sam strateški položaj to potvrdio: tako je ulaz u krapinski 
defile bio vanredno utvrdjen i osiguran. Svakako je taj grad 
spadao medju veće zagorske gradove, pa su tu održana i 
dva sabora u god. 1600. i 1605. Petar ga je Keglević još 1714. 
ponešto opravio, a od onda je stari grad propao posvema. 

Svakako su od uvijek bili Krapinčani vješti radenici i 
znali si steći sredstva za velike gradnje. Ta u Krapini je 
odavna postojala kožarnica, a dugo je vremena tamo bila 
prva tvornica kamenine, te su i danas krapinski produkti 
traženi rariteti. . 

Danas nema znatnijih profanih spomenika u Krapini, 
jedan dio staroga grada nekako je krivo uspostavljen, stara 
je Ottenfelsica dala izmijeniti dapače one dijelove, koji su 
se sačuvali do njene dobe. Kuća Keglevića znatno je pregra- 
djena, a magistrat je takodjer doživio veliku preinaku u 
šezdesetim godinama 19. stoljeća. Nu zato je Krapina imala, 
a dijelom i danas imade vrijedne crkvenespomenike. 
Nestalo je žalibože najveće crkvene gradjevine, koja je za- 
nosila u davno minula vremena, nestalo je stare župne crkve, 
do koje je stajao toranj pokriven onakovim kubetom, kako 
ga je imala i naša stara, istinska katedrala u Zagrebu. Ta je 
crkva imala dva broda, imala je još mnogo uspomena na 
gotsko doba, na jednom zaglavnom kamenu zapisao se maj- 
stor goticom: ICH JOERG CREUTZ. Oltar je bio prekra- 

san: remek djelo 17. stoljeća, gradjen jasnoćom renesanse, 
ukrašen ornamentom vremena svoga postanja, pet sjajnih 
figura: sv. Nikole, crkvenoga patrona i četiriju crkvenih 
otaca resilo je srednji dio oltara, koji je netragom nestao, 
da ustupi mjesto tobože gotskoj gadariji. A konačno je u 
isto vrijeme, kad je dovršena bila tragedija zagrebačke kate- 
drale, izginula i stara krapinska crkva, premudri su arhitekti 
(g. Vancaš) zamislili lažnu gotsku crkvu 19. stoljeća. Koliko 
je već u tih par konstatacija besmislice: gotika 19. stoljeća, 
gotika, koja je već u 16. stoljeću nestala, oživjela je u patvo- 
rinama 19. stoljeća!! I tako dobi Krapina svoju »katedrali- 
cu«! Od stare se crkve sačuvale još dvije freske 16. stoljeća 
u arheološkom muzeju i dio tornja, sve je drugo 1901. do 
1903. »obnovljeno«. Novi župni dvor dao je sagraditi u 18. 
stoljeću župnik grof F. Z. Oršić, koji je od g. 1793. do 1815. 
bio kanonik zagrebački. To je vrlo lijepa gradjevina. 

Prije je Krapina imala pet kapela, od kojih je ona sv. 
Triju kralja još sačuvana; na mjestu kapele sv. Katarine 
stoji danas fratarska crkva; kapelu sv. Florijana morali su 
porušiti, jer je sužavala glavnu ulicu; od kapele sv. Josipa, 
što ju je g. 1707. sagradio grof Petar Keglević, nema više 
ostataka, a na mjestu kapele sv. Rozalije, koju su si Krapin- 
čani sazidali g. 1761. stoji spomenik najvećega modernoga 
Krapinčana, sina onoga Gaja, koji je živio kao ljekarnik u 
Krapini, spomenik Ljudevita Gaja. Sastali smo se u Krapini 
s tolikim ljudima i rodovima, ali za hrvatski je narod bio 
jedini Ljudevit Gaj lučonoša i spasitelj, pa to ne može niti 
onaj poreći, koji upire prstom na slabe strane njegova 
staračtva! 

Franjevačka je crkva sa samostanom, djelo Franje Ke- 
glevića, na mjestu stare ubožnice pod brdom, na kojem je 
kasnije stajala ona, sada nestala kapela sv. Josipa. Počelo 
se s gradnjom g. 1644., a sasvim je dovršena gradnja prema 
zapisu nad jednostavnim portalom g. 1657. Crkva je lijepa, 
otmjena, pa kako redovničkoj crkvi pristaje, jednostavna 
gradjevina; osobito se ističe skladnošću pročelje s lijepim 
portalom, a nad njim fresko 18. stoljeća. Glavni je oltar 
tipično djelo 17. stoljeća, po kompoziciji posve nalik neka- 

dašnjem oltaru župne crkve, tek su figure mnogo slabije, a 


ornament 17. stoljeća »Algenmuster« prebujan. Nad slikom 


sv. Katarine, patrone, grb je Bedekovića; tu je u crkvi grob- : 


nica Keglevića, pa kad je posljednji Oskar i žena mu Ma- 

tačićka preminula, grobnica je zazidana. Osim Bedekovića 

resili su crkvu još Cinderijevi i Prašinski. Minulo je... |! 
Nu nisu samo velikaši pokazali, što umiju i mogu, stva- 


rajući velike crkve, stvarajući kasnije i fabrike, već je naj- > 


veće djelo tu stvorilo gradjanstvo malenoga gradića Krapi- 
ne u 18. stoljeću! Upravo je nevjerojatno, kako su ti žitelji 


— ta još danas ima Krapina nešto preko 1300 žitelja — 


mogli podići onakav spomenik, kakov je velika zavjetna 
crkva na Trškom Vrhu kod Krapine! Ito u nevjero- 
jatno kratkom vremenu od dva decenija podigli su crkvu, 


opremili i oslikali, sagradili prostranu cinkturu, pa je tako. 
sve postalo dokumentom svoga vremena, sve je jednomjer- | 


no prema tome vremenu. Istina, u to je doba postojao neki 
silni zamah i silna volja za rad i stvaranje, kako je to. dobu 


. baroka odgovaralo: ta u to je vrijeme nastala i divot crkva 
u Belcu. Ali ne mislim nikako obje ove gradjevine uspore- .. 


djivati, ta ma da su u isto vrijeme nastale, opet su inicija- 
tori pripadali raznim slojevima. Nekako je crkva na Trškom 
Vrhu skladnija, jer je iz temelja nova sazidana, a ona je u 
Belcu profinjena do skrajnosti, odavajući daleko višu kul- 
turu inicijatora na njihovom odlasku! Čudotvorni kipić Ma- 
rijin donio je Stjepan Balagović iz.svete zemlje i pod vod- 
stvom župnika Nikole Gorupa dadoše se Krapinčani na 
posao: g. 1750. počinje rad, a g. 1761. sve je dovršeno potpu- 
no, onako, kako i danas stoji. Tek je 1773. dozidan dio u 
cinkturi, a g. 1772. svršio je slikariju »Antonius Lerchinger, 
pictor Roichensis«, koju je kasnije de Corti loše obnavljao. 
I to je tipičan način slikanja onoga doba: velika slika u 
ladji na stropu prikazuje uzašašće Marijino, koja uzlazi svom 
raspetom sinu. Uokolo žene staroga zavjeta, u lunetama 
crkveni otci i još neki omanji prizori iz sv. pisma. A u sve- 
tištu prikazan je nalaz čudotvornoga kipića i četiri evangje- 
lista, u lunetama prizori iz života Marijinoga. Sve je prika- 
zano nemirno, sve u pokretu, svuda su boje žarke, tek izražaj 

ne odgovara radnji nikada: eto tamo Judita reže glavu Holo- 
fernu mirno, kao da obavlja sekciju, a sluškinja još mirnije 
promatra. Ali dekorativno djeluju i danas sve te slikarije, 
proširujući na barokni način prostor, pojačavajući tim još 
onaj skladni nemir baroknoga, stvaralačkoga doba. 

A taj se nemir očituje i u samoj gradjevini, gdje se za- 
vojna linija posvuda ističe, ali već ne konsekventno: vidi se, 
da je blizu već drugo doba! Pa tako je i s oltarima. U ladji 
su četiri, u svetištu osim glavnoga još jedan postrani: barok 
je osjećao prostor tek onda, kad je bio ispunjen. Ne marim | 
ih potanje opisivati, tek spominjem glavni oltar, što ga je g. 
1759. darovao Josip Jagušić. Tu su već ravni pilovi, uokvi- 


“reni s kasnobaroknim ornamentom postrance. Okružen 


andjelima gospoduje bog otac u gornjem dijelu, pod kojim 
se ogrnut, okrunjenim plaštom pokazuje čudotvorni kipić, 
do kojeg kleči sv. Dominik i sv. Tereza. A medju stupo- 
vima figure su sv. Joakima, sv. Ane, sprijeda dvije svetice: 
svi kipovi odlične radnje. Najoriginalniji je svakako oltar 
na desno od svetišta: na ploči su smješteni likovi 14 svetaca 
pomoćnika, pred kojima kleči sv. Dominik i sv. Tereza, dok 
su postrance kipovi sv. Lovrinca i sv. Stjepana. Oltar je po- 
dignuo Nikola Bedeković i žena mu rodj. Cindery, g. 1759. 
Slični su oltari u Belcu i u crkvi u Kominu. Slikarije u cinktu- 
ri novijeg su datuma i pokazuju tek silan nazadak. 

Dojam je crkve (ladja je 11 i # m. dugačka, a 17 široka) 
veličajan, pa je pravo, da je u šest zapisa u crkvi zabilježeno 
njeno postanje, a još je pravičnije, da su Krapinčani istakli, 
da su oni tvorci toga djela: »Nos regiae, liberae civitatis pri- 


“ vilegiatae Crapinae cives fundatores hujus ecclesiae B. M. V. 


Jer. fundum istum dedicavimus. 1750.« 

A kad danas stojimo pred crkvom, okrenska sitnim 
ljudskim nastambama, moramo priznati veliku sposobnost i 
Krapinčana i ondašnjih arhitekata, da su znali i te kako 
odabrati zgodnu točku za dom stvoritelju...! 

Mirno, gotovo turobno teče danas život u Krapini, ne- 
daleki rudnici zaposluju ljude, fabrike se dižu (s tudjinskim 
kapitalom, koji mami ovamo jeftinoća radne snage), ali mje- 
sto ne će da zamre, uvijek se bori za opstanak i napredak. 

Lijepim krajem polazimo iz Krapine u mjesto Petro v- 
sko, prozvano i Konoba, gdje se, ma da ima samo nešto 
preko 200 duša, nalazi župa i župna crkvica iz pradavnih 
vremena. Od nje se sačuvalo gotsko svetište, presvodjeno 
mrežastim svodom, oltar je barokna radnja srednje ruke, 
pa se pokazuje, da je to bio tip starih zagorskih crkva, od 
kojih još znamo za staru Krapinsku, Radobojsku, Mihov- 
ljansku crkvu itd. 

I svršio je posjet privlačivoj metropoli Hrvatskog Za- 
gorja, koja me svaki put, kad bih do nje stigao, rado primala 
i smirivala od nemira gradskog života. Kao, da je tu u tim 
bregovima potajna velika snaga, koja radi od pamtivijeka, 
pa i danas nije izgubila svoju moć... 

JANUŠEVAC KOD ZAPREŠIĆA, NAŠ NAJLJEPŠI DVOR U ZEMLJI. 
DJELO FRANCUSKIH ARHITEKATA 


OREHOVICA (PRIMJER ZAGOR. VLASTELINSTVA, NESTALO) 


KRAPINA. OLTAR U STAROJ CRKVI. UNIŠTEN! (17. ST.) 


kh ji 


PREKO RADOBOJA U SUTINSKI KRAJ 


Bilo je odlučeno, da ćemo iz Krapine vrlo lijepim ali 
slabim putem krenuti u Bednju, polazeći mimo Jesenja oko 
Strahinščice, štitnice gore Krapine, ali se konačno odlučismo, 
da prodjemo i pregledamo sav kraj od Krapine preko Ra- 
doboja, Mihovljana, Mača sve natrag do Zaboka. Istina je, 
da tu nema spomenika prošlosti velikog značenja, nisu tu 
nikada zalazili ljudi velikog djelovanja, ali taj lijepi i milo- 
vidni kraj, nastavan vrijednim ljudstvom, privlači sve više, 
što ga bolje spoznajemo. Pa ipak ćemo se i tu namjeriti na 
imena važna za našu povijest, a napose i za povijest Zagorja! 
Ne htjedosmo obilaziti putem do Radoboja, već lijepo po- 
lako stazom preko Trškoga Vrha do Radoboja. Staro je 
i to mjesto, i tu bilježi karta nahodjaj iz kamenoga doba, a 
prema sjeveru otkrita su i tri rimska groba. I tu ima uglje- 
nika!, radobojski je ugljen (»Mirna«) svakako bolje vrste. Ali 
najpoznatije je postalo mjesto sa svojim rudokopom sum- 
pora, koji je slučajno god. 1810. otkriven, pa se nekoliko 
decenija eksploatirao, tako, da još i sada postoje dijelom 
rudarske zgrade u Radoboju. Kasnije se to sve zapustilo 
jeftiniji je bio sumpor iz Italije, tek je veliki rat podsjetio 


1 O zagorskim ugljenicima priopćio je data Jos. Lakatoš u »Privr. 
almanahu jslav. Lloyda. Zagreb. 1929. Po tom se nalazi u Zagorju ugljen 
u dvjema formacijama tercijera, u oligocenu i miocenu. G, 1929. vadio se 
mrki ugljen velikih kalorija iz 11 ugljenika, a od ovih su bili najjače eks- 
ploatirani: Beletinec sa 23.536 tona (5850 kalorija); Golubovec sa 28.371 
tonom; Krapina sa 30.442 tone; i Radoboj sa 36.846 tona ugljena od 5700 
kalorija u rudokopu »Mirna«. Od devet ugljenika lignita najjači su bili 
Ladanje Donje sa 25.980 tona, Ivanec sa 47.554 tone lignita s 5140 kalo- 
rija, te Konjščina sa 55.137 tona, dok su svi ostali tek nekoliko stotina 
tona podavali. 

na egzistenciju tih sumpornih rudnika, nu poslije rata sve 


se opet napustilo. Radobojski je sumpor otkriven slučajno . 


g. 1810., kad se je kopao temelj za vinogradsku klijet seljaka 
Ambrosa, na obronku brda zvanog »Okruske« (danas Mala 
Gora), pa se ta smedja zemlja slučajno zapalila. Kad su spo- 
znali, da je to sumpor, tražili su dalje i otkrili 1811. ugljen, 
pa su g. 1813. izgradili fabričku zgradu za prerad sumpora. 


Tako prikazuje to izvještaj od god. 1860. A _ zanimljivo 


je, kako nisu nikako znali, kud bi tu instituciju postavili: | 


najprije je podložena k. k. Hofkammer u Beču, g. 1822. dem 
k. k. illyrischen Obergamt u Berggerich u Celovcu, god. 
1833. k. ug. »Oberstkammergrafenamte« u Šćavnici, a g. 1851. 
podvrgnuta je der »k. k. Berg und Forstdirektion zu Gratz«! 
Dosta jasan govor! i 

' Iz toga prikaza saznajemo, da je sumpor dolazio u dva 
sloja: u gornjem je bio čist u velikim komadima, u donjem 
izmiješan s drugim mineralijama, a izmedju oba sloja na- 
lazio se sloj lapora (»bituminoser Mergelschiefer«), u kojem 
se nalazilo sijaset otisaka bilina, riba (tek 11 kom.), pa ku- 
kaca, dok se uz donji sumporni sloj nalazilo sijaset konhilija. 


Radobojska je rudarnica podavala tri vrste sumpora, a, 


obavljala je rad pomoću parnog stroja od 20 Ks, imala je 4 
aparata za sublimaciju, a trebala je oko 15.000 centi ugljena: 
Kroz 30 godina rasao je dobitak sumpora, ali g. 1859. spao 


je rezultat na 867 centi. Dva su činovnika nadzirali i ruko- 


vodili rad. Ponešto drukčije izvještava dr. Petar Matković u 
»Književniku« za g. 1864. str. 104. Zanimljiv je prikaz Ilešića 
u Nar. Starini, sv. 24., str. 405. Radoboj oko g. 1846. 
»Radboa« je staro mjesto sa starom župom, koja se već 
g. 1334. spominje, pa je prirodno, da je do danas sačuvala 
barem dijelom svoju staru gotsku crkvu. Nu začudo: ta nije 
gradjena na brijegu, već u dosta močvarnoj nizini. Crkva je 
premalena, sasvim jednostavna i vanjštinom i unutrašnjošću, 
gdje je u ladji još drveni strop ostao, dok je svetište svo- 
djeno mrežastim svodom, pa je nekoliko kružišta u prozo- 
rima iz doba gotike preostalo. Pokrajne su kapele kasnije 
prigradnje. Tek su zvona zanimljivija: jedno je iz g. 1510., 

drugo iz god. 1599., izljevano u Ptuju. Lijep je i ciborij, što 
ga je dao učiniti Mihajlo Jambreković g, 1634. Kapela nema 
više sada ta crkva osim jedne važnije: sv. Jakova na 
Očuri, koja je prije kao kapela sv. Marije spadala pod 


župu Mihovljan. Kapela u Jesenju postala je župnom crkvom 


i s nova sagradjena g. 1771. Svakako je kapela sv. Jakova 
na Očuri (to je zapravo drevno ime gore, koju sada zovemo 
Ivančicom!), vrijedna ogledanja. Visoko na brijegu stoji ta 
kapela, kojoj je Bogorodica nekada bila patron, a sada je tu 
kapelu preuzeo sv. Jakov, a tako se i drugdje dogodilo n. pr. 
iu Mariji Bistrici, gdje je nekada bila crkva, posvećena sv. 
Petru. Sv. Jakov smješten je na divnom mjestu, nekako je 


i malo teže pristupačan — nu kad se dovineš do gore, eto 
“pred tobom jedan od onih divnih vidika, kojim obiluje: 


Hrvatsko Zagorje. Tek je nevolja, da je to mjesto veoma 
izloženo i snijegu i buri i gromovima, pa je razumljivo, da: 
su se odavle uklonili veliki sajmovi, koji su se tu održavali, 
a ostanci znatnih gradjevina uokolo potvrdjuju to posvema. 


Sada je sajmovanje kod sv. Magdalene, nedaleko Kuzminca. 


Iz daljine prividja se ta gradjevina malena, ali kad tamo: 
to je baš najveća gotska crkva u Zagorju! Gradjena solidno 
od kamena; ladja je dobila 1752. barokni svod, dok je u na- 
padno velikom svetištu sačuvan stari gotski križni svod na 
dva polja. I prozori su još stari gotski, tek nemaju više 
starog »Masswerka«.. Toranj je očito bio nekada viši, ali je 


navodno izgorio (zvona su sva od g. 1867.), pa je za nuždu | 


ovako primitivno pokriven. 

Oltari su dosta dobre radnje, ali nema više onoga starog 
krilnog oltara što ga spominje g. 1708. vizitator: »cum clau- 
suris more antiquo factum«. Nekada je bio svod svetišta 
oslikan, sada je obijeljen. 

Na putu od Radoboja do Mihovljana dio kapela sv. 
MagdalenekodKuzminca, oko koje se danas trgu- 
je. Vidio sam je nekada zanemarenu i bijednu, a kasnije opet 
popravljenu, nu daleko je bio jači dojam, dok je bila šindrom 
pokrivena, jer tu ne spada nikako crijep. Zapravo je to stara 
gotska kapelica, a majstor 17. stoljeća prigradio je pred ulaz 
trijem, strop je tu kasetirao, a na desno postavio kamenu 

propovjedaonicu. Ulazna su vrata još stara gotska, tu je po- 
stojala i drevna pavlinska slikarija, od koje su tek tragovi 
ostali. Sve u svemu malo remekdjelo, lijepo smješteno, da 
bude tu oko njega mjesto sajmarenju, kad je napušten pro- 
stor oko sv. Jakova na Očuri. 

Sada će cesta skrenuti na desno u oštrom kutu, tamo, 
gdje stara vojna karta bilježi: »Posthaus«, pa smo za tren 
došli do Mihovljana, lijepo smještenoga staroga žup- 
noga mjesta, koje je tu svoju župnu crkvu što se rano spo- 
minje do danas očuvao. Nasuprot je crkvi vrlo lijepo ure- 
djeno dobro Mihovljan, koje je nekada pripadalo Serma- 
gima, kasnije došlo ženitbom u ruke grofa Schlippenbacha, 
pa je prodano advokatu Mikuletecu, koji se otrovao kod 
grofa Keglevića — vrlo tragična figura! Kasnije zagospoduje 
tu Rakodezay, koji je bio i godinu dana ban Hrvatske, ali 
kod sprovoda se vidjelo, koliko je bio omražen u svem onom 
kraju. Sada je dobro opet ponovno izmijenilo gospodara... 

Kako je crkva na uzvisitom terenu sazidana, morao je 
arhitekt upotrebiti silu stepenica i do crkve i u crkvi samoj, 
pa podići i trijem pred ulazom. Tijekom stoljeća pretrpjela 
je crkva mnogo promjena: drveni strop u ladji dao je grof 
Sermage zamijeniti boltanim svodom 1778., dvije su kapele 
prizidane, sanktuarij je danas bez slikarija, g. 1729. oslikan 
je »na stari način«. Nu uza sve to i unatoč lošega novogot- 
skoga glavnoga oltara crkva djeluje i danas posve gotski, 
gotovo svečano. Napose svetište, svodjeno na tri polja križ- 
nim svodom. Rebra svoda dosta su primitivno izradjena, a 
opiru se bez prelaza na kapitele stupova surovo izradjenih. 
I zvonik potječe još iz gotskoga doba. U njem su bila sta- 
rinska zvona, od kojih je najzanimljivije ono iz kraja 16. 
stoljeća s napisom: »O rex gloriae Christe, veni nobis cum 
pace. Sancta Maria ora pro nobis«. Nu još je jedan od za- 
pisa u crkvi sačuvan (neke, koje navodi još Ivan Kukuljević, 
nisam više našao!), a taj zaslužuje našu pomnu pažnju: tu 
postavlja Franjo Zebec epitaf svom rodjaku, »krv od krvi« 
£. 1684., pa se tu očituje duboka ljubav Zagorca k svojoj ro- 
djenoj grudi: 

»Hac jacet inclusus Zebecz Gregorius urna, 
Huius qui Pastor plebis et gregis erat. 

Hanc terram matrem dulcem salutavit et inquit: 
Terra parens genitum cespite conde levi, 

Ex te prodieram repeto tua viscera rursum, 
Non aliae gremio matris inesse placet. 

Cuius nec cineres moveas successor amice, 

Sed dic perpetua luce fruatur. Amen.« 


U slobodnom prijevodu: 


Ovdje sahranjen leži Zebecz Grgur u urni. 
Pastir bio je on dobar narodu svom. 
Rodnu je ljubio grudu i zdušno prozbori njojzi: 
Rodna zemljo ded ti podaj mi blagi tu grob! 

Iz tebe dodjoh i opet u utrobu tvoju bih rado 

U majke tudje ti ja ne stekoh nikada mir! 

A ti, sljedniče moj, ne uklanjaj pepela moga, 
Već mi zaželi i ti vječne radosti dar! 


\ 


Kao da tim stihovima ne treba baš nikakovoga komen- 
tara...! 

Lijep je to kraj, pa ako se posvuda vidi skučenost, nigdje 
se ne vidi očajna bijeda. Malo čas zatim ulazimo u defile 
Strugače, koja ostaje na desno, nekoliko manjih zavoja i sto- 
jimo pred simpatičnim zgradama kupališta Sutinskoga. 

Da, tu osjećaš prirodu, tu se može naći i mir i odmor, 
pa tko traži, naći će i nemir, tek tobožnjega modernoga su- 
ludoga komforta niti ima niti ga treba, a sve što je potrebno, 
naći će se tu u obilju! Starinske su to kupke, koje opisuje 
Lalangue god. 1779. u djelu: »Ispiszavanye vrachtvenih vod 
horvatszkoga i szlavonszkoga orszaga, y od nachina nye usi- 
vati za potreboche lyudih«, ovako: »Pod jednum visokum 
kamenitum gorum dve pećine velike izdubene jesu, vu koje 
teče črez raspuke pečin topla voda rudna: izdubenya pako 
tulika jesu, navlastito jedno, da dve tri peršone na jenkrat 
vu njem prilično se kupati moreju. Voda ona po potresu 
zemlje leto 1776 skoro vsu toplinu je pogubila, koja vezda 
po malom povraća se«. Nehotice se sjećaš tih riječi u našoj 

dragoj kajkavštini, kad stojiš pred ovim starinskim, tako 


simpatičnim, tako udobnim zgradama, koje se zrcale u po- i 


točiću, nad kojim su sagradjene.: 
Ali Sutinsko nije samo poznato zbog šwajih kupka, već 
i po svojim utvrdama, tu je nekada morao biti negdje oveći 


kaštel, kao centar ovećega posjeda, gdje su bili prerazni go- 


spodari, medju njima i Ambrozi Stjepko Gregorijancz. God. 
1635. spominje se kurija Galović, koja je pripadala »ad ca- 
stellum Zutenszka«, a već g. 1654. veli se: »in pertinenciis 
diruti castelli Zutenzka«. Pred ulazom u sutinski tjesnac 


stajao je toranj 7.40 m. dugačak, kojemu su temelji g. 1910. 


otkopani. 
Sutinsko je tek dio šisičlo poznanova čk oga. 


Posjed se Poznanovac spominje već u 16. stoljeću, a 
u 17. gospodari tu obitelj Prašinsky de Prasno, a kad je taj. 


rod domro, prikuče se udovici posljednjega Prašinskog 

* Maksimilijani, Sermaži, pa je u rukama te obitelji ostalo 

dobro do novijega doba, kad je Sermaža nestalo. 
Poznanovec je lijep, jednostavan dvorac na kat s drugim 


polukatom. Razlikuje se od kasnijih zagorskih dvorova, koje 


smo upoznali (Vižovlje iz g. 1837., Lupinjak itd.) s nekom 
posebnom finesom, pa je očito to djela Sermaža i vjerojatno 
francuskog kojeg arhitekta. I danas se može u tom lijepom 
.dvoru udobno stanovati. Dakako, da se je malo toga iz pro- 
šlosti sačuvalo, možda je najljepša starinska empirska peć 
sa frizom sa scenama iz grčke mitologije. Danas je to 
vlasništvo familije Ritter, koja držii dvori dobro u uzornom 
redu. 

I u okolici Sutinskoga nalazi se uspomena na prošlost. 
Peršaves je spomen na davno izumrlu familiju Perš zadržala. 
Još do pred par decenija bile su u tom kraju dvije kurije 
Šikad, nekad Bedekovića, kasnije Golloba, a malo dalje 
Ferkuljevec Peršaveški, kurija, gotovo i preskromna — 
vlastelina Adolfa Klafurića, jednoga od brojnih zagorskih 
originala, koji su mogli piscima poslužiti kao uzori. Danas je 
to na žalost potpuna ruševina, a baš su te kurije istinski 
dokumenti života naših zagorskih malih vlastelina. Na su- 
protnoj je strani od Sutinskoga Orehovica, nekada lijepo 

jaolifeno dobro sa zidanim dvorom grofa Miroslava Kul- 
mera, koje je prodano i dvorac napušten. Tu je i župna 
crkva novije župe Orehovice, koja skriva malo šta zanim- 
ljiva, tek možda jedan bolji oltar, koji je amo navodno iz 
kapele Bedekovčine Gornje dopremljen. Daleko je zanim- 
ljivija crkva u selu Maču, kojim se prolazi od Sutinskoga 


do Poznanovca sa starinskim farofom, koji je do nedavna 
obio slamom pokriven, dok je tu dugi niz godina župnikovao 
. starina Bezuk, Istina je, da se ta crkva spominje tek kasno, 


ali je crkveni registri označuju, da je »ab immemoriali«. 
Selska crkva, često pregradjivana, ima par boljih oltara, a 


na dvima su slike Zascheove, tu je zanimljiv epitafij Mojsije 
Humskoga, člana familije, koja je u tom kraju imala oveći ' 


posjed. Po starim vizitacijama sudeći, bila je to nekada 
prava sredovječna gotska crkva. Od lijepoga posudja treba . 


istaknuti monstrancu od god. 1660., tipičan primjer, kako se 


starinske forme zadržavaju. još dugo i u vrijeme, kad su 


već druge zagospodovale. I ta je monstranca dar jednoga | 


Humskoga. Tu se vidi već posve duh renesanse, ali još hoće 
da žive forme minuloga gotskoga doba. 

I u kraju od Poznanovca do Zaboka nalazi se dosta uspo- 
mena na prošlost, prošlost ne samo Zagorja samoga! U stara 
nas vremena vodi ime raštrkanoga sela Kebel, gdje se 


. očito ima tražiti onaj tek jednom spomenuti »castrum Cu- 


bul« g. 1248., ali sada se samo može gradište toga burga na- 
slućivati. Velik je i važan posjed bio Komor (Bedekov- 
čina), kojeg je — po Bojničiću — prastaro hrvatsko plemstvo 
Bedekovića dobilo još g. 1267. od kralja Bele, pa ga je sve 
do u današnje dane barem djelomično i zadržalo. Bedeko- 
vići su staru kapelu sv. Barbare u Komoru, koja je pripadala 


. župi sv. Križa zamijenili novogradnjom, kad je ona postala 


god. 1729. župnom crkvom. Pa ma da je ta crkva gradjena 
kroz dulje vremena — definitivno je izgradnja dovršena god. 
1786. — ipak je ona vrlo cjelovita gradjevina. Vanjština je 
dakako vrlo jednostavna, u unutrašnjosti se osobito ističe 
svetište, nad kojim je sagradjena kupula, koja kroz otvor 
lanterne pušta svijetlo na oltar. Zanimljiva je propovjedao- 

nica, što ju je g. 1796. poklonio fundator crkve Nikola Be- 


63 


deković sa ženom Franjicom Cindery, kako njihov grob s 
njihovim inicijalima svjedoči. Koliku su važnost imali Bede- 
kovići u Varaždinskoj županiji — dali su cio niz veoma va- 
ljanih i nekoliko osobito istaknutih ličnosti —, pokazuje se 
već po tom, što se njihovi grbovi nalaze posvuda, gdje se 
stvaralo nešto lijepa, pa se grb Bedekovića (slomljeni kotač 
kola) nalazi i na najboljim djelima u crkvi u Belcu, a nešto 
ima i Krapinska samostanska crkva. Nikola Bedeković, gra- 
ditelj crkve sv. Barbare, nije ni na sebe zaboravio, on si je 
sagradio na prekrasnom položaju usred svoga velikoga po- 
sjeda ukusan i udoban dvorac, na vrhu nevelikoga brijega. 
Nad lijepim portalom kaže i sada zapis: »tV sCIre qVIs slt 
Iste qVI Me feCIt. beDekoVIch Ipse fVIt nICoLaVs De 
kVMor feLIX Vero sVo sangVlne eXtItIt.« (1740.—1750.). 
Nu odavno nije taj lijepi, jednostavni, a topli dvor u rukama 
familije Bedekovića, neko vrijeme gospodovali su tu, stekavši 
to ženitbom — Galjufi vlasnici Vižovlja, ali već odavna pre- 
šlo je cijelo dobro u ruke baruna Viktora, a kasnije Ambroza 
Vranicana, da se konačno nadje u rukama tvorničara 
Millera. : 


Nekako se taj dvor tudji sadašnjosti, nekako kao da 
nerado gleda, kako se tamo stvorilo veliko industrijsko 
poduzeće Zagorka, koja dobiva za industriju kamenine tamo 
vrlo podesnu zemlju i — vrlo, vrlo jeftinu radnu snagu! Ali 
tamo se niže diže manji, jednostavniji, a daleko privlačiviji 
dvor: Donja Bedekovčina, sagradjen negdje pod kraj 18. 
stoljeća za sporednu granu familije Bedeković, ali se baš ta 
održala do sada! Vrlo jednostavna gradjevina po stalnoj 
šemi: dolje 6 prostorija: ulazna i pet za domaćinstvo, a gore 
odaje vlastele, do kojih se dolazi stepenicama, a na kraj stu- 
bišta ugradjen je u ormaru u zidu kućni oltar 18. stoljeća: 
napis nad ulazom bilježi godinu 1780. U tom pravom, dra- 
gom zagorskom dvoru boravio sam počešće, kao gost na- 
šega vrijednoga Jurice Bedekovića, zagorskog malog vlaste- 
lina, političara, koji je sudjelovao i u borbi protiv namitanja 
madžarštine u god. 1907., kad je povedena oštra borba protiv 
madžarske ludosti. I opet je Hrvatsko Zagorje poslalo u boj 
nekoliko svojih, kad se radilo o tom da se »boj bije protiv 

dušmana Madžara za narodnost našu«, dok je brat Srbin, 
radikal lijepo svoje drugove ostavio i pošao s Madžarima... 
I to u osudnom času! Ali Gjalski, pa župnik Sv. Križa- 
Začretja Cerovac, pa naš Jurica: svi su na okupu bili... 


(I sada se odmaraju. Da, bilo je krasno vrijeme, kad su 


živjeli i sinovi Juričini, kojim nije bilo sudjeno dočekati 
starost, krasno, tamo u zelenlivadkama i poljanama. Ali ne- 
stade starih vedrih boraca, nestade Jurice Bedekovića, 
možda posljednjega pravoga Zagorca, vlastelina! 


U sobama dvorca nalaze se brojne slike starih članova 
familije Bedeković, koji počinju prema Klaiću s notarom 
kralja Bele, kasnijim biskupom vackim: taj dobije 1267. 
Kumur, a god. 1292. spominje se kao mrtav. Ime Bedeković 
nastalo je od Benedikta, koji se u ispravama spominje 1429.— 
1432., a ima pridjev »Bedek«. Pa samo da neke od te brojne 
porodice spomenemo: Ljudevit je pjesnik, # oko 1671., Be- 
nedikt je senjski biskup # 1712., Baltazar protonotar i podban 
1740.—1743., Ignacij podpukovnik # 1744., Antun, podban f 
1800., Franjo, kralj. savjetnik, župan bekeški, od g. 1822. 
barun, umro 1825., to je jedan od najučenijih ljudi svoga vre- 
mena; a k toj familiji spada i Koloman Bedeković 1818.— 
1889., koji je bio i ban hrvatski i kasnije ministar. Sve je to 


. prošlo, tek je uspomena ostala i jedna mala fotografija, koja 


pokazuje cijelu familiju s gostima: Klaićem, Šišićem i dru- 
gima iz dana sreće i života! Ali zašlo je već sunce života, pa 
na žalost ne samo starima po zakonu prirode, već i mladeži, 
koja je legla u prerani grob... Ali u našim dušama žive svi 
ti ljudi vječnim životom spominjanja! 

Na domaku smo. Selo Špičkovina sačuvalo je spo- 
men na davno izumrle gospodare Špičkove; Bele ci, nekad 
imanjce Švagelovih danas je u rukama Rauerovih, Brača k, 
nekada nazvano i »Prilesje«, bilo je vlasnost Kanotajevih, 
pa Čegelovih, dok to konačno nije prešlo u ruke Milana grofa 
Kulmera, pa je stari dvorac porušen, a novi sagradjen, kojem 
dakako, fali karakteristika starinskih zagorskih dvorova. Nu 
jedan se vrlo starinski dvorac još i do danas održao, stari 
Židovnjak, domaja Pisačića Hižanovečkih, starih ple- 
mića, koji su u 16. stoljeću dobili donaciju za Hižanovec u 

bivšoj Križevačkoj županiji. Tip srednjega, danas opet 
veoma smanjenoga gospodarstva, gdje su od uvijek vlaste- 
lini živjeli u najtješnjim odnosima sa seljačkom okolinom. 
Brojne dokumente naći ćeš pod tim tipičnim starim krovom, 
vratka duga, učinjenoga za opskrbu svoje čeljadi u gladnim 
godinama i potvrde o povratku pozajmice... 

I tako smo i u ovom kraju, gdje se nije očekivalo bog zna 
kakovih zanimljivosti, dosta toga našli: i »žveplo« radoboj- 
sko i toplice Sutinske i lijepe arhitekture sredovječne i novo- 
vjeke i vidjeli propadanje preživjeloga, ali i stvaranje no- 
voga i borbu za opstanak naroda, koji polako osvaja opet 
svoju zemlju... Hoće li taj naraštaj opet šta velikoga 
stvoriti? 

OKO IVANČICE I NJENIH SREDO- 


VJEČNIH GRADOVA 


Ivančica je gora Zagorja, Zagorje je zapravo izmedju 
Ivančice — stari naziv za tu goru bio je »Očura« — i Za- 
grebačke Gore. I ma da su si obje gore susjede, opet je ve- 
lika raznolikost u njihovoj gradji i sastavu, što već jedan 
pogled na geološku kartu Ivančice i Zagrebačke gore poka- 
zuje, a što je pok. Gorjanović ustanovio i prikazao u geo- 
loškoj karti Krapina-Zlatar. Po tom spada Ivančica u niz 
Rudenca — Desinićka Gora — Kuna Gora — Strahinčica — 
Ivančica, dok Cesargradska — Strugača — Ljubelj čini po- 
seban niz, a Samoborska — Zagrebačka i Kalnik odaju se 
sastavom kao jedan niz. Ivančica pokazuje u najvišim dije- 
lovima triaske svijetle vapnence i dolomite, sve to uokvireno 
oligocenskim socka slojevima, dok je donji dio kao široki 
trak miocenskih litavaca, a prema jugu sve je pliocem, tek se 
opet u Strugači javlja triaski svijetli vapnenac. Značajno je, 
da je Ivančica položena od zapada k istoku, dok je Zagre- 
bačka gora smještena u smjeru jzapad k sjev. istoku. O stra- 
tografiji Hrvatskoga Zagorja podaje potpun pregled Fran 
Šuklje u svom članku: »Kratki pregled stratigrafije hrv. Za- 
gorja« u »Varaždin i Hrvatsko Zagorje« 1936. str. 1016., dok 
je dobar opis Ivančice — u koliko se tu može tražiti opis — 
učinio pok. Josip Pasarić u 9. sv. Hrv. Planinara od g. 1929. 
Nu nije ona samo geološki vrlo zanimljiva gora, koja nam je 
sačuvala bezbrojne ostatke faune i flore iz pradavnih, bez- 
vremenskih vremena, koji su diljem svijeta poznati, ona 
daje iz svoje utrobe svoje rudno blago, napose na mnogo 
mjesta kameni ugljen i lignit, pa niz drugih ruda, a koliko 
toga još čeka na otkrivenje...? 

. Nu već je istaknuo Pasarić, da je Ivančica čudna gora, 
da sa svake točke pruža drukčiji, bitno drukčiji pogled, da se 
iz neke udaljenosti pričinja kao cjelovita masa, a kad se pri- 
bližiš, naći ćeš nevjerojatnu množinu svih mogućih oblika, 
strmina, kosina, lomova, zaravanka, grebena, dolova itd. A 
svukuda bujna vegetacija, često guste šume ostale unatoč 
pohlepne sjekire. Bezbroj mjesta podaje s Ivančice i njenih 
izdanaka prekrasne, daleke, daleke vidike, tja tamo do Blat- 
noga jezera, pa do Schlossberga kod Graca! Pa je posve 
opravdano, da se je već god. 1876. uputilo sjajno društvo: 
Torbar, Dvorak, Kišpatić, Klaić, Janda, Kikerec, Crnadak i 
dr. na Ivančicu, pa je i tamo u god. 1893. postavljena bila 
drvena piramida, koja je 1929. zamijenjena željeznom... A 
da je Božidar Kukuljević zanosno opjevao Ivančicu, razu- 
mije se samo po sebi: ta nije bio uzalud sin Ivana Kukulje- 
vića i unuk Antuna, graditelja Tonimira...! Pa se pomalo 
javljaju nova otkrića ovdje, ondje namjeriše se na doslije 
“ nepoznate špilje. ' 
U prodolima usjekle se ceste preko Ivančice. Na zapadu 
kreće cesta od Zlatara preko Mihovljana mimo Veternice do 
Golubovca, pa dalje do Lepoglave i Varaždina. Od Ladi- 
slavca kod Zlatara ulazi divna gorska cesta preko mjesta 
Lobora do Staroga Lobora, dokle je sada produljena že- 
ljeznička pruga, pa će se jednoć sigurno ispuniti davna želja 
Zagoraca, da se ta cesta produži nedaleko najvišega vrha 
Ivančice (1061 m.) do Ivanca. Od postaje Podrute na zagor- 
skoj pruzi vodi vrlo lijepa gorska cesta mimo sela Podrute, 
«da se spusti tamo kod Puste Bele i dvorova Belskih u dolinu 
. Bednje. Ne znam, postoje li još one divot šume tamo, kojima 
sam nekad prolazio? Ali pogled sa stare gradine Bele, gdje 
su navodno nekad bili templari (ovi su nekako postali tajan- 
stveni red, kojeg smještaju i tamo, gdje ga nije nikad bilo!), 
taj je pogled jedinstven, niti ga može fotografija prikazati, a 
niti umjetnički kist... Ali tko ga je ma samo jedared doži- 
vio ne će ga nikako i nikada zaboraviti! Treći je prelaz tamo 
od Budinšćine na zagrebačkoj cesti (a tude prolazi i željez- 
nica, gdje se prikapča vlakovima »Zagorca« još jedna loko- 
motiva) — mimo Podruta, pa Madžarova do Novoga Marofa, 

da se onda spusti u Varaždinsku ravnicu, odkuda će se odviti 
cesta do Varaždinskih Toplica, dokumenta velikoga geološ- 
koga loma... 

Tamo pod Strahinčicom, tom uvertirom Ivančice, našli 
smo tvrdi prastari grad Krapinu, a dalje se nastavlja niz 
utvrda, sve dakako u pukim ruševinama uzduž cijeloga juž- 
noga obronka Ivančice, dok je na sjevernoj strani ostala 
samo uspomena na iščezli grad Lepoglavu i ostalo nešto 
zidja Puste Bele: vidi se, da je južna strana bila od uvijek 
jače ugrožena, ali se vidi i to, da je baš s ove strane bilo 
mnogo za gradnju burga povoljnih lokaliteta. Najzapadniji je 
StariLobor, nasuprot iščezlog grada Lepoglave, (burga, 
koji je sigurno postojao na Gorici, gdje je danas kapela sv. 
Ivana). Taj je burg najmanji od sviju zagorskih burga, sa- 
kriven duboko u gorju, dosta nehajno zidan od kamena 
lomljenca, a krpan množinom sredovječnih majušnih cigla. 
Prebivalo se u prednjem dijelu, gdje se još vide tragovi 
drugoga sprata, nu ovo malo ostataka ne podaje jasne slike 
toga utvrdjenja. Ali već se dosta rano spominje u povijesti 
(v. Laszowski u »Prosvjeti« 1905. str. 634., pa Keglevićev 
arkiv u Jslav. Akademiji i Klaićev izvrstan rad: »Acta Ke- 
glevichiana. 1322.—1527.« Zagreb, 1917.) Najstariji je vlasnik 
posjeda bio neki Vrban, a sin mu Puchyna gubi radi uboj- 
stva posjed Lobor, pa tek sin Puchynov dobiva od kraljice 
Marije g. 1259. Dubovac u požeškoj županiji kao odštetu: 
tada se prvi put spominje i »castrum« Lobor. Kasnije nije 
posjed razjašnjen posvema; na početku 14. stoljeća gospo- 
duje tu Thomas Niger, nu domala postaje i Lobor s cijelim 
Zagorjem svojina grofova Celjskih i to se odredjuje darov- 
nicom od g. 1399., koja se obnavlja g. 1433. i opet 1435. Po- 
slije izumrća Celjskih dobiva i Lobor Jan Vitovec, ostavlja 
to svojim sinovima, ali ga ti izgube zbog nevjere i grad dodje 
u ruke Ivaniša Korvina, nu g. 1504. predje u svojinu Franje 
Berislavića, a kad se njegova udovica udala za Ivana 
Banfiyja od Donje Lendave, preuzme ovaj i Lobor, ali primi 
doskora odštetu i preda grad Petru Ke gleviću god. 
1525., (a taj je od g. 1523. bio vlasnik i Kostela grada). 

Odslije je rod Keglevića tu gospodar sve do god. 1905., 
kad je posljednji član Oskar Keglević rasprodao imanje i oti- 
šao u inozemstvo, da se konačno smjesti u obiteljskoj grob- 
nici u samostanu Krapinskom. 

Keglevići su dali mnogo znatnijih ljudi. To je pra- 
staro plemstvo, kojem je glavni burg stajao na okuki Zrma- 
nje, ispod grada Zvonigrada, a još se i danas nalaze tamo 
znatniji ostaci Kegalgrada, koji se nalazio u nekadašnjoj knin- 
skoj župi. Predikat su imali »de Bužim«, po gradu Bužimu u 
nek. Turskoj Hrvatskoj, kojeg je sin Petrov Matija g. 1576. 
izgubio. Nu familija je poput mnogih drugih već prije kre- 
nula k sjeveru, te se tu istakla: sam Petar bio je ban jajački 
od g. 1520. do 1522., a ostavio je osam sinova i jednu kćer, 
pa su pomalo došli u vezu s mnogim familijama u Hrvatskoj 
i Ugarskoj. U Klaićevoj radnji o Keglevićevima vidi se na 
str. LXX. rodoslovje toga roda, sve do onoga vremena, kad 
je Nikola II. osnovao madžarsku lozu, a Petar V. nastavio 
hrvatsku granu. Franjo III. i sestra mu Anna Maria (djeca 
Ivana III.), osnovali su samostan u Krapini: nije uzalud bila 
Anna Marija žena Sigismunda Erdoda, sina Tome Erdočda, 
koji je isam banovao i osnovao samostan u Klanjcu, gdje se 
za uvijek smirio. Hrvatsku granu osnovao je Petar V. (1603.— 
1663.); od petero njegove djece tek je jedan nastavio pleme, 
dok je jedan sin postao pavlin, a dvije kćeri opatice. I u tom 
su se krugu našle prerazne porodice: Ratkajevi, Orehovečki, 
Petazzi, Draškovići, Harbuval-Chamare, Patačići, Sermaži 
itd. Grof Samuel Keglević (oženjen s Emijom Collenbach) 
živio je od 1812. do 1882. prodao je svoj veliki arkiv Jugo- 
slavenskoj Akademiji, a sin mu Oskar, rodjen g. 1839., umro 
g. 1910. posljednji je svojeg roda u Hrvatskoj. Tu sam se 
potanje obazro na Kegleviće, s kojima smo se već sastajali, a 
sastat ćemo se u dvoru Loboru. 

Od mjesta Lobora može čovjek pješak i za manje od 
jednoga sata stići na Oštre grad. Taj je grad to ime po- 
svema zaslužio, baš kao i ona druga dva brda, koja isto ime 
nose. Vide se iz daljine ostaci staroga burga, ali na žalost 
su tako trošni već pred 30 godina bili, da si nikako ne mo- 
žemo prave slike stvoriti. Tek vidimo, da je tu postojalo 

neko predgradje, pa gornji dio, koji se morao dugo vremena 
izgradjivati. Već se dosta rano spominje Oštre oko g. 1330., 
kad je bio u vlasti Petra Gisingovca, zvanog »Herceg«. Tada 
se zaredaše: knezovi Celjski, pa Vitovec i njegovi sinovi, pa 


"Ivaniš Korvin, a po drugom mužu njegove udovice, Jurju 


Brandenburškom, dolaze razni rodovi u posjed grada i poje- 
dinih dijelova imanja: Pekrijevci, Bradači, Kaštelanovići, pa 
Bojničići, Kerečenji, dok konačno sve predje u posjed Ke- 
glevića i ostaje u njih do izumrća roda. 

Da tražeći put ne gubimo odviše vremena uzeli smo u 
mjestu Loboru prijatnog, iskusnog vodiča, koji će nas od- 
vesti preko Oštrca do Belca. Ali se pokazalo, da je taj čo- 
vječić previše vjerovao sam sebi, jer o putu do Belca nije 
imao ni pojma! Pa sad studiraj karte, traži pravac, veri se 
tim divnim krajem, koji je čas najljepši park, a čas mirisni 
guštik, pa pećina i provalija, dok se pod nama ne pojavi naš 
željkovani B ele c, vidjen kao iz avijona. I to baš u času, kad 
nas je »vodič« uvjeravao, da smo došli na protivnu stranu 
gore! Ništa zato: taj pogled ostaje za uvijek nezaboravan... 
I za po sata eto nas teško se verući na ruševinama Belca, koji . 
je izvrsno smješten na nosu brijega pristupačnoga samo s 
jedne strane, a slikovito se dojimlje sa svake strane. K jugu 
je prizidana bastijonska kula, očito kasnije, da brani glavni 
ulaz u burg, koji sasvim pripada gotskom vremenu. Na pro- 
tivnoj je strani glavni stambeni prostor, gdje se i sada vide 
gotski dovratnici i doprozornici. Druge se stambene prosto- 
rije nižu uz dugo i usko dvorište, koje je smanjeno još nak- 
nadno izvedenim zidom uzdužno, valjda da se pojača vanj- 
ski zid, gdje su prozore pretvorili u strijelnice. Uopće se 
zapaža i tu, da je oblik brijega silno utjecao na oblik grada. 

Povijest je grada Belca, koji se i za mutnoga dana s 
pruge jasno razabire, dosta fragmentarna. Celjska kronika 
znade, da je grof od Šofneka (Saneck) morao 3. V. 1334. 
predati »Bielitz« u ruke magistra Petra, sina Henrika Gissin- 
govca, pa nema sumnje, da je to naš Belec, kojeg spominje 
iste godine i Ivan arcidjakon kao burg, castrum. U 16. sto- 
ljeću grad je svojina Turocija Ivana, kasnijega podbana, 
koji je g. 1543. platio za posjed castruma Belec ratnu daću od 


(4! 


21 for. I kasnije se spominje n. pr. god. 1635. »Benedictus 
Thuroczy, liber baro in Belecz«. U arkivu Jugoslavenske 
Akademije nalazi se zanimljivo rodoslovlje tih Turoca — s 
kojima ćemo se i kasnije sastati —, pa se vidi, kako su i oni 
bili u vezi s Erdodima, s Ratkajima, Gotalima, Puezovima, 
Nickijevima, pa čak i s Auerspergima. Nu udovica Benedikta 
Turocija morade oko g. 1643. grad predati Tomi Mikuliću, 
koji je neko pravo na Belec otkupio od Sigismunda Kegle- 
vića. Nu kasnije je grad postao svojina Erdoda, koji su bili u 
srodstvu s Turocijevima. Tradicija, koju je i Krčelić zabilje- 
žio, da je tu nekada bila fabrika puščanoga praha, nije ne- 
prihvatljiva, nu dokaza za to nema u samoj gradjevini. 
Nestrpljivo je naš pseudovodič opominjao na povratak 
u Lobor, »da se stigne još za danal«. I Dut će voditi tamo 
podno Ivančice mimo klijeti! A, u tom grmu ležao je zec: 
sada je odmah znao put, pa nas je doveo u svoju klijet i 
odveo nakon jednosatnog odmora sigurno u Lobor: vidjelo 
se, da je često već ovamo hodočastio. Pravi dobri Zagorec! 
A kasnije sam spoznao, da je taj cijeli kraj vrlo gostoljubiv. 
Ne sakriva se ni Oštrc, ne krije se ni Belec, ali teško se 
nailazi na ruševine Milengrada, tamo nedaleko Zajezde. 
Nu starom je arhitektu izvrsno uspjelo taj burg tako posta- 
viti, da se vrlo teško do njeg dolazi, a već na domaku grada 
ipak je put oteščan. Tamo u onom nemirnom, raznolikom te- 
renu Ivančice, gdje se neočekivani kontrasti sudaraju, naišao 
je na oveći plateau od vapnenca, ispretrgan, osamljen gotovo 
sa sviju strana, pa je tu sagradio svoj burg Milengrad ili Me- 
lengrad, koji se kadšto zove i »Mellen, aliter Zajezda«, po 
blizom istoimenom mjestu. Formu je svog burga prilagodio 
obliku te terase, a ulaz je postavio baš tamo, gdje je velika 
provalija, preko koje je vodio diživi most, a na lijevo je 
okrugla kula taj ulaz još jače branila. Predamnom je tlocrt 
i nacrt iz god. 1867., što ga je učinio Mekovec iz Varaždina, 
a sada se nalazi u Budimpešti, pa se vidi, da je ruševina od 
onoga vremena malo stradala. Prema jugu stoji četverostrana 
kula, stražarnica, baš na ovom najslabijem mjestu. Do glav- 
noga ulaza još su tri prostorije za stanovanje, u jednoj je čak 
i komin, a sve je drugo tek veliko dvorište, gdje se ovdje 

ondje nalaze tragovi urušenih zidova. Braničkule nije tu 
nikad bilo kao ni na Oštrcu, ni u Belcu, ni u Kostelgradu. | 
Neobično je velik broj izlaza iz grada, zanimljivi su gotski 
komini, doprozornici, i strijelnice najobičnije vrsti. Gospo- 
dari su od prvoga doba bili Herkfyjevci, a kasnije tako važna 
familija Patačić, koju ćemo kod Zajezde, jednoga od njiho- 
vih glavnih sjedišta, malo potanje razmotriti. 

Nestalo je Patačića, nestalo je toliko drugih više manje 
važnih rodova (— baš predamnom leži popis brojnih grana , 
familije Špičko iz 18. stoljeća, od kojihsenijedna nije sa- 
čuvala—), a nestalo je i Gotalovaca, nestalo i njihovoga 
burga, po kojem su imali svoj pridjev Gotalovečki. To je bilo 
prastaro hrvatsko pleme, koje je dalo odličnih ljudi: Matija 
je bio veliki prepošt zagrebački, a od g. 1440. do 1442. biskup: 
vesprimski i državni kancelar; Adam je zagrebački kanonik 
1677.—1680.; Nikola je god. 1680. podban, a posljednji Ga- 
brijel Gotal, pukovnik umro je 20. V. 1740. i tada je domro 
rod Gotalovečkih. Biskup Stj. Pucz, sin Gabrijelove sestre, 
rodjene Barbare Gotal, uredio je crkvu sv. Petra kod Go- 
talovca!' kao grobnicu te familije, dao postaviti glavni 
oltar sv. Petra, na kojem lomi smrt grb Gotala, pa posvetio 
tada g. 1758. obnovljenu crkvu kao »postremus clarae Gotha- 
lianae stirpis, hic quiescentis, natus«. Tako se odužio pre-. 
vrijedni biskup Stj. Pucz, stvarač premnogih divot predmeta 
crkvenih, svojem narodu i u svoje ime i u ime familija s ko- 
jima je najtješnje vezan: Gotal, Dvorničić, Turoci. 

Crkva Gotalovečka stoji i danas, staroga grada nema 
više, koji je tamo nedaleko postojao još do pred par dece- 
nija. G. 1858. urisan je u katastralne karte još čitav s velikim 


* Dali baš Gotalovac spada medju sredovječne gradove ili tek kas- 
nije dvorove, teško je sada odrediti, ali se čini, da je ovo potonje vjero- 
jatnije, ako i nije isključeno, da je stariji burg kasnije pretvoren u dvor. 
Začudno je mnogo zapisa donio Kukuljević iz Gotalovca. Straga na zidu: 
»>NIC. D. G. F. F, ANNO 1618.« (Nicolaus de Gotal fieri fecit anno 1618.); 
na sjevernom zidu: »S. N, G. D. G. FF. ANNO 1678.« (Spectabilis Ni- | 
colaus Gotal de Gotalove fieri fecit anno 1678.); konačno na stražnjem 
dijelu grada: »I. D. C. S. R. F. ANNO 1824.« (Illustr. dominus commes 
Stephanus Erdoedy renovari fecit anno 1824.) 

parkom, g. 1888. narisao ga je Milan Šenoa u znatnim razva- 
linama, a g. 1912. našla se tek rpa kamenja, preostala od 
ruševina, naveženog na cestu... 

Danas je ovaj utihnuti kraj postao nemiran: nedaleko 
Milengrada dovaža željeznica ugljen, rudnik je Gotalovečki 
spojen prugom s glavnom linijom, ali svi ti rudnici ne do- 
nose zadovoljstvo i blagostanje. Nu već je u davno doba taj 
kraj mamio trgovce i obrtnike: evo u Podrutama nadjen je g. 
1886. depotni nalaz brončanih predmeta, iste godine nadjen 
je velik skupni nahodjaj nedaleko brda Pokojec ili Vinski 
Vrh, a g. 1913. opet je u tom kraju nadjeno srpova bronča- 
noga doba u ovećem broju, koje je posjednik Polić našao 
»kod kamenoloma ispod Nemškoga grada«, dakle po svem 
sudeći, nedaleko onog podrutskog nahodjaja. 

Ne spada strogo u sklop same Ivančice, već u kraj nje- 
nih izdanaka grad Kon jščina, koji se nalazi kod isto- 
imene postaje, smješten je u ravnici, a posve je osebujan baš 
zbog svoga smještaja, radi cjelovitosti spominjem ga ovdje. 
Grad je četverokut, koji ima na tri strane polukružnu izbo- 
činu, dok je na četvrtoj ulaz i stubište, a sigurno je barem 
za jedan sprat snižen u novije vrijeme, kad su na četiri stupa 
postavili neukusni krov. Ovo je skraćenje posvjedočeno ne 
samo tradicijom, već i ostacima spratova. Budući da se grad u 
ravnici ima braniti na sve strane, to su u onim polukružnim 
izbočinama bile smještene strjeljačnice (Schiesskammern), u 
nas neobičnoga oblika, udešene za teške puške. I inače imade 
dosta strijelnica, nešto običnoga oblika, nekoliko dvogubih 
(Maulscharte), jedna za kosi hitac prema dolje; za težu arti- 
ljeriju nema strijelnica. Vrlo je čvrsto gradjen, a kasnogotski 
okvir u nutrašnjosti grada pokazuje, da je grad nastao na 
izmaku srednjega vijeka, pa se već približuje tvrdjavama 
poput Siska i Nehaja. 

Ime je sačuvalo uspomenu na plemiće Konjske: Petar 
dobiva ponovno plemićki list god. 1515., Mihajlo postaje g. 
1603. barunom, a god. 1647. dobiva Mihajlo i Petar »de Szent 
Domokos« grofovstvo. G. 1631. Gašpar je hrvatski podban. 
Posjed su imali i kod Obreža (Sv. Ilija) i u Jalkovcu. Izu- 
mrli su u XVII. stoljeću. Kod Konjščine bila se bitka s Tur- 

cima, gdje se Ulamapaša sukobio sa Zrinjskim i Koror 
steinom, pa su se obojica mukom spasli u grad, ako to 
Istvanffy opisuje za god. 1544. (XVI. str. 169). u novije je 
vrijeme nastao do stare utvrde moderniji dvor, ali ga je po- 
tres g. 1880. silno oštetio, pa je nedavno i ostatak porušen. 
Dugo je vremena pripadao zagrebačkim biskupima, . 
agrarna ga reforma oduzela i sada je prepušten propasti, : 
je za vlade biskupije služio kao žitnica i bio donekle uzdr- 
žavan. Sada je tu uokolo cio niz ugljenika: Konjščina, Peš- 
čeno, Husinec, koji sigurno nisu donijeli sretnije dane Za- 
M i 
o od Kamene Gorice na okuki željezničke pruge, koja od 
g. 1886. prolazi Zagorjem, nedaleko spomenutih Podruta, na- 
lazi se neko neispitano gradište, koje podsjeća na tumuluse 
predhistorijskoga doba. Tu je bio nekaki zaselak Erdčdijan- 
ski, dio velikoga dobra Novomarofskoga, pa smo tu našli 
dvoje prastarih ljudi, kao Philemon i Baukis, koji su nim 
srdačno pokazali put do Grebengr ad a, gdje su u mla- 
djim danima sami često boravili, a sada im ostade tek «rod 
nje... Nije baš bio pretežak put na izbočinu Ljubenjaka, 
gdje se smjestio veliki Grebengrad, pod kojim izvire 
jedna Lojnica, da se združi s drugom Lojnicom i stvori 
Lonju. Ne bih znao odmjeriti, dali je veći bio grad Krapina 
ili je Grebengrad prostraniji, svakako je taj drugi po veli- 
čini: jedini je Cesargrad prostraniji. Pošli smo u rano pro- 
ljeće, jer je tada uokolo bila visoka šuma, koja još nije pro- 
listala. Kasnije je grad bio i izdaleka vidljiv, kad su šumu 
skresali, a danas se dobro vidi samo za tren sa pruge prema 
Varaždinu. i 
Grebengrad je zidan nekako u terasama. Ulazilo se u 
najgornjem, trouglatom dijelu, gdje se vide tragovi jačih 
utvrdjenja, da se dodje u drugi dio grada, gdje se na saču- 
vanoj litici ustobočila nekada jaka glavna kula, pa se tu na- 


Zanimljivo je pričanje Baltazara Krčelića u »Annuama«, kako je 
Adam Najšić bio prisutan, kad je u Konjščini umirao prvi i posljednji 
grof Ivan Franjo Čikulin (f 1746.), pa si je dao testirati Konjščinu tako, da 
je ruku već preminulog grofa poveo netko drugi, te je potpis ispao »Cicu- 
cikulin«! 

lazila i vrlo lijepo zidana gradska kapela, koja se na žalost 
tako srozala, da sad stupaš Povrh konzola, koji su nekad 
nosili rebra svoda! U drugom dijelu, koji je niži, nema ništa 
do okrugle kule, a u trećem, još nižem sasvim ništa, osim 
nešto okolnih zidova i mnogo crepovlja. 


Dugačka je povijest Grebengrada, pod kojim je nastala 


fratarska crkva u Remetincu. Možda se Grebengrad spo- 
minje već u listini od god. 1209., kojom kralj Andrija izra- 
žava zahvalu Varaždincima, ako to nije falzifikat. Svakako 
S pravom uzimlje Laszowski (Hrv. Povj. Gradjevine I. 36.), 
da se Grebengrad spominje u listini od god. 1277., gdje Gar- 
duni brat mu Vukoslav daju za grad na vrelištu Lonje Jurju 
sinu Braničevu i braći neke zemlje. Gardun je poznat prista- 
lica kralja Andrije, a znademo ga i iz povijesti Medvedgrada, 
pa njegov rod dobiva i od Karla Roberta potvrdu povlastica 
god. 1322. Po Hermanu, unuku Vukoslavovom, pišu se po- 
tomci »Hermanffy de Gereben« i gospoduju tu na Greben- 
gradu, tek je neko vrijeme i tu gospodar Jan Vitovec i nje- 
govi sinovi. Posljednji je Ladislav Grebenski imao i velike 
posjede oko Podborja, današnjega Daruvara, pa je 'g. 1481. 
sav svoj posjed zapisao Baćanu, kojeg je posinio. Jamačno 
je u Slavoniji i umro: pred Daruvarskim je dvorom bila 
grobna ploča s napisom: »Hic jacet egregius dominus Ladi- 
slaus, fillus Hermanni de Gereben. a. d. 1489.« Ali badava 
tražiš danas taj kamen: i on je negdje rastepen kao cestovno 
posipalo, tek je u naivnoj cttariji Ivana Kukuljevića ostala 
uspomena na grobni kamen posljednjeg gospodara Herma- 
novića. Da, još jedan grb Hermanovića postoji u blizini Gre- 
bengrada: tamo na zaglavnom kamenu gotske crkve u Re- 
metincu podno Grebengrada: zubato kolo sa četiri žbice, 
nad kojim kroči lav. Baćani su zadržali i kasnije Greben, 
makar im je Nikola Frankopan oteo po nalogu kraljevu 
(Baćan je bio pristalica Bethlenov) grad i sam se ugnijezdio 
u njem. Tu je dao Nikola odsjeći glavu svom protivniku, 
učenom pravniku i zagrebačkom fiškalu, koji je branio prava 
Zagreba Ivanu Krušelju, koji je na samrti odredio imetak 
za osnutak odgojilišta. mladeži: kasniji plemićki konvikt. 
Ležim tamo, odmarajući se od snimanja grada s dragim 

Brankom Šenoom i _ mladim zagorskim momčićem, kojemu 
smo priredili još dotle nepoznat veliki užitak. škatulju sar- 
dina za ručak —, pa u duši zapazim bljesak sjekire, koja g. 
1621. kida glavu Krušeljovu. I opet zasja sjekira — ravno 
pedeset godina kasnije — i po nekoj vječnoj odmazdi pada 
glava posljednjega Frankopana u Wiener Neustadtu! Nu 
Baćani ostadoše, pa predadoše grad i ogromni posjed, od 
kojeg je jedan dio bio u rukama potomaka onoga Mojsije. 
Humskog, koji je našao grob u crkvi u Maču, — Erdčdima, 
a ti su ostali posjednici silnog šumskog dobra sve do naših 
dana... hE. 

Spuštamo se divotcestom od Podruta prema B eli: nismo 
hitali kao da smo znali, da posljednji put prolazimo ovim . 
krajem, pa nam se i onako prebrzo učinilo, kad smo Za par 
sati stigli do ruševina grada Bele; »Puste Bele«, kako je sada 
s pravom zovu. Ima još jedna Bela (zapravo Bijela) u po- 
žeškoj županiji, a i tamo je bio samostan s velikom gotskom 
crkvom, koju sam još u veličajnim ruševinama vidio, nu 
tamo su bili redovnici benediktinci, dok je ova, kojoj se trag 
sačuvao u naslovu, bila templarska svojina, kako je lijepo u 
temeljitoj raspravi prikazao Laszowski (Vjes. hrv. arh. dru- 
štva. VII. str. 191.). Silni je red templarski imao i tu ogromno 
imanje (baš radi tih golemih posjeda došlo je do napuštanja 
reda!), a Bela je bio centar tog posjeda. Prekrasan je pogled 
s današnjih jadnih ruševina grada, koji se smjestio u bli- 
zini Grebengrada, da brani taj iskonski prelaz preko Ivan- 
čice: pred tobom dolje dva kasnija dvora — danas Ožego- 
vićev posjed —, a malo dalje teče prostranom ravnicom vi- 
jugava Bednja, a cesta se uspinje na drugoj strani preko Ra- 
dovana dalje humcima do varaždinske ravnice. 

Ta od same stare gradine Bele nije vrijeme ostavilo 
mnogo: još smo našli dosta okolnoga zidja, ostatke kule u 
nutrašnjosti, ali sve je to potpuno zarušeno — pa, i nije čudo 
daleka su stoljeća odhujala! Već se g. 1163. spominje Bela 
kao templarski posjed, poslije templara dolaze hospitalci, 
>. 


* Zanimljivo je, da se medju osnivačima plemićkoga konvikta nalazi 
i onaj Nikola Frankapan, krvnik Ivana Krušelja! 

Ivanovci, koji taj ogromni posjed, koji je obasizao daleko 
prema Varaždinu i prema Štajeru, dobiju u baštinu. Taj je 
red ostavio trag u imenu mjestu Ivancu, njegovim se imenom 
označuje do dana današnjega gora Ivančica. Ali dakako, ne 
manjka otmičara: Gissingovci otimlju Belu, a ovima Nikola 
Ludbreški i tako dalje. Sa susjednim se Grebengradom ne 
slažu gospodari Bele; zanimljiva je izmirba izmedju njih od 
g. 1322. (Cod. A. IL. 55). Nenadano osvane kao vlasnik 
Matko Talovac oko 1439., a onda gospodare tu, sinovi Jana 
Vitovca gdje se 1480. nalazi i sam kralj Matija Korvin, da i 
taj grad preda g. 1489. u ruke sina si Ivaniša Korvina, Nu 
medjutim izgori grad Bela god. 1481., a s njim i svi spisi Go- 
talovečkih, koji su ih tamo radi veće sigurnosti pohranili, pa 
se gradi novi grad, po svoj prilici današnji napušteni stari 
dvor Bela (koji je dakako i kasnije pregradjivan). 

Nu tada se javlja novi rod, koji će tu stoljećima gospo- 
dovati, koji će stupiti u srotstvo s mnogim familijama na- 
šega Zagorja, koji će kao spomen ostaviti nekoliko važnijih 
članova roda i par grobnih ploča i napisa! To su Peth5 
de Gerse, od roda Nadasd, s kojim imaju zajednički grb, 
a doveo ih je kao i Ratkajevce Ivaniš Korvin u Zagorje. U 
Hrvatskoj su obnašali mnogi velike časti, dobivali su baru- 
nat i grofovstvo, a g. 1766. izumre taj rod sa Petho Sigis- 
mundom od pobočne loze. Uzalud je priorat tražio Belu 
natrag kao svoje vlasništvo g. 1511. Benko i Ladislav Peth& 
dobivaju novu donaciju za Beli, kaštel Ivanec i sav posjed 
g. 1564. G. 1606. dijele se Pethoovi, pa tu saznajemo za mnoge 
zanimljive podatke. Uzalud dobiva kasniji biskup Vinković 
donaciju za Belu. Pethčovi ostaju tu sve do posljednjega 
vlasnika Ivana (f 1682.), pa poslije njega gospoduje tu nje- 
gova udovica do g. 1730., kad sve pripadne državi, a kra- 
ljevska darovnica od god. 1740. učini grofa Ladislava Erdoda 
gospodarom svega posjeda. O njemu i o Pethćovima bit će 
još govora kod Ivanca. Nu potomci Peth6ovaca po ženskoj 
lozi povedu parnicu g. 1763., koja je dovršena tekar god. 
1817., pa posjed predje u ruke mnogih familija: Kukuljevića, 
bar. Peharnika, Švagela, Bužana, Josipovića, Lovinčića i Ba- 
rabaša itd. Od ove posljednje trojice kupi naš Metel Ože- 

gović g. 1858. Belu, gdje danas gospodari barun Ivan Ože- 
gović. (V. Belošević: Županija Varaždinska, str. 115.) 

Prekrasan je pogled na Belski kraj iz ravnice Bednje: 
tamo na lijevo na brdu jedva vidljivi ostaci Puste Bele, pod 
njom novi kaštel, s četverostranim tornjem u sredini, a 
malo podalje stari kaštel sa dvije okrugle kule i s arkadama 
u prvom spratu, danas tek spremište za gospodarske pred- 
mete! A zadješ li podalje u polja, pokaže se taj stari kaštel 
sa zaledjem neobično formiranog brda Čeva, koje mijenja 
svoj izgled sa svake strane! Pričinja se za čas, da je tu od 
iskona u toj divnoj krajini vladao mir i pokoj, ali nemilo- 
srdno kidaju tu iluziju požutjele listine: i tu je bio vječni 
rat i vječna borba, koja nigdje ne prestaje, gdje je života... 

Tako smo obišli još jednom Ivančicu i njene utvrde iz 
davnih dana, Ivanečki je kaštel mnogo kasniji, a od utvrde 
Lepoglavske tek sam prije još neke slabe tragove zapazio, 
koje sam kasnije uzalud tražio... Kako smo vidjeli, od dav- 
nine Ivančica je izvanredno bila utvrdjena, daleko prije no 
ikoja naša gora. A bilo je dosta neprijatelja sa svake strane, 
protiv kojih se te utvrde podizale! Nikada mira, — ta mir 
je tek fantom!!! Tako zbore jasno i naši dani, jasnije no 
ikoji... 

U ZLATARSKOM KRAJU 


Na postaji Zlatar-Bistrica gura se svijet, sve tu bruji i 
traži si mjesto, kako se to već zbiva od više no pedesetak 
godina, otkako ovuda prolaze zavjetne procesije i pojedinci 
romari do staroga prošteništa Marije Bistrice. Nu mi ćemo, 
da se sklonimo gužvi krenuti radije prema Zlataru, pa i 
dalje, gdje se nalaze druga svetišta, tamo, gdje puk traži 
odmor od mukotrpnoga života i gleda na drugi svijet, 
svijet mira, kojeg ovdje badava traži... Ta svuda su gor- 
štaci više potrebni vjere, svuda se osjećaju bliže onom dru- 
gom svijetu, a pogotovo su naši Zagorci od vajkada takovi 
bili. Za čas ćemo se zaustaviti kod crkve na lijevo, crkve 
sela Lovrečana, koje se već u davnoj davnini spominje, 
baš kao i njegova crkvica sv. Lovrinca, koja je postojala, 
dok o Zlatarskoj još nije ništa nitko znao. Kroz stoljeća su 
tu crkvicu gradili, pregradjivali, na svoj način resili i vla- 
stela i njihovi kmetovi. Nema više stare vlastele, stoji tek 
njihova vrlo jednostavna lijepa kurija, tip takovih zdanja 
starijega vremena, koja traju stoljećima bez potrebe velikih 
popravaka, jer je tu sve jednostavno. Tu je boravila dugim 
godinama familija Labaš, od koje se Ivan Nep. Labaš istak- 
nuo kao ozbiljan učenjak, pa kad je ovamo oko god. 1846. 
došao slovački pisac Gustav Zehenter, divio se knjižnici La- 
baševoj u ovom kraju, gdje gotovo nitko nije znao ni pisati 
ni čitati. A od svega malo je ostalo uspomena na Labaševe: 
na klupama crkvice urezana su imena Labaševih, darovatelja 
crkvenih klupa, tamo pod kraj 18. stoljeća. Crkvica je pre- 
gradjena posvema u 17. stoljeću, a još se hoće graditi gotski, 
pa je nastala nekakova mješavina. Svetište svodjeno gotski 
vrlo primitivno, a u ladju dao je tabulatum pictum učiniti 

župnik Ivan Gundak god. 1666. posve originalno tako, da: 
nutrašnjost kapele sa svojih pet oltara, od kojih jedan nosi 
grbove nestalih familija Gereczy i Keglević, čini lijep dojam 
uza svu primitivnost. Pored niza kuća i kućica sela Lovrečan 
i Zlatarskih Martinaca za tren se nadjemo u Zlataru, 
najpitomijem mjestu ovoga kraja, sa svojih 1400 žitelja je- 
dinom ovećem mjestu, centru kraja i prometnom i uprav- 
nom i školskom. Okupilo se u ravnici, a masiv Ivančice po- 
daje silnu pozadinu, a već se davno zaboravilo, da je nekada 
tio Borkovec, po kojem su Fodroczyjevi dobili svoj predi- 
kat, glavno mjesto kraja. Rano: se spominje Zlatar kao Zla- 
tarjevo, ali više kao posjed, ne kao mjesto: tu su i Celjski 
i Keglevići imali posjede, nu još nije bilo tu župe, već je . 
župna crkva bila u Martinšćini kod sv. Martina. Tekar je. 
god. 1758. sagradjena sadašnja crkva, nu kapela Marijina 
negdje u Zlataru počela se već od god. 1699. smatrati župnom 
crkvom, pa je tu bio neko vrijeme i kasniji biskup Gjuro 
Branjug župnikom. Jedan je Fodroczy poklonio zemljište, 
da se sagradi župna kuća, što je Nikola Šišinački i učinio, 
te je već 1698. dvor bio u gradnji. 

Medju starijim posjednicima nalazimo u Zlataru raznih 
ljudi: Bužaniće, Gjuru Poličanina, Gašpara Bojničića, a tuje 
ostajao i neki kaštel, koji je bio spaljen. Danas su još dva 
posjeda Gornji i Donji Zlatar, koji su iz ranijih vremena: 
sačuvali svoje kurije. ' 

Crkva je zlatarska sagradjena baš na raskršću cesta, koje 
vode do Ivančice, a jedna i preko Ivančice. Sagradjena je 
mjesto starije kapele B. Dj. Marije, a dovršena je u god. 
1768., pa je i nju posvetio biskup Stjepan Pucz. Najbolji je 
u njoj glavni oltar, što ga je crkvi poklonio Franjo Praskaš 
g. 1758.; u gornjem dijelu dočekuje sv. Trojstvo Mariju, koju 
andjeli nose u nebo, dok dolje gleda taj prizor začudjena 
grupa ljudi. Sa strane likovi sv. Joakima i sv. Ane, ovaj po- 
tonji osobito dobro izveden. Oltar podsjeća na onaj u 
Trškom Vrhu, koji je u isto vrijeme nastao. 

. Krenut ćemo dalje prema Ladislavcu sa raštrkanim 

kućama i omanjim dvorom. Mjesto je nazvano po kapeli 
sv. Ladislava, koja se u davnini već spominje, a danas je 

nestala netragom. Dvor se spominje kao svojina advokata 
Andrije Vinkovića, a udajom njegove kćeri prešao je u svo- 
jinu Hermanna Neudorfera i njegovih sinova. Po tradiciji 
sastajali se tu Ilirci nerijetko na dogovore. Tu je nadjen i 
rimski novac, pa se čini vjerojatnim, da je ovuda prolazila 
rimska cesta mimo Pustoga Lobora preko Ivančice. 

Za čas stojimo pred Loborgradom. Vidio sam ga 
još u rukama stare vlastele, Keglevića, ali je odavno sve 
propalo i dvor i okolne sgrade i — Keglevići! Nu jedna 
sitna fotografija može nas u ono doba prenijeti! Danas je 
tu sklonište nemoćnika! 

O plemenu Keglevića iz Kegalgrada na Zrmanji već je 
govoreno. Kad je svršio srednji vijek, odoše oni iz Starog 
Lobora u ravnicu, gdje su si kroz stoljeća izgradjivali sjajne 
dvore u divnom kraju. Pročelje fino rasčlanjeno, sa altanom 
na četiri para stupova, veliko dvorište okruženo je sa dvije 
strane arkadama 17. stoljeća, tamo je i zapuštena kapelica. 
Soba sijaset, lijepo dimenzioniranih, nu posve praznih, dok 
nisu ovamo došli — ubogari! U tim se sobama odigrao jedan 
akt tragedije kćeri belgijskoga kralja i Gejze Matačića, tu 
se stari Oskar Keglević ponio bijedno prema svojem po- 
sinku! Nu i to pada u zaborav...! Dvor je konačni izgled 
dobio koncem 18. stoljeća: na dimnjacima je zapisana god. 
1770. i 1776. Za vrijeme, kad je Krčelić pisao svoje »Annuae« 
posjedovao je Julije Keglević: Bežanec, Trnovec, Šikad, Lo- 
bor, Veleškovec i Topolovac, dok j€ Petar — posljednji od 
te grane — imao: Popovec, Kalnik, Gušćerovac, Začretje, 
Ladanje, Kostanjek i Bistricu. 

Ljetni je dan o podne: žurimo se do m jestaLobo- 
ra, onoga mjestanca, koje je pokojnog Matoša nekada odu- 
ševilo, oduševilo s pravom. Ravna je cesta, s obe se strane 
lelija klasje, a pred nama niče Lobor, s veličajnom pozadi- 
nom Ivančice, pa i samo se mjesto stavilo pod okrilje njenih 
izdanaka, ruševine Oštregrada simbol su Lobora. Iz daleka 
vidiš tri crkve: župnu sa šiljatom kapom tornja, pa unutar 
kapelu sv. Antuna, otkuda vodi provalija prema gore do 
brda, na kojem stoji pradavna proštenjarska crkva Marije 
Gorske. Divno položeno selo nije se nikako odmetnulo od 

svijeta, već na svakom koraku napreduje, ta tek je nedavno 
izveden i vodovod! Nemamo tu puno vidjeti od starine. 
Župna je crkva novija gradjevina, tamo iz god. 1807. do 1830,. 


. dok je stara stajala tamo na brijegu iza župnoga dvora, gdje 


je još pok. Sabljar vidio njene ruševine. Najbolje je u crkvi 
glavni oltar, iz god. 1742. sa nekoliko dobrih figura. Vrijedan 
je komad monstranca, srodna onoj u Maču i Maruševcu, a 
ciborij ima u ono doba rijetki hrvatski napis: »Ovo je chi- 
borium fst BV Marie pod Ostrecz . anno Domini 1690.« 
Kapelu sv. Antuna sagradio je g. 1703. Petar Keglević. 
Crkva Marije Gorske gotska je gradjevina, koja 
je u 18. stoljeću preuredjena: dozidane su pred ulaz dvije 
nespretne kapele, ladja je svodjena, prigradjena je na lijevo 
od svetišta sakristija, dok je na suprotnoj strani zvonik iz 
starijih dana. Postrani ulaz u crkvu ima i sada svoj gotski 
uokviren ulaz. U gotski, prilično primitivno svodjenom sve- 
tištu stoji vrlo lijep oltar, tipičan za vrijeme svoga postanja 
u 17. stoljeću: još je renesanska konstrukcija, ornamenat 
kasniji. U sredini je lik Madone s djetetom, stražaren od 
sv. Lovre i sv. Jurja i dviju svetica; u gornjem spratu sveto 
Trojstvo kruni Mariju. Sve u svem čini vrlo lijep dojam, kao 
i sama crkva — opkoljena cinkturom — ma gledao je s ko- 
jegod strane, a možda je najljepši pogled sa ruševina Oštrca. 
Ne marimo istim putem natrag, pa ćemo poprijekim pu- 
tem u Martinšćinu, onaj skup kućica seljačkih, koje se 
privijaju od stoljeća k zemljici. Odavna, već u četrnaestom 
se stoljeću spominje to mjestance i njegova crkvica, spomi- 
nje se kao župna crkva još u vrijeme, dok nije bilo Zlatara. > 
Nije težak put do tamo, ali veliko je bilo iznenadjenje, kad 
smo našli prastaru gotsku crkvicu, okruženu sitnim kućer- 
kama, valjda još onu, koju isprave spominju. Sprijeda još 
gotski toranj, ladja još tabulatumom pokrita, svetište ima 
svod gotski, a završeno je ravnom stijenom. Na glavnom 
oltaru naivni prikaz sv. Martina. Župnik V. Noršić potanko 
je crkvu opisao u Kat. Listu od g. 1913. Možda je to naj- 
starija crkvica u Zagorju, čini se, da je jednako stara kao 
ona kapela nedaleko Lobora u Petrovoj gori, što je sv. Petru 
posvećena, a ima polukružan završetak. A opet se koči u 


83 


pozadini Oštregrad! Nu mora se dalje. Evo nas iz Martin- 
šćine doskora preko dola i humaka u Juranšćin i, mjestu, 
koje se takodjer već vrlo rano spominje, jer je tamo od 


davnine crkva, posvećena sv. Jurju. A zagonetna je to crkva 


u tom Belcu, koja je sada tek kapela. Toranj prostran, gra- 
djen dijelom od lijepo otesanih kvadra, dijelom od lomljen- 
ca, koji iznutra pokazuje sigurne znakove romanskoga doba. 
Nu izgleda, da to i nije bio od iskona toranj crkveni, već dio 
kakove utvrde, a na to upućuje i to, da se u ladji na sjever- 
noj strani nalaze dvoja zazidana gotska vrata. Ta ladja ima 
kasni, nespretni gotski svod, dok je svetište lijepim svodom 
pokrito, a sačuvalo se i svetohranište u zidu. Oltar je vrlo 
lijepo djelo 17. stoljeća, možda od druguda ovamo donešen. 


Sada je župnacrkvauBelcu nekadašnja kapela Ma- 
rije Sniježne, podalje od mjesta. Vidio sam sijaset crkva i 
u nas i u tudjini, ali takove skladnosti i otmjenosti, toliko 
remekdjela nisam nigdje našao kao u toj divoterkvi našega 
Zagorja. Kako je tamo nastala, nije sasvim jasno, ma da 
postoji u arkivu Jugoslavenske Akademije potanki opis te 
crkve iz god. 1758., dakle iz vremena, kad je bila netom do- 
gotovljena. Navodno je čudesna pojava sklonula grofinju 
Elizabetu Keglević, udovicu Jurja Erdoda, te je sagradila na 
tom i danas odalekom mjestu kapelu oko g. 1677. A kako je 
bila ta kapela slabo gradjena, poče župnik Lad. Horvat zi- 
dati novu crkvu, a velika proštenja sklonuše župnika Pavla 
Kuneka, da nastavi izgradnju, pa je ona u bitnom već god. 
1742. bila dovršena, a vizitator te godine spominje crkvu, 
govoreći, da je najviše učinjeno zaslugom Adama Najšića, 
protonotara, koji inače nije najbolju uspomenu ostavio. Nu 
onaj opis u Akademiji ne zna o Najšiću ništa, te ga ni ne 
spominje. I doista se u gradji te naše najljepše crkve vidi, 
da je ona pregradnja, a ne novogradnja, dok je istovremena 
crkva na Trškom Vrhu posvemašnja novogradnja. Nu ne 
treba ovdje te znakove iznositi, dostaje već i pogled na vrlo 
čednu vanjštinu, pa pogled u preraskošnu nutrinju, da se to 
Zapazi. 

Kroz rešetku na ulazu spazih Prvi put nutrašnjost, pa 
sam bio zapanjen nad tim najljepšim spomenikom cijeloga 

našega Hrvatskoga Zagorja. Pet oltara, propovjedaonica, 
pjevalište, sve urešeno bezbrojnim figurama, a sve gotovo 
remekdjelo prve vrsti. Glavni oltar, dar podbana Nikole 


“Bedekovića i žene mu Rozalije Somogy iz god. 1743. ispunja 


cijelu pozadinu svetišta. Gore krasno komponovano sv. Troj- 
stvo, svaka figura individualno izradjena, u sredini lik Ma- 
rijin, okružen od barokno odjevena sv. tri kralja, kojim se 
pridružio sv. Stjepan. Dva atlanta nose to veliko djelo, a 
dva andjela pružaju grbove donatora podbana N. Bedeko- 
vića i njegove žene Helene Somogy.* 

oNušta je i taj oltar prema ona dva u ladji, koji su pod- 
jednako komponovani. Nigdje tu nema okomite linije, sve 
je voluta, a sve neobično cjelovito. Lijevi je oltar dar prvoga 
i posljednjega grofa Ivana Fr. Čikulina (f 1746.), pa se njegov 
grb nalazi na vršku, gdje se nalazi dijete Isus s krugljom u 
ruci, a pod njim se nagiblje Marija nad sv. Josipom, sve 
okruženo oblacima i brojnim andjeoskim figurama, dok na 
rubu volute sjedi dolje mirni Matej apoštol, a nasuprot 
njemu nemirni Ivan. Sasvim je tako izradjen i suprotni 
oltar sv. Barbare, a na volutama su apoštoli sv. Luka i sv. 
Marko (kojeg je sada nestalo!). Taj je oltar dar Nikole 
Vojkovića, podžupana zagrebačkoga, pa je i njegov grb na 
vršku. Ovakove radove uzalud ćeš kod nas još drugdje 
tražiti. 

Prema ovim oltarima daleko su manje vrijedni oni u 

pobočnim kapelama, ma da su i oni prava remekdjela. U 


* Gospodja Helena Rosalija Somogy, udata: Lepossi, Gabr. Gotthal, 
Balt. Bedeković i Ivana Habijanecz (# 7. III. 1760.). 


Prva, koja je stvorila zakladu za kmetove, kad bi došla glad, bila je 


. gore spomenuta Rozalija Helena Somogy, koja se četiri puta udavala. 


Krčelić je po svom običajnom načinu sav njen život ocrtao. Njen grb: 
grif stupa na tri brežuljka, nalazi se na oltaru divotcrkve u Belcu uz grb 
podbana donatora Balt. Bedekovića. 

. S prvim je mužem imala nekoliko kćeri, ali ti Lepossijevi živjeli su 
u desperatnim prilikama. Nu bogati Gabrijel Gotal, koji je imao iscrpenu 
staru ženu, sklopi ugovor s Reginom Rauchovom uz pismeni pristanak 
Svoje matore žene, da će s Reginom, kćeri Sigismunda Raucha živjeti ko 
muž i žena, pa je Regini podao para, sagradio kuću itd. Nu kad je nje- 

ka inih i da NANO 


jednoj je oltar sv. čisla, dar kaločkoga nadbiskupa Gabri- 
jela Patačića (koji se osjećao Madžarom, ma da je pripadao 
obitelji Patačića!), dok je drugi sv. Stjepana dar već spome- 
nutoga biskupa Stjepana Pucza, posljednjega člana Gotalov- 
ske familije, koji je po napisu i crkvu i oltar posvetio 12. 
augusta g. 1759. 

Sva je umjetnost bujnoga baroka skupljena i u. divot- 
prodikaonici, darovanoj od Ignacija Bedekovića de Kumur. 
Na pokrovu daje Bog Mojsiji 10 zapovijedi, a do njih stoji 
Aron i Jozua, za ledjima propovjednika nosi Kaleb i Jozua 
ogromni grozd, a na donjem je dijelu prikazan u sredini di- 
jelom statuarno, dijelom u relijefu ples židova oko zlatnoga 
teleta, pa žrtvu Noemovu i san Jakobov, a divne figure pro- 
roka Jeremije i Izaije sjede postrance. 


Konačno je tu zaslon pjevališta bogato urešen figurama 
andjela, Adama, Eve i Marije, izvrsnim kipovima u bogatoj 
girlandi. U sredini je grb familije Vojković-Vojkffy. 

Ali odlična je i slikarija crkve, koja je nažalost donekle 
izblijedila, a dok vizitator spominje, da je ponuku za sli- 
kanje dao Adam Najšić, opet to prešućuje opis, veleći, da 
su pavlinski generali poslali Ivana Rangera, najslavnijega 
slikara baroka, pavlina, da crkvu oslika, što je po napisu 
učinjeno od g. 1740. dalje. To je vanredno bujna fina slika- 
rija, pravi barok, koji nastoji slikanjem povećati prostor- 
nost: tu slika balkone, loggije, daleke vidike. A sve začinjava 
vanredno finim ornamentom u onim značajnim bojama ba- 


gova žena umrla, oženi se starac ne s Reginom, već s Rozalijom Helenom 
Lepossi, a Regina se morala zadovoljiti s onim, što je dobila prije od 
njega. Nu taj drugi brak nije trajao dulje od godinu dana, pa je Helena 
dobila golem imetak: 200.000 for. gotovine, Gotalovac, Jalžabet (Szent 
Erzsebet), Granje, Martijanec, Hrastovljan, Novakovec. Onda se udala 
za Baltazara Bedekovića, koji je kupio svojim novcem za svoje sinove 
Gotalovec, Granje, Jalžabet a drugo pripade Patačićima, dok je Novako- 
vec kupio Janković. Prije no je Bedeković uveden u posjede, umre. Nje- 
gov stariji sin uzeo je za ženu Anu, kćer Lepossijevke, a i drugi su sinovi 
imali vjenčati druge sestre: Tereziju i Juditu. Nu stara Helena Rozalija 
htjede sada onaj kup dobara prikazati kao hipoteku, a ne kao kup! Tim 
su Bedekovići bili ozlojedjeni, pa Bedekovićev sin Antun otkloni Tere- 
ziju Lepoša, te se ona udade za Gjuru Petkovića. Drugi se sin Bedeko- 

roka. Velike plohe ispunja velikim prikazima, koje okružuje 
manjima u formi medaljona. Tako je na stropu svetišta na- 
slikan prizor, kako sv. Trojstvo kruni Mariju, a nasred svoda 
u ladji prikaz je čuda, kako se Esquilin usred ljeta pokrio 
snijegom, a rimski patricij Ivan kleči sa ženom pred Bogo- 
rodicom, koja se je pojavila nad sniježnim brdom. Više je 
no vjerojatna tradicija, da je tu prikazan lik Adama Naj- 
šića i njegove žene, kojeg tako brižno onaj lijepi opis u 
arkivu prešućuje. Uokolo su scene iz sv. pisma, u kapeli Ru- 
žarije brojni andjeli, medju oblacima, a nad oltarom sv. 
Stjepana nalazi se prizor kamenovanja mučenika, prizor, 
koji je i te kako pristajao tom baroknom majstoru, koji je 
znao doista majstorski prikazati uzbudljive scene, pune po- 
kreta i života, kako smo već vidjeli i u crkvi u Lepoglavi, 
gdje je na stijenama prikazao gonjenje trgovaca iz hrama i 
Isusa medju učenicima. Svečano je oslikana i sakristija, a te 
simboličke figure tumači već spomenuta deskripcija. 

Kad bi htjeli tu slikariju, pa i cijelu crkvu i njenu opre- 
mu sravniti s onom na Trškom Vrhu, koja je nekako u isto 
vrijeme nastala, moramo priznati, da je crkva u Belcu daleko 
nadmašila ne samo tu spomenutu na Trškom Vrhu, već sve 
crkve i prijašnjega i kasnijega doba, pa ne samo u našem 
Hrvatskom Zagorju. 

Ne kanim nizati prikaze crkvenoga posudja, do u iznim- 
nim slučajevima, a takov vanredan slučaj jest stvaranje be- 
lečke monstrance. Tu je sav sjaj baroka sjedinjen: 150 loti 


vićev utopio. Ovaj Petković je kupio kuću od Josipa Patačića u Varaž- 
dinu, Trg Slobode br. 1. u g. 1758., a A. Wissert drži, da su oni tu poslije 
1768. sagradili novu kuću, koja je još g. 1812. bila zabilježena kao »domus 
Petkovichiana«. Tu je kasnije kupio Tomasi, pa su portal s grbom Petko- 
vićevim odstranili u novije vrijeme, ali je fotografija sačuvana. (»Spome- 
nica varažd. muzeja«, str. 48.) 5 

Tada već ostarjela Helena Somogy itd. uze četvrtog muža, Ivana 
Habijanca, kapetana, kojem je kupila potpukovničku čast. Nu kad je 
svoju darovnicu opozvala, pobježe Habijanec u logor od babe, pa je ra- 
srdjen oblati pošteno. Treća je kći postala žena Fr. Grossicha (Judita). 
G. 1757. zove g. abaša Krčelića, da joj sastavi oporuku, razdijeli »stečeni« 
imetak, pa za svoje kmetove u Granju, Gotalovcu i Jalžabetu osnuje za- 
kladu od 3000 for. da dobiju kamate u slučaju nevolje. 

srebra, urešena sa 56 rubina, 10 smaragda, 15 ametista, 4 hia- 
cinta, 2 geme i 12 granata, sve darovi varaždinskoga župana 
Nikole Bedekovića i Zagrebačkoga kanonika Nikole Teri- 
haja, vrlo velikog dobrotvora crkva, pa je on dao i sredstva 
za izvedbu monstrance, kojoj u nas nema premca, Zato i 
jest valjda na njoj upisano samo njegovo ime i godina po- 
stanja: 1755. 

Tako smo upoznali tri prošteništa: Trški Vrh, Mariju 
Gorsku kod Lobora i Belec. Nu svi opisi, pa bili i te kako 
jasni i pregledni, sve fotografije nisu dostatne, da prikažu 
silan dojam te crkve, koju nije na sreću nitko »restaurirao«, 
do Frana Cesarca, župnika i pjesnika, pravog prijatelja svoga 
stada i svoga naroda. 

Nedaleko je mjesto Batina, koje se spominje vrlo 
rano, a već je 1430. dobilo sajmove. Kasnije se mijenjaju 
gospodari (v.: Laszowski »Prosvjeta«, 1912., 330.) zapravo su 
tu dva dobarca: Donja Batina, sada u posjedu Jelačića, a 
Gornja, svojina Kallaya. Starih kurija nema tu više. Tu u 
Batini otkriveni su nedavno temelji rimske zgrade i nešto 
novca. 

Posjed Belec s novijim dvorom pripao je nakon obi- 
telji Jurenić plemićima Rukavina, a general je Gjuro Ruka- 
vina sagradio dvor g. 1800. Unuk mu je bio poznati političar 
Gjuro Rukavina, koji je prešao na posjed Maretić, dok je 
sada vlasnikom dvora sin mu Amon Rukavina. 

Najzanimljiviji je svakako tamo dvor Ščrbinec, ne- 
daleko Batine. To je doista prastari dvor, gradjen od ka- 
mena, često pregradjivan, sačuvao je dapače i gotske dovrat- 
nike, pa kamene, zazidane stube, a u gornjim dijelovima na- 
laze se strijelnice. Nu navode tradicije, da je to bilo tobože 
sijelo templara ne Potvrdjuje nikakov dokumenat. Posjed 
Ščrbinec bio je u rukama raznih gospodara, a bilo je više 
blizih posjeda istoga imena na blizu. Nu glavni je posjed 
bio u rukama familije Bužanić, kojoj ga je kralj Matija da- 
rovao g. 1461. Poslije dodje posjed u ruke Šaulovečkih Kiša, 
pa poslije smrti Gabora i Vuka u rukama je sinova Vuka 
Kiša, odvjetnika i nar. zastupnika, nezaboravne uspomene! 
K tom je posjedu spadao Ratkovec, koji su kasnije že- 

MARIJA BISTRIČKA, MADONA 


LUPINJAK, TIP ZAGORSKOG DVORA 


MARIJA BISTRICA U DOBA ILIRACA 


nidbom stekli Kišovi, a udajom su ga preuzeli Jelačići, pa 
je tu živio do smrti # 1898. Kazimir Jelačić, a po tom je po- 
;sjed rasprodan, dok prijatna kurijica postoji i danas. Kazi- 
mir Jelačić (»Kazica«) bio je znatna ličnost svoga vremena, 
koji je u dugom svom životu svašta doživio i proživio (1818. 
—1898.). Bio je članom hrvatskoga sabora od g. 1848., pa 
kasnije od 1861. dalje, a službovao je sve do g. 1875., kad se 
uprava preuredila. Uvijek je bio s narodom, a uz to prava 
“vedra zagorska duša, ia se starija generacija još dobro: 
i rado sjeća. ; 
Tik pod Ivančicom evo nom Zajezde, lijepad mje- 
stanca s dvorom, nedaleko već spomenutog Melengrada, 
koji i jest iskonski burg, a pod njim se tek kasnije razvio 
dvor Zajezda. Ali mir, koji je tamo vladao još pred kojih 
trideset godina poremećen je i tu, i tuda plazi željeznica do 
rudokopa uglja. Na brežuljku diže se starinska župna crkva, 
. gradjena u doba kasne gotike, na što upućuju gotski rezovi 
ulaza i triumfalnog luka. Malo je neobično, da se svetište ne 
sužuje na obje strane, već se južna strana nastavlja izravno 
u stijeni ladje. Već se je rano osjećala stiješnjenost, pa su. 
sagradili atrij, ne rušeći ništa, te tu smjestili dva oltara. 
Nekada je ladja bila pokrivena drvenim stropom, tabulatum 
pictum, pa je bila oslikana, nu kasnije je svodjena, pa se je 
nad svodom sačuvalo nešto od slikarije na stijeni: Marija, 
zaštitnica naroda. Slikarija potječe tamo iz kraja 15. ili po- 
četka 16. stoljeća. Možda će se jednom naći zgoda, da se i > 
u svetištu crkve sv. Martina u Martinšćini odbije onaj veliki ' 
broj kasnijih premazivanja, pa će se doći i tamo do starin- 
ske slikarije stijena, koje smo mjestimice već zapazili, a za- 
nimljivo je i to, da se je tamo našlo i latinskih zapisa: »Hic 
eram ego Iohann...«. To bi u glavnom bili ostaci slikarstva 
prošlosti: Krapina, Zajezda, Martinšćina, donekle i Začretje. 
Svetište je crkve u Zajezdi svodjeno gotski, rebra poči- 
vaju na konzolama, kasnogotskih oblika, od kojih je svaka 
drukčija. U sakristiju vode gotski zaokvirena vrata, poput 
onih u Hraščini. Izvana podupiru svetište tri otpornjaka. 
Gotskih prozornih okvira nema više. Na desnoj strani ladje 
prizidali su Patačići posve baroknu kapelu sebi kao grobnicu. 

Osobito je lijep zvonik, pravi jedri široki zvonik, 740 
em. širok, a oko 21 m. visok (do šiljate kape!) Sve je tu jaki 
Zid, tek neznatni otvori ga prekidaju, a samo su najviši pro- 
zori dvogubi — opet ne preveliki. Onaj prozor prema jugu 
urešen je okvirom stilizovanoga trnja, a na ploči nad tim 
ispisano je G C A d M535. (1535.), i pod tom je pločom još 
grbu slična ploča sa klesarskim znakom. Od crkvene svojine 
treba spomenuti vanredno misno ruho, napose dvije kazule, 
dar biskupa Pucza, čiji je grb i sada na kazulama. Pucz je 
bio posljednji član Gotalovaca, koji su imali i udjel kolature 
te župe. 

Značajno je, da je nad ulazom u sakristiju grobna ploča 
Baltazara Patačića s lat. napisom: »generosi Balthasaris Filii 
Petri, Filii Nicolai«, koji je umro god. 1616., ali njegova žena 
postavila je već hrvatski napis sebi do njegovoga: »Marga- 
reta Babonožić bila je žena Boltisara Patačića, i ona je njega 
do smrti pravdeno žalovala«. 

Patačići su bili ogromna familija u nekoliko grana, a 
bilo je medju njima dosta vrlo važnih i uglednih članova. 
Vidjet ćemo, da je ta familija kročila s vremenom, ali na 
žalost nije bilo dopušteno našem historičaru V. Klaiću, da 
ispuni svoje obećanje, dano još god. 1911., da napiše povijest 
toga roda, pa tako nemamo do danas cjelovitoga prikaza 
roda Patačića. Najvažniji je prilog toj genealogiji podao dr. 
Matasović u Nar. Starini sv. 24. str. 409.: »Prilog genealogiji 
Patačića«. Istina, u sveuč. se knjižnici u Zagrebu čuva kodeks 
toga roda iz god. 1740. pod naslovom: »Status familiae Pa- 
tačić«, (sign. S. M. 33. D. 1.), ali ma da je vrlo lijepo pisan 
i opremljen silesijom slika dvoraca i posjeda te familije, 
(koji na žalost ne odgovaraju gotovo nikada istini), te čuva 
mnogo važnih podataka, ipak nije potpun. Već sam sastav- 

ljač toga kodeksa nije pravo znao, otkuda taj rod potječe, 
kako se zvao začetnik familije (Bartol ili Nikola?), tek je 
nagadjanje, da su došli ili iz požeške županije ili iz Bosne, 
ta bila je onda moda, da se plemstvo prikazuje, kao sastavni 
dio bosanskoga kraljevstva. To se zbilo navodno oko g. 
1400., ali svakako nalazimo Patačiće najprije u Ugarskoj, 
gdje već u XVI. stoljeću imaju posjede i primaju predikat 

»de Zarand«. Tekar g. 1520. dolazi sin Stjepana Horvata 
Patačića de Zarand imenom Nikola u Hrvatsku, ženi se sa 
Katarinom Herkffy i dobiva s njom »Mellen aliter Zajezda«, 
pa su tako Patačići uvedeni faktički u posjed g. 1555., a po- 
malo su stekli goleme posjede ne samo u varaždinskoj župa- 
niji već i diljem Hrvatske. Samo djelomičan popis njihovih 
imanja spominje ove posjede: Vidovec, sv. Ilija, Beretinec, 
Orehovica, Marčinkovo, Demerje, Kaštel, Lović, Slavetić?, 
Vinica, Bračak, Hum, Grdence, Stručljevo, Zleč (in districtu 
Spičkovina), Završje i Kebel (po izumrću Adama Špičko), 
Gorica (od Keglevića), Jurketinec, Trnovec, Bežanec, Šikad, 
dio Bisaga, dio Bistrice, Grana, a g. 1710. Vrbovec i Rako- 
vec. Nadalje: Maruševec, Budislavec, pa kuće u Varaždinu 
i Zagrebu (tobožnji cistercitski samostan na Dolcu!), pa još 
manji posjedi u Hrvatskoj i znatniji u Štajeru. Dobili su 
potvrdu plemstva g. 1608., a Baltazar postaje g. 1706. baru- 
nom, dok su njegovi sinovi, a kasnije i drugi članovi familije 
grofovi (1735.). Mi ćemo se na raznim mjestima s Patačićima 
još sastajati. 

Bili su pomagači crkva: kapele u Zajezdi, Remetincu, 
Lepoglavi djela su Patačića, a i bivšu kapelu uz crkvu u Re- 
metama sagradila je žena Ivana Ručića, rodjena Patačić. 
Bilo je medju njima vojnika: Petar pade kod Sigeta, tri su 
člana bila komandanti u Letovaniću, Glini i Tovunju, Ladi- 
slav se bori s Leslijem protiv Turaka. Stjepan (r. 1576.) bio 
je protonotar, oženjen s Barbarom Beković (na njegovom 
dvoru Krkancu još je i sada napis njegov), u Lepoglavi je 
izklesan kip Ladislava, borca protiv Turaka, a spomenik mu 
je postavila žena Barbara Vragović u Patačićevoj kapeli le- 
poglavskoj g. 1710. Gjuro, sin Nikole i brat Baltazara, prvog 
baruna, bio je biskup bosanski (f 1716.). Najpoznatiji je i 
danas Baltazar IL, rodjen g. 1663., pouzdanik dvora, ve- 
liki župan virovitički, postao vlasnik Rakovca i Vrbovca i 
prvi barun. Graditelj grobne kapele u Remetincu, veseljak, 
osnivač društva »Pinte«, ali i pisac ljetopisa, što ga je dije- 
lom izdao Kukuljević, a dijelom Laszowski, od g. 1687. do 
1690. Umro je g. 1719. 

Od njegovih sinova s Terezom Gereczi zanimaju nas 
Aleksandar (rodj. 1697., umro 1747.) kao neobično da- 
Tovit pravnik, vrlo uvažen čovjek na dvoru. Drugi je bio 
Hermann Gabrijel (1698.—1745.), koji se kao teolog 
istaknuo pred papom Inocentom XIII., a već je god. 1733. 

“bio nadbiskup kaločki. Podignuo je oltare u Varaždinu i onaj 
sv. Ružarije u Belcu, pa je prvi postao grofom. Umro je mlad 
sa 47 godina. Treći je sn Ludovik (1699.—1766.), virovi- 
tički vel. župan, pobožan čovjek, koji je g. 1747. sagradio 

. kapelu u Zajezdi. Žena mu je takodjer od roda Patačića, 
Suzana, a'njihov sinIvan, oženjen s Eleonorom Rindsmaul, 
otac je Patačića Bartola (1766.—1817), koji je bio oženjen 
takodjer s Patačićkom Eleonorom (1770.—1834.), po- 
sljednim članom roda. Time završuju Patačići. Baltazarova 
druga dva sina rano su pomrla, a tri kćeri sve su postale 
opatice. | 

Još valja spomenuti Adama Patačića (1717.— 
1784.), sina Nikole IV. i Pudencijane Patačić, vanredno da- 

'rovita čovjeka, koji se takodjer vinuo dosta rano do časti 
biskupa Velikovaradinskoga i domala i do kaločkoga nad- 
biskupa, nu dok je Gabrijel bio naskroz Magjar, Adam se 
osjećao Hrvatom i izdao svoju opsežnu disertaciju g. 1735. 
kao »Croata Carolstadiensis«. Za biskupovanja u Vel. Va- 
radinu uzdržavao je veliku kapelu, a ostavio je i pjesničku 
baštinu i započeti hrvatski rječnik. 

Zanimljiv jebarun Franjo Patačić, sin Stefana VI. 
(1691.—1747.), unuk Ladislava III. i praunuk Nikole II. Žena 
mu je Katarina Keglević, pa je s njom dobio Kalnik, Gušče- 
rovec, Popovec. Živio je u ono vrijeme u Varaždinu, kad je 
Varaždin bio glavni grad Hrvatske, tu je sazidao g. 1764. onu 
lijepu kuću do bivše županije na uglu, do danas najljepšu u 
Varaždinu, pa je kanio Varaždinu sagraditi i kazalište, ali 
nije više bilo para! Žena mu je rodila osmero djece, te je 
pomno bilježila u molitvenik svaki porod i svaku smrt. Od 
sve te djece ostalo je samo dvoje na životu: sin Fridrik 
ikći Eleonora, s kojima se definitivno svršava cijela po- 
rodica. Eleonora postade ženom Bartola, posljednjega te 
loze, a taj je Bartol pred smrt zaključio prodati svoje ima- 


92 


nje, pa stvoriti zakladu za podupiranje kmetova u nevolji, 
a to je izvela žena mu Eleonora, pa su po njenoj oporučnoj 
odredbi konačno g. 1860. prodana dobra Vidovec (Karlu 
grofu Erd&du), Kalnik i Guščerovec (Metelu Ožegoviću), 
palaču na Strossmayerovom trgu kupio je grad Varaždin 


«(tu je kuću gradila familija Erd&dy, a Patačići su je preku- 


pili), dok je onu Franjinu gradjevinu od g. 1764. kupio trgo- 
vac Kirović. Tako je nastala velika zaklada, od koje su do- 
ista opetovno potpomagani seljaci onih općina. A sličnu za- 
kladu već je g. 1758. osnovala Rozalija Somogy. Eleonora 
Patačić bila je s pravom prva predsjednica Dobrotvornoga 
društva u Varaždinu, koje se zvalo »Varaždinska dobro- 
činstva složnost«, pa je već g. 1830. imalo potvrdjena pra-- 
vila. Njenim nastojanjem dobila je akademska knjižnica u 
Zagrebu mnogo djela iz velike knjižnice Patačića. 

O tom za Hrvatsku tako važnom rodu moralo se reći 
nešto više, jer će proći još vremena, dok se napiše mono- 
grafija o njima, a velikim su dijelom zavrijedili, da ne utonu 
u zaborav, pa da se ne pamti kao najbitnije osnivanje Pinte! 

Dvor je u Zajezdi vrlo jednostavna gradjevina sa dva 
krila, ne spada medju najveće dvorove zagorske, a prešao 
je u ruke obitelj Kanotay, pa po ženitbi u ruke Vilima grofa 
Oršića, od kojeg je dvor i posjed otkupio g. 1872. Mirko pl: 
Halper, za sina Vladimira, sada već takodjer pokojnika (V. 
Belošević: Varažd. županija, str. 78.). 

Spustimo se prema glavnoj pruzi do Budinščine, 
nekada posjeda Ivanabaruna ZakmardijadeDi- 
anko vec, glasovitoga protonotara (r. 1600., umro g. 1667.), 
koji je dao načiniti škrinju privilegija kraljevstva Hrvatske 
i Slavonije kao začetak arkiva, koja se i danas tamo nalazi. 
Istina, bili su rodom Madžari, ali postali iskreni domoljubi 
hrvatski, napose je Ivan podupirao hrvatske pavline, obno- 
vio samostan njihov u Križevcima (Dijankovec se nalazi u 
blizini Križevaca), podigao novi hrvatski pavlinski samostan 
u Ulimju na tlu današnje Slovenije, gdje je sagradio novu 
crkvu i dao je urediti; tu mu je pokopana i žena. Još i sada 
postoji to djelo, pa uvijek moram žaliti, da je Josip II. učinio 
tu glupost, da je baš najvrednije redove ukinuo... Htio je 

Zakmardy u svom Varaždinu podići i sjemenište, pa je već 
i zgrada bila gotova, ali do sjemeništa nije došlo. Njegova 
lijepa slika visi danas u varaždinskom muzeju. Ženitbom 
predje Budinščina u ruke familije Horvath, a kad je posljed- 
nji član Petar, podpredsjednik hrv. sabora umro, raspro- 
dano je dobro. U blizini nalazi se prastara kapela sv Križa 
koja je sadašnji svoj oblik dobila u doba baroka: ulaz kroz 
zvonik, cijela nutrašnjost jedna prostorija, apsida polu- 
kružna, glavni oltar skladno djelo 17. stoljeća (darovala ga 
Eva Pethi de Gerse, žena pok. Franje Vytheeza g. 1668.). 
Nu najzanimljivija je prodikaonica, postavljena uz pobočni 
oltar, učinjena iz jednoga komada kamena s ornamentima 
renesanskim, koja se spominje već u viziti iz g. 1667. 

Od postaje Hraščina-Trgovište dolazi se do prastaroga 
mjesta Hraščine, gdje je negda postojala plemenska župa 
»de Hrosno«. Župna je crkva u jezgri gotska gradjevina, ali 
ju je barok sasvim predjelao, prikrivši sav gotizam, koliko 
se dalo. Gotski ulaz u sakristiju s dubokim rezom posve je 
srodan s onim ulazom u sakristiju u crkvi u Zajezdi. Crkva 
je oslikana, na svodu ladje je sv. Trojstvo s četiri crkvena 
ctca, a u svetištu sv. Nikola sa četiri evangjelista. Radovi 
dobroga majstora, možda baš samoga Ivana Rangera, sada 
dobro popravljeni, pa crkva podaje vrlo lijep izgled. K ovoj 
crkvi spada omanja lijepa kapela u Trgovišču iz početka 
18. stolj. i kapelica sv, Benka u Kraljevčanima. 

Pred crkvom u Hraščini je kip sv. Ane, nasadjen je na 
jedan rimski nadgrobni kamen sa dva oštećena lika. Ženski 
pokazuje rimsku provincijsku nošnju, ali daleko zaostaje za 
onim rimskim spomenikom, što je u Loboru još god. 1857. 
iskopan, pa se danas nalazi u arheol. muzeju u Zagrebu, a 
prikazuje majku sa dva sina vojnika, 

Mjesto je poznato i zbog velikog meteora, koji je u 18. 
stolj. tu pao, pa se nalazi u nekad. carskom muzeju u Beču. 

Dolinom Krapine steru se tu nekoliki dvorci bivših po- 
sjeda, koji dakako danas više ne postoje ili tek veoma sma- 
njeni, ali su spomena vrijedni zbog nekadašnjih vlasnika. 
Maretić, negda dio posjeda Belečkoga, Husinec Gornji i 
Doljnji, Peščeno s vrlo lijepim dvorom, gdje je neko vrijeme 

živio barun Dragojlo Kušlan, Turnišče Doljnje, neka svojina 
familije Sandor Gyalla, od koje je potekla mati našeg Šan- 
dora Gjalskog, koji je svoje pjesničko ime uzeo u počast 
svojoj materi. Kasnije pripade to dobro Halperovim. Dvor 
je bio dolje zidan, a u gornjem dijelu drven. Turnišče Gornje 
pripadalo je obitelji Horvat, iz kojeg je roda bio Levin Horvat, 
poznati poznavač starina, koji je sastavio ogromnu genea- 
lošku skicu svoje familije i sviju povezanih familija, gotovo 
cijelog Zagorja. Veleškovac je bio dio posjeda Loborskog, a 
Grančari s jednostavnom kurijom nekada svojina Bužanića, 
pa Kiša itd. 

Prošli smo tako kotareve Klanjec, Pregradu, Krapinu 
i Zlatar, dakle ono, što se zove baš Zagorje, Donje i 
Gornje. Tu smo se sastali s nebrojenim familijama i lju- 
dima, koji su bili važni u našoj historiji, vidjeli smo toliko 
toga, što su nam minule generacije ostavile, našli smo mnogo 
toga, što je vrijedno, da se sačuva i dalje, koliko se uopće 
mogu djela ljudskih ruku sačuvati, jer sve, što je u vremenu 
nastalo, mora i u vremenu proći, kao što su i tako veliki 
rodovi izginuli, ma da su im sretstva uzdržanja za daleko 
vrijeme stajala na raspoloženje, po zakonima, koje tek di- 
jelom naslućujemo, a ni danas sasvim ne poznajemo! Plem- 
stvo je ovih strana bilo rasadnik zapadne kulture, koja nam 
je posve pristajala i pristaje još i danas, ali i gradjanstvo dalo 
si je odličnu svjedočbu, da je bilo kadro stvarati i stvoriti. 
Nepravedno bi bilo prešutiti i kmetove, ta, da njih nije bilo 
ne bi se sve to ni moglo izvesti, a opet se zapaža, da su još 
i danas seljaci, slobodni na svojoj grudi baš tamo najbolji go- 
spodari, gdje su naučili od svojih vrijednih gospodara na- 
prednom radu, onih gospodara, koje su oni, kao vječiti pravi 
vlasnici zemlje naslijedili... 

S ONU STRANU IVANČICE, 
BIJELI FRATRI 


Spušta se lagano sumrak, a kola lete preko Začretja, 
mimo prekrasne kapele sv. Magdalene kod Veterničkog 
Kuzminca, pa se veru blizu pavlinske Veternice prema Ivan- 
čici do Golubovca, da se prodolom, gdje se smjestio potok 
Očura, koji dijeli Strahinčicu od Ivančice, spustimo u Le- 
poglavu, stari centar pavlinskoga reda, davni svjedok ve- 
Lkoga kulturnoga nastojanja toga reda. Već je jači sumrak 
pao, ali jasno vidiš još konture toga prelijepoga kraja, tako 
uz Ivančicu, gdje se bregovi i brežuljci malo odmakli i puk- 
nulo široko polje, u kojem se vijuga Bednja sa svojima prito- 
čićima. Skrećemo mimo nekadašnjega samostana, pa se u 
duši stvara veličajna slika bijelih fratara, kako okupljeni oko 
svoga priora drže svijeće i pale sve obveznice hrvatskoga 
naroda, da ne padnu u ruke njihova zatornika, koji je onako 
besmisleno dao uništiti baš taj red, koji si je stekao vječite 
zasluge i za znanost i za umjetnost i za napredno gospo- 
darstvo, kako do dana današnjega govore svjedoci njiho- 
voga rada... Da, ma da isprva to i nije bio hrvatski red, 
postao je naskroz hrvatski, i baš su lepoglavski fratri uspjeli, 
da je stvorena posebna hrvatska provincija, odijeljena od 
madžarske, koja je zapravo pramajka cijeloga roda bila, a k 
hrvatskoj su provinciji priklopljeni i medjimurski kloštri: 
Taj se je red rodio u blizini Pečuha, u Meček gorju, u kraju, 


koji je nekada bio sigurno slavenski, kako to pokazuje i sam - 


naziv »Pecs«, t. j. »pet«, poradi petero crkva tamo, današnji 
Finikirchen«, pa je pravo, da je sada opet baš tamo na- 
stao taj red ponovno i evo u današnje krvavo vrijeme vidiš 
opet tamo u Pečuhu bijele fratre, kako u znoju lica svojim 
rukama obradjuju zemlju...! 

MARIJA GORSKA KOD LOBORA 


SV. MARTIN POD OŠTRCEM. TIP PRASTARE GOTSKE ŽUPNE 
CRKVE 


MARUŠEVAC, PRIGRADNJA GROFA SCHLIPPENBACHA 


MILENGRAD KOD ZAJEZDE U G. 1867. I DANAS JE TAKAV. 
= ORIGINAL U BUDIMPEŠTI. 


ERDODIJANSKI NOVI DVORI KOD KLANJCA. 
(TU JE UMRO ANTUN MIHANOVIĆ) 


JELAČIĆEVI NOVI DVORI KOD ZAPREŠIĆA 


A uonaj se tren pred nama pretvorila besmrtna pjesma 
Augusta Šenoe u jasno vidljiv doživljaj, kao da slušamo 
ozbiljne glase davno zamrlih pjevača: »De profundis clamavi 
ad Te Domine!«. 

Možda je slučaj htio, da je baš tamo nastao taj veličan- 
stveni samostan, pa baš na tom je mjestu evo do danas ostalo 
okajavanje, a to je bio uzrok nastajanja samostana, Kne- 
zovi su Celjski bili nasilnici, otimači, vječni kavgaši, pa su 
baš oni za spas duša svojih porušili grad Lepoglavu, koji je 
stajao tamo na onoj strateški važnoj točki na Gorici tik do 
Lepoglave, gdje je danas kapela sv. Ivana i gdje se do ne- 
davna zapažali tragovi nekakovog nestaloga zdanja, a od 
toga kamenja dadoše sagraditi crkvu lepoglavsku. Tako 
mnije i tradicija, jer nigdje nije ništa zapisano o godini 
osnutka samostana, tek je Kronika Celjska zabilježila na- 
pred rečeno. Pavlini su smatrali godinu 1400. godinom po- 
stanka svoga samostana, a jamačno se nisu mnogo prevarili. 

Već je rano iza osnutka bilo pavlinskih samostana u raz- 
nim stranama Hrvatske i Slavonije: prvi je prije lepoglav- 
skog bio u Dubici, gdje mu sada nema traga, drugi u Reme- 
tama kod Zagreba, treći pod Garićem — danas puke ruše- 
vine —, četvrti.u Bukovici, peti u Slavskom polju, šesti u: 
Udbini (»in Turan«), sedmi u Strezi (ostalo još ime »Pavlin 
Kloštar«!), osmi u Čakovcu, deveti je lepoglavski, deseti ona j 
u Kamenskom, jedanaestog je g. 1412. osnovao Benedikt Ne- 
lipić, crkva mu stoji i sada, ali u rukama pravoslavnih, u 
Primorju nastaju samostani u Crikvenici, Senju, Novom, pa 
u Donjem Pazarištu. Posljednji su samostani bili onaj u Sve- 
ticama kod Ozlja, a posljednja dva utemelji Ivan Zakmardi 
de Diankovec: jedan u Štajeru, u Ulimju (dovršen g. 1688.), 
a drugi nekako u isto vrijeme u Križevcima. U Senju dobiše 
pavlini i samostan Augustinaca, a u Varaždinu naslijede za 
kratko vrijeme svoje takmace Isusovce. Iz toga sumarnoga 
pregleda vidi se bujan život redovnika sv. Pavla, a što je: 
najvažnije: svuda su ostavili najbolji spomen, nigdje nema 
ni traga kakovom pogrdnom sjećanju na pavline, bijele 
fratre! 

Od sviju pavlinskih samostana u nas se najviše razvio 
lepoglavski, a iza njega remetski samostan. U kratko ćemo 
pregledati razvitak toga samostana, Herman je Celjski osni- 
vač njegov, a sin mu Fridrik daje već g. 1451, neke povla- 
stice. Dakako, nije to bila ova veličajna crkva ni ovaj golemi 
samostan, kako ga kasnije nalazimo, ali sigurno je velik dio 
crkve sa svetištem i velikim dijelom ladje djelo Celjskih, 
kako to svjedoče grbovi na zaglavnom kamenju svetištnih 
rebara, gdje se nalaze isključivo grbovi Celjskih. Sigurno je, 


da je nasljednik Celjskih, Ivaniš Korvin, sin kralja Matije, | 


koji je i inače munificentno obasipao tu crkvu svojim daro- 
vima, poradio na njenom uzdržanju, možda je baš on dao 
presvoditi ladju, koja je onda bila za polovinu kraća svodom. 
Tek u g. 1663. do 1676. podvostručena je dužina ladje, a 
toranj, nekada uz pročelje crkve, došao je sada u sredinu 
postrance, pa je nekoliko puta bio povisivan. Još se i sada 
vidi nad nekadašnjim ulazom grb Mirka ErdGda, koji je omo- 
gućio tu veliku dogradnju, pa je tada sagradjeno i pjevalište. 
Tako je nastala nova fasada crkve. Ona, gdje su i danas 
ulazna vrata u crkvu, oko kojih su prekrasne štukfigure pa- 
vlinskih svetaca, nu te su načinjene kasnije, kad je opet pred 
tu fasadu sagradjena današnja fasada, tako, da je pred 
crkvom sazidana zgrada, koja dolje čini otvoreni trijem, a u 
prvom spratu je knjižnica, što je sve izvedeno u godinama 
1710. do 1711., a izveo je Ivan Krištolovec. Tada je prostor 
pred ulazom urešen onom štukaturom i pretvoren u kapelu 
sv. Ivana, gdje se i sada nalazi oltarna menza. Današnje pro- 
čelje ima nad (sada zatvorenim ulazom) velik dvogubi pro- 
zor, koji pripada divotknjižnici, nad njim je kip Isusov, a 
sa strane su kipovi četiriju crkvenih otaca: Ambrozija, Augu- 
stina, Grgura Vel. i Jeronima, doljnjima su odbili ruke da ne 
služe kažnjenicima pri bijegu!!! Na zabatu su kipovi sv. Pavla 
i sv. Antuna izmedju njih kip Marijin, a nad svima kip je sv. 
Trojstva. Danas to spada kaznionici, pa je zato potanje opi- 
sano: u crkvu se može samo na pokrajna vrata. 


Nu crkva je i inače povećana. Judita Balagović Japran- 
ska, žena Ivana bar. Pethova de Gersse, sagradila je prva s 
desna kapelu, sada t. zv. kapelu mrtvih, gdje je postavila 

originalan oltar, urešen s karakterističnim ornamentom 17. 
stoljeća. Na suprotnoj strani podiže kapelu grof Ivan Draš- 
ković, koja je kasnije pretvorena u spremište gdje su saču- 
vani još štuko ornamenti. Kapelu je dovršila Magdalena Na- 
daždijeva g. 1692. Treću je do svetišta podigla udovica Si- 
gismunda Ratkaja (on je umro 5. V. 1702.), pa ju je posve- 
tila sv. Josipu, dok je uz nju četvrtu kapelu počeo graditi 
Ladislav Patačić, ali dovršila je iza njegove smrti (f 1705.) 
njegova žena Barbara od roda Vragovića Maruševačkih, 
kamo je u svečanom sprovodu prenešen pokojni Ladislav 
g. 1706. a konačno je kapela bogatim štukom urešena g. 1718. 


Toranj je i po treći put konačno do sadašnje visine povi- 


šen, pa je tako dobila crkva onaj oblik, u kojem je i danas 


vidimo, tek je stara sakristija zazidana, a nova iza svetišta. 
učinjena. To bi bio gradjevni razvitak najveće naše samo- 
stanske gradjevine, zadužbine važnih plemena našeg za- 


“gorskog plemstva. 


Uporedo se kroz decenije gradio ogromni samostan. 
Vikar Pavao Ivanović poče novogradnju samostana s teme- 
lja g. 1650., pa dovršava gradnju 1656., kad se u istočno krilo 
uselio, a g. 1663. dovršen je sjeverni dio, zapadni g. 1673., a 
dvije godine kasnije cijeli je samostan opasan zidom. Kasnije 
se gradi diversorium i educillum, pa se počinje s presvodje- 
njem ćelija, a g. 1720.—1721. sagradi se foresterija, danas 
župni stan. Refektoriji su bili napose urešeni bogato slikari- 
jama, a darom Ivana Pethoa urešen je ljetni refektorij štu- 
kom, oslikan je 1733., a zimski g. 1739. Danas nema više 
zimskoga refektorija, a o slikarijama ljetnoga bit će par 
riječi napose rečeno. + 

Stojimo pred ulaznim vratima Erdčdijanskim: upravo je 
bajna slika taj pogled u veličajnu crkvu! Napose iz mraka 
ladje sjaje svijetlo svetište s gigantskim oltarom, s pre- 
krasnim rebrastim svodom pokrito; visoki triumfalni luk 
dijeli ga od ladje. ; 

Ladja je danas bijelo okrečena, dok tradicija hoće, da je 
i ona bila sva obojena, ali i pomnom pretragom nisam dobio 
potvrde, premda nije nipošto isključena ta mogućnost. Samo 
iza orgulja na pjevalištu, koje počiva na stupovima veličajan 

je prikaz janjeta s knjigom sa 7 pečata, kojem se klanjaju 
24 starca, a još lebde u prostoru andjeoske glavice i emblemi 
evangjelista. Odijelo, boje, smještaj, izraz lica sve je to tako 
karakteristično za baroknu umjetnost 18. stoljeća, da ne 
može biti sumnje, da je to djelo Ivana Rangera. U neoboje- 
noj ladji djeluje ta slikarija vanredno, možda daleko više, 
no da je cijela ladja obojena. U ladji je oltar sv. Križa i sv. 
Pavla s vrlo lijepim kipom sv. Ivana, te nešto premala pro- 
povjedaonica — sve na desnoj strani, dok su uz svetište 
oltari sv. Ane i sv. Angjela, svi oltari očito iz 18. stoljeća; 
na knjizi sv. Joakima ubilježeno je: »Franz Kochler Mahler 
von Wien 1777.« 


Nema više nikakovih oltara 16. stoljeća, svi su ovi kao i 
glavni djelo 18. stolj. Prednji dio pregradne stijene u ladji ta- 
kodjer je oslikan, pa je nad 11 m. visokim triumfalnim lukom 
zapis: »Laudetur pie deus trinius, in splendore sanctuarii 
istius« a tu je kronostichon koji pokazuje godinu 1743., dobu 
slikanja. Oltar u kapeli mrtvih je već spomenut, 

Osobito je krasno opremljeno svetište. Gore bogata 
rebra, sve urešeno slikarijama. Na zaglavnom kamenju 
grbovi Celjskih: tri zvijezde u modrom štitu, tri rijeke u štitu 
i treći složeni grb Celjskih. Glavni je oltar velebno djelo: 
gore bog otac, u sredini čudotvorna slika Marijina iz Čensto- 
hove, a dolje stoje veliki, plemenito izradjeni kipovi crkvenih 
otaca medju krepkim stupovima i postrance na konzolima. 
Fratar Klemens izradio je tabernakul g. 1753. 

Na svakoj strani svetišta stoji deset klupa, urešenih sli- 
kama na zaslonima, koje sigurno spadaju u ranije doba. 
Možda su to doista još klupe, koje je izraditi dao g. 1673. 
Krištofor Druškovečki, dok su one na koru sasvim srodne, 
izradjene nakon dvije godine g. 1737. Ponovnim pregleda- 
vanjem povjerovao bih, da su slikarije na klupama i u sve- 
tištu i na koru (danas se iz nekadašnjega samostana ne može 
doći više na kor) daleko starije od Rangerovoga doba, na što 
napose upućuje sasvim drukčiji i kolorit i izradak i predmeti 
samih slika. 

Nad klupama svetišta na stijenama su dvije ogromne 
slike, očito djela Ivana Rangera. Na lijevo goni Isus židove 

kramare iz hrama, na desno dječak Isus u hramu sa svećeni- 
cima. Nije se ustručavao slikar odbiti stupove zidne za svoje 
slike, dok je nad njima naslikao pravo barokne vedute, stva- 
rajući slikarski novi prostor. U samim je slikama sve u 
oštrom pokretu, napose u onom gonjenju kramara, kako to 
kodeks baroknog slikarstva traži, pa taj barokni nemir vi- 
dimo čak i u uzrujanosti zatravljenih staraca pred tajanstve- 
nim, apokaliptičkim janjetom na knjizi sa sedam pečata na 
koru. Ranger je rodom Tirolac (1700.—1753.), pavlin, koji je 
u svom kratkom vijeku sila božja toga naslikao. Eno vi- 
djesmo ga u Belcu, gdje slika g. 1739., g. 1750. oslikao je cijelu 
crkvu u Purgi, a evo tu slika 1743. i dalje! Vjerojatno su nje- 
gove slikarije u kapeli sv. Ivana kod Lepoglave, radjene 5. 
1731., a jamačno je velik dio slika u refektoriju i u knjižnici 
njegov rad. Nipošto nisu to malovrijedni radovi, kako je htio 
g. Kršnjavi, koji se uživio u shvatanje svoga vremena, kao 
da je barokna umjetnost nešto malenoga, ako se i ne može 
poreći, da je u prvom redu dojam vanredne dekorativnosti. 
Mi danas sudimo odavno drukčije, sigurno pravednije. 

Na lijevo je zazidani ulaz u staru sakristiju, a nad njim 
spomenploča Ivana Peth&6 de Gersse (f 31. VIII. 1671.), koju 
je postavila žena mu Judita Balagović, graditeljka kapele 
mrtvih. Vrlo ukusna ploča. Do nje je ploča, na kojoj je izli- 
zani lik vojnika s mačem u potpunom oklopu i oružju, to je 
spomenploča s groba Ivaniša Korvina, sina kralja Matije i 
njegovoga sina Krištofora, koju je grof Eszterhazy dao izva- 
diti s poda i uzidati u stijenu, a fratri su već stari napis za- 
mijenili sadašnjim. Grobnica je mladoga Ivaniša Korvina 
otvorena već g. 1650., pa kasnije g. 1824., 1880., te 1886., kad 
je ostatke snimio i proučio prof. T&r&k. O tom izvještuje 
Schonherr Gyula: »Corvin Janos sirćmleke a lepoglavai ple- 
biniatemplomban«. Magyarorszag miiemlekei, Bp. 1905. Na 
desnoj strani gl. oltara nalazi se izlizana ploča nad grobom 
Ivana i Jurja Ratkaja iz g. 1604. 

U ladji nalaze se još spomenici Češkovića iz g. 1711., u 
Ratkajskoj kapeli spomenik Ratkajevih iz god. 1722, a u 
Patačićevoj je spomenik Ladislava Patačića, svi s oduljim 
napisima. Na tlu kapele mrtvih je grobna ploča Barbare 

Gereczi, žene Baltazara Zabočkoga iz g. 1678. Tu su i dvije 
vrlo lijepe barokne klupe, od kojih jedna ima grb familije 
Czinderi. Napose treba prije no ostavimo ovu divnu gra- 
djevinu svrnuti okom na sjajne orgulje, koje stoje tu od 
vremena, kad ih je Pavao Ivanović smjetio ovamo u g. 1649. 
Taj vrijedni vikar s pravom je na njima zapisao: »Molite 
braćo za o. Pavla Ivanovića, vikara, koji je dao to djelo izra- 
diti. Lj. Gosp. 1649«. 

Lepoglavska je crkva bila mezimče plemstva, te je bila 
bogato opremljena. Nu kad je samostan raspušten razvukoše 
«sve. Prava pljačka. U crkvi se nije baš ništa sačuvalo osim 
jednoga jednostavnoga kaleža iz doba pavlina i monstrance, 
koja je danas u riznici stolne crkve u Zagrebu. Bilo je tu ka- 
leža »artiquissimi laboris«, »turibulum, antiqui laboris« sijaset 
stvari od srebra, plašt Matije Korvina, što je sve odnešeno g. 
1605. na čuvanje u Cesargrad, a kasnije su pridošli novi da- 
rovi, dok je za staro ruho dobiveno 5450 forinta! Imademo i 
popis dragocjenosti od god. 1687., što ga je Laszowski obje- 
lodanio u »Vjesniku kr. zem. arkiva«. 1901. str. 124. A pok. 
M. Kučenjak opisuje (»Naše Pravice«, Varažd. 1912.) što je 
sve 20. III. 1786. odaslano u Peštu u četiri sanduka, medju 
tim: 9 srebrenih propela, 28 srebrenih, pozlaćenih kaleža, 10. 
srebrenih kipova itd., pa 30 kazula i dalmatika, plašt Matije 
Korvina itd. itd. 

Ne znam, koja su zvona izmakla rekviziciji za vrijeme 
rata, nu pavlini su bili sami odlični zvonoljevci, pa je u nji- 
hovoj zvonoljevnici fratar Lactantius Santini salio 1762. 
veliko zvono. 

Velik je interes postojao za oba refektorija i slikarije u 
njima, Kukuljević (Mittheilungen d. k. k. Centralkommission. 
W. 1856.,) opisao oba refektorija zimski i ljetnji, a u »Vi- 
jencu« od g. 1878. napisao je o slikama ljetnog refektorija 
Kršnjavi, nu potres od g. 1880. uništio je velik dio slikarija, 
tako, da su nam tek od nekih ostale kopije, a od drugih skice 
Ferde Quiquereza. U zimskom refektoriju nestalo je slika 
«sasvim, a ljetni je za nuždu opravljen, pa služi za školu. 
Slike, izvedene g. 1733. na trošak generala Stj. Demšića, pro- 

vincijala Andr. Musara i samog konventa jamačno su djela 
Kangerova. Još se nalaze ove slikarije: Na užoj stijeni do 
ulaza: Ivan XXII. potvrdjuje Pavlinima pravila g. 1307., na- 
suprot je špilja u kojoj su plastični kipovi sv. Pavla i sv. 
Antuna, desno slika sv. Augustina, lijevo sv. Jeronima. Na 
uzdužnoj stijeni slika Pavla Ivanovića, koji je bio dvaput 
general reda, pa portreti (u nar. veličini) nadbiskupa Mirka 
Eszterhazyja, Hermana Celjskog i Ivaniša Korvina. Slikarija 
na stropu nema više poslije potresa; bile su tri oveće slike, 
od kojih je srednja prikazivala svadbu u Kani — sasvim po 
načinu Rangerovom —, a potres je uništio i slikarije u 12 
kapa izčezloga svoda. ' 

U knjižnici nad konačnim ulazom u crkvu vrlo je bogat 
štuko na svodu koji je u g. 1710.—1711. izveden uz pripomoć 
bosanskoga biskupa Jurja Patačića, tamo su prikazi četiriju 
fakulteta i portreti Gašpara Malečića, generala reda i osni- 
vača knjižnice, Ladislava Nadaždija, gen. vikara i biskupa 
Eszterhazyja. Za vrijeme mojih ispitivanja bio je u knjižnici 
užarski odio, a knjige su se porazdijelile kojekuda, pa još i 
sada dolaze u antikvarijatima s pečatom lepoglavskim. 

Ne marim prikazivati goleme posjede pavlina, stečenih 


= većinom darovima plemstva i kraljeva, nu nije im bilo do- 


pušteno, da to u miru uživaju! Nu znali su se oni i oružjem 
boriti, ta nije ni čudo, kad su i sami lepoglavski, remetski i 
svetički vikari vodili osobno svoje čete u boj protiv 
Turaka! 

Daleko nas više zanima njihov znanstveni rad, o umjet- 
ničkom smo se već uvjerili. U Lepoglavi otvorena je škola i 
za svjetovnjačku djecu (1581.), kao neka vrst srednje škole, 
a kad je to prestalo, stvoriše tu studij filozofije (1656.), i 
kasnije i teologije (1683.). Napose su bile uske veze sa Slo- 
vačkom Trnavom, pogotovo, kad je tamo samostan izgorio. 
Zapravo je Lepoglava bila prvo naše sveuči- 
lište, jer je general reda imao ovlast, da nakon strogih 
disputacija podijeli akademski grad, a anali bilježe, da je sve- 
čano takovo podijeljenje uslijedilo g. 1721. 

Znanstveni je rad pavlina bio znatan. Dakako, da su se 
ponajviše bavili povješću svoga reda. Već g. 1663. izlazi prva 

bistorija reda od Andrije Eggerera: »Fragmen pa- 
nis...«, malo kasnije napisa Ivan Krištolovec: »De- 
scriptio synoptica monasteriorum ordinis S. Pauli I. Eremi- 
tae in Illyrico olim fundatorum«. Nastavio je taj rad Kri- 
ževčanin Nikola Benger u djelima: »Annalium eremi- 
:coenobit corum Vol. II.«, »Chronotaxis monasteriorum ordi- 
nis s. Pauli«, te »Synopsis hist.-chronologica monasteriorum 
ordinis S. Pauli 1. eremitae, provinciae Croato-Slavonicae«. 
Mnogo je radio Gašpar Maleči ć, fundator biblioteke 
(1646.—1702.), pa Ivan Orlović Belostenec (1595.— 
1675.), kojem su rječnik »Gazophylacium« štampali tek iza 
g. 1740. Samoborac Hilarion Gašparotti (1714— 
1762.) svakako je najpopularniji, njegov hrvatski pisani 
»Cvet sveteh« izašao je u 4 sveske 1752.—1761. 

Tu mi je spomenuti Veternic u, koju je pavlinima 
darovala g. 1515. Beatrica Frankopanka, udovica Ivaniša Kor- 
vina, pa je tamo podigao g. 1612. general Zaić novu zgradu, 
koju je povećao biskup Borković £. 1640., a 1744. proširena 
je ta zgrada i sagradjena sadašnja kapela sv. Marije. 

Kapelu sv. Ivana na mjestu nekadašnjega grada Lepo- 
glave obnovili su g. 1727., a 1731. oslikana je. Zanimljivo je, 
da je medju šestoricom svetaca, imena Ivan naslikan i S. 
Joannes »seu Ivan Croat. et Dalm. regis filius eremita«. 

Gotovo je četiristotine godina prošlo, otkako je podignut 
samostan i sagradjena velika crkva Celjskih, od koje smo 
našli svetište s prozorima, urešenim kružištem ribjeg mje- 
hura, gotovo nepromijenjeno, vidjeli smo kako se samostan 
mijenjao i razvijao, upoznali sijaset naših ljudi, koji su tu 
radili za sebe i svoje vrijeme i za daleka stoljeća... Ali bez- 
umna odredba tvrdoglavoga Josipa II. zaustavi i uništi sav 
taj rad, sva ta nastojanja, a nikome nije bilo tim pomoženo! 
Od ukinuća reda g. 1786. do g. 1808. vodila je skrb nad tim 
dobrom komora, a g. 1806. dopitano je to čazmanskom kap- 
tolu, za izgubljena dobra povodom turske invazije. God. 1851. 
odstupi ga ugovorom kaptol c. i kr. eraru, koji tu uredi od 
1854. daljim dogradnjama kaznionicu, gdje su sve do 1878. 
.čamili sužnji u bezposlici, okovani gvoždjem, a od onda se 

PETRIJANEC. ZLATNA NARUKVICA (ARMILLA) 


20. VI. 1805. učinio je seljak Matija Hudjek u Petrijancu kod kopanja kuće, 
nalaz od 115 rimskih zlatnika, narukvica, ogrlica itd. Sve je to u bečkom 
državnom muzeju. Nalaz je procijenjen sa 3.352 for. 30 kr. 


REMETINEC, NEKAD FRANJEVAČKI SAMOSTAN 


ŽUPNA CRKVA U PREGRADI, POSLJEDNJA VELIKA CRKVENA 
GRADJEVINA U ZAGORJU 1818. 


provodi kazna mnogo humanije. God. 1914. sagradjen je 
novi centralni zavod, ali u našoj novoj državi ne može se 
pomišljati na rušenje stare gradjevine, pa tako ostaju obe i 
dalje, a mjesto povorka redovnika kroče nesretnici i bijed- 
nici života po tim prostorijama, gdje je nekada odzvanjalo 
»De profundis«! Kao teška mora da se spustila na ovaj divni 
kraj, koji je trebao da služi miru i pokoju, radu i napretku... 

I za tren smo u PurgiLepoglavskoj kod divot 
crkvice, izvana više no jednostavne, gotovo sirotinjske, a 
iznutra...! Ta poslije Lepoglave što da tu još očekujemo? 
Ali kapelica sv. Jurja odavna je tu postojala tek je sadašnju 
dao iz temelja novo sagraditi Karlo Lorer, superior lepoglav- 
ski g. 1749., a slijedeće je godine cijelu oslikao Ivan Ranger, 
da odmah poslije legne u lijes na počinak. 

Kapela u Purgi je cjelovita barokna tvorevina: toranj, 
ladja s izbočinama, polukružno zatvoreno svetište: oboje 
niskim kubetom pokriveno. Na svodu svetišta sv. Trojstvo, 
iza glavnoga oltara prikaz borbe sa zmajem (zapravo je taj 
oltar tek samo tabernakul, a izvanredno su rezbarena dva 
okvira postrance). U ladji apoteoza sv. Jurja na svodu, sija- 
set prizora iz sv. pisma u sve strane, a sve još ispunjeno bo- 
gatim ornamentima u živim, a opet vrlo skladnim bojama 
baroka, pa dakako ne fali ni tu pokušaj, da se slikarijom 
uveća prostor: na stijeni ispovijeda pavlin seljaka. Malo 
remekdjelo. Gleda nas momičić, što mi tu mjerimo i pišemo. 
Prodje neko tridesetak godina i opet smo tamo, a neki osta- 
riji seljak nam izvještava, da su nekad ovdje dvojica bili i 
»mjerili«! I dosjeti se, da jedan od mjerača stoji pred njim! 
Nu nema časa, treba dalje, treba poći u Bednju, lijepim i 
dobrim putem. I već stojimo pred crkvom, koju je vizitator 
god. 1666. opisao, a tada je tu bio glagolaš Gašpar Urmenić 
kapelan, a usred crkve bila je grobnica Draškovićeva. Tako 
pričaju i dalje vizitacije o promjenama u crkvi. Nu te crkve 
nema već odavno: to je objavio spis iz jabuke u tornju, po- 
branjen tamo g. 1862. Stara je crkva postradala odronom 
brijega, pa su u 19. stoljeću podigli novu, kamo su smjestili 
neke starije oltare, koji nemaju šta zanimljivoga. Najznat- 

niji je lijep uzlaz na propovjedaonicu u stilu pletenica, pa 
mnoštvo lijepoga posudja, tek je najljepši kalež odnio 
Strossmayer u Djakovo, a na njem je bila slika Ivana Kor- 
vina i napis: »S. O. O. P. 1493. — S.E.IL.B.V. ZM. — 
IHESUS«. Pa nije ni čudo, da je crkva Draškovića i Na- 
dažda bila dobro opremljena. Tu je u crkvi i grobna ploča, 
koja prikazuje nešto surovo, ali dobro viteza s Draškoviće- 
vim barjakom u ruci, dok ljevica drži balčak sablje. Ne da 
se fotografirati, jer je baš u mraku pod prozorom. Napis 
uokolo veli: »Magco. Dno. Caspari Drackovich de Trakosty. 
— Rud. II. imp. cons. et dne. Catharinae Zekel de Kevend. 
ciq. coniug. parentib. — Carmis: Ioan et Petri Dras. Fres. 
hoc monu. — mtum. posuere. Ille ultima 10bris haec 18. augu- 
sti 1587. migravere ad Dnum«. Tu dakle počiva onaj Gašpar 
Drašković, koji je dobio Trakošćan od ćesara Maksimilijana, 
brat biskupa i bana Gjure Draškovića, kasnijega kancelara 
i kardinala. 

Pred tom velikom i urednom crkvom, gdje sam nakon 
tri decenija sastao vrijednoga kanonika djakovačkoga Jakšu 
Pliverića, odgojitelja nesretnoga nesudjenoga hrvatskoga 
bana Karla Draškovića, kao župnika u toj patronatskoj 
crkvi, stoji vrlo ukusni Marijin stup, čista selska radnja — 
a u ovim stranama nalazi se stupova sijaset. Kip Marijin na 
vrhu pod krovićem na manjem stupiću urešenom figurama, 
koji stoji opet na višem, koji ima s dvije strane relijefe, a 
s dvije napise: »1672. R. N. D. NICOLAUS ZIDI-CH- PA- 
ROC-HUS- BED-NENSIS — — IN — HONOREM — B. V. 
M. — et S. M. — FIERI - FECIT«. 

K ovoj župi spada i kapela sv. Triju Kralja na Rav- 
noj Gori, koja je morala mnogo toga preturiti i požar i 


gromove, pa nije od svojih krilnih oltara, koje spominju. 


vizite ništa sačuvala. Još se g. 1768. ističe, da su oltari vrlo 
stari. Danas je kapela povećana i opravljena, svetište zavr- 
šuje u šilj, a pod vijencem tornja čita se, da je to gradio g. 
1619. Ivan Drašković, a crkveni meštar bio je Petar Štefa- 
nec. I kapela sv. Duha bila je tu u gori, nu da li je ona po- 
drtina, koju su nam označili kao ostatak te kapele to doista 

i bila, teško je ustvrditi. Nestalo je i kapele sv. Urbana u 
Sasima. U Humu (bezbroj je naziva te vrsti u Hrv. Zagor- 
ju!) postoji još kapela sv. Josipa, koju spominju vizite već 
£. 1666., ali već je rano postala trošna. Postoji i danas: ladja 
i svetište jednako široko, svetište svodjeno unakrstnim svo- 
dom, barokna ladja na dva polja. Na pobočnom ulazu upi- 
sana je g. 1689., drugdje 1723., a na zvoniku 1809. 

Za kratko vrijeme lijepom cestom i evo nas na ulazu u 
naš najpopularniji grad Trakošćan. I s pravom je po- 
pularan, ta u nama svima živi još i danas, sve nakon stra- 
hota svjetskoga rata, te još gorih strahota današnjih dana, 
romantika i smisao za romantiku, koja i nije no bijeg iz sa- 
dašnjosti, iz svijeta zbilje i okrutnosti u umišljeni svijet 
poezije. A Trakošćan je inkarnacija te romantike, makar 
se strahota zbiljskoga života nije dala ni od onuda otjerati. 
Ne znam, da li sam se u ikojem našem parku — a vidio sam 
ih mnogo vrlo lijepih, od kojih danas mnogi ni ne postoje — 
osjećao sretnijim nego u Trakošćanskom, i to ne samo prvi 
put, kad me je očarao, već svagda, kad bih tamo došao. Onaj 
veliki i vječni sklad izmedju parka, jezera Bednje potoka, 
okolnih brda i te neistinske gradine tako je neobičan, da sam 
uvjeren, da bi se tu onaj nesretni kralj sanjar Ljudevit ba- 
varski prije smirio no u svom sličnom Neuschwansteinu, 
kojem fali svaki duh prošlosti. Tek ne vide redovno posjet- 
nici baš ono najljepše: položaj grada usred šumovitih bre- 
gova, jer ih najjače sam grad privlači. Ovaj je ovakovi grad 
čedo 19. stoljeća, vremena, kad je nastao po istoj šabloni 
Miramar, kad su se na Rajni restaurirali tako stari gradovi, 
kakovi nisu nikada i nigdje bili, pa se to zvalo: »normanski 
stil«, a nije smetalo, da se i obične kuće tako izgradjuju. A 
želja za uzdržanjem ljudskih tvorevina tako je duboko i 
danas usadjena u nama svima, da se ne smijemo čuditi, da 
je milijune potrošio grof Wilezek, da obnovi svoj Kreuzen- 
stein kod Beča — kakov nije nikada bio, pa to se zbilo u 
naše dane, kad smo naučili — sam je Wilezek to podupro 
svojski — gledati radije historijsku istinu u fragmentima, 
no obnovljenu neistinu u cijelosti. Naš je Trakošćan obnov- 

ljen g. 1853. do 1856., pa je sam Kukuljević, koji je mnogo 
učinio za popularizovanje Trakošćana, napisao svoje vjero- 
vanje, da će to postati naš najljepši sredovječni grad! 

Ali historija se ipak upisala u zidove staroga grada. Ime 
Trakošćan spominje se prvi put u popisu župa g. 1334., a 
grad tek onda, kad ga car-kralj Sigismund daruje s drugima 
gradovima svome tastu Hermanu Celjskom, osnivaču Lepo- 
glave. A onda ide sve kao i kod drugih gradova: dolazi Čeh 
Vitovec i njegovi sinovi, pa Ivaniš Korvin, Matijin sin, koji 
ga namijenjuje svom podbanu Gyulayu, nu kad mladji Gyu- 
lay 1567. umre, uze ga fisk, a Maksimilijan ga daje Gašparu 
Draškoviću, sinu Bartolovu, od plemena Mogorović, kojem 
je djecu odgajao njegov šogor kardinal Juraj Utješenić, pa 
su tako Draškovići postali i ostali Trakošćanski do danas. 
Neko vrijeme predje u 17. stoljeću u ruke Nikole Zrinsko- 
ga, muža Euzebije Drašković, ali poslije njene smrti dodje 
do borbe s tastom, pa sam grad postade ruševinom i ostade 
takav sve do polovice 19. stoljeća. Tada odluči grof Juraj 
Drašković (umro kao podmaršal u Grazu g. 1889. u 89. g.) 
te proda svoj veliki Klenovnik, pa! po nacrtima gradačkih 
majstora obnovi grad tako, kako ga sada vidimo s kulama, 
tornjevima, tek je nelijepa kapa došla naknadno na vrh 
glavnoga tornja. Nad ulazom u kulu, prije bastijon, našla se 
ploča sa zapisom od g. 1592., koja veli, da je tu gradio Ivan 
i Petar Drašković, dok je nad ulazom, kamo se dolazi preko 
diživoga mosta napis, da je po nalogu Jurja Draškovića i 
žene mu rodjene Baillet-Latour niknuo novi Trakošćan g. 
1855. U samom gradu ima sijaset lijepog pokućstva, ima i 
naravno »Rittersaal«, ima predhistorijskih predmeta iz oko- 
lice, ima raznoga oružja iz svakih vremena, arkivalija, por- 
treta Draškovića, a možda je najzanimljivija zbirka portreta 
oficira Draškovićeve vojske. Zanimljiva je i kapela grada, 
sazdana na posebnom humku sa vrlo lijepim oltarom. Nu ne 
treba gledati pojedinosti, cjelokupni dojam ostaje velik u 
svako doba i proljećem i jeseni, pa i u zimi. 

U gradu su tri prikaza staroga Trakošćana, jedan iz vre- 
mena restauracije. Vidi se, da je to bio pravi burg s basti- 

jonima, dakako posve nešto drugoga od sadašnjega Tra- 
košćana. 

Drndaju kola cestom dalje u kraj, gdje je Jamno, Jaz- 
bina i Cvetlin, nalazišta neolitskih predmeta. U Cvetlinu 
je nova crkva, tu je osnovala župu g. 1792. Rega grofica Dra- 
šković, rodj. pl. Domjanić, koja od g. 1802. počiva u nekad 
isusovačkoj crkvi Draškovića u Varaždinu, više no origi- 
nalna dama. Od stare kapele sv. Petra i Pavla nema ništa do 
jedne fotografije. Odavle sa štajerske medje vodi divan put 
do Višnjice, gdje je od g. 1705. župa. Crkva je preude- 
šena bila i oslikana g. 1757., kad ju je ponovno posvetio 
Stjepan Pucz, kako svjedoči ploča kod ulaza u desnu kapelu 
na pilovu. Slikarije više nema, a glavni je oltar novo, vrlo 
slabo djelo, dok je od staroga ostala u župi fotografija, koja 
pokazuje vanredan posao. 

U našem Hrvatskom Zagorju mnogo, vrlo je mnogo lije- 
poga, ali put od Višnjice do Kamenice dolinom Žarovnice 
ostat će svakom doživljaj, tu se Vel. Sutinskom prolazi ti- 
jesnim defileom oko Ravne Gore! 


Kamenica. Na brijegu stoji donji dio peterokutne 
utvrde, za obranu prolaza iz Lepoglavske ravnice. Taj se 
grad rijetko spominje, tek je još g. 1435. bio čitav, a već 
1463. razvalina. Župna je crkva još god. 1786. nazivana: 
»ecclesia parochialis sub castro Kamenica«, posvećena sv. 
Bartolu, barokna gradjevina sa svetištem, zatvorenim šiljem. 
Glavni je oltar iz g. 1822., a napis svjedoči, da ga je 12. VII. 
1822. posvetio sam biskup Maksimilijan Vrhovac, dok je 
druga tri posvetio njegov sufragan Salecz. Župa je stara, 
već se spominje g. 1334., a imala je lijepu kasnogotsku mon- 
strancu, srodnu onoj u Loboru, Maruševcu, Maču, nu na 
žalost je ukradena (kao i ona nešto mladja, a još ljepša u 
Bedekovčini). Nu daleko je interesantnijakapela sv. Je- 
lene nedaleko ž. crkve, koja je sagradjena na mjesto ne- 
kadašnje drvene, posvećene b. d. Mariji. Novogradnja po- 
tječe iz g. 1749, a tek je g. 1777. dovršena donekle, zapravo 
nije ni do danas dovršena! To je i vanjštinom i nutrašnjošću 
vrlo lijepa gradjevina: uz ladju polukružno svetište, još g. 
1751. oslikano: gore četiri crkvena otca, za oltarom sv. Stje- 

pan i Emerik, Ladislav i Kazimir. Napose je vanredan dojam 
vrlo pomno opremljene unutrašnjosti, a glavni je oltar i 
sada posvećen Mariji, dok Jelena i Barbara imaju pobočne 
oltare. 

Noć se već spustila, kad smo došli na konak u Kle- 
novnik, ali nas je rana zora već dovela na dalji rad. Stoji 
tu ogromni dvor Draškovića, u kojem se i hrvatski sabori sa- 
stajali, tamo na desno u velikoj dvorani. Tu je boravila voj- 


ska Draškovića, posve istrošene prostrane stube svjedočile 


su o mnoštvu ljudi, koje je ovdje trajno prolazilo, pa i sada 
stoji nad glavnim ulazom, što su ga branile dvije četvero- 
strane kule grb Draškovića. A s nutarnje je strane ponosan 
napis: »Nek stoji dom taj, dok mrav ne ispije more i kor- 
njača ne obidje svijetom. 1616.«, a nad sj. ist. dijelom grb je 
Draškovića i Nadažda iz g. 1667. te napis, da je taj dio sa- 
gradio Ivan Drašković sa ženom Marijom Magdalenom Na- 
daždi. Uokolo dvorišta su omiljele arkade. Od sredine 18. 
stoljeća spominju se u gradu i neki rimski spomenici, kojim 
su napisi dijelom sačuvani, ali se ne zna ni od kuda su do- 
nešeni, ni kamo su prispjeli. Osobito treba u Klenovniku 
istaći vrlo lijepu kapelu, koja je ostala i kod najnovije pre- 
gradnje u svrhu sanatorija, posvećenu sv. Antunu, sa vrlo 
lijepim oltarima sv. Antuna, sv. Marije Magdalene i sv. 


Križa, te propovjedaonica iz god. 1741. I tu su pokapani 


članovi roda Draškovićeva. 

Od staroga se burga Klenovnika sačuvalo prije kojih 
tridesetak godina nešto kamenja (još se na Beyschlagovoj 
karti nalazi znak ruševine!). Spominje se već g. 1244., ali na 
glas je došao tek kao posjed Draškovića, koji im ostade sve 
do vremena, kad je Juraj prodao grad ministru Brucku, koji 
je tu sagradio krasan granarij, ali se ubio baš radi Klenov- 
nika, jer ga je perfidno okrivio Franjo Josip s nečistih po- 
slova. Sad se redaju razni gospodari: Wittgenstein, Marco- 
lini, neko vrijeme opet Draškovići, pa Brandis, Batthyani 
itd. do L. Macoureka i dra. Aningera, dok konačno ne prodje 
. iz ruke Bombellesa u posjed Središnjega ureda za osiguranje 
radnika, koji je tu stvorio g. 1925. veliki sanatorij, a još nije 
mrav ispio more, ni kornjača prošla svijetom... ! 

Župna crkva (župa je od g. 1789.) posvećena je sv. Troj- 
stvu, obična je barokna gradjevina g. 1914. obnovljena, a 
posvetio ju je ponovno biskup Maksimilijan Vrhovac god. 
1822. za župnika Nikole Horvata iz Krapine. Nu na daleko 
je zanimljivija i vrednija kapela sv. Vuka (Wolfinga) 
u Vukovju selu, gdje stanuju familije Pintarića. To je naj- 
ljepša gotska kapela u našoj domovini, a tek jedan znamen 
upućuje, da je nastala u g. 1508., nu tko ju je dao graditi, ne 
zna nitko. Na prostranom zaravanku brijega stoji okružena 
zidom s tragovima puškarnica, a od Klenovnika vodi do ka- 
pele put i uz njega na stanovitim razmacima stupovi sa pri- 
kazima iz života Marijinoga, zadnji kip do kapele predstav- 
lja krunisanje Marijino, a dalje ih ima još pet. Predvorja, 
očito renesanskoga doba nema više, a stupimo li unutra, za- 
divljuje prekrasan prostor: sva je kapela jedan prostor na 
dva polja svodjen, rebra počivaju na konzolama (kraj jedne 
konzole ubilježena je g. 1508.1). Ulaz u sakristiju je gotskim 
rezom urešen, a cijela je crkva osvijetljena ne više s malim 
prozorčićima već vrlo skladnima velikim gotskim prozori- 
ma. U svetištu stoji jedan od najljepših oltara, koje sam u 
nas uopće vidio, iz g. 1650., na dva sprata, bogato urešen: 
u sredini srednjega dijela stoji slika sv. Vuka, sa strane po 
jedan kip biskupa sveca. Po napisu u crkvi dao je g. 1616. 
Nikola Drašković tu zapuštenu kapelu obnoviti, a napis od 
g. 1826. veli, da ju je župnik Nikola Horvatiz 
Krapinesvojom rukom oslikao! Jedinstven spo- 
menik u nas, šteta, da nije ta slikarija sačuvana! Zidove po- 
dupire pet otpornjaka, a izmedju dva stražnja bio je nekada 
božji grob s mnogo figura, koji se spominje već u viziti od. 
g. 1676., a možda je to, kao i predvorje dao odstraniti župnik 
S. Vukovinski, koji je kao župnik u Krapini dao »smarlaj- 
sati« staru krapinsku crkvu, da dobije bezvrijednu »gotsku« 
katedralicu. Bog mu prostio, ako je to učinio, to je bio jedini 
spomenik te vrste, a našao sam pred triest ljeta ljudi, koji 
su navodno to još vidjeli... Nezaboravan dan u životu, 
vruće bih želio, da to još jednom ugledam, ali — vrijeme je 
prošlo! 

Nije daleko do Voće Doljne, gdje se nalazi crkva 
sv. Martina, spomenuta već u popisu župa od g. 1334. »eccle- 
sia s. Martini de Voycha«, ali je te župe nestalo, pa je kasno 
opet uspostavljena, a crkvu je g. 1756. blagoslovio Stj. Pucz. 
Oko crkve cinFtura sa tornjićima kao u Trškom Vrhu, Bel- 
cu, Vinagori, a lijepim se portalom ulazi u predvorje crkve, 
koja je posve barokna sa dvije pobočne kapele. Najvrednija 
je slikarija crkve, koja nije od iste ruke ni u isto vrijeme 
izvedena. Najbolja je slika na drugom dijelu svoda, gdje 
Krist uskrisuje mrtve, da im sudi, dok u četiri usječka stoje 
likovi evandjelista. Lijepo je izradjena slika na luku izmedju 
svetišta i desne kapele: Štajerska i Hrvatska daju si ruke. 

Maruševac je danas jedan od najbrižnije čuvanih 
dvorova, okružen prekrasnim parkom, ali sasvim je na ger- 
mansku prekrojen, ma da je zidje staroga dvora još saču- 
vano. Tu je bilo sijelo obitelji Vragovića Maruševačkih, koji 
se rano spominju, a domiru, u 18. stoljeću s Krstom Vrago- 
vićem, koji pada g. 1717. kod Zrinja u borbi s Turcima, pa 
je posjed prešao u ruke Pasztoryjevih i Patačića, a g. 1873. 
prekupi ga od bar. Simbschena Prus Artur grof Schlippen- 
bach, koji je stari dvor Vragovića »restaurirao« potpuno u 
germanskom duhu, sagradio ogromnu kulu sa svojim grbom, 
ali je ostavio na starom dijelu zapis: »Balthasar Vragoych — 
Anno domini 1618. die 17 may«. Taj je stari dvor naslikan u 
Patačićevom kodeksu najvjernije od sviju risarija. Kad je 
g. 1881. umro Schlippenbach u Kairu, preuda se udovica 
Lujza za Rudolfa Erd&da Novomarofskoga i proda dvor i 
posjed dru. Oskaru Pongracu. 

Već je g. 1334. postojala župa u Maruševcu »de Mareas- 
seuch«, tu je g. 1571. bio neki pop glagolaš, a vizitator od 
g. 1649. našao je dobro sačuvanu crkvu, nu ona je od onda 
znatno izmijenjena. Kod obnove g. 1913. poravnana je sva 
crkva tako, da su stupovi zapali duboko pod razinu poda. 
Crkva ima gotski svodjeno svetište, na jednom zaglavnom 
kamenu stoji »2841.« (t. j. 1482.). Tabulata dakako nema 
više. Kasnije je proširena crkva tako, da je lijevo načinjena 
nova ladja, a još kasnije je učinjena i desna ladja, dok je 

PREGRADA. UNUTRAŠNJOST ŽUPNE CRKVE. 


GLAVNI OLTAR U KAPELI SV. JURJA U LEPOGLAVSKOJ PURGI. 
(SLIKAO IVAN RANGER G. 1750.) 


SKARIĆEVO, JEDINA DRVENA KURIJA ZAGORJA 


SVIBOVEC NA DRAVI, KAPELA SV. BENEDIKTA SA TROLISNIM 
SVETIŠTEM. U NAS VELIKA RIJETKOST. 


uz nju ostala prijašnja polukružna kapela. U crkvi je kamena 
ploča s likom jednoga — valjda Baltazara — Vragovića: voj- 
nik s bradom drži u ruci barjak, stojeći na kamenom lavu. 
Tu je pokopan i Pavao Patačić, kolonel, umro 18. VIII. 1723., 
tu ima i još nekoliko spomenploča s napisima. Crkva ima 
lijepu monstrancu 17. stoljeća, naliku onoj u Loboru i ukra- 
denoj u Kamenici. Pred crkvom je nekada stajao kip Marije 
Magdalene, priprosta radnja, a na pitanje, zašto je odstra- 
njena (g. 1913.), rekoše, da takove »svetice« i onako ne tre- 
baju!!! Na lijepom župnom dvoru stoji grb Vragovića (lav 
na desno drži u pandžama okrenuto drvo jabuke), a po napisu 
postavio ga je na uspomenu osnivača Vragovića kolator 19. 
stoljeća Paszthory. Tko će ovome postaviti takov memorial? 


K ovoj župi spada kapela sv. Roka u Druškovcu, 
koja se zidala g. 1646. Tamo je bila i kurija Druškovečkih, 
koji su često obnašali važne službe u Hrvatskoj. Svetište 
zatvoreno u šilj. Našao sam je zapuštenu, unatoč zapisane 
obnove g. 1821. Nu za čudo, tu ima vrlo lijepog posudja: 
jedan vrlo lijepi kalež označen je: A. D. 1664. ECCI. E. E. 
S. ROCHI, drugi je iz g. 1706., a osobito je ukusan ciborij. 


I spustila se noć, kad smo završili pregledanje »sreza« 
i stigli na konak u stari Ivanec. Milo, mirno mjesto je taj 
Ivanec, tek nešto snuždeno, uvuklo se u Ivančicu uz Bistricu 
potok, nu ljudi neveseli nekako, ta mi smo u kraju, gdje je 
rad težak i beznadan. Mi smo u reviru ugljenika, povre- 
meno se vadi i cinak, okolna sela uz Bednju rade odlično 
drvenariju, selo Jerovec cijelo je jedna lončarija, a sve u 
ništa — za ono malo života, što si ga svaki dan teško osva- 
jaju... Divan je bio proljetni dan, al badava ga tražiš, kad 
ga nemaš u duši! 

Staro je to mjesto taj Ivanec. Nekad je sav taj kraj 
spadao pod Belu i drže, da se već u listini Andrije II. od g. 
1209. spominje Ivanec, nu teško da je ta listina nepatvorena. 
U listini kralja Bele IV. spominje se »terra sancti Joannis 
de Vorosdino«, ali ni to ne će biti taj kraj. Čini se da je 
Prvi put Ivanec spomenut u listini priora Ivana Paližne, koji 
daje Ivancu sudca. Svakako je, da je ime dobilo od Ivano- 
vaca, nasljednika templara, koji su konačno izgubili posjed, 

pa je i tu zasjeo Matija Korvin i njegov sin Ivaniš. A taj je 


dopremio ovamo familiju Pethč de Gersse, koji pripadaju. 


plemenu Nadasd, pa oni ostaju kroz stoljeća tu, obnašaju 
službe i časti, a kralj Ferdinand im potvrdjuje posjed u g. 
1564., pa se. veli: »Ivancz, cum castello in eadem noviter 
erecto«. Dakle kaštel su morali sagraditi Peth6ovci, listina 
Ferdinanda II. veli g. 1632., da je kaštel sagradjen od kame- 
nja stare crkve križara. Poslije Pethoovaca dodje imanje u 
ruke fiska, a onda kraljevim darom u posjed grofa Ladislava 
Erd&da, koji je grad uredio, nu izgubio posjed presudom 
suda, kad su g. 1818. odnijeli pobjedu nasljednici Peth&ovaca 
po ženskoj krvi. Poslije dodje u ruke Kukuljevića, stric La- 
dislav ostavlja posjed Božidaru, sinu Ivana Kukuljevića, 
sada već pokojniku. | ' 

Ivanečki je kaštel postao u razna vremena, a možda je 
doista tu još bio sačuvan dio nekakove crkve: onaj toranj, 
na desno od ulazne kule napadno je bio nalik svetištu crkve- 


nom, a g. 1927. sam se u sebe urušio, pa je sada tamo sagra-. 


djena nekakova altana. Najstariji mi se dio čini kula do 


ulaza, gdje je smješten napis, koji spominje rad Ladislava > 


Erdčda iz g. 1744. S istočne strane nema nikakovih gradje- 
vina. Inače se i tu našlo uobičajenih lukova, koji su dijelom 
opet zazidani. 

'Tik do dvora župna je crkva, novija gradjevina, koju je 
biskup Vrhovac posvetio. Od stare se crkve sačuvao po- 
krajni ulaz, danas ulaz u župni stan. Najinteresantnije jeu 
crkvi krstionica: dva lava nose ploču od drukčijeg kamena 
sa dvije andjeoske glave. Čini se da su ti lavovi (mramor!) 
iz najstarijega romanskog vremena sačuvani. Tu je grobna 
ploča Ivana Petb& de Gersse, koji je umro g. 1616.: tipični 
prikaz viteza onoga doba, 

Na daleko se bijeli crkvica sv. Duha u Ivančici kod sela 
Prigorci, za koju veli vizita iz g. 1646. »in monte Dubowcz 
sita«, sa posve nepravilno gradjenim, očito gotskim sveti- 
štem. Oltari su seoske radnje, ali dosta zanimljivi. Napose 
lijevi i desni oltar u ladji, sa slikom sv. Vida. 


* 


114 


Opet smo prošli velik dio našega Zagorja, krasan dio, 
kao i drugi, pa nije čudo, da su evo tijekom vremena ovamo 
dolazili tudjinci kao posjednici, od kojih su nekoji ostavili 
spomen u tim stranama. Neka mi se ne zamjeri, uvjeren sam, 
da bi taj kraj bio sretniji, da nije Josip uništio red pavlina... 
Nu i to. je prošlo, kao sve što mora proći, pa je nestalo i 
njihovoga goniča i cijeloga njegovoga roda! j : 

U VARAŽDINSKI KRAJ 


U bogatom se ravnom polju smjestio uz Dravu neka- 
dašnji takmac grada Zagreba, koji se privinuo Zagrebačkoj 
gori, da se širi do Save, dok se Varaždin odmakao od brda 
i brdašaca, koji ga sa svih strana okružuju. Mi ćemo kasnije 
o tom našem lijepom gradu prozboriti, a sada, da se ogle- 
damo po njegovom kotaru: prema zapadu spajaju ga dvije 
ceste, jedna preko Petrijanca i Križovljana sa Štajerom, a 
druga ide preko Vidovca do Lepoglave i dalje, dok se neda- 
leko Jurketinca odvaja cesta uz humlje Viničko, da se kod 
Vratna sastane s onom prvom. Nadovezat ćemo na ono, što 
je rečeno o Maruševcu, pa poći do štajerske granice i do 
Drave. Ovuda je vjerojatno prolazila i rimska cesta, tek ne 
ravnicom, već brdašcima, pa se valjda kod Opeke (možda 
Aqua Viva?) odvajala mimo Petrijanca do Varaždina, a od 
Vinice — Opeke do Ptuja, Poetovium. 

Još stojiu Čalincu lijepa stara kurija, i tu su nekada 
gospodovali Patačići, tamo kod Ladanja Donjeg revir je 
ugljena, a malo podalje evo samrtni ostaci nekadašnjega lije- 
poga dvora Banjski dvor. Tragika toga dvora jest tra- 
gika dana našega oslobodjenja! Dvor nosi ime po Bot de 
Bajna, Andrija je Bot banovao g. 1492., pa opet 1505.—1511., 
a Eliza Bot bila je žena Nikole Isthvanffyja, historičara i go- 
spodara Vinice, pa se njen grb nalazi uz Isthvanffyjev na 
župnom domu u Vinici. Ženitbom dobiše taj posjed Batthya- 
novi, a kad je Franjo Josip dao onako divljački smaknuti za 
vrijeme revolucije Ljudevita Bathyanija, uzeše im i to 
dobro, pa je tek kasnije njegova udovica »smjela« to natrag 
kupiti!!! Ali ga nije zadržala, već ga nakon par godina pro- 
dade Ivanu Nepomuku Erdodu, posljednjem nasljednom 
velikom županu varaždinskom. Taj je »Muki« bio neobičan 

slabić, pristaša Raucha i drugova, koji su g. 1861. htjeli 
omesti primitak članka 42. u hrvatskom saboru, a njegovo 
je kukavičko geslo bilo: »Ako ne možemo kako hoćemo, a 
mi ćemo, kako možemo«. Možda bi bilo ispravnije: »...a 
mi ćemo kako drugi hoće«! 


Ivan je Erdčdy već rasprodavao svoje posjede, prodao 
je Moslavinu i Klanječke Nove Dvore, nu kupio je Banjski 
dvor, pa se tu smjestio sa ženom Terezom groficom Racsin- 
szky, koja je tu svoje goleme zbirke umjetnina, dopremljene 
iz bivše Ruske Poljske, posabrala, kažu, da je bilo originala 
slika Murilla, Rubensa, Van Dycka, itd., pa starinskoga por- 
culana i finoga staroga pokućstva, ne spominjući sitnije 
stvari. Nu ta je žena, rodom Poljakinja bila i žena dobra 
srca, pa se nje još danas sjeća svijet kao darežljive poma- 
gačice sirotinje, koja je sagradila za žensku mladež u Vinici 
školu. »Muki« je umro g. 1879., a ona g. 1909. O svem tomu 
potanje u Beloševićevom djelu: »Varaždinska županija« 
str, 107. ' 

Poslije smrti njene postaje gospodarom grof Samuel Fe- 
stetich od Tolne, čovjek više no nemoguć, pa neobično umi- 
šljen i arogantan, tako da ga je sve od srca zamrzilo. Kad 
smo službeno zatražili pristup u dvor, da ga razgledamo i 
vrijedno snimimo, nije dozvolio, jer nismo donijeli prepo- 
ruku zagrebačkoga nadbiskupa!!! Ali na žalost kazna je 
došla... 

\ Gamad onoga graničnoga kraja sastala se dogovorno u 
onim tmurnim danima g. 1918. kao na svadbu: došli su koli- 
ma i konjima, znajući, da nema vlasnika, ni nadzornika, po- 
Otvarali vrata dinamitom iz ladanjskog rudnika i ponapili 
se kao Životinje, puštajući vino, što se nije dalo odvesti ni 
ispiti, i za malo vremena sve je bilo prah i pepeo, sve ne- 
umrle umjetnine — umrle su. I kad nismo dospjeli, da ih 
barem u slici fiksiramo, snimili smo ruševine izgorjele zgrade: 
uokolo trijemovi 17. stoljeća, sve pocrnjelo i ogorjelo... 

e znam, da li stoji još i sada onaj lijepi stup pred dvorom, 
koji je bio preudešen za svjetionik, krasno djelo 18. stoljeća. 
Dobro je kupio Janko Bonjeković, te je jedan dio dvora 
dosta bijedno uspostavljen'... : 

Tu uzduž ovih humaka bilo je od vajkada mnogo kurija. 
God. 1649. imali su tamo kurije: Vuk Erdody, palatin Ivan 
“Drašković, gdja. Dvorničić, gdja. Nitzki, Nikola Patačić, 
Andrija Šipuš, Mihajlo Konjski i Petar Jambreković, a u 
. Vratnom P. Korossi. U 18. stolj. imali su Patačići u Vinici 


dvije. kurije, koje su naslikane u kodeksu Patačić, tek ih ne . 


možemo identificirati. Čini se, da je ona »sub eadem arce« 


danas posjed Peschkeov, kao i Nitzkijeva kurija, gdje je još. 


zapuštena kapela sa slikom iz g. 1760. Još su na Beyschla- 
govoj karti zabilježene kurije: Kčoroskenyi, Nitzki, Siger, 
Vinica; Novak, Czinderi. Na jednoj jednostavnoj kuriji i 
sada je grb: dva lava drže mač i na njem je kruna: grb Ke- 
cglevića. Na jednoj drugoj, nekada «posjed + Dolanskog, 


madžarski je (jedini u nas!) zapis iz g. 1669., nu na and 


.sam mogao samo početak. pročitati: »Ennek az. varnak.. 
a pod njim je zanimljiv zapis: »Orbe exagitato — proeniknkj 


vexato — sub auspiciis ejus, qui praeest — universis reaedi-| 


ficans — adauxit iniquis fortior — adversis«. Iz god. 1806. 


I tako smo osvanuli u Vinici. Još se i sada vidi, da , 


je to mjesto bilo minulim generacijama osobito omiljelo. 
Zgrada općinskoga poglavarstva bila je sigurno kurija, po 
svoj prilici baš ona veća Patačićeva. U dvorištu je te kuće 
stajao prije pranger, kod nas unikum. To je trobridni 
kamen, 2.52 m. visok, usadjen na širokom postamentu, sa 
* svake strane ima gore po jednu fratzu, a sprijeda je okrugla 
kamena posuda (46 cm. široka, 25 duboka) sa otvorom dolje, 
“očito mjera, nešto srodna kao one mjere u, Dobrinju na 
Krku. Na svakoj strani dio Hapiss: 


od kojeg se dade godina 1643. as] 6 43 


i konac odgonetnuti: »Mjerite —D. 5. MOE —EZE 
pošteno! O Vinici je dosta pi- NOM CHAB. IUSTAM 


sano, Vjestnik hrv. arheol. dr. . MENSUR- 
1880. 114., »Prosvjeta«. 1899.,  TENETE. 
1907. i 


Župnacrkva u Vinici promijenjena je posvema 
“u početku 19. stoljeća za župnika Vojskeca, a nalazi se na 
mjestu, koje se zove Marčan, pa se dozvolom kraljice Ma- 

rije Terezije i to sada zove Vinica. Po starim vizitacijama 


iz g. 1649. i dalje saznajemo, da je ta crkva, spomenuta već 
g. 1334. bila gotska gradjevina, sa svodjenim svetištem i ta- 
bulatom u ladji, imala je kapelu sv. Andrije, koju je Nik. 
Isthanffy prigradio. Od te je crkve ostao ulazni dio posve 
gotski, nu sada je tamo smješten glavni oltar, dakle je crkva: 
okrenuta kao n. pr. u Začretju, pa u Velikoj kod Požege i 
drugdje. Od kapele sv. Andrije i one sv. Fabijana i Sebasti- 
jana, što je pred crkvom stajala, nema više ni traga, tek se 
čini, da je na jednom prikazu manjega dvora Patačićeva još 
ona stara crkva prikazana. Stari je ulaz bio kroz toranj, pa 
je nova crkva povišena i na desno proširena. Možda su iz 
one stare crkve preostali oni lavovi sa strane pokrajnih 
vrata, koji odaju predgotsko doba. Oltar slab. Zanimljivi su 
spomenici: na desno grobni spomenik bana Benka Turoczija 
(t 1616.), iz finoga bijelog mramora, odlično izradjen, pri- 
kazuje bana u odori s oružjem, na lijevo spomenik Nikole 
Isthuanffyja i žene mu Elize r. Bot de Bajna s grbovima i plač- 
ljivim tekstom od g. 1597., a Kukuljević je vidio još jedan 
dio, kojeg danas više nema. Napose je još jedan kameni 
zapis u hvalu pokojne žene Isthuanffyjeve u distisima. Na 
desnom pilovu k svetištu spomenik je Franje Keczera Rado- 
vanskoga s grbom i kipom Kristovim od g. 1679., a na su- 
protnoj je strani rimski napis: 

FIRMIA ; LP 

SCRABANTI 

NA . AN XXXV 
HSE 
Q. CAESARNIUS 
IVSTVS. FIL 
ti. KE 

(U donjem dijelu drže 2 genija girlandu). 


«X Svakako je Vinica morala biti veće rimsko mjesto, mo- 
žda doista Aqua Viva. 

Dok oltari ne vrijede ma ni malo, vrlo je otmjena pre- 
grada izmedju svetišta i crkvene ladje. U sredini su niska 
željezna vrata, na dovratnim kamenovima glava, a dalje drži 
naslon po šest genija sa svake strane. 

Svakako je najvrjedniji komad u crkvi krstionica 
od kamena iz gotskoga doba, nu to je isprva bio ormarić za 
čuvanje sv. sakramenta, na stalku s fijalom s krabama za- 
vršen. To je u nas jedini komad te vrsti. Crkva ima i neko- 
liko vrlo lijepih kasnogotskih, kaleža iz 17. i 18. stoljeća, a 
tasa s ampulicama za vino i vodu od teškoga srebra dati- 
rana je u g. 1663. 

Napose je vrijedan spomena vrlo lijep spomenik 
Lj. Ko6rčoskenyja iz g. 1841., na groblju u Vinici (taj je 
Koroskenyi bio vlasnik posjeda i kurije u Vinici, koju je 
kasnije imao Peschke). Uz piramidu s grbovima i napisom 
stoji lik rastužene žene, koja meće vijenac na urnu, postav- 
ljenu na stalak. Napis na ploči kazuje, da tu počiva L. Ko- 
roskenyi f 16. X. 1841., a imao je dvije sestre, rodjene Mat- 
tachich za žene; druga je na stalak urne dala zapisati pravu 
bidermajersku tužaljku: 


»Es ist so siss Verklirter zu gedenken, 

Die unsrem Herzen einst so nah verwandt. 

Sehn auch den Leib wir in die Gruft versenken, 
So schliesst sich fester doch der Geister Band. 

So strebt die Sehnsucht von dem Staub der Erde 
Zum Sternenmeer in lichten Himmelshohn, 

Dort strahlt mit Flammenschrift ein neues Werden 
Fur das, was ewig wahr ist gut und schon! 


Nedaleko Vinice, nahodišta dobroga gradjevnoga kame- 
na, nalazi se svjedok srednjega vijeka Starigrad Vini- 
ca, od kojeg su doduše ostali dosta neznatni ostatci, ali ti 
su u mnogom zanimljivi. Upravo je simbolički današnji pri- 
zor: pod razrušenom divgradinom stoji mala kućica kao u 
sjeni prošlosti. Prvi put se spominje grad g. 1353. 1391. go- 
spodari tu kralj Sigismund i zalaže ga palatinu S. Lackoviću, 
ali već su g. 1397. i tu Celjski gospodari, pa ostaju i dobivaju 
ponovne darovnice. Dalje kao i kod drugih gradova: Čeh 
pan Jan Vitovec, pa njegovi sinovi, pa Ivaniš Korvin, koji 
tek nakon raspre sa Szekelyjevima dolazi u posjed grada i 
dariva ga podbanu Ivanu Gjulaju (g. 1503.). A kad je pos- 
ljednji Gjulaj umro, dobiva jedan dio suvlasnik Gjulaja i 

GORNJA STUBICA. GUPČEVA LIPA. 


GOTSKI ZIDNI STOLAC U ŽUPNOJ CRKVI U STUBICI DOLNJOJ 


rodjak Nikola Isthuanffy, a ujedno i Turoczijevi: Turoczi 
je kao i Isthuanffy bio unuk Gabrijela Gjulaja. Po smrti Ni- 
kolinoj ostade veći dio Turoczijevima, pa je tu umro ban 
Benko Turoczi g. 1616., nu doskora je grad već razvalina, pa 
mijenja brzo gospodare: Draškoviće, Kegleviće, Malakoci- 
jeve i Erdčde, a sada je svojina Bombellesa. 

Iz starih vremena imademo opis grada (1568. v. Laszow- 
ski: »Prosvjeta« 1899., str. 438), nu ne možemo si nikako po 
tom slike stvoriti. Tu se spominje ulazni toranj, na zap. bra- 
nište i kupalište; na sjev. manja vrata do glavnoga ulaza stan 
vratara, kuhara i krojača. U gornjem dijelu bila je velika 
kuhinja, kraj nje »stara kuća« sa peći, otkuda su stube vo- 
dile u »palaču«, spavaonicu i sobu za boravak. Iznad kuhinje 
i u tornju — s urom i zvonom — dvije sobice. Iznosim to 
ovdje, jer je to jedini prikaz staroga burga uopće, koji nam 
pokazuje donekle način života onoga vremena. Ruševine 
Vinice podsjećaju veoma na Veliki Tabor. Tamo je petero- 
kutnik okrenut šiljem prema ulazu, gdje ga brane dvije okru- 
gle kule; ovdje je u sredini nepravilnik sa šiljem, opet prema 
ulazu, branjenom s okruglom i polukružnom kulom. Dakako, 
V. Tabor se je kasnije daleko razvio. Vinica je zadržala 
valjda svoj prvotni oblik. Pa kao što se gornji spratovi V. 
Tabora nalaze na konzolima, tako je bilo i tu: svi su ti kon- 
zoli vrlo lijepo otesani. Dakako, ni Vinica nije od jednom 
ovakova nastala, a značajno je, da je i ona i V. Tabor imao 
Za gospodare familije, koje je Ivaniš Korvin, sin Matijin 
dovukao iz Ugarske. 

Ne će biti suvišno ni par riječi o znamenitom historičaru 
Nikolilsthuanffyju, koji je tu živio i umro, te je 
Pokopan u Viničkoj crkvi. On je oko g. 1524. rodjen oko Pe- 
čuha; za rana je došao u Hrvatsku, gdje mu je štitnik bio 
Zagrebački biskup Nikola Olah, koji ga je poslao u Bolonju 
i Padovu na nauke, te ga kasnije nalazimo u službi Nikole 
Zrinjskoga Sigetskoga, pa opet uz Olaha, tada već primasa 
Ugarske. Oženjen s Jelisavom Bot de Bajna dodje u Hrvat- 
sku, sada već kroz nju posjednik Vinice i Trakošćana i dru- 
gih posjeda. Propalatin od g. 1581., sudionik u ratu s Turci- 
Ma, pisac povjesti ugarskih naroda od g. 1490. do g. 1608., 

gdje su prikazani dogodjaji, koje je većinom sam doživio. 
G. 1608. udari ga kap, a poslije sedam godina smiri se u 
grobu uz svoju ženu Jelisavu. 

Nedaleko Vinice nalazi se veliki dvor Op eka, danas 
Bombellesov, nekada Draškovića, koji su" ga podigli, pa se 
njihov grb nalazi i sada nad ulazom. Inače je taj lijepi veliki 
dvor u novije doba preudešen, dozidane kule i terase na lu- 
kovima, a u okolo je perivoj, poznat na daleko. U stijeni 
predvorja na desno uzidan je nadgrobni kamen, donešen 
ovamo navodno iz Zelendvora, a glasio je: (C: I L. 10926.) 


MACEDO . SVRI. F 

Nu prva dva retka fale sada. Malo podalje uzidan je kamen 
s nelijepo pisanim napisom: »ECCE ANCILLA DOMINI«. 
Možda iz koje crkve ili kapele. 

Par kilometara istočno leži Zelendvor, nekada sje- 
dište gospoštije roda Franje Nadasda, bana, koi ga je sazi- 
dao, a Franjo ga Drašković proširio. Po Ferdinandini Draš- 
ković, udatoj Bombelles, predje i taj dvor u ruke familije 

“Bombelles, pa bude kao dvor napušten i pretvoren u fabriku 
žeste, tek se u kapelici dvora pokapaju danas članovi fami- 
lije Bombelles. Tu je stajao kip Ivana Nepomučkoga, sasvim 
srodan onom u Klenovniku s Nadasdovim grbom, a na kri- 

 žanju puteva nakon Zelendvora stoji kameni stup s kipom 
Isusovim, označen godinom 1772. O tim kipovima, a kojih u 
ovim stranama ima mnogo, još ćemo napose govoriti. 

Sjeverno od Vinice na brijegu nalazi se crkva sv. Bar- 
bare u Nadkrižovljanu, nekadašnja kapela, sada župa 
od g. 1775. Nema ništa osobita do svog krasnog položaja i 
lijepe škropilnice iz g. 1687. Tu je u štali bio rimski napis, 
koji je Mommsen izdao u C. I. L. III. 521. br. 4108. ali do sada 

se sačuvao samo dio toga napisa, kojeg je župnik, Bančić 
(izvrsni stolar!) predao arheološkom muzeju u Zagrebu. 
Prije je ta crkva spadala pod župu RadovečkiKri- 
žovljan, gdje je i sada župa. Tu je prastara župa sv. 
Križa, ali tek se g. 1574. veli izrijekom: »in Krisovlyan«. 
Točno je opisana u viziti od g. 1649., pa i kasnije crkva te 
župe, ali bila je onda na brijegu, krezšoduć položena, ugro- 
žena od gorskih voda. Vizitatorova želja, da se ta crkva na- 


opusti i kao župna upotrebi velika kapela sv. Marije, koju je 
po nalogu pape sagradio gospodar Križovljana Vragović, jer _. 


je župniku bio isčupao bradu ( dobar kolator!) ispunila se. Ta 
je kapela već g. 1649. postojala, imala slikani tabulat i ka- 
menu propovjedaonicu, tri oltara i novi kor. To je dakle | 
osnovka današnje župne crkve u Radovečkom Križovljanu. i 


Crkva je kasnogotska gradjevina, svetište ima još otpor- 


njake, no crkva je cijela barokno svodjena. Nad portalom. : 


je u nišama Isus i sa svake strane po šest apostola, slikarija 
neukusno obnovljena. Tu je bio i prikaz Marije i napis, koji 
se odnosio na g. 1812., no toga više nema. Sakristija je g. 
1683., zvonik 1753., pokrajna kapela Marijina g. 1703. sagra- 


djena, tu su rokovi članova familije: Paszthory. Još bi tre- 


balo spomenuti i škropilnicu iz g. 1682., te mrežišta iz got- 
skoga doba u prozorima svetišta. 
U slu Lovrečanu, tik do štajerske medje osobito je 


Zanimljiva kapela sv. Lovre. Opisi vizitatora spominju ovdje . 


kapelu sasvim drugoga oblika. G. 1641. veli se, da je: kapela 
Okrugla, g. 1678. veli se: »sanctuarium per modum cochleae: 
formatum«. Već g. 1777. opisuje se sadašnja kapela, toranj je 
iza glavnoga oltara. 

Kasna gotska gradjevina sačuvala je gotski kt pokraj- 
nih vrata, a naskroz neorganički dozidan je (valjda već oko 
1738.) vrlo lijep toranj dolje četverostran, gore prelazi u 
osmerokut; u donjem dijelu je sakristija, u gornji se dio 
ide izvana drvenim stubama. Toranj je postavljen na vrh 
brijega, upravo vanredno efektno. Kapela je vrlo lijepo ure- 
Jjena, sva barokno svodjena, oltari bolje radnje, nekoji su 
u sadašnjici izmijenjeni lošima. Toranj podsjeća živo na to- 
Tanj sv. Marka u Zagrebu. Možda su ga isti majstori gradili. 

Na povratku skrećemo iz Cestice do dvoraKrižov- 
ljana, koji je do danas zadržao svoj starinski izgled, tek 
nema više diživoga mosta, a po vanjštini ostala je to ista 
jednostavna gradjevina. To je bilo sijelo familije Bakić de 
Lak, pa je ženitbom prešlo na familiju Paszthory, a od ove 
isto tako na familiju Varady, koja i danas tamo gospoduje. 
(Varady de Nagy Szelessćny et Dicske). U dvoru su saču- 
vani mnogi portreti familija Vragović, Patačić, Paszthory, te 
sila antikviteta, koje je jedan član familije Varady, posla- 
nik u inozemstvu, sabrao. Ima odličnih komada umjetnoga 
obrta. Zanimljiv je kameni okvir vrata iz renesanskoga doba, 
nu dijelom je ostao još neisklesan kamen: umjetnik nije do- 
spio, da ga iskleše. U arkivu Jugoslavenske Akademije nalaze 
se pod III. d. 116. vrlo zanimljivi spisi počevši od g. 1641., 
koji se odnose na posjede Slanje i Križovljan. Nu nije to ono 
Slanje istočno od Varaždina, već ovdje u blizini. Tu dolaze 
razni vlasnici, napose u 18. stolj.: 1734. kupuje Gabr. Her- 
man Patačić, koji to daje bratu Ludoviku. 1772. Ivan Pata- 
čić prodaje Stj. Sigheru, a 1775. Sigher Jos. Loseku, 1778. 
Losek Iv. Lendvayu, 1808. Eleonori Patačić, 1824. Patačićka 
Ivanu i Franji Domanickom. Lijep primjer brze izmjene 
gospodara! 

Petrijanec je prastaro mjesto, a napose moralo je 
biti vrlo znatno mjesto u rimsko doba. Tu su se našli — 
prema Sabljaru — dvaput duboki zdenci, obloženi kamenom 
ito: g. 1797. na trgu pred kućom Tome Jovana, pa g. 1811. u 
kući Josipa Jelačića, a u njem je bio dva metra dug kamen s 
rimskim napisom, kojeg je po prepisu Sabljarovom donio 
Mommsen u C. I. L. III. br. 4115. No najvažnije je otkriće 
učinjeno 20. VI. 1805., kad je seljak Matija Hudjek kopao 
temelj za svoju kuću, pa našao 115 kom. zlatnih novaca od 
Hadrijana do Julijana, zlatnih narukvica, .od kojih je jedna 
urešena zlatnim novcem Antonina Pia, L. Vera, Julije 
Domne, te Gordiana III., a druga Marc Aurela, Caracalle, 
Gordijana III. i Claudia Gothica. O tom nahodjaju sačuvan 
je spis i u ark. Jugosl. Akademije III. d. 61, a pisao je o tom 
Šime Ljubić u »Vjestniku hrv. arh. društva« g. 1880. str. 110. 
Potanje su opisani komadi u djelu Arneth: »Monumente des 

k. k. Minzen u. Antiken Kabinettes«. Wien 1850. Vrijednost 
je predmeta za onda bila procijenjena na 3352 for. 30 novč. 
Dakako, da se je našlo i grobova. 

S pravom drži Janko Barle, da se je to mjesto prije 
zvalo: »Bručina (Bruchina), jer se tako spominje crkva sv. 
Petra u popisu od g. 1334. Od starije se crkve tu nije ništa 
sačuvalo, novija je neugledna gradjevina sa slabašnim olta- 
rima. Crkvu je posvetio sufragan Vrhovčev Saleacz g. 1822., 
za župnika Bašića, koji je tu i pokopan g. 1832. Po jednom 
zapisu, što ga spominje Kukuljević, sagradio je crkvu g. 1780. 
župnik Čačković. 

Kip sv. Florijana stoji na trgu pred crkvom, malo po- 
dalje uz cestu prema Vinici kip sv. Jurja. Općinska je kuća u 
Petrijancu predjelana tako, da naliči magistratskoj u 
Varaždinu. 

Za kapelu sv. Katarine u Novoj Vesi veli vizitator, da je 
»antiquissima, noviter (1777.) reparata«,y nu danas stoji tu 
obična kapela, koja ima neobično završeno svetište u šilj, 
kako smo to vidjeli već kod nekolikih drugih. na pr. u 
Kamenici. 

Nu u tom je kraju svakako najzanimljivija kapela sv. 
Benedikta na groblju u Svibovcu na Dravi. Upravo 
neočekivano: Svetište ima oblik trolista, kako je dosta 
često u Dalmaciji, kod nas je još samo jedna srodna kapela 
u Orljavcu, župe Skenderovci u požeškoj županiji. Ladja du- 
goljasta, a pred nju je kasno dogradjen zvonik. Napis veli: 
»Ad laudem et honorem Dei omnipotentis nec non S. Bene- 
dicti, abbatis hoc opus Franciscus Urssich ff. Anno 
1. 60XVIII.« Nu Fr. Uršić nije jamačno sagradio novu kapelu, 
već je dozidao k staroj nove dijelove. Zanimljivo je sveto- 
hranište s gotskim okvirom i gotski prozorčić u apsidi. 

Nekoliko riječi o stupovima na putevima ovoga 
kraja. Pred Majerjem nalazi se stup s umornim Isusom, 
Bi se rukom. Uobičajena forma 17. i 18. stoljeća. 
Ra nu elendvoru, Babincu itd. Iza Petrijanca kip sv. 

Mija pod krovićem: konj i zmaj su ponešto zdepasto izra- 
djeni, nu vrlo je dobar postamenat s figurama sv. Florijana, 
Sv. Marka i jedne svetice. Zapisane su godine 1764. i 1775. 

Na raskršću iza Petrijanca (na karti »kod pila«) stup je 
s Isusom kao prije spomenuti (»Zahnwehchristus«), a na 
stupu kipići sv. Florijana, sv. Petra, sv. Antuna, te je tu 
ugrebeno više zapisa. Na raskršću cesta u Vidovcu nalazi se 
stup s relijefom sv. Florijana, na stupu Kristov lik. Napis 
glasi: »QUI PASSUS EST PRO NOBIS, MISERERE NOBIS. | 
ANNO DNI. 1672.« Srodan se kip nalazi u Babincu, a napis 
veli: »AD MAIOREM DEI GLORIAM ET AD MEMO- 
RIAM PASSIONIS DNI. NRI: IESU XTI. F. F. REN. D. P. 
MARTINUS .CHELIAK, ANNO. 1658.« (Ugrebeno još: 
Babnik i VDS 1733.). "ja ' 
Najljepši od svih stupova je »Beli pil, na putu iz- 
medju Varaždina i Novog sela, stoji osamljen na polju. Na 
ovisokom stupu usadjen je širi kameni podnožak, a na njem 
nešto uži s krovićem sa četiri relijefa: Marija s Isusom, Bog 
otac drži Raspetoga medju koljenima, sv. Stefan i sv. Donat. 
Na stupu ima nekoliko ugrebenih zapisa iz g. 1771. i 1773. O 
Varaždinskim, kojih ima iz svih tih epoha, napose, 
Uz cestu Varaždin—Cerje nalaze se gusto naseljena 
mjesta: Nedjelanec, Čargovec, Vidovec, Jurketinec, Cerje. 
Bilo je nekoliko posjeda Cerje. Gornje Cerje bio je posjed 
Pethčovih, g. 1606. dobio ga je Gavro, sin Benkov; Kad je 
posljednji umro, dade Ladislav Erdčdy na temeljima poru- 
šenoga dvora sagraditi novi, a iz PethGovljevih je vremena 
ostao nad ulazom napis: »Porta patent et nulli claudaris 
honesto«. (Arkiv jugosl. akademije III. d. 61.). Cerje Nebojse 
bilo je u vlasti Vragovića, kasnije Matačića, Cerje Srednje i 
"Tužno, nekada takodjer Peth&ovih, dobile su obitelji na- 
sljednice. Jurketinec se vrlo često spominje, nekada dobro 
Ivanovaca, pa Ivana Korvina, Ratkaja, koji ga daju Ivanu i 
Petru Madaču od Štrigova, a ti uzimlju predikat »de Jurke- 
tinec«. U doba nastajanja kodeksa Patačića pripadalo je 
dobro s dvorom — narisana je oveća kuća na sprat — Stje- 
panu Patačiću. I Vidovec je bio posjed Pethčovih, pa nakon 
parnice dobije to Samuel pl. Bužan, a ženitbom dobije to ba- 
run Kušević, a po njegovoj kćeri Jordis Lohausen. Nu po 
. »Statusu fam. Pačić« bila su u Vidovcu i dva dvora »antiqua 
residentia« i »castellum«. To će biti ona dva dvora u susjed- 

stvu: Krkanec, najljepši dvor u tom kraju, koji je pre- 
tvoren u hambar! Osobito se ističe glavni ulaz u dvor sa 
grbovima Patačić-Beković de Trnovec s napisom: gore: »In 
Te Domine speravi, non confundar in aeternum«, a dolje pod 
grbovima: »Stephanus Patachich de Zayezda prothonotarius 
regni Sclavoniae cum chara coniuge sua Barbara Bekovich 
sibi et catholicae romanae duntaxat posteritati fieri fecit 
Anno Domini 1616.« O njem, koji sniva vječni san u crkvi a 
Vidovcu, bilo je već govora, a valjda je tu i posljednji Pa- 
tačić Fridrik boravio. Još su po izumrću Patačića bili u dvoru 
kojim je gospodario Kčorčoskenyi, neki portreti, naročito Ga 
brijela Hermana Patačića, pa Franje Patačića (ft u 38. g 
1777), te tri ženska portreta Patačićka, odlikovanih svjezđo- 
krstnim redom. Tada je još u 60. godinama bila u dvoru li- 
jepo uredjena kapela sv. Stjepana. Par koraka dalje stoji 
drugi, jednostavni dvor, po svoj prilici nekada posjed Do- 
nata Lukavszkoga. U tim stranama još je spomena vrijedan 
dvor Šaulovec, sagradjen £. 1791., ali posve moderniziran, si- 
jelo familije Kiš-Šaulovečki, pa Jalkovec, starinski dvor 
Mirka Josipovića, glavnoga agensa kod gradnje zagorske že“ 
ljeznice, jednoga od najsimpatičnijih »madžarona«. Ali i nje- 
govoga je dvora nestalo (imao je, kako svjedoči Belošević) 
u gornjem dijelu granarij!), a sada je tamo Leitnerov novi 
dvor, što ga je vanredno lijepo izveo Schulze-N aumburg. 
Pretražujući crkvene spomenike, naći ćemo vrlo malo 
zanimljiva, sve dok se ne spustimo do Remetinca. Vid o- 
Yec je imao staru crkvu sv. Vida, koja se spominje prvi 


Puta g. 1574., očito gotsku, a bila je cijela svodjena, nu sada 


stoji tamo nova crkva iz vremena od g. 1820.—1830., nastala 
Zauzimanjem vlastelina Donata Lukavszkog. Svetište je po- 
krito kubetom, ladja isto tako, pa je stvoren vrlo lijep pro- 
Stor, na žalost skučen nezgodnom slikarijom. U tu su crkvu 
Prenijeli grobne ploče Stjepana Patačića, protonotara koji je 
umro g. 1629. i žene mu Barbare Beković, zatim arebhi na- 
Dis Friderika Patačića, posljednjega člana, što mu ga je sta- 
id neta posljednja Patačićka, te spomen na Donata 
a . oga (# 1932.). Vrlo je zanimljiva kapela sv. Antuna 

selu Tužno-Cerje, koja ima svetište zatvoreno ko- 


127 


ničnim nepravilnikom, a oltar je unikum: postavljen pred 
svetište, čini jednu pregradu od štuka, ostavljajući samo 
prolaz sa svake strane. I ladja je sva urešena štukom, a 
prednji je dio jamačno kasnije dozidan i tu je i zvonik uklju- 
čen u crkvenu zgradu. Vizitatori spominju, da je ta kapela 
bila posve zapuštena, te stoga pod interdiktom, nu već je 
pod kraj 17. ili početkom 18. stoljeća morala biti posve ure- 
djena. 

Svakako je najzanimljivija crkvauRemetincu, u ko- 
taru Novi Marof, pod ruševinama Grebengrada, s kojim je 
jamačno povezana. Očito samostanska crkva s dugačkim sve- 
tištem, pretrpjela je mnogo toga u prošlosti, a čini se, da je 
od iskona bila gradjena za franjevački red. 22. VI. 1556. piše 
kralj Ferdinand Krištofu Batthyanu, da vrati dragocjenosti, 
koje je tamo sedam samostana pohranilo. Neko vrijeme bila 
je i posada u samostanu, g. 1577. 70 haramija. Ipak su Turci 
crkvu i samostan poharali, pa je tek g: 1639. doveo Adam 
Batthyani redovnike natrag, a Gjuro Batthyani opravio ga je GORNJA STUBICA. ORŠIĆEV DVOR. IZLAZ NA TERASU 
g. 1646., pa su Franjevci ostali tu do g. 1790., a sada je samo- REMEKDJELO 
stan postao župnim domom a crkva župnom. Stanje crkve 
potvrdjuje njenu povijest. 

Ulaz je jednostavan, lijepo profilovan okvir gotskih 
vrata. Toranj je u donjem dijelu stara gradjevina, tu se vi- 
djeli tragovi velikoga požara. Gornji je dio kasniji, a najkas- 
nije je kapa, tu je prije bila gotska piramida. Ladja je 17 m. 
dugačka, svodjena na tri polja, rebra počivaju na polustu- 
povima, na rebrima klesarski znakovi. Svetište 13.50 m. du- 
gačko svodjeno je očito gotski, ali po drugi put na če- 
tiri polja, dok po otpornjacima vidimo, da je bila isprva na 
tri polja svodjena, pa ima samo tri zaglavna kamena s grbo- 
vima Hermanfija de Greben, knezova Celjskih i Batthyana, 
nasljednika Grebenskih: vjerojatno su ti kamenovi ostali od 
prvoga svodjenja. Četvrti je kamen prazan. 

Na desno je prizidao kapelu sv. Antuna Baltazar Pata- 
čić (+ 1719.), prvi barun, pravnik i veseljak. Urešena je buj- 
nim štukoornamentima, ovijenim oko brojnih medaljona, 
koji nisu bili svi oslikani. U pozadini veliki barokni oltar, loše 
opravljen. Tu su zakopani Baltazar i Bartol, muž Eleonore, u 


mančajezer 
o a Ko 


E . 
e jači 


DVOR ŠČRBINEC (KIŠOV). NAJSTARIJI U ZAGORJU 


128 h 


NADGROBNI SPOMENIK FRANJE TAHYJA (f 1573.) 


KULA GRADA VELIKOG TABORA 


MARIJA TABORSKA, GOTSKA ŽUPNA CRKVA 


k2 


takodjer od roda Patačićeva. Kažu, da je u grobnici pet lije- 
sova. U svetištu je stajao lijep oltar iz god. 1669., a posta- 
vio ga je Nikola Makar vrhov. podkapetan križevački i žena 
mu Marija Jurčin. Oltar je bio u srednjem dijelu dio staroga 
gotskoga krilnoga oltara, s prekrasnom madonom, a u plo- 
hama sa strane 4 crkvena otca i 4 evandjelista, vrlo dobre 
radnje, dok su svetice, po tri u jednom odsječku malo ša- 
blonski prikazane. To je bio jedini poznati ostatak od broj- 
nih gotskih oltara u nas, pa ga je župnik dao zamijeniti mo- 
dernim gotskim ruglom, dok je prastari original danas u Za- 
grebu u muzeju za umjetnost i umj. obrt. 

Kod pregradnje župnoga dvora pokazali se krasno izra- 
djeni lukovi gotskoga samostana, koji su ostali sačuvani. Uz 
ovu crkvu trebalo bi spomenuti crkve u Varažd. Toplicama i 
onu u Knegincu, nu to ćemo učiniti na drugom mjestu. Za 
sada ćemo krećući prema Varaždinu ogledati tek u brzo ka- 
pelu u Beletincu, crkvu u Obrežu i u Biškupcu. 
nom željeznicom odilazi do Krušljevca na zagorskoj pruzi. 
Već se g. 1216. spominje taj posjed: »terra castri, que voca- 
tur Beletynczy« (Smičiklas: C. D. IV. 20), a g. 1543 u vlasti 
je Batthyana. Prekrasan pogled na Bednjansko polje. Negda 
je tu bila i župa, g. 1501. spominje se »D. Briccius, plebanus 
eccl. Omnium Sanctorum in Belethyncz«. Kapela je imala 
svodjeno svetište i tabulat u ladji, vizitacije izrijekom kažu, 
da je gradjena ad forman antiquam. Doista je pred nama ka- 
pela XIV. stoljeća s četverostranim svodjenim svetištem, 
kao ona sv. Martina Loborskog u Martinščini, u Kelemenu 
1 drugdje. Od stare sakristije ostao je gotski dovratnik. Pred 
kojih 80 godina svodjena je ladja barokno, a kasnije je pri- 
zidan i osmerostrani zvonik. 

Izdaleka obilazi željeznica, silazeći s brda u ravno va- 
raždinsko polje, Obrež sa crkvom sv. Ilije. Staro je to 
mjesto, prastara župa. Već se g. 1247. spominje gospodar 
Nezdaša, pa opet 1258., gdje se kaže: »ex terra filiorum Selk, 
nomine Ebrys apud Sanctum Elyam«. Prastara župa, stara 
crkva Gotska sa svodjenim svetištem i tabulatom u ladji, 
kasnije je i tu bio svod. U 18. stolj. bili su kolatori: Patačići 

(dobra Seketini), Erdady, Skerlecz, Kiš i Czindery do Nagy | 


Atad. Kasnije je sva crkva pregradjena, pa i ta je g. 1914. za- 
mijenjena s novom, sadašnjom. Takova se promjena morala 
dogoditi i s kapelom sv. Lovre u Lovrečanu, koja je bila 
posve analogna gotska crkvica, ali je porušena, pa je u blizom 
selu Radovanu na prekrasnom mjestu sagradjena velika 
kapela s lijepim tornjem, ali kako je prijašnji pok. župnik 
Palanščak pribavio čudotvornu Marijinu sliku, to je kapela 
sada posvećena Mariji, a selo je zadržalo ime Lovrečan. 
Neobično je krasna arhitektonska slika župne crkve i 
dvora u Biškupcu starom posjedu zagrebačkih biskupa 
već od g. 1215., koji se davao u leno sve do biskupa Bra- 
njuga (nu biskup Klobušicki dao ga je kasnije svom bratu!). 
I tu je bila nekada gotska crkva, a g. 1747. pokazuje stari 
bakrorez crkvu po prilici ovakovu kakova je danas: Veliku 
ladju, malo — valjda još staro — svetište. Sada je tamo pet 
oltara i propovjedaonica, koja nosi grb biskupa Klobušic- 
koga (od 1748. do 1751. u Zagrebu, onda nadbiskup u Ka- 
loči). Drugi je nepoznati grb nad triumfalnim lukom. U vrlo 
ukusno pokrivenom zvoniku bila su četiri zvona, po vijestima 
su dva rekvirirana. Oltari i posudje pristojno, bez veće vri- 


jednosti. 
* 


Tako smo se približili našem dragom Varaždinu, nu 
prije ćemo se ogledati za spomenicima prošlih dana u kraju 
istočno od Varaždina, pa se krenuti do najvažnijih uspomena 
prošlosti u Novomarofskom i Stubičkom kraju. 

Istočno od Varaždina tekar je malo sačuvano. Već se g. 
1254. spominje tamo crkva sv. Bartola apostola u današnjem 
Bartolovcu, a župa se zvala u Žabniku, po selu u bli- 
zini. Posvetio ju je ponovno biskup Vinković (zagr. biskup 
1643.—1647.). Nu ona se kasnije znatno mijenjala, tek je 
ostalo staro svetište, četverostrano s križnim svodom, a u 
novije je doba opet crkva izmijenjena. K toj je župi spadala 
i kapela sv. Duha u Šemovcu, selu koje se češće spominje u 
povijesti, a dobilo je ime po davnom posjedniku Sceme, co- 
mes, koji je dobio tu zemlju g. 1251. Tu je nad ulazom u 
sakristiju grb s napisom: Miroslav Bedeković Komorski — 

rodj. 13. IX. 1785. + 27. IX. 1868. Vrlo je stara župa u Jal- 
žabetu, koju popis od g. 1334. navodi in archidiaconatu 
kamarczensi: »ecclesia sancte Elysabeth filiorum Egydii«. 
No župa se zvala »in Suhodol, a od stare se crkve nije 
ništa sačuvalo, već tu stoji sada kasnobarokna, vrlo ukusna 
gradjevina s dobrim glavnim oltarom. To je mjesto bilo ne- 
kada svojinom Šemovečkih, pa je kasnije tu zagospodovala 
familija Gottal. Udova posljednjega Gottala rodj. Somogyi, 
(njezin je grb u Belečkoj crkvi) najprije je utemeljila za- 
kladu za podupiranje kmetova. Preudala se za Baltazara Be- 
dekovića, protonotara, pa su u Jalžabetu podigli kuriju s 
kapelom sv. Marije, a u Šemovcu kurijicu s kapelom Stje- 
pana kralja. Kći Miroslava Bedekovića (# 1868.) udala se za 
kancelara Kuševića, pa je tako taj posjed pripao ovima. Ne- 
daleko je bila župa sv. Klementa u selu Kelemen, koju 
navodi popis od g. 1501.: »ecelesia sti. Clementis in Z w y- 
nusa«. Opet drukčije ime sela! Tu je još sačuvano četvero- 
strano svetište, a cijela je crkva sada svodjena barokno. 
Dobro je pripadalo Batthyanovima, pa Auerspergima i Er- 
dodima. 

Krećući iz Varaždina prema jugu brzo ćemo se naći u 
Kne gincu, mjestu, gdje se nalazi ostatak kule, u kojoj je 
po tradiciji bio zatvoren kasniji kralj Andrija, pa je za- 
hvalno obdario g. 1209. grad Varaždin povlastima. Vizitator 
g. 1646. veli, da je nad ovom crkvom bila stražarnica u doba 
turske najezde, g. 1678. bila je sva svodjena, pa se je gra- 
dio toranj. Župa je tu od g. 1789. Crkva je gotska gradje- 
vina, sa svetištem, zatvorenim s tri stranice osmerokutnika, 
bez otpornjaka. Cijela je svodjena; na desnom izvanjskom 
Zidu nalazi se surovo izradjen mjesec, ures, kakov smo našli 
i u crkvi u Konjščini. Bolja je slika u jednostavno opremlje- 
noj crkvi na oltaru sv. Barbare, koju je slikao A. Keller, 
Pictor. 1811. Ladja je produžena g. 1800., pa je pred spo- 
rednim ulazom sagradjen vrlo lijep trijem. Crkva čini s 
jakim zvonikom, trijemom i vrlo velikom visinom same 
crkve neobično lijep dojam, a ostatak stare kule (bile su još 
tri druge) podaje cijelom još neki osobiti čar! I navodno se 
eto baš tu rodile povlastice našega dragoga Varaždina! 

Prošli smo i upoznali diljem cijeloga našega Hrvatskoga 
Zagorja toliko toga zanimljivoga, tja tamo od davnih pret- 
historijskih dana do dana današnjega, vidjeli mnogo toga li- 
jepoga i vrijednoga, što je prošlo vrijeme stvorilo, mnogo 
toga, što nitko više ne će vidjeti, jer je vrijeme opet svoje 
razgradilo. Vidjeli smo na svakom komadu zemlje radin i 
maran svijet, koji se tu kini na komadićkima zemlje od nepa- 
metara, a radinost mu posvjedočava i sam kamen: bezbrojni 
nalazi orudja iz kamenoga doba po cijelom Zagorju doku- 
menti su marljivosti i teškoga življenja čak i u onim vre- 
menima! Pa sigurno živu tu i sada potomci onih drevnih ljudi, 
ta ona »seoba naroda«, koja zapravo uvijek traje, sad većim, 
sad manjim intenzitetom, sigurno nije baš sve potamanila... 
I zato možda baš tu u Hrvatskom Zagorju vidimo diljem 
sviju vjekova dva oštro odijeljena sloja: s jedne strane se- 
ljački narod, koji živi uredjenjem od davne davnine, gradeći 
si domove na svojem »plemenitom«, na svojoj grudi zemlje, 
pa tako je ostalo ono drevno nastanjavanje Hrvatskoga Za- 
gorja bez pravih sela, bez većih skupina. To već leži i u 
samoj prirodi zagorskoga seljaka: ta on je baš tako vlastelin 
na svojem, kao i pravi vlastelin na svom većem posjedu, da- 
pače on je jači, jer je na tijesno upravo magički vezan s tom 
svojom zemljicom. Ne će on u bolju Slavoniju, veli, da tamo 
nije ni zrak dobar ni voda, pa se tamo brzo umire, »a umrijeti 
se može i ovdje«! I evo, baš mi sada doživljavamo, da se na 
očigled ispoljuje jakost onoga, što je samoniklo, da nadja- 
čava zemljoradnik, a još do nedavno silne i moćne gospoštije 
izčezavaju kao dim na vjetru, pa im se ni dvorovi ne mogu 
više uzdržati, jer su podalje od prometnih puteva, a nema 
više zemlje, da ih uzdržaje... 

Drugi su sloj žitelja Hrvatskoga Zagorja vlastelini. Upo- 
znali smo silne rodove, koji su gomilali nevjerojatne posjede, 
a najmanji je dio bio hrvatskoga podrijetla, Da, ali taj, do- 
maći živalj, ipak je ostao jači: on se sačuvao kao mali po- 
sjednik do dana današnjega. A možda je baš ona prastara 
forma naseljavanja podavala vlastodršcima snagu, da su 
onako nemilice dijelili i kapom i šakom zemlje i posjede svo- 
jim, narodu sasvim stranim ljudima, pa su baš ti stranci 
izazvali redom seljačke bune, te tako zapravo sebi smrt do- 
nijeli. Ta eto i sam car i kralj Sigismund poklanja cijelo 
Zagorje svojim rodjacima, knezovima Celjskim, Ivaniš Kor- 
vin, sin kralja Matije dovlači ovamo i Ratkajevce i Peht&ovce 
i bog zna kakovu čeljad. Tako zagospoduje u našem Hrvat- 
skom Zagorju sasvim strana čeljad, koja se domogla i veli- 
kih časti i služba u Hrvatskoj, ali s malom iznimkom sve je 
to tudji, nakalamljeni sloj, koji se nije nikada sasvim slio s 
domaćim življem, već mu ostao tek povjerenim gospodarom. 
Primjer nam daju Patačići, koji su se najbolje ponijeli, pa je 
ipak biskup Gabrijel Herman bio najljući protivnik svega 
hrvatskoga, nu ipak nije htio svom Zagorju uskratiti lijepi 
žrtvenik u crkvi u Belcu. Vlastela su zapravo neka interna- 
cijonala, a mora se priznati, da su oni bili spojka sa zapadom, 
od kojeg su goleme tekovine preuzeli i u Hrvatsko Zagorje 
prenijeli, pa konačno sve tu ostavili onom narodu, kojem 
su uvijek ostali stranci. I taj je narod te tekovine i te kako 
zaslužio: da nije njega, da nije kmeta bilo, ne bi bilo ni divot- 
crkava, ni dvorova, ni velikih redovničkih samostana...! To 
je jasno! Pa tako danas imaju potomci i pravo da sve, što je 
trajne vrijednosti, sve, što je i za današnje doba ikako upo- 
trebivo sačuvaju i upotrebljavaju, jer je konačno sve to plaća 
za znoj davno iščeznulih generacija. Ne treba misliti, da je 
to bilo tako samo u našem Hrvatskom Zagorju, da, drugdje 
je bivalo još i gore, makar su to bile prosvećenije zemlje! 

Kao neka sinteza svega toga, što je tu izneseno prika- 
Zuje se naš dragi grad Varaždin, pa ne će biti suvišno, 
da barem lijetom prodjemo povješću i povjesnim spomeni- 
cima toga našega lijepoga grada, koji je uza sve tudjinske na- 
Srtaje, koji su često prijetili potpunim slomom, ostao do 

sada pravi hrvatski grad, koji je izvrsno umio i dobro iz tu- 
djine prigrliti i amalgamirati. Već je Ebner g. 1827. napisao 
— malo suviše homagijalnu — ali dobru »Hist.-statist. to- 
pographische Beschreibung der k. Freystadt Varasdin.«, prvu 
. monografiju o kojem našem mjestu! Kasnije se bave histori- 
jom Varaždina Kukuljević, Janković, Klaić, Laszowski i 
drugi, a najnovije doba podalo nam je prelijepe radove Ad. 
Wisserta i Krešimira Filića, tih revnih urednika našega naj- 
ljepšega muzeja, Muzeja Grada Varaždina... Nepregledan 
je broj članaka o Varaždinu i njegovim prilikama po raznim 
časopisima, a očekuje se i jedna oveća historija, koja se 
malo teže radja! Pa će tu dostajati kratak prikaz. 

Nema sumnje, da je taj naš Varaždin prastaro naselje. 
Kad se je vlak dovinuo tamo od Budinščine do Novoga Ma- 
“rofa, te krenuo prema Varaždinu, pruža se osobito zanimljiv 
pogled na grad: usred plodne ravnice uzdigao se grad s broj- 
nim tornjevima, uokolo na većoj udaljenosti zaokviren za- 
gorskim brdima, a dosta udaljen od prevrtljive Drave, Pa tu 
je morao biti od davnine najlakši prelaz preko Drave: tradi- 
cija hoće svakako, da je baš tu Koloman prešao preko Drave; 
da ugovara s hrvatskim plemenima, tu, gdje je kasnije uz- 
vratio Madžarima posjet ban Jelačić u g. 1848. 

Nitko nije još riješio pitanje, što znači zapravo ime Va- 
raždin, (madž. Varasd, pa to ime nose i dva sela u Madžar- 
skoj!), sva ta tumačenja posve su bez temelja. 

U historiji javlja se Varaždin uskoro poslije Zagreba, a 
dakako da je zbog velike blizine Štajera i Madžarske dosta 
svezan s njihovom povijesti. Bela III. dosudjuje kaptolu za- 
grebačkom Toplice kod Varaždina 20. kolovoza 1181., pa se 
tu spominje već župan Varaždinski Belle, »comes de Gare- 
stin«, dok se drugi župan Crazon spominje 1198. Svakako je 
tu postojala manja plemenska župa sa svojim županom, pa 36 
i kasnije na teritoriju sada nestale županije varaždinske na- 
lazile dvije župe: zagorska (s gradom Krapinom) i varaždin- 
ska s Varaždinom, kako se to vidi iz listine, spomenute u 
historiji Krapine od g. 1258. Najvažniji dokumenat Varaž- 
dina čuva se u arkivu grada Varaždina: listina kralja Andrije 
II. od g. 1209., kojom podaje, iz zahvalnosti za pomoć za 

vrijeme svoga tamnovanja u Knegincu, Varaždinu povlastice 
slobodnoga grada. (Smičiklas: Cod. Dipl. III. 89.). Gradja- 
nima ne će suditi niti comes, niti comes curialis, već će si 
sami birati sudca, »quem richtardum solent appelari«. Ure- 
djuje se plaćanje poreza, pa podavanje županu. Svatko može 
o svom posjedu samovlastno odlučivati, prodavati, oporučiti 
itd. Počini li stranac nepravdu gradjaninu, sudit će varoški 
sudac. Potanko se odredjuju medje grada Varaždina, nu te 
se danas tek dijelom mogu odrediti. No g. 1220. dodjoše 
Varaždinci pred kralja Belu, s molbom, da im potvrdi slo- 
boštine, podarene od Andrije II., jer da se je originalna 
isprava uništila navodno u požaru! I kralj izdade, saslušavši 
odlične ljude, ponovno ispravu o pravima Varaždina, tek 
donekle izmijenjenu, a i medje su sada drukčije odredjene. 
(Cod. dipl. III. 186.). Vjerojatno je ona listina iz g. 1209. uči- 


njena po sjećanju, nu nije isključeno, da su Varaždinci, že- | 


leći dobiti povoljnije povlasti, izjavili, da je ona prva listina 
propala. Nu ona druga isprava sužuje donekle pravo varo- 
šana, a kako se danas više ne mogu točno odrediti ni po toj 
ispravi lokaliteti medja, ne možemo ni utvrditi, dali je dru- 
gom listinom teritorij grada povećan. Svi su gotovo kasniji 
vladari te povlasti potvrdili, sve do Ferdinanda (24. I. 1550.) 
i Rudolfa II. (g. 1580.). Za poznavanje odnošaja žitelja Va- 
raždina i gospodara grada važna je isprava, koja se u pre- 
pisu nalazi u arkivu Jugoslavenske Akademije: »Relatio 
inquisitionis pro parte castri Varasd...« od g. 1550. (III. d. 
128.) gdje se preslušalo 105 svjedoka, pa su napose iskazi 
Pavla Kečkeša i Urbana Lasića, nu ne ćemo se tu napose time 
pozabaviti. Dvostruka sudbenost, varoška i gradska ostala je 
još dugo vremena gotovo do nedavna, a žezla se sudačka do 
danas sačuvala, jedno iz g. 1464. za sudca Mat. Pognara, te 
jedno kasnije i jednostavnije. 

Za razvitak je Varaždina bilo važno, što je Sigismund 
darovao cijelo Zagorje knezovima Celjskim, i to g. 1397., 
Varaždin, a g. 1399. sve druge zagorske gradove, pa je tu 
darovnicu potvrdio g. 1405. Nisu to bile stare plemenske 
župe, niti kasnija vojnička jedinica sa župskim gradom kao 
centrom, već naprosto leno, pa je razumljivo, da se s novima 

gospodarima pojačala trvenja izmedju grada i varoši Va- 
raždinske. Svakako su se brinuli Celjski za grad Varaždin, 
kako nam to javlja kronika njihova tamo, gdje se spominje 
navala Janka Hunjadija na Varaždin. (Krones: Die Chronik 
der Freien von Saneck, der Grafen von Cilli. Graz. 1883. str. 
103): »Do zog derselbig Hunadt Janusch mit volg dem von 
Cilli in ihr herrschaft und landt und hub an zu S. Georgen, 
das man nennet das Khatzenhaus in ihren herrschaften fir 
und fiir zu ziehen und su bescheligen und kahm fir Waras- 
din. Nun was di selbe statt Warasdin mit kainerley zain noch 
graben umbfangen. Do was einburg g in einem egg daselbst, 
die von gezain gemacht was, die hette der graff 
Ulrich von Cilli machen lassen. Dieselbig burg wolten sy 
eingenommen haben und stiirmeten sie und do sy gewinnen 
mochten, so brandt er (Hunyady Janos) die stadt Warasdin 
ab und zog fur bas den wegck fur Ankhenstein...« To je 


evo prvi opis Varaždina iz god. 1441., vidimo, da nije bio ni-. 


kako utvrdjen i nije imao nikakovoga grada (burga). Vidjet 
ćemo, što je ostalo od rada toga silnoga plemena, koje je 
ubrzo svršilo od ruke sina Sibinjanin Janka! A dalje dolaze 
isti gospodari kao i u drugom dijelu Zagorja: najprije ćoravi, 
podmukli Čeh Pan Jan (Vitovec), prije vojvoda knezova 
Celjskih, zatim njegovi sinovi, pa onda Ivaniš Korvin. Ispra- 
vom od 12. VII. 1464. daje Matija Korvin Varaždinu novi 
grb, koji se i sada upotrebljava: andjeo drži štit sa četiri 
crvene i četiri bijele grede, a usred štita je toranj s visokim 
ulazom. S lijeva u štitu je zvijezda, s desna polumjesec. Za- 
pravo je to tekar stari pečat Varaždina, kojeg je Matija 
Korvin modernizirao. (V. »Mittheilungen der k. k. Central- 
kommission. W. 1871. str. CXCV.). 

Ivaniš Korvin, nezakoniti sin Matijin, kojem je ovaj po- 
dario više od stotine posjeda i gradova, umre rano, a žena 
mu se preuda za onoga raspikuću markgrofa Jurja Branibor- 
skoga. Taj je darovao Varaždinu darovnicom iz Požuna od 
g. 1532. svoju kamenu kuću za vijećnicu Varaždina, pa ona, 
dakako sasvim promijenjena i pregradjena stoji i danas i 
služi još kao vijećnica. U darovnici se veli: »...in Ansehung 
der gehorsamen undertenigen dienst, so uns unser lieber ge- 

treuer Richter, Rath und am gemayn unser Stat zum Waras- 
dyn biszher gethan und hinfiir thun sollen kennen und mogen 
aus sondern Gnaden damit wir inen genaigt sind, unser Stei- 
nern Haus oben am Platz zu Warasdin gelegen zu ainem 
Rathaus doniert und geben haben...« Glavna se pregradnja 
zbila g. 1793., kako to napis nad ulazom svjedoči. Možda se 
u podzemnim prostorijama još sačuvali prastari zidovi. 


Primakli smo se dobi borbe Ivana Zapolje i kralja Fer- 
dinanda. Kraljica je Marija darovala burg Varaždinski ug. 
palatinu Stj. Bithoryju, pa se tu skupila vojska, odana Fer- 
dinandu pod vodstvom Batthyana, koji se povukao do 
Ormuža, kad se knez Krsto Frankapan primaknuo gradu, koji 
mu je spremno obećao otvoriti vrata. Ali kod opsade burga 
pogodi Krstu tane i on umre u Martijancu 27. IX. 1527. Već 
je onda i grad i varoš Varaždinski bio utvrdjen, a ponovno je 
utvrdjenje provedeno u g. 1547. do 1573., pa su tada staleži 
Štajerski predujmili potrebni novac, dok se je grad obvezao 
kroz 26 godina davati svoje dohotke. B4thory se Varaždin- 
cima ljuto osvećivao za njihovo pomaganje Frankopana. 


I tako se primaklo vrijeme najljućih bojeva s "Turcima 
i nastajala je krajina. Kada je to zapravo počelo, teško je 
odrediti, svakako su se Štajerci uprli, da dobiju tu krajinu s 
Varaždinom u svoju vlast, znajući dobro, da je bolje bra- 
niti svoju zemlju na tudjem tlu! Tako je razumljivo, da je 
gosp. kralj dao Varaždin, taj centar obrane, tudjincu Ivanu 
Ungnadu (a tako su radili kraljevi uvijek!), pa je Varaždin 
postao sijelo glavne komande vojske »in der Windischen 
Granitz«. Zanimljivo je, kako je kralj Ferdinand izdao 1. XII. 
1543. darovnicu, kojom za 5000 rajnskih forinta daje Ungnadu 
Varaždin. Ta je darovnica predatirana u Beču 6. III. 1550., pa 
opet u Beču 1. VII. 1556., kao da je kralj oklijevao nekako 
s tim darovanjem! Konačno daje i varoš i grad Varaždin 
Ungnadu, a ne će mu je uzeti dok ne vrati onu svotu. Nu jer 
treba grad utvrditi, dat će mu sve za utvrdjenje potrošeno 
natrag, pa i u slučaju, da Turci uzmu Varaždin, a tridesetnice 
će davati po 200 ug. forinta godišnje. Tako su do g. 1575. do- 
vršena utvrdjenja grada i varoši, a već su g. 1591., ponovno 
opravljani, pa dalje g. 1656. i konačno g. 1768., kad su pro- 

bijena dvoja manja vrata na zapadu i istoku. Oko g. 1660. 
načinio je Martin Stier, carski inžinir nacrt Varaždina (sad. 
nacijonalna knjižnica u Beču M. S.8608.,). Taj nacrt pokazuje, 
da se utvrde nisu mnogo mijenjale od postanja, pa je taj 
vojni inžinir dodao i nacrt za njihovo modernizovanje, a je- 
dan se egzemplar našao i u rat. arkivu u Karlsruhe. G. 1766. 
načinio je drugi nacrt komorski geometar A. L. Kneidinger, 
danas u arheol. muzeju u Zagrebu, a treći je narisao u g. 
1807. (godini rušenja varaždinskih utvrda) marljivi županij- 
Ski kartograf Ignacij Beyschlag, danas u drž. (prije zemalj- 
skom) arkivu u Zagrebu. Brojne starije slike prikazuju vjerno 
sve te utvrde. Potanji opis nije nuždan, dostaje pogled na 
jedan od ovih nacrta. Vrlo je dobro prikazan Varaždin sa 
sjevera u akvarelu u »Weissovoj: Relatio germanica...« od 
.£. 1729. gdje se vidi most do vrata preko grabe, a na mostu 
je u polovici drvena karaula. Ungnad (bio je ljuti prote- 
= stant) nije dugo gospodovao: kći mu se udala za bana Tomu 
Bakocz-Erdčdyja g. 1585. i donijela mu u miraz i Varaždin, a 
Rudolf II. izdaje g. 1607. darovnicu za Tomu Erdočda i učini 


ga nasljednim kapetanom Varaždina, a po tom su ovi postali“ 


i nasljedni vel. župani do god. 1845. Evo ih: Tomo (1607.— 
1618.), Sigismund (—1639.), Gjuro I. (—1665.), Aleksander I. 
(—1682.), Mirko (—1690.), Gjuro II. (—1713.), Aleksander II. 
(—1729.)? Gjuro III. (—1760.), Antun (—1770.), Ivan Nepo- 
muk I. (—1783.), Aleksander III. (—1793.), Ivan Nepomuk II. 
(—1806.), Karlo I. (—1811.), Aleksander IV. (—1827.), Karlo 
II. (—1834.), Ivan Nepomuk III. i posljednji (—1845.). 

Život je u Varaždinu bio kroz sve vrijeme od stoljeća 
snošljiv, dapače je grad donekle procvao u 16. stoljeću, naj- 
burnijem vremenu, što ga je uopće proživio. Vojske prola- 
zile, Varaždin, kog su Štajerci sve više svojatali postao je 
< centralnim mjestom za otpor protiv Turaka, kroz dvjesta 
godina sjedi tu general. Da, Štajerci bi rado učinili Varaždin 
centrom kraljevstva, pokušali su u svoje vrijeme prekupiti i 
Stari grad, nu to osujeti Tomo Erd&dy. Znali su dobro 
zašto to »žrtvuju«, zašto su poslali »Ihro Majestat Obersten 
Baumeister der fiinf innerčsterreichischen Linder«, D om e- 
nica d'Allio, da izradi planove za utvrde Varaždina, kao 

predstražu Štajera. U 17. stoljeću dolazi do velikih crkvenih 
gradnja, a sve više dolaze u grad velikaši i plemići, pa grade 
svoje palače i kuće, da, nešto kasnije doći će i zagrebački 
biskup i Kaptol, da si i oni dvore posagrade. Osobito se 
Tazvio život u 18. stoljeću, kad je novoustrojena vlada zasije- 


dala u Varaždinu, a ban je Franjo Nadasdy, kao pročelnik 


kralj. namjesničkoga vijeća stolovao od g. 1756. do g. 1776. 
u Varaždinu, tako da je doista grad postao glavnim gradom. 
Nu katastrofalni požar od g. 1776., koji je gotovo cijeli, ve- 
ćim dijelom od drva gradjeni grad uništio, poda za uvijek 
prevlast Zagrebu. Život onih dana orisao je grof Adam 
Oršić u svojim izvrsnim »Memoirima« od g. 1725. do g. 
1814., a bolje i zornije i istinitije ne bi to nitko mogao uči- 
niti. Dakako, da je te memoire izdao tek g. 1869. Ivan Ku- 


-kuljević u svom »Arkivu« (sv. X.), jer sigurno ne bi ni ono- 
. vremena »tetica« dopustila tako štampati — istinu! 


Požari su harali nemilosrdno u Varaždinu: u god. 1547., 
8. 1582. (osobito žestok!), pa 1598., 1601., 1649., 1776. (osu- 
dan!), 1793. i 1827.! Ta g. 1776. izgorjelo je 24. IV. ravno 
385 kuća! No uvijek se grad oporavlja, dapače, podižu se 
sve bolje kuće. Što je preostalo opisao je vrlo savjesno. A. 
Wissert u »Spomenici Varaždinskog Muzeja« 1936. str. 29. 
»Bilješke o nekim varaždinskim kućama«. Na žalost je novo 
doba mnogo doga zamijenilo lošijim ili iskvarilo, kao palaču 
grofova Drašković, sagradjenu na početku 18. stoljeća, gdje 
je rezidirao ban Nadasdy, pa palaču biskupa zagrebačkih, 
koja je lošom kućom zamijenjena. Nu dosta je još sačuvano: 
Najljepša kuća grada, koju je grof Franjo Patačić podigao 
g. 1764: stoji i danas, druga kuća Patačića sačuvala je do sada 
svoj karakter, a Erdody sagradili su palaču, pa prodali kas- 
nije Patačićima, a danas je vlasništvo vojnoga erara.. Ve- 
lika županijska zgrada iz 18. stoljeća (nešto izmijenjena), pa 
dom zagrebačkoga kaptola, kuća Prašinskih (kasnije Serma- 
geovih), pa sjemenište Ivana Zakmardija, da samo neke spo- 
menem. Tako, da je Varaždin ostao i danas grad baroka, 
kako je to prikazao K. Filić: »Arhitektura grada Varaždina« 
u »Glasniku prof. društva« 1936. str. 1082. 

Razvoj grada pokazuju nam slike iz raznih vremena. 
Najstarija je ona u ratnom arkivu u Beču iz 17. stoljeća, u 
zbirci Raimunda Montecucculija, koja se nalazi i u Karlsruhe, 
a očito je preris po starijem predlošku. Snimljen je grad sa 
zapada. Oko g. 1729. nastao je prikaz u djelu: Weiss: »Rela- 
tio germanica...«, koje sam spomenuo, gdje se nalaze dva 
prikaza, učinjena prije g. 1726. kad je sagradjena uršulinska 
crkva. Iz g. 1732. potječe poznata slika grada iz Isusovačkoga. 
Zbornika (s juga), a vrlo je instruktivna votivna slika iz g. 
1776., »EX VOTO DEVOTI POPULI GERMANICI WA- 
KASDINENSIS«, gdje vidimo grad u plamenu sa sjevera. 
A najbolje prikazuje Varaždin u 18. stoljeću slika kod o. 
Kapucina, gdje je sve vjerno narisano, ma da nije perspek- 
tiva baš savršena. Nu tu su nabrojane tek najvažnije slike, 
a ima ih i manje važnih, neznane provenijencije. 

Pa ću sada s tim završiti letimični prikaz Varaždina i 
njegove povijesti, a za dalje detalje upućujem još na rad K. Fi- 
lića: » Varaždinski gradski sudci« u »Spomenici Muzeja« str. 
6., gdje se navode imena načelnika od g. 1406. do najnovijih 


dana, pa od istoga autora u »Spomenici Varaždinske Gimna= 


Zije« str. 14.; » Varaždin u prošlosti«, pa str. 45. »Povijest 
Varaždinske gimnazije«, pomno izradjen prikaz, koji riše i 
mnogo toga, što se tiče cijeloga života grada Varaždina. 

A sada, da pregledamo barem donekle zanimljivosti 
crkvenih spomenika Varaždina. Nema tu da- 
kako spomenika velike starosti, grad, koji je nebrojeno puta 
pogorio, nije ni mogao takova šta sačuvati. Ali ni te spo- 
menike ne možemo baš nikako podcijeniti, i tu je osudnu 
riječ rekao barok. 

Prastara je župa u Varaždinu, nu g. 1334. spominje se: 
tu crkva »sancti Venceslai et beatissimi Bartholomei« (Bar- 
tolovec), a g. 1501. bio je tu župnik Stephanus in Warasd. 
Tu je postojala svakako veća gotska gradjevina, koja je 
nastradala od vatre 11. IV. 1592., a kako je tada i franje- 
vačka crkva bila razrušena, ostala je Varaždincima samo: 
crkva sv. Vida, pa je tako mogla nastati tradicija, da je to 
najstarija župna crkva. Već se u maju 1592. počelo s dovo- 
zom drva iz Baćanijeve šume, pa je crkva ubrzo bila po- 

pravljena (Vjesnik zem. arkiva. XIII. 263.). Prema opisu 
vizitatora iz g. 1649. bila je cijela crkva svodjena, imala je 
troja vrata, visok krov, pokriven crijepom, te osam oltara, 
kamenu propovjedaonicu i krstionicu. I kasnije ističu vizite 
čvrstoću crkve i njenu urednost. Zvonik »vetusti operis« 
uvijek se ističe. Nu to nije prvotna crkva, pa i ove je ne- 
stalo, a nova je sagradjena od g. 1751. do 1768., dok se od 
prijašnje sačuvao tek dijelom zvonik s kasnijom kamenom 
kapom i godinama postanja 1494. i 1500. To je najzanimlji- 
viji dio crkve, gdje se pod g. 1494. vidi lik neke životinje. 
Jedna su vrata u tornju uokvirena kasnogotskim dovratni- 
kom. Tu u tornju čuvao se arkiv čazmanskoga kaptola, koji 
je tu od g. 1811. smješten. Toranj podupire gotski otpornjak 
s likom sv. Florijana u niši, pod tim izmedju gotski profi- 
lovanih stupića nespretno modelovana ljudska glava, te je 
stavljen napis: »ANDREAS JACETICZ — DE JAKOPE- 
LECZ — SUPRE — MUS CAPELANUS IN — BUREN- 
BERG ET PLEB — ANUS HUIUS ECCLESIAE«. (Možda 
današnji Jakopovec: 1334. župa, g. 1501. »Benedictus pleba- 
nus de Jakopelecz, habet unum capellanum Laurencium de 
Warasd«). Položaj toga tornja opravdava mišljenje A. Wis- 
serta, da stara crkva možda niti nije bila tako položena kao 
sadašnja. : 

Sadašnja crkva 18. stoljeća ne spada medju simpatične 
gradjevine. U svetištu je veliki oltar iz g. 1771. s brojnim 
kipovima i slikom patrona iz 19. stoljeća (u uglu zapis: »Ma- 
djera 1867.<). Zanimljivija su u svetištu dva sjedala za po 
pet osoba sa po pet slika svetaca (većinom rijetko spomi- 
njanim: Onufrija, Barlaama i Josafata, sv. Simeuna Stilite, 
sv. Teodora, sv. Eustahija itd.). Slike su jamačno djela ra- 
nih lepoglavskih majstora, donekle srodne onima u lepo- 
glavskom svetištu na klupama, sasvim osebujnoga kolorita, 
nažalost slabo sačuvane. 

U ladji je više baroknih oltara: do svetišta na lijevo iz 
£. 1758., na lijevo iz istoga vremena oltar, koji služi sv. Deo- 
datu pod menzom za lijes. Propovjedaonica je bolja barokna 
radnja, svi su drugi oltari slabo zanimljivi, tek je spomena 
vrijedan onaj pod pjevalištem, gdje je vrlo realistički pri- 

kazano mučenje Kristovo, navodno iz g. 1777. Najzanim- 
o ljiviji su cehovski barjaci, koji su bili smješteni kod ulaza 
lijevo 11 komada, desno 12, svjedoci velike važnosti cehov- 
skoga uredjenja u Varaždinu, gdje je tek nedavno, posljed- 
nji trag cehovskih uredaba završio s likvidacijom čazman- 
skog ceha, nu bogate zbirke cehovskih predmeta u muzeju 
posvjedočuju takodjer istinitost ovoga navoda. Treba samo 
ogledati golemi broj obrtnika raznih grana u Varaždinu g. 
1826., kako ih Ebner navodi. 

Druga velika crkvena gradjevina jestcrkvaFranje- 
vaca, prava gradjevina 17. stoljeća. Tradicija hoće, da je 
tu bila nekada crkva sv. Ivana Krstitelja još od templarskih 
vremena. Sadašnji se samostan počeo zidati potporom Sig. 
Trauttmannsdorfa g. 1617., toranj se uzidao od g. 1633., a 
na mjestu stare crkve sagradjena je oko 1650. nova crkva, 
koju je Petar Petretić posvetio, ali g. 1665. pogori već ta 
crkva, nu šteta se ubrzo popravila. Već su staru crkvu g. 
1583. htjeli pretvoriti u magazin vojske, nu sami su se šta- 
jerski staleži tomu oduprli. 

To je tipična gradjevina 17. stoljeća, koja i dragoga 
Boga smatra tek velikim gospodinom, pa mu pravi velike 
i visoke, obilno urešene odaje, s mnogo svijetla, a svetište 
čini s ladjom gotovo jedan prostor. Sa strane su često po 
tri ili četiri kapele, prepuštene svetačkom kultu. Srednji je 
vijek sa svojim transcendentalno polumračnim prostorijama 
definitivno prestao: svijetlo je obasjalo raskošno božije 
dvore! 

Vrlo prostrana ladja svodjena je na četiri polja, pa ima 
i po četiri pobočne kapele sa svake strane. Istaknuti treba 
drugu kapelu s lijeva, urešenu štukom i slikarijama, uokvire- 
nim štukoornamentima s oltarom sv. Antuna. Na pregrad- 
noj stijeni izmedju te druge i prve (od svetišta) vrlo je lijepa 
propovjedaonica iz 17. stoljeća, bogato urešena, a opet ne 
pretrpana. Na ogradi izrezbareni su likovi dvanaest apoštola, 
ornamenti su poznati oni sedamnaestog stoljeća. Na donjem 
dijelu krovića je lijep napis: »VINEA DOMINI SERAPHI- 
CA. 1657.« S desne strane opet su četiri kapele, druga je ta- 

kodjer urešena štukom, tu je oltar Marije Škapularske, uči- 
njen g. 1747. 

U svetištu stoji golemi glavni oltar, koji je na žalost 
vrlo nezgrapno restauriran s premnogo drečave boje i pO- 
zlate. U sredini je prikazano slikom krštenje Isusova, djelo 
19. stoljeća, dolje stoje četiri velike figure svetaca, sv. Petra, 
Arona, Mojsije. Šteta, da je to djelo unakaženo za uvijek. 
U rukopisnom opisu te crkve spominje se, da je g. 1665. iz- 
gorio stari oltar, a darežljivošću puka i: dobrotvora sagra- 
djen je novi i to takov, da su tri svećenika u isto vrijeme 
mogla čitati misu. Tja toga više nema, a jedan jedini saču- 


ovani primjer (koliko je meni poznato) nalazi se u velikoj 


crkvi u Prelogu u Medjimurju, a pokojni je biskup Premuž 
dao sretstva, da se taj oltar uspostavi, kako bi on tamo od- 
služio misu na dan pedesetgodišnjice svoga misnikovanja, 
nu sudbina mu toga nije priuštila. 

Iz svetišta na lijevo vode lijepa željezna vrata u kapelu, 
urešenu prebogato štukom, pa se tu u donjem dijelu oltara 
nalazi malo dobroćudno prikazan Danijel u lavljoj jami, dar 
Danijela Praunspergera, senatora, poreznika itd. iz god. 1692. 
kako to vrlo blagoglagoljivi napis tumači. Još su ljepša gvo- 
zdena vrata, kojima se izlazi iz te kapele u hodnik. 

Na zvoniku ubilježena je godina 1641., na rezidenciji: 
g. 1607. (i renovatum: 1832.), u vrtu stoji kip sv. Franje, dok 
je prije stajao Marijin kip iz g. 1669. 

Od crkvenoga posudja najviše je spomena iga 
ogromna monštranca, najveća, koju sam kod nas vidio, u 
formama vrlo kasne gotike, valjda iz kraja 17. stoljeća, a oko 


Svega učinjen je barokni ukras od srebra, koji se može lako 


skinuti. Vrlo je zanimljiv drveni križ, na kojem je izrezba- 
ren gore Bog otac, pod njim Isus, a pod ovim Marija. Možda 
posao kojeg samostanca. 

Najljepša je crkva Varaždinska svakako nekadašnja 
isusovačka, kasnije pavlinska, pa sada gimnazijska, o 
kojoj je napisao prikaz M. Vanino u »Katoličkom listu« g. 
1917. Opet djelo 17. stoljeća, velikih dimenzija, ali i danas 
još daleko veličajnija od srodne franjevačke crkve, ma da je 
nešto manja od nje, pa ima u ladji tek po tri pobočne ka- 

pele, a lijevo od ulaza je sasvim zasebni dio: kapela s gro. 
bovima Draškovića. Uz crkvu je velika zgrada, gdje se smje- 
stilo prije financijalno ravnateljstvo, a bila je samostanska 
zgrada: i tu su otkriti bogati štukoornamenti. 

Pročelje je vrlo jednostavno, portal s grbom Draškovića 
i napisom: »FUNDATORE ILLMO. COMITE GASPARO 
DRASKOVICH IN HONOREM B. M. V. ASSUMPTAE. 
CONSECRATUM. Ao. MDCLVI.« 


Glavni je oltar veoma skladno djelo baroka, ogroman 
ispunja cijelu pozadinu velike crkve. Gore pod sv. Troj- 
stvom slika je naviještenja Marijinoga, a dolje je bolja slika 
uzašašća Marijinog, dok su sa strane veliki kipovi sv. Petra 
i Pavla, sv. Ivana Nepomučkog, Ignacija Loyole, Franje Ža- 
verskoga i sv. Donata. Uz to još mnogo manjih figura, pa 
ako i nisu sve pojedine remekdjela, kao cjelina djeluje ovaj 
oltar vanredno. Po napisu na slici potječe iz g. 1796. 


Na gurtu izmedju svetišta i ladje: »MUNIFICENTIA 
1678. RENOVATA 1875. et 1900.« 

Prva kapela do svetišta desno posvećena je sv. Franji 
Žaverskom, vrlo bogato urešena štukom, a u jednom meda- 
ljonu pod grbom zapis je: »Sacellum istud Gabriel Erdody 
praesul Arbensis adornari fecit« (po chronostihu 1657.— 
1658.). Tu je i oltar iz g. 1742. Prizori izradjeni u štuku dosta 
su dobre radnje. U drugoj i trećoj kapeli na desno nema 
oltara. 

Prva nalijevo jest kapela sv. Ignacije Loyole, a oltar je 
izradjen sasvim analogno onom sv. Franje Žaverskog u su- 
protnoj kapeli, te po napisu potječe iz g. 1743. Slika na njem 
pokazuje Loyolu, kojem se ukazuje Isus. Druga kapela nema 
oltara, a treća je kapela sv. Križa, najljepša kapela, odije- 
ljena lijepom željeznom pregradom od crkve. Bogato pozla- 
ćeni oltar sv. Križa s nelijepom slikom raspetoga Isusa i S 
votivnim darovima, te pet kipova. Pod menzom: grupa golih 
grješnika u vatri čistilišta. Bogati štukoornamenti. Sve to 
potječe iz g. 1764., kad je to uredila bratovština muke i smrti 
Isusove. 

GOTSKE KLESARIJE KLUPA U TORNJU VARAŽDINSKOG 
GRADA 


STARI GRAD VARAŽDIN U 19. STOLJEĆU 


VARAŽDIN. GLAVNI TRG OKO G. 1870. (JOŠ STOJI STARA 
PALAČA ZAGR. BISKUPA I KUĆA NA DESNO) 


IZ ISUSOVAČKE, SADA GIMNAZIJSKE CRKVE U VARAŽDINU. 


KAPELA SV. KRIŽA 


VARAŽDIN. SLIKA POŽARA VARAŽDINA U G. 1776. 
(ORIGINAL. U CRKVI SV. FLORIJANA) 


DOM GROFA FR. PATAČIĆA U VARAŽDINU. (IZ G. 1764. 
NAJLJEPŠA STARA GRADJEVINA. NA DESNO OPETOVANO 
PREGRADJIVANA ŽUPANIJA) 


+ 


U prostranoj sakristiji ima nekoliko freska, još je naj- 
bolja ona, koja prikazuje smrt sv. Ignacija Loyole, a signi- 


> rana je: Blasius Grueber fecit 1727. 


Isusovci su se naselili u Varaždinu već g. 1628., ali im 
puk nije bio sklon, no tim više plemstvo, koje ih je spaslo 
prigodom pobune u g. 1634. Dobrotvori varaždinskih Isuso- 
vaca bili su grof Sigismund Trautmannsdorff, Margareta - 
Tonhauser, Ana Popel-Lobkovic od roda Šternberga, te Ga- 
špar Drašković, koji im je pomogao, da su od g. 1642. gradili 
crkvu, posvetili je g. 1656., nu prestankom isusovačkoga 
reda predje ta lijepa crkva (Habdelić veli, da je samo zagre- 
bačka biškupska ljepša od nje!), u posjed pavlina, a kad su 
i ovi ukinuti (1786.) zaprijeti ozbiljna pogibao, da će g. 1794. 
biti porušena. Nu ipak je g. 1797. povraćena službi božjoj 
.i posvećena, nakon što je služila dulje vremena kao spre- 
mište. ' ' 
Iza pavlina ostao je lijepo gradjeni t. zv. pavlinski 


“marof, s prostranim odajama, koje su u gornjem dijelu 


pokrite sa t. zv. »Spiegelgewolbe«. Portal je kasnije prera- 
djen, nu sačuvan je gornji dio s grbom pavlina (gavran 
s hljebom) i godinom 1760. Kasnije je služio kao konjanička : 
kasarna. i 

Sve ostalo daleko zaostaje za dosada. spomenutim. 


Crkva je kapucina, koji borave u Varaždinu od 28.. | 


X. 1699., neugledna gradjevina, kako to pravila reda traže. | 
Već su g. 1652., pa ponovno g. 1680. tražili Varaždinci, da 
dodju k njima kapucini, pa je biskup Seliščević 24. IV. 1701. 
položio temeljni kamen crkvi, a Martin je Brajković 14. 
"VII. 1706. posvetio, i to u čast sv. Trojstva, jer je tamo već 
Postojala kapela sv. Trojstva, o kojoj je Znika podnio izvje- 
štaj g. 1678. (Vjesnik z. arkiva XII. 250.). Na glavnom je 
oltaru bolja slika 19. stolj., koja prikazuje sv. Trojstvo, pod 
njom Marija, a dolje kleči sv. Franjo, moleći zaštitu za grad . 
Varaždin, koji je tamo naslikan. Ta je slika izradjena prema 
onoj velikoj pavlinskoj iza glavnoga oltara u koru, s istim 
figurama i s brojnim drugima, nu najzanimljiviji je prikaz 
Varaždina 18. stoljeća. Dobra pavlinska radnja. 

Rakoczyjeva buna i nemir u državi sklonuše groficu 
Drašković, rodjenu Nadasdy, da je svoju kćer, duvnu iz Po- 
žuna pozvala u Hrvatsku. Doista dodje ta mater Julijana, 
pa s njom i druge, medju kojima je bila i grofica Keglević 
i grofica Esterh4zy, te se nastane u Klenovniku, pa kasnije 
dodju u Varaždin, da poučavaju žensku mladež. Na mjestu 
sadašnjega samostana Uršulinka nabaviše si dvije 
kuće, te dogradiše malu kapelu, ali već g. 1712./3. počeše 
s gradnjom velike crkve uz pomoć kanonika zagrebačkoga 
Jurja Šubarića i opata bar. Sigismunda Sinersperga, čiji se 
grb nad ulazom u crkvu i sada nalazi. Gradnja je dovršena 
6. 1726. uz pomoć grofice Katarine Patačić, udove grofa 
Aleksandra, a zgradu zapadnog dijela samostana sagradila 
je Marija Terezija. Zgrada za višu djevojačku školu sazi- 
dana je g. 1890., g. 1892. podignut je novi oltar Narodjenga 
Gospodnjega, dok su stari oltari iz g. 1728. izbačeni g. 1904. 
Vanjština je crkve otmjena, unutrašnjost nema ništa zanim- 
ljiva, novi su oltari bez duha i duše, pa je onaj u kapeli sv. 
Ivana Nepomučkoga iz godine 1845. najbolji. 

Zacrkvusv. Vida čuli smo, da je tradicija smatra 
najstarijom župnom crkvom u Varaždinu, nu u starim popi- 
sima nema joj spomena. G. 1649. bila je drvena, g. 1768. zi- 
dana i u redu, g. 1776. uništio ju je golemi požar, nu već je 
g. 1780. bila opravljena. Glavni je oltar bolje barokno djelo, 
drugi su slabije radnje, a najljepša je stvar u crkvici stara 
klupa sa lijepo stiliziranim orlom po strani. Na jednom je 
kaležu hrvatski napis: »KELIH + S # VI(da) # VA(rasdin- 
skog) 1682.«. 

Medju najljepše crkve Varaždina spada crkva s v. F1o- 
rijana, sazidana u g. 1669., a obnovljena u g. 1738., 1797., 
te 1823. Nad glavnim oltarom bio je kronograf, koji poka- 
zuje na g. 1740. Posvećen je oltar patronu, a još su dva u 
ladji. Na pjevalištu u prednjem dijelu crkve nalazi se lijepa 
slika: sv. Florijan gasi zapaljeni Varaždin g. 1776. »Ex voto 
devoti populi germanici Warasdinensis«. U sakristiji bio je 
vrlo lijep, nu vrlo zapušten ormar s intarzijama. Sad je oču- 
van i opravljen. 

Uz glavnu cestu prema Petrijancu nalazi se kapela 
sv. Fabijana i Sebastijana, koja je bila već tako 
trošna, da je vizitator predlagao njeno rušenje. Na drugom 
kraju grada stoji kao uspomena na kugu zanimljiva kapelica 
sv. Roka. Najstariji je njen dio središnji sa dvije konche 
(tako je prikazuje još slika Varaždina iz 18. stoljeća), zatim 
je dodano svetište s jedne strane, a atrij (g. 1768.) s druge 
strane, a konačno je uz svetište dogradjena mala sakristija. 

Posljednja crkvena gradjevina, koja spada Varaždinu 
jest kapela sv. Mihajla u Sračincu. To je očito stara got- 
ska gradjevina, još je jedan prozor gotski sačuvan, g. 1646. 
bila je obnovljena: tabulat u ladji postoji i danas, svetište 
barokno svodjeno, a zvonik, koji onda nije bio dovršen, 
sada je u lijepim oblicima dokrajčen, te visokom kapom 
pokriven. 

Razmatrajući rad Varaždina u teškim vremenima 17., 
pa i 18. stoljeća, moramo priznati, da je upravo začudna ta 
snaga, kojom su u nevolji smogli volju i sredstva za takove 
velike i male gradjevine: upravo se čini, kao da je svaka 
nesreća, naročito užasni požari, podavala Varaždincima novu 
snagu za rad. Pa nisu ni svjetovne potrebe zaboravili: njihov 
je k senodohij jedinstven dokumenat brige grada za 
svoje nemoćnike, pa ako ga i nisu uzdržali u onom opsegu, 
kako je kroz stoljeća postojao, ipak su ga sačuvali u dostoj- 
nom obliku, kako to A. Wissert s pravom i ponosom ističe. 
Nu 19. stoljeće nije više imalo smisla za takov rad, druge 
su potrebe, drugi zahtjevi vremena, skrenuli volju i mar Va- 
raždinaca, koji su eno prvi osnovali pred stotinu godina svoju 
»Narodnu Čitaonicu«, koja sada dobiva svoje pravo ime 
»Hrvatske čitaonice«. I opet su baš Varaždinci bili prvi, 
koji su god. 1842. u županijskoj skupštini od 2. V. stvorili 
zaključak, da se hrvatskom kralju podastre molba, da se za- 
Priječi dalje uništavanje i tlačenje naroda u Bosni i Herce- 
govini...! 

* 


K preglednom prikazu crkvenih spomenika, moramo do- 
dati nekoliko prikaza svetačkih kipova u Varaž- 
dinu. Već smo ih našli cio niz uzput od Varaždina do Vi- 

nice, a napose treba istaknuti još jednom najljepši: »Beli 


pil« u polju nedaleko Varaždina. Našli smo šest osebujnih - 
na proštenjarskom putu od Klenovnika do Vukovja, do . 


sjajne kapele sv. Wolfinga (Vuka). Zapravo su to bili isprva 
prastari medjašni kameni, kojim se označivao teritorij kojeg 


mjesta, a kasnije ih je crkva posvojila, dok su gdjekoji bili 


uspomene na redovno tužne zgode (Marterl). Varaždin ih 
sam imade dosta, svi su od reda djela ranijih stoljeća. Naj- 
veći je bio kip Marijin pred isusovačkom crkvom, ali toga 
od g. 1842. nema više do onoga fragmenta, koji. se spasao u 
muzeju u Varaždinu. To je bio »Colossus Marianus«. Naj- 
boljim držim kip u Optujskoj ulici: bog otac drži raspetoga 
sina na koljenima. Njegovu povijest kazuje napis: »Deo Uni 
et Trino — Effigiem hanc sub lue — pestis vovit G. D, And. 
— Hus, Judlium comit. et — Juratus nobilis cittis — Varas- 
dinensis cum consorte — G. D. Barbara Zitomersky — et 
posuit anno — 1682.« a niže: »Ponovljeno i na ovo mjesto 
iz —....lanščaka prenešeno bi moi — pobožnih... optuj- 
ske ulice. 1878.« Kuga, radi koje je taj kamen postavljen 
harala je g. 1679. ž 
Na kraju Biškupečke ulice nalazi se na jednostavnom 
stupu dosta dobra pieta. Zapis veli gore: »Telo Isusa s kri 
— ža uzeto i dano u — — ruke prežalostne — majke Marie — 
1876. — — HSINH — BM YV.D. G: — D. 00— — 


GLAVNO — VICH et C: C: — S. IUDITA — ANO .DNE; , 


— 1.6. 7. 1.« 

Na trgu sv. Vida stoji skroman kip: gore Isus, dolje 
sv. Rok i sv. Florijan. Napis glasi: »1683. EXSTRUCTA — 
JOANNES NEGOVEC — ET MICHAEL ANTAUER — 
RESTAURARUNT — ANNO D. — 1760.«, a sa strane je 
zapis: »Troškom i prinosima pobožnih kršćana popravljeno 
i obnovljeno godine 1885.«. : Ko 

Na kraju ulice prema Bartolovcu stoji kip na stupu, nu 

zapravo to nije prvotni, već je zamijenjen novijim, tek su 
andjeli stari, a sve je zajedno pretvoreno u neku vrst kape- 
lice. Napis veli: »HANC EFFIGIE — FIERI FECIT — NO- 
BILIS LUCAS — KUSMICH CIVIS — LIBERAE — RE- 
GIEQ — CIVITATIS VARAS — DINENSIS IN HO —> 

NOREM SNCT — ISSIMAE PASSIO — NIS 21 MAY 


- 1610«. 


U polju južno od Varaždina stoji stup sa madonom pod 


okrovićem, dosta dobra radnja. 


m Na trgu, nedaleko Staroga grada dosta je slabi kip Ma- 
rije koja gazi zmiju. Napis veli: »GREGOR — BRICZMAN 


o 1728.«. Taj Grgur Briczman bio je lončar, te je taj posjed 


kupio 9. VI. 1724., a par godina kasnije postavlja taj kip. 


> (Wissert: »Spomenica« str. 50.). 

O STAROM GRADU VARAŽDINSKOM 


Sudbina Staroga grada (burga) u Varaždinu, gdje . rd 
nas nalaze prebogate, revno sakupljene zbirke Muzeja = < 
Varaždina, našega najvrednijega muzeja, koji je daka o 
nim radom gg. Wisserta i Filića otvoren nakon ore slani 
izložbe u g. 1924., gdje se manifestirao duh Varaž ina kro 
stoljeća, otvoren je u god. 1925., na tijesno je dog ć g 
sudbinom mjesta Varaždina, kako je to već istaknuto. . 
to bio baš uvijek prijatan odnošaj, dapače: svi ag “ 
burga bili manje više tlačitelji varošana, jer su “a + re & 
tudjini, pa ni sami Erdodyjevci nisu ostavili naj! 5 ji m 
men, a kamo li B&thory sa svojim Kečkešom, moa : < Z 
kojega već ime karakterizuje! Htjeli su biti apso utni id 
dari i mjesta i smatrali Varaždince svojim enje : 
prem su slova isprava drukčije govorila. Nu zar je < ita 
bolje u svijetu? Vlast je uvijek vlast, a, bogme, još viš 
strast... ' 

Nu taj je grad vanredno zanimljiv po svojem m. 
po svojim utvrdjenjima, koji su jedini do danas .. 
ostali u nekoj potpunosti, nu moderno shvatanje ja : 
morat će tu učiniti kraj! Najstarija slika mjesta i gra >; 
zbirke Montecucculijeve pokazuje već grad Pes _ 
kako je to zasnovano bilo polovinom 16. stoljeća, a že 
odlučilo, da će i mjesto i grad utvrditi, Slika potječe iz a 
lovine 17. stoljeća. Nu unatoč sitnosti risarije, te | “ 
je tu narisan grad, kakov je bio davno arm sim je sa 
znatno niža, desno je krilo uz nju gotovo . o ae 
lijevo je znatno manje, a okrugle kule i ulazna o a * 3 
kao da manjka jošte, a i drugih dijelova nema. ve to s 
tvrdjuje, da je pred nama znatno starija risarija, Jer n 

Martina Stiera, carskog vojnog inžinira iz polovine 17. sto- 
ljeća pokazuje u glavnom grad, kakov je sada. 

Najviše će reći o sebi gradjevina sama. Od staroga va- 
raždinskoga castruma nije se ništa sačuvalo, ne znamo ni 
kakov je bio, ni gdje je stajao. Čuli smo, što je rečeno u 
kronici Celjskoj: tu se govori samo o novom, tek palisada- 
ma (»gezain«) utvrdjenom burgu. Ungnad gospodari tu od 
g. 1549. do g. 1585., pa mislim, da on nije još ništa našao, 
Osim velikoga, nu znatno nižega četverostranog tornja. Moju 
slutnju, da je to bio toranj mjesta Varaždina (Stadtturm), 
kroz koji je polazila cesta od juga k sjeveru, tamo sadašnjom 
Florijanskom ulicom, potvrdila su marna istraživanja Wis- 
serta i Filića, kad su odlupili dijelom premaz i dokazali, da 
je taj gotski toranj bio posve samostalan dio, oko kojega 
se prilijepili tijekom vremena drugi dijelovi tako, da je 
nastao burg, a prolaz se tako prekinuo za uvijek! Očito je 
po krasnoj gotskoj profilaciji izlaznih vrata toga tornja, po 
klesarskim znakovima, po okviru velikih ulaznih dveri na 
desno od današnjega ulaza, po divotklupama s klesarijom 
u prolazu kroz toranj (odavna zazidan!), da je to djelo, na- 
stalo davno prije Ungnada, dapače mislim, da je tu bio od 
vajkada ulazni toranj u Varaždin i uopće u ovu zemlju, pa 
se ne mogu oteti mišljenju, da je taj stari toranj pribavio 
Varaždinu nacrt staroga grba s tornjem, a možda je ovaj, 
vjerojatno djelo knezova Celjskih, služio za uzor moderni- 
Zovanoga grba, što je ga je podijelio Varaždinu Matija Kor- 
vin! Svakako nije presmjelo mišljenje, pogotovo, kad se po 
ostancima svodova i klesarija rekonstruiše staro stanje! 

Za mene nema sumnje da je začetnik Staroga grada 
Ungnad, koji je sagradio gornji dio četverostranoga tornja, 
učinio ga bastijonskim tornjem za artiljeriju, a nad starim 
ulazom u toranj smjestio je nad renesanskim prozorom svoj 
grb. U isto je doba nastala jamačno i sadašnja ulazna kula 
S jakim kordonskim vijencem sa starinskim svodovima, gore 
Za laku artiljeriju uredjena, a s lukom povezana s Ungnado- 
vom nadogradnjom. Dakako, grb Erd6dy-Rakoczy s na- 
Pisom u slovima nad ulazom, svjedoči, da se je tu i kasnije 
mnogo pregradjivalo. Napis glasi: 

R ET RP. 


LE.D.C.G.ERDOEDI :D.M.I.C.R.M. CETC.V. PA 
FrT.BESG+:BAETLP.D.SGRM LGG | 
(Grb ErdGčda) (Grb Rakoczyjevih) 
L.E:D:C.:E. Racoci DE: V: C: C 1705. 
ME MAR. 


Što po Krčeliću (rukopis u Jugoslav. Akademiji III. d. 
61.) znači: »Restauratum et reparatum per Illum. et Excel- 
lentissimum Dominum Ctem. Georgium Erd&dy de Monyo- 
rokerek, Judicem Curiae Regiae Montis Claudii et. Cottus 
Varasd Perpetuum, Arvensis et Baciensis Supremum Comi- 
tem, Bonorum Arva et Lietava Plenipotentiarium Directo- 
rem, Sacrae Caes, Regiaeque Majestatis Intimum Consili- 
arium, Camerarium, nec non Ill. et Excell. Dom. Comitissam 
Elisabetham Racozi de Vasarhely, Conjugem Carissimam. 
1705. mense Martio.«. Drugi napis iz g. 1699. se izgubio. 

Nu to spada u kasnije doba. Odmah iza Ungnada lati 
se posla Tomo Bakocz-Erdčdy, pa prizidje zapadni i sjeverni 
dio grada, te stvori dvorište, gdje su i okolni zidovi bili bo- 
gato urešeni sa neke vrsti sgraffitom. Tada su valjda nastali 
bastijonski tornjevi na sjeverozapadu i sjev. istoku grada, 
kako bi to i vremenski odgovaralo, a zapis nad ulazom u za- 
padni trakt veli, da se je to zbilo g. 1591. 


»Thomas Erdoedi comes perpetuus Montis 
Claudii et comitatus varasdien. comes. 

Sac. caes. et regiae Mattis consiliar. 

Ac regnorum Daltiae. Croatiae et 

Civitatis varasdiensis capitaneus 1591. 
Anna Maria Ungnad comitissa et baronissa. 


U grad se ulazilo vratima, koja, dakako izmijenjena, i 
danas stoje, pa i još jednim ulazom, komu danas nema traga. 
Možda je tu bio onaj izgubljeni napis, za kojeg veli Krčelić, 
da se je nalazio »ad portam ab extra«. Tu je bila gradska 
graba, kasnije zasuta, preko nje prelazio je diživi most. Od- 
redjeno za stražu. 

PROPOVJEDAONICA IZ 17. STOLJEĆA U FRANJEVAČKOJ CRKVI 
U VARAŽDINU 


-—_— > 


»BELI PIL«. NAJLJEPŠI STUP 


17. STOLJEĆA U VARAŽDINSKOM 
KRAJU 


Ni glavni toranj, ni Okrugli tornjevi nisu imali sa- 
dašnje kape, već su bili nepokriveni, a uokolo su i sada ve- 
“like strijelnice za tešku artiljeriju. "i 
Da se je prije kolima prolazilo kroz glavnu kulu svje- 
doče »Prellsteini« i danas, a faktura klesarija s čestim zna- 
kom podsjeća me živo na klesarije majstora, graditelja lepo- 
glavske crkve iz vremena Celjskih. Prostorija u tornju, 
kojom se prolazilo ima sa svake strane već spomenute klupe 
s gotskim uresom, te gotski svod, koji je svakako tek nak- 
nadno, načinjen (jer rebra sijeku gornji dio uresa klupa!), 
Pa tradicija hoće, da je tu kasnije smještena bila kapela sv. 
Lovre, dok je nisu premjestili u polukulu na desno. Veliki 
bastijonski toranj je osobitog, trbušastog oblika, istočni je 
 prizidan jamačno starijem četverostranom tornju, pa je sada 
tamo kapela sv. Lovre. Strateška vrijednošt tih tornjeva nije | 
bila nikada osobito velika, Kasnije je doba postavilo na dozi- 
danom podzidju omiljele galerije renesanske, po ukusu oso- 
obito 17. stoljeća. Pomalo je grad izgradjen prikladno za sta- 
novanje. Veliki bedemi, koji okružuju grad sigurno su djela 
16. stoljeća, a dužnost je gradjana bila, da povremeno do- 
vode vodu u grabe iz Dravice. 

U arkivu Jugosl. Akademije nalazi se skica grada, dok 
le još imao obrambeni karakter, a nije bilo današnjega ulaza. 
Ne marim detaljno opisivati, tek spominjem, da je ulazna 
kula bila »Wachtmeisterquartier«, da su na mjestu današ- 
njega ulaza bila zidana vrata, a na lijevo od njih one dvije , 
i sada postojeće zgrade: prva gotska »Provianthaus«, do nje 
renesanska »Zeughaus«. Danas je tu smješten arkiv. Na ba- 
Stijonima bile su stražarnice, pa mužari, a na prednjem ba- 
stijonu »Stuhlhaubtmanns quartier«. 

U Budimpešti nalaze se izvrsni planovi grada, koje je 
učinio oko g. 1870. Varaždinac, inžinir Mekovec, koji je 
snimio i Kneginec i Milengrad kod Zajezde. 

ko * 


Ima časova, kad čovjek nekakovim duhovnim okom 
gleda budućnost jasnije no sadašnju zbilju. Nisam to tek 
jedared iskusio. Imao sam druga u školi, godinama smo 

zajedno vitlali iz razreda u razred. Bili smo si »dobri« pa ipak 
sam uvijek osjećao, da je ta podmuklica moj protivnik, ma 
da se i danas, kad je njegovu glavu pokrila sjedina, gradi 
prijateljem. I život mi je dao pravo: taj mi je nakon dugog 
niza godina donio more nevolja. A tome se ne da izbjeći: 
život ide tako krivudastim putevima, da ih nitko nije kadar 
sam poravnati... 

Nisam imao nikakova razloga, da sam boraveći jednom 
opet u svom dragom Varaždinu, osjetio, da ga više ne ću vi- 
djeti! Ta mi se zamisao tako jako u dušu usjekla i nije me 
ni časka puštala, pa sam odlučio produžiti svoj boravak i 
još jednom sve razgledati... A puno toga ima u sadaš- 
njem Varaždinu, pa su jedva tri dana dostojala za razgle- 
danje! Evo, skoro će biti četrdeset godina, da sam prvi put 
nenadano osvanuo u Varaždinu i odmah se osjetio kao kod 
kuće, pa me taj osjećaj nije nikada napuštao, a bio sam bez- 
broj puta tamo. Upoznao sijaset ljudi, dobroćudnih, možda 
i malo svadljivih, kako to radja manja varoš sa svojom sti- 
ješnjenošću, a mnogi su nas već odavno ostavili za uvijek. 
A došli bi drugi, ne manje vrijedni ljudi. 

I zaredah najprije crkvama Varaždina: nikad nisam 
sa toliko iskrene pobožnosti prolazio crkvama, pa još gotovo 
praznina u doba, kad se ne ide u crkve. Evo me kod fratara, 
gledam dugo onaj komični nadgrobni spomenik iz crvenoga 


mramora u svetištu, zavirujem u kapele, hodam dugačkim , 


hodnicima, namjerim se na divno oslikanu prostoriju, za koju \ 
nisam ni znao, a bila je natrpana krumpirom, lukom i drugim 
prolaznim stvarima... Promatram lijepu isusovačku crkvu, 
gledam one štukature, stojim na grobu one Regine grofice 
Drašković, koja je uvijek pripisivala; »rodjena pl. Domja- 
nić«, koja je stvarala župe, ali slavu si je stekla sa svojim 
bilikumom, na kojem je bio pravi »horvacki« zapis, kako to 
javlja pok. Belošević. A on je jedini jasno odredio otkuda 
i dokuda ide Zagorje: »Gdje nema bilikuma, nema Zagor- 
jal« I tako jest. A grofica Rega leži tamo od g. 1802., pa i 
njen poetski bilikum ne postoji više, da, nema više ni nje- 
noga dalekog rodjaka, pravog zagorskog poete Domjani- 
ća...!Iza čas mi se prividja, da vidim onoga bana Gašpara 

Draškovića, kako praćen svečanom povorkom ide u crkvu 
koju je sam sazidao, da u njoj položi bansku zakletvu... 
U župnu sam crkvu tek zavirio, ostah vani, ne bi li našao 
rješenje o postanku njenog gotskog tornja... Pa k sv. Vidu, 
gdje je dugo bilo groblje, ali nema ključa, pa nema! K sv. 
Florijanu. da si upilim zavjetnu sliku, koju nikako ne mogoh 
snimiti. Pa da sam dva sata ostao samo u toj vrlo lijepoj 
crkvici. S koliko umijeća je sve to izvedeno u doba, koje 
baš nije bilo sretno, a badava ćeš danas očekivati nešto ade- 
kvatna, ili možda još nije došlo doba koje bi umjelo doista 
podati umjetnički oblik onomu, što je vječno...! Za kapu- 
cine jedva koji časak, dostajao je brz pogled na veliku sliku 
iza kora, kad je Varaždin živio drugim životom, kad se je 
razvijao tako, da je postao mali Beč sve do kobne 1776., kad 
je ta cijela fata morgana nestala... Pa onda još na groblje, 
na koje su Varaždinci ponosni, kojim je to više nego tek 
pokapalište. Rede ga oni i dotjeruju, možda i previše brižno, 
premještaju starinske spomenike, pod kojima nitko više ne 
leži, da budu ukras očima živih... I stojim pred grobom 
Ivana Jagića, nezaboravnoga učitelja, koji nas nije odušev- 
ljavao toliko svojim predavanjima po službenoj šabloni, ali 
je u slobodnim diskusijama prosuo cijelu golemu riznicu 
svoga velikoga znanja, pa ne samo slavističkoga... I primio 
bi nas u svoj dom u Beču za sretnih dana s iskrenošću veli- 
koga čovjeka, pa je razumljivo, da ga je onaki nečovjek otje- 
rao iz domovine — na njegovu sreću i za sreću nauke. Da, 
da, ne znam, sniva li taj Rauch, taj »Dimban« mirnije san 
od njegove žrtve? Pa kasno, daleko kasnije iskusio sam i 
sam, da tako mora biti uvijek, kad dobije vlast čovjek ili 
nečovjek, koji je zlorabi. Samo je ipak bolji spomenik za- 
služio Jagić, onaj Jagić, koga su živoga otjerali, a mrtav Za- 
gorac morao je natrag u svoju rodjenu grudu... Pa koliko 
je tu znanaca, za koje nisam ni znao, da su u ovom velikom 
vrtu mrtvih pohranjeni?! I nabasao sam na grob onoga Kar- 
gera, koji je postao barun, jer su drugi našli krunu sv. Stje- 
Pana, a naš ga je Kukuljević sjajno ocrtao. A tetka je Kar- 
gerova mater Floriana bila oberica Varaždinskih Uršulinka. . 
Lutajući po groblju dalje našao sam i grob mojega bivšega 

dugogodišnjega profesora, izvrsnoga latiniste Ferde Rada- 
. novića, kojeg su neki zahvalni varaždinski učenici nedavno 
uredili. Bio je uz to i dobar i pravičan čovjek, tek mu je po- 
rodična nesreća ojadila život u Zagrebu, pa je pošao u Va- 
raždin, gdje je još dugo godina djelovao, našavši konačno 
neko smirenje. bn 

Eh pa da: mi smo u gradu Jagića, Kukuljevića i brojnih 
drugih ljudi, po kojima su nazvane varaždinske ulice i trgovi. 
Ali tu je živio i velik broj ljudi iz dalekih strana, koji su tu 
našli svoju drugu, možda i pravu domovinu. Evo, iz dale- 
koga Krka dolazi Ivan Milčetić, proživi tu svoj vijek u blago- 
. slovenom radu i nadje vječni pokoj u njemu, a uz njega i 
- premnogi drugi. Slušam ga, kako on govori o Varaždinu, i to 
s dubokim uvjerenjem pa nebi ni rodjeni sin toga grada bolje 
govorio. A tu je proživio svoj vijek i drugi Dalmatinac V. 
 Vežić. | sa grob 

Već je polagano dolazilo kasno poslije podne, odredjeno 
za muzej. Konačno smo i tamo prispjeli. Obilazim oko Sta- 
roga grada, promatram te ljude novoga doba, što se žure: 
preko bedema tamo do lijepe Keglevićeve kuće, pa ulazim 
unutra, zavirkujem u sve te tvorevine prošlosti, koje je 
marna ruka stvorila, a još su marnije ruke prikupile. Pozna- 
jem to sve odprije, a ipak je sve to staro ipak novo, uvijek 
nanovo novo. S čudjenjem zapažam, da je ovamo dospjela 


(divna željezna ograda iz parlatorija Uršulinskoga samosta- 


na, kad je crkvena vlast ukinula taj sredovječni usus: tako 
. jednostavna, a tako krasna radnja. Pogledao sam u kameno 
liče. kraljice Jelisave, te ljute protivnice Hrvata, a prijate- 
ljice Madžara, koja se pred novim vremenom sklonula iz 
parka, za koji ju je Rendić isklesao, pa se sjetio, kako je 
davno, davno to bilo, kad sam živu ugledao na čudesan 
način na Bečkom Ringu. I kako su carstva od onda padala, 
“kao gnjile kruške... Najprije ju ubio Luccheni — bar se 
tako drži, — a sada ju ubilo po drugi put vrijeme. Nu malo 
podalje rezidira u sjajnoj sobi protreta ona druga vladarica, 
Marija Terezija. Dapače su tamo čak dva njena portreta, od 
kojih je jedan baš izvanredno slikarsko djelo. Ona je bila 
doista vladarica i žena kućanica, ona je htjela urediti državu, 

h 


da bude kao njen ormar u redu. To js bilo doba selikik ta | 


darica, pa Adam Oršić veli za njenu savremenicu Katarinu 
“Veliku; »Da Catharina die Grosse gestorben, so sass auf 
keinem Thron von Europa ein grosser Mann oder Frau die 
meisten Monarchen dieser Zeit waren blode, ganz nirrische. 
oder wenigstens schwache Menschen...« Bože, kako se po- 
vijest opetuje... : 


. Čudno se društvo u toj krasnoj zbirci portreta sastalo. 


Nasuprot nam stoji u crvenoj odori onaj protonotar Ivan 


; Zakmardi de Diankovec, o kojem smo toliko čuli u ovim 
prikazima, koji je toliko dobra i lijepa počinio, ali njega je 
takodjer novo doba »ekspediralo« iz starinske zgrade župa- > 


nije, kad je Varaždin oslobodjen od nje. Ne marim nabra- 
jati, mogao bih što lanuti, što se tetici ne svidja. Pa ionaj mali 
Khuen, onaj Rubido Zichy sklonio.se u muzej, ali dakako 
nije mu dosta jedamput, već dvaputa. »Ecce filius Sidoniae 
Erdčdy«. Nu i Khuen ne fali, evo ga u sjajnom ornatu. Kas- 


X nije je vrijeme pokazalo, da imaipuno gorihi okrutnijih ... 
Pa čemu sve to kazivati, to je sve moje, a možda druge to 
nebi zanimalo, barem ne, dok to ne vide... Evo tu cehalija, 


evo starinskoga pokućstva, stotine i stotine stvari, u koje se 


. vrijeme zapisalo, koje je nama već davno tudje, a opet 


vječno blizo. Ta Za par godina sabrala se i vrlo bogata knjiž- 
nica s raritetima, ima dapače knjiga od lepoglavskih pavlina. 


A nije ni čudo, da su se tu našli predmeti starih apoteka, ta 
Varaždin je imao oduvijek dobre znamenite ljekarne, a ima 
ih i danas, imao je i vrsne liječnike, o kojima se govori i 


sada s poštovanjem. Pa, za koji decenij činit će nam se 


možda današnja aparatura isto tako neobična, kao što nam 


se prividjaju one retorte i oni avani u muzeju, koji miriše 


na alkemiju i pravi venecijanski terijak...1! Gle, tu je knjiga ' 
 posjetnika, listam, listam, pa nadjem — sebe! I tako se 
osjetih toga posjeta, a malo predamnom upisao se naš Me- 


g jović, kad se ono vraćao »nakon zaključenja mira« iz — 
Čakovca! I opet se javlja Ivan Jagić, stojimo u njegovoj sobi, 


gledam predmete, koje sam još u njega vidio. Pomalo se 


javlja umor. Još skokom u prostoriju, gdje su grede stare 
Sradjevine vidljive, stvari drugoga milieua pohranjene. Dosta 

je i previše. Izlazim. Ali još me moji dragi provodiči ne pu- 
štaju, dok se malo ne navrnem k starom majstoru stolaru, 
koji tamo u staroj prostoriji krpa i redi vještački stare drve- 
ne stvari, da ne gube ništa od pečata prošlosti. Bog zna, da 
li je još medju živima? 

Polagano krećem u sumraku do »Divljeg Čovjeka«. Ah, 
oprostite, to je bilo prije četrdesetak godina, a danas se 
kreće do modernoga hotela Novaka, koji radi već tamo od 
g. 1912. A onda šta takova nismo ni u Zagrebu imali... Pa 
još malo ćaskanja, malo razgovora, pa na počinak u onaj 
varaždinski mir, koji već sam sobom omamljuje. Laku noć, 
moja gospodo! 

Ali ne da se odmah usnuti: stotine se slika niže u polu- 
snu, dok ne dodje konačni pokoj. 

Nu i to prolazi, za tren dva, pa treba ustati. Lijep je 
dan, odredjen za grad. Bez žurbe. Pa i čemu? Ta to će biti 
tek posljednji pozdrav poznatom. Mnogo toga ne ću da vidim 
u sadašnjem obliku, volim se prenijeti u doba, dok nije mno- 
go toga nagrdjeno bilo... Stare fotografije tamo valjda iz 
sedamdesetih godina, donose još stare vedute. Još je trg 
pred starim magistratom bio ljepši, palača je zagrebačkih 
biskupa stajala tamo, neka kuća s ogromnim dimnjakom 
stajala je sučelice magistrata, još nije bio dom Draškovića 
ovako masakriran kao što je sada! Tek su ostavili portal 


s grbom, koji tu tek o minuloj veličini zbori. A tako je i, 


s drugima portalima i grbovima. Na Patačićevoj palači, tamo' 
dolje u Zagrebačkoj ulici iza nekadašnjih južnih vrata, 
ostade portal, ali sada se nalazi tamo tudji grb, pa se ni ne 
zna čiji je. Na trgu Slobode stoje k istoku kuće u nizu, ali 
svaka iskače nešto napred: hoće da bude svoja. Na onoj 
na uglu (vlasnik Tomasi) bio je lijep portal s grbom Jurja 
Petkovića, nekadašnjega vlasnika, ali dakako, najprije su 
to odstranili, pa onda kuću modernizovali »in pessimum«, te 
je Varaždin izgubio nešta originalnoga, »sopstvenoga«. Ne 
marim se opetovati, ali moram priznati, da ima nekoliko 
kuća i sada, koje me vrlo privlače, a i izmedju onih novijih 
— tamo iz početka 19. stoljeća — ima dosta vrlo uspjelih 
gradjevina, pa se čovjek čudom čudi, kako su mogle u naj- 

novije doba nastati one lakrdije s bezbrojnim tornjićima u 
ulici, koju prvu vidiš, kad prodješ s kolodvora (stanice). A 
k onim prvima ubrajam osim kuće Franje Patačića gdje je 
navodno sada državno tužioštvo, koja je odraz onoga buj- 
noga Varaždina prije g. 1776., onu zagrebačkoga Kaptola 
gdje božje oko gleda začudjeno u novo doba, kuća Peašinaki- 
Sermageova, ma da je svoj bujni dekor izgubila, koji se tek 
nakon upozorenja u slabim tragovima pokazuje, ali zato dje- 
luje svojom plemenitom jednostavnošću i skladnošću, pa 
kuća Keglevića S gorostasnim krovištem, te ona vanredna 
kuća izvana i iznutra u Zagrebačkoj ulici, što je bila naj- 
dulje Patačićeva, još i poslije izumrća toga roda, Pa u pred- 
gradjima od nekada ima vrlo lijepe arhitekture, ali ne mislim 
nikoga mučiti... A mora se priznati, da je Varaždinu uspjelo 
u vrijeme velikoga nazadka u g. 1873. sagraditi sasvim pri- 
stojno kazalište, koje može i danas svrsi dobro služiti, 
E no od 174.000 forinta i tako se njihova stara želja 
Pri prvom susretaju s Varaždinom pred gotovo četrdeset 
godina prividjao se kao da je izumro, da je zaspao. Ali on 
se je probudio, ako i jest zadrijemao... Predamnom leži 
stari opis Varaždina iz zbirke Sabljarove. Priča svašta: kako 
je tamo zdravo »jer poslije one kuge, što je vladala god 
1851. i 1855. zdravlje čovjeku dobro služi«. Zna on da pa 
veliki most preko Drave sagradjen g. 1786., nu toga je voda 
odnijela g. 1827., a g. 1850. dobio je zidane glave. Vode ima 
dosta, navlastito je Plitvica dobra, poljodjelstvo se osobito 
miluje u Varaždinu, livada ima premalo, a trgovina je jako 
slaba, jer je grad isključen od bližnje željezničke pruge, »a 
Valjda će za uvijek od svake željezničke pruge ostati skija 
čen«! Nu tu se je prevario! Danas je »zagorac«, koji se već 
53 godine kotrlja, i te kako rentabilna pruga, a Varaždin je 
malo željezničko čvorište... Zna neznani autor, da je grof 
Juraj Drašković sagradio g. 1861. paromlin sa šest mlinskih 
kamenova, koji je dnevno mljeo 100 vagana žita, ali je već 
g. 1864. prestao. Da je neki Rohrer g. 1863. sagradio paro- 
Dilu s parnom kupkom, ali to je g. 1864. izgorilo. A_ imao je 
Varaždin tvornicu svile, tvornicu duhana, koja je g. 1864. 

prestala raditi, pa tvornicu kave dra. Millera, koja je pre- 
stala raditi nakon njegove smrti. 

Šteta, da taj neznani pisac iz vremena oko g. 1864. ne 
može više u Varaždin, da vidi, kakove li se tu fabrike stvo- 
rile. Bilo mi je dano, da zavirim u ono gigantsko poduzeće 
»Tekstilne Industrije u Varaždinu«, kratko: »Tivar« u vri- 
jeme, dok su se tamo pravila odijela i latci. Ta nije bilo iole 
većega mjesta, gdje se nije našao makar i mali dućanić Ti- 
varodijela, koji je oblačio nebrojene tisuće u doba, kad i 
bolji čovjek nije smagao trošak za krojačko odijelo. A odi- 
jela su bila dobro krojena, pa se godinama dala upotreblja- 
vati. Onaj komplicirani, a opet tako skladni rad sviju dije- 
lova toga poduzeća, počevši od kemićkog ispitivanja do iz- 
radbe vune i svega, svega, što je za odijelo potrebno, dje- 
lovao je baš protivno no što se pomišljalo, djelovao je smi- 
rujući! Nu poveselio bi se stari opisivač Varaždina, da je 
opet vidio obnovljenu industriju svile, dakako drukčiju no 
onu iz g. 1864., pa Tkaone mariborskog tekstilnog društva, 
Vunatekstil, pa Thonet-Mundus fabriku pokućstva od svi- 
jenoga drveta! Ne, Varaždin se je probudio, probudio na 
novi rad... Ina svakom polju se osjeća novi duh, nova volja 
za radom i napretkom, čak mirni se franjevački red prenuo 
i stvorio u Varaždinu svoju novu lijepu gimnaziju za svoj 
podmladak, nu nikoga ne sile, da se nakon studija posveti 
redovništvu. ' 

Možda će mi se ispuniti vruća želja, da ono ipak nije.bio 
posljednji pohod Varaždinu...! / 

RIMSKI OKVIR VRELA U VARAŽDINSKIM TOPLICAMA 


PRIKAZ ZDRUŽENJA ŠTAJERSKE I HRVATSKE NA POPRUGI 
SVODA U VOČI (18. STOLJEĆE) 


SPOMENIK KOROSKENYJEV NA GROBLJU U VINICI 


uzeo 


PRA 


SPOMENIK BENKA TUROCZYJA U ŽUPNOJ CRKVI U VINICI 


(F 1616.) 


ne 


STARI GRAD U VINICI 


OD VARAŽDINA DO ZAGREBA 


Teški auto čeka nas pred kućom u Varaždinu, da nas 
poveze u naš Zagreb natrag. Pa već je i vrijeme bilo: prošli 
smo i vidjeli opet mnogo toga, mnogo toga više ne nadjosmo: 
vrijeme je pojelo! Nestalo je mnogo tvorevina ljudskih ruku, 
iščezli su mnogi dragi ljudi, koji u našoj predodžbi živu ne- 
obično jasno, tako, da čujemo gotovo od svakoga njegov 
samo njemu svojstveni glas! Pa tako mora biti: evo i nama 
se primaknuo sat, kad valja ostaviti čak i naše divno Za- 
gorje... Ta prošlo je već tridesetak godina, da smo počeli 
prolaziti ovim krajevima, zavirujući u svaki kut, u svako 
seoce, da prikupimo ono, što je prošlost ostavila. A gle: evo 
sada u bajno proljetno doba naše je Zagorje danas isto tako 
bajno kao što je i onda bilo, kad smo prvi puta zavirili zna- 
tiželjno u te strane. Istina je, mi smo tragali u prvom redu 
za ljepotom, stvorenom u prošlosti, ali život kao život ima 
i silu crnih strana, koje nismo niti mogli ni htjeli previdjeti. 
Nu o tom će drugi bolje pisati, koji su bliži sadašnjici, od 
nas, koje je zaokupila magičnom moći prošlost, tek se po- 
malo bojim, da je prošlost bila baš tako teška u svoje doba, 
kao što je težak život u naše dane... 

Zahuktala ta golema mašina, i bljesne napred, tamo uli- 
cama mimo sv. Roka ravnom ravnicom uz željezničku prugu, 
letimo mimo Biškupca, zirnemo na podalji Jalkovec i gle: 
naglo nam se primiče vijenac brda, što zaokružuje na da- 
leko Varaždin. Da, nekada su konjički naši — dao im bog 
pokoj, kojeg ovdje nisu našli —, lijepo lagano kasali, ta 
drukčije se cijenilo vrijeme i — zbivanje u vremenu. A sada 
— čini se katkada, da je sve to bilo juče, a ne pred jednim 
ljudskim vijekom — već smo se ukopali u humlje i brdašca, 

već prolazimo vinogorjem Varaždinbrega, za čas proviri 
Tonimir i još tren, pa smo u Varaždinskim Topli- 
cama. 

Ne znam više po koji put: ta sve mi je tako poznato 
1 opet novo i drago. Ta tko će ustvrditi, da su te toplice tek 
“od dvije hiljade godina poznate i upotrebljavane? Sigurno 
su ih znali i narodi prije Rimljana, ali mi ne znamo ni kako 
su se ti narodi zvali, ni kako su ih oni zvali. U nepreglednoj 
se geološkoj davnini tu zbio veliki lom, kako smo već naveli, 
a svuda, gdje se lomilo nastale su toplice, pa nije čudo, da 
«ih je u geološkoj lomljavi Hrvatskoga Zagorja mnogo na- 
stalo! I baš se tu našlo veliko sumporno vrelo na obronku 
brda, pred dolinom, kojom teče Bednja, dok s druge strane 
strši Ljubel, svjedok i ostatak onoga velikoga loma. 


Rimljanin je svojom solidnom kulturom i civilizacijom 
i ovamo dopro, ta on je znao cijeniti toplice i te kako, možda 
je tek donekle bio u tom njemu ravan drugi osvajač: Turčin! 
Pa da, Rimljanin je tuda prolazio, ovuda je tekla glavna 
cesta iz Poetoviuma (Ptuja) u Mursu (Osijek), pa se još 
danas koči nad samim ulazom u kupalište rimski napis, još 
se sada grabi voda iz bunara, što ga okružuje krasan antikan 
zdenčani okvir s relijefima. A gledao sam, kako su tamo u 
Tuhovcu vadili iz podzemnoga zidja krasne, dobro uščuvane 
cigle s rimskim oznakama. Nu nisam tek onako spomenuo 
i Turčina, da bilo je vrijeme, kad su i tu strepili pred nje- 
govim oružjem, kad se u pitomim Toplicama podigla tvrdja 
protiv njega, koja, dakako promijenjena, stoji evo i dan 
danas! Nu za sada se vratimo u rimsko doba da čujemo, 
što kamenje kaže, pa kako i nadjeni novci svjedoče, da je 
tamo već tri stoljeća prije Krista ključao život, pa sve tamo 
do onoga neshvatljivoga doba, što ga zovemo seobom na- 
roda, kao da seobe naroda ikada prestaju. Znatne su isko- 
pine učinjene u Varaždinskim Toplicama, najvažnije bile su 
urisane u bilješkama Sabljarovima, pa je očito, da je velik 
nimfej bio baš nedaleko sadašnjega glavnoga vrela. A tu je 
iskopan onaj okvir zdenca s krasnim relijefima, tu su na- 
.djeni oni zanimljivi dijelovi toga nimfeja, koji danas stoje 
po raznim dijelovima divot parka topličkoga, a pokazuju 

razne figure, mitološke i životinjske. Tamo u donjem dijelu: 
parka nalazi se u okrug kameno sjedalo od više dijelova 
sastavljeno. To mi je bilo od uvijek sumnjivo, pa sam po- 
četkom svjetskog rata pošao, da to otkopam. Stari reakti- 
virani major sumnjivo je gledao to otkapanje, pa i nakon 
tumačenja kimao glavom, pričajući o nekom učenjaku, koji 
je iskapao kostur pretpotopnoga krokodila izmedju bojnih 
linija! Nu malo mu je svanulo u mozgu, kad je na otkopa- 
nom kamenju vidio žlijebove, kojima je nekada tekla voda, 
kad je taj dio nimfeja bio čitav! Ali sasvim se nije nikada 
mogao s takovim nevojničkim radom izmiriti! 

. Nad samim ulazom u kupališni park koči se sada lik 


. nimfe izmedju delfina, a napis veli, da je to svetište nim- 


fama podigla republika Ptujska po nalogu L. Tulija Tuskusa, 
brigom Tita Gemnija Rufina, carskog propretora. Sačuvan je 
i votivni zapis Fabija Fabulla, Tita Julija Januarija, pa nekog 
Cila, koji svi izriču zahvalu uzvišenim nimfama toga svetišta 
i lječilišta, nu najzanimljiviji je napis, koji nam javlja, da 
je car Konstantin dao razorene Aquae Jasae opet obnoviti, 
a zato se imao pobrinuti Valerije Catullinus, namjesnik 
Gornje Panonije. 

Već smo se sastali i na drugom mjestu sa tim pleme- 
nom Jasa, tamo kod daruvarskih toplica, pa smo tamo našli 
nekakov centar toga plemena Respublica Jasorum. Pa i do 
danas nije taj naziv Jasa posve iščeznuo. 

Dolazi mrak ranoga srednjega vijeka, a u XII. stoljeću 
odlučuje ban Aleksije (1110.—1116.), da Toplice imaju pri- 
pasti Kaptolu Zagrebačkom, pa je tako ostalo do danas 
usprkos nebrojenih pokušaja, da se to Kaptolu otme. Pri 
tom je najgore prošao kaptol g. 1527., kad je kobni ban 
Bathyany oplijenio Toplice, unatoč utvrde, koju su stoljeći- 
ma tamo čuvali i izgradjivali. A tko bi htio znati, kako je 
bila nekada uredjena, što se sve s njom zbivalo, neka pro- 
čita pomni članak Janka Barlća: »Nekoji prilozi za povijest 
kapt. tvrdje u Varažd. Toplicama« u »Vjesniku hrv. arh. 
društva« g. 1912. str. 299., dok je za povijest Toplica do sada 
ostalo fundamentalno djelo Ivana Tkalčića: »Sumporne To- 
plice kod Varaždina u Hrvatskoj«. Z. 1869. Danas je ta 

utvrda lišena odavna graba i opreme tek udešena za stano- 
vanje, a s južne je strane sagradjena crkva. Polazeći preli- 
jepim parkom našli smo se pred nekadanjim Tonimirom, 
jednostavnim dvorcem, koji danas služi kao gostionica izlet- 
nicima, a nekada je bio posjed Antuna i Antonije Kukulje- 
vić, roditelja Ivana Kukuljevića, koji su tu taj tako mirni 
dom sagradili i prozvani, obzirom na zajedničko ime »Toni- 
mirom«. Malo se čovjek bolno osjeća, kad vidi, da je to 
sada tek gostionica, dok se u svem još vidi miran i staložen 
duh znatnoga čovjeka Antuna Kukuljevića i žene mu, kćeri 
onoga Ivana Nep. Labaša, kojeg smo spoznali kao učenjaka, 
posjednika znatne knjižnice, gospodara u Lovrečanu kod 
Zlatara. 


Župna je crkva sv. Martina kasnogotska gradjevina, 
koja je g. 1763. posve preudešena, od starih svodova nema 
ništa, tek se jedan poluzazidani prozor i dva zazidana saču- 
vala. Svetište je na uglovima pojačano lijepim, jedinstvenim 
otpornjacima, koji se na tri maha sužuju. Bit će, da je zvo- 
nik barem u donjem dijelu stari gotski zvonik. Uz srednje 
polje ladje podignuta je na desno kapela, najljepši ures 
crkve su svakako dva oltara, koja su glupošću i zlobom g. 
Bolića izbačena iz zagrebačke katedrale (g. 1882.). Kao glavni 
oltar služi sada oltar sv. Katarine, što ga je učinio Fr. Robba, 
po naručbi Mate Mužinića i Andr. Grličića, koji su s Rob- 
bom sklopili ugovor 11. XII. 1727. Taj je stajao u katedrali 
kod prvoga stupa do svetišta, dok je nasuprot stajao oltar 
sv. Barbare, koji sada stoji u crkvenoj ladji. Relijef, koji 
prikazuje mučeništvo sv. Katarine, izvadjen je iz glavnoga 
oltara, da se tamo smjesti slika sv. Martina, pa je uzidan do 
propovjedaonice. I inače su kipovi svi izmijenjeni prema 
stanju na prvotnom mjestu u zagrebačkoj katedrali. 

Nije baš izravni put uvijek i najbolji, pa da to doka- 
žemo skrenemo do dvora u Novom Marofu, gdje, je 
sada lječilište, kad je grof Rudolf Erd&dy sav veliki posjed 
Greben-Novimarof, kojeg su Erdodyjevci dobili ženidbom 


od Batthyana, a ovi su te posjede preuzeli od Herman de. 


Gereben — prodao g. 1923. bankama, da se izvrši raspro- 
daja, pa je to i učinjeno, te je pri tom nestalo prekrasnih 

šumskih dijelova. Novomarofski je dvor uzor udobnoga, 
jednostavnoga zagorskoga dvora 17. i 18. stoljeća, većih di- 
menzija, kako smo već slične našli u Bežancu i Oroslavlju, 
pa se je dobro uzdržao. Posljednji vlasnik Rudolf Erd&dy 
ostavio je uspomenu dobra čovjeka, kad je g. 1932. umro 
daleko od svoga dvora u visokoj starosti. Prolazio sam kraj 
nekadašnje male bolnice, koju sam još posjetio, dok je gro- 
fovom munificencijom funkcionirala, a sada sam je našao 
praznu, zapuštenu, pa možda je više ni nema! Čudna je igra 
sudbine, da je umjesto te bolnice sada cijeli dvor postao — 
bolnicom! 


Žure se kola dalje, da se uzveru serpentinama prekras- 
nim šumskim krajem tamo preko sedla Pake, gdje prelazi- 
mo Kalnik goru. Tamo se na lijevo diže rastrgani vrh, a u 
tom je stijenju ruševina grada Malog Kalnika, koji se 
gotovo sakrio medju ono stijenje, te je teško do njega do- 
prijeti. A i nema ga više mnogo: jedna kula, iza nje ovalni 
komad zida, to je sve! Abraham i Nikola, sinovi župana od 
Moravča gospodare tu g. 1250. G. 1481. dobiva i Mali i 
Veliki Kalnik Vladislav Kosača, a kasnije je tu gospodar 
Petar Balša, a od g. 1591. vlasnik je Franjo Orehovački, 
opet gospodar i Velikoga Kalnika. Posjed je pripao dijelom 
i Keglevićima i Patačićima, pa je u Keglevićevom arkivu 
dosta isprava, koje se tiču Maloga Kalnika. A lijep je tu 
vidik: uokolo obradjena polja i vinogradi, a u sredini izniklo 
rastrgano brdo s Kalnikom.... 

Opet se tu sastajemo s jednom dragom sjenom: u dvor- 
cu GornjojRijeci, koji je sagradio u 17. stoljeću Ore- 
hovački, živjela je i umrla ona Sidonija Erdody, koja i danas 
živi u spomenu sviju kazališnih ljudi kao naša prva prima- 
dona iz uzbudjenih ilirskih dana, a gleda je evo i naš kasniji 
naraštaj barem na slici Vlaha Bukovca na kazališnom za- 


storu, gdje je vodi pod rukom Varaždinac Ivan Kukulje- 


vić... Bili smo u njenom rodnom domu u Razvoru, a tu je 
kao gospodja mekanoga Antuna Rubida vodila oštro kućan- 
stvo, pa nije čudo, da je i njen sin, onaj Rubido-Zichy tako- 
djer bio ne samo politički »mali Khuen«, već i kod kuće oštar 
autokrat... Ali tu je Sidonija već davno, davno ostavila ovaj 

svijet (g. 1884.), dok je njen dvor prešao u tudje ruke, nu 
dobro je još uzdržan. 

Zakrećemo i skoro smo u Visokom, gdje je ugla- 
djeni g. Hadrović dugo župnikovao. Maleno je seoce, tek 
se par kuća stisnulo oko farne cirkve za koju čak i šematizam 
drži, da je već g. II1l1. postojala. Nu stanje zdanja ne potvr- 
djuje to, već nas dovodi u gotsko doba. Svetište je na uglo- 
vima pojačano s otpornjacima, koji se u tri maha sužuju, 
a oštrim su rubom okrenuti prema vani. To svetište nije u 
osi ladje, nego se desni zid svetišta pokazuje kao nastavak 
zida ladje, kao što smo to već vidjeli u Zajezdi. U toj je 
crkvi kasniji barok pokazao svoju despotsku dušu: ne samo 
da je lomio — kao u Lepoglavi — stupiće, iz kojih se viju 
rebra, već je sve prekrio svojim štukom, gipsom, tako, da 
jedva tko zapaža, da su u svetištu još i sada gotska rebra. I 
gotski su prozori preudešeni, dijelom zazidani. Nu najljepši 
je dio erkve starinski gotski zvonik na tri sprata s kamenom 
osmerostranom piramidom kao pokrovom, što je u ovim 
stranama velika rijetkost. Najviši su prozori veliki i lijepo 
gotski udešeni, drugdje su tek pukotine za svijetlo. U dru- 
gom su spratu izvana četiri grba 1) ruka s mačem, 2) lav 
pod paomom, 3) ruka s cvijetom i nejasni lik, 4) ptica.sa 
zmijom. Još nije odredjeno, čiji su to grbovi. Svakako vrlo 
zanimljiva gradjevina. 

Tragediju izumiranja i nama veoma blizih i dragih ro- 
dova prikazuje grad Bisa g, sagradjen u ravnici, a posljed- 
nji su mu gospodari bili Draškovići. To je prastar grad, staru 
sliku sam u svojem djelu: »Sredovječni gradovi« priopćio na 
str. 92. po slici u djelu: »Status familiae Patachich«, koje se 
u rukopisu čuva u sveuč. knjižnici u Zagrebu. Kasnije nije 
bilo više oko grada grabe, ali svi su tornjevi stajali, a na 
ulaznom je tornju bio grb Kaštelanovića od sv. Duha. Naj- 
stariji su mu gospodari bili Bisaški (Bikszadi), kojih se rodo- 
slovlje nalazi u prije spomenutom kodeksu, jer su bili rod- 
binski vezani s Patačićima, a bili su u srotstvu i s gospo- 
darima Grebengrada. Jedan je, Gjuro, bio g. 1445. podban, 


a kad je muško koljeno izumrlo, onda predje grad u svojinu: 


sestre Ane, udate za Nikolu Kaštelanovića, pa Kaštelanovići 

ostaju i dalje gospodari, makar ih Grebenski napadali. Neko 
su vrijeme i Zrinjski, a neko i Patačići vlasnici, dok konač- 
no ne obladaše Draškovići, a kad je posljednji gospodar 
Josip (# 1912.) prodao imanje nekoj madžarskoj banci za 
parcelaciju, odoše Draškovići i ponesoše iz grobnice i lije- 
sove, ostavivši tek lijes Eduarda Corberona, o čem sam već 
pričao. Onda dodje grad u ruke nesretnoga nekog čovjeka, 
kojem je rat donio para, pa je polovicu srušio, a ostatak sa 
dvije kule kupio je naš pjesnik i akademik Begović... 

U župnoj crkvi nema šta spomena vrijedna, ali malo 


“ južnije stoji uz cestu velika crkva sv. Triju Kralja u mjestu 
Kominu. Istina, ona je tek kapela bisaške crkve, ali je' 


vanredno velika, okružena cintorom,. koji ima na jednoj 
strani stalno ugradjena mjesta za trgovanje, valjda unikum 
kod nas! Iznutra je barokna crkva vrlo lijepo opremljena, 
s golemim oltarom, barokno oslikana, a te je slike htio neki 
Kranjac, »restaurator« popraviti, nu na naš predlog svršio | 
je »opravak« tako, da je tomu g. maleru zabranjen pristup 
u crkvu. To je najuspjeliji način konserviranja!!! 

Nu tu se je moralo od pradavnih vremena trgovati, ona- 
ko, kako smo to konstatirali kod Babske u Srijemu, gdje je 
na prostoru oko crkve nadjeno za tren i predhistorijskog ka- 
menja i rimskih i sredovječnih novaca, pa sve dalje do 2. 
filira! A nedaleko te stare crkve u Kominu našlo se rimskih 
grobova, pa sila novaca — jedno 95 kilograma — od kasnijih 
rimskih careva, većinom posve nerabljenih. Žalibože nisu 
svi ti novci dospjeli u zagrebački muzej, već jedva nešto 
preko polovice. Nema sumnje, da je tu stajalo na cesti Ptuj 


* —Sisak preko Aqua Viva i Aquae Jasae mjesto Pyrri, 


koje i itinerari spominju, a udaljenost odgovara točno uda- 
ljenosti, naznačenoj u itinerarima. 

Tu kod Komina zakrenut ćemo cestom do Bedenice, 
maloga mjesta, koje si je sačuvalo priprostu, naivno gotski 


izgradjenu crkvu. Nu odmiče dan, pa ćemo odmah dalje do 


našega najvećega prošteništa, do zavjetne crkve u Mariji 
Bistrici, i do nedalekoga dvora Hellenbachovih. Uvijek 
sam sa žalošću ovamo dolazio, redovno divnim putem Zagreb 
—Kašina—-Laz—Bistrica; osobito se s Laza pruža divan po- 

gled na Hrvatsko Zagorje. Brzo ćemo pregledati maleni, ali 
lijepi dvor sada familije Hellenbach, s altanom na klasici- 
ostičkim stupovima, očito počesto pregradjivan, dok je iz 
ruku raznih gospodara (Prašinsky, Sermage) došao u vla- 
snost sadašnje porodice. Tu je boravio Lazar Hellenbach! 
(f 1887.), koji je neko vrijeme i publicistički i lično sudje- 
lovao u političkom životu Hrvatske, poglavito za vrijeme 
sklapanja tobožnje »nagodbe«. A onda je ozlojadjen krenuo 
u svijet. Nu on je ostavio nekoliko vrlo zanimljivih radova, 
zanimala ga ponajviše pitanja tajanstvenih sila u čovjeka, 
ali ga je mučila i neizvjesnost budućega velikoga rata, kojeg 
je u duši svojoj predvidjao: sva ta djela nisu ni sada izgu- 
bila svoju aktuelnost, kad možemo i savršenije podati odgo- 
vore na njegova pitanja. 

Nu to je sve prošlo: danas su tu njegovi unuci vlastela 
u dvorcu, prikrivenom zelenilom. A nas vuče dalje k onom 
našem najvećem prošteništu k crkvi u Mariji Bistrici. I evo 
nas pred njom, evo nas u njoj. Ali mi, djeca drugoga vre- 
mena, što osjećamo dobro i istinski pravu umjetnost i pravu 
predanost, ne možemo se ni časka oteti teškom dojmu, da 
je iz starinske crkve, koja je bila dakako manja, ali daleko 
više pristajala u taj kraj i k našim dušama, nastala ova i 
ovakova »restauracija«. To je bilo prvo djelo zlosretnoga 
protestanta g. Bollća, koji je iz prave stare »zagorske bišku. 
pije«,y koju nam stara risarija iz »Agramer Zeitunga« prika- 
zuje onako, kako je bila još za vrijeme Ilirca opata Krizma- 
nića, načinio onu maškeradu. Pred nama je bila velika crkva 
zagorska, okružena cintorom s kulicama, kako je to već 
običaj kod naših zagorskih prošteništa, vrlo lijep, masivan 
župni dvor, prava zagorska velika kurija, koju je sagradio 
župnik Pavao Gojmerac (1736.—1753.). A g. 1878. počinje 
»obnova« Schmidt-Bollćova, koja je dovršena g. 1883. I evo: 
nešto posve tudjega stoji danas tu: stoji prava teaterska 
kulisa, pročelje po šabloni njemačke renesanse, srodno pro- 
čelju Obrtne škole u Zagrebu! Pa nekakovi posve besmi- 
sleni paviljoni i koješta čudesa, dok je uz stari kurijalni 


! Zapravo Čeh von Hellenbach-Paczolay. 

VINAGORA 


VUKOVJE (SV. WOLFING), NAJLJEPŠA GOTSKA KAPELA U 
HRVATSKOJ 


Popa 


OLTAR U KAPELI NA VUKOVJU KOD KLENOVNIKA, 
REMEK DJELO IZ GOD. 1650. 


dvor nekakov germanski burg sazidan sa sitnim, suvišnim 
tornjićima! Da, sada je crkva i veća i viša, ali iznutra bulji 
nekakova protestantska praznina i suvišni mrak, koji nije 
bogomrak! Pa već odavna nema onoga oltara, koji je sazidan 
po zaključku hrvatskoga sabora od 20. X. 1710.: »da bude 
dostojan Bl. Djevice Marije u Bistrici«. I tom opusu svi su 
klikovali, pa i sam arbiter i umjetnik Iso Kršnjavi zagrijao 
se za taki rad, pa je g. Bollć redom »restaurirao«, recte ta- 
manio naše crkve: Zagreb (tu odmah tri!), Križevce, Ilok, 
a danas i slijepac vidi, koliko nas je svojim »radom« ošte- 
tio... Upravo sam odahnuo svakiput od tjeskobe, kad sam 
izašao iz te načičkanosti, pa vidio lijepu starinsku kuću na- 
suprot crkve. Neka mu oprosti Majka Božja Bistrica, nije 
znao, što čini...! Bistrički bogec! 

Nekada je to bila starinska župna crkva sv. Petra i 
Pavla župe »ab immemoriali«, ali pomalo se pretvorila u 
crkvu Marijinu, kad je porastao kult Madone. Predaja hoće, 
da je taj čudotvorni kip odavna postojao u crkvi, pa je jedan 
župnik zazidao, tako, da mu se spomen zaboravio. Nu biskup 
Martin Borković (1667.—1687.) sjetio se kao starac, da je u 
mladosti, boraveći kod Gereczijevih (grb im stoji i sada u 
crkvici u Lovrečanu!) vidio taj kip, pa naloži župniku Iv. 
Molitorisu, da ga nadje. I slijedeći trak čudesnoga svijetla 
nadjoše zazidan kip i 16. VII. 1684. postave ga na oltar. Od 
g. 1688. do g. 1786. ubilježeno je u knjigama 1.109 čudesa. 

Čudotvorni je kip priprosto djelo XV. stoljeća, možda 
tek iz početka XVI. stoljeća, svakako gotsko djelo, nači- 
njeno s mnogo iskrene pobožnosti. Dakako, da je onaj Ma- 
rijin kip, koji je stajao u crkvi u Remetincu, a pok. ga žup- 
nik izbacio i predao muzeju, mnogo umjetničkije izveden, na- 
pose je divno izradjena glava nečastivoga, na kojem Madona 
stoji, ali ovaj u Bistrici svakako je duboko religiozniji, možda 
djelo naivnih seljačkih ruku. 

Ima dosta vanredno vrijednih župnika u popisu župnika 
Bistričkih. Medju važnijima bio je Jos. Šandor Gyalla, koji je 
g. 1794. postavio nov glavni oltar, opat Krizmanić župnikovao 
je od 1818. do 1849., a što je on značio za ilirsko doba, ne 
treba ni spominjati. Vrijedni dr. Juraj Žerjavić, koji je posta- 

< vio temelj našem tehničkom fakultetu bio je tamo župnikom 
od 1875. do 1911., a nije kriv, što je obnova pošla po zlu. Nije 
se još onda znalo za onu istinu, koju je za uvijek ustalio baš 
Nijemac svećenik: »Bildet und baut aus eigener Kraft, und 
wenn ihr das nicht vermogt, legt die Hande lieber miissig in 
.den Schlos, alsdassihrsiedafiirverwendetder 
VitertreuesWerkundErbezuvernichtenl« 


Nikada i nikako nisam mogao svoje averzije smanjiti, 
dapače, ne rijetko sam projurio mimo one šarulije... 

Žarko je sunce još sjalo kad smo lijepim tim krajem 
prolazili, mimo mirnoga dvora nekada Sermageovih, mimo 
Podgradja, koji je sada sasvim izmijenjen. I lagano stigosmo 
do cilja, do Doljnje Stubice, mjesta, koje po Bey- 
schlagu, a i prema Gjalskom, pa i prema političkom razdije- 
ljenju ne spada u pravo Zagorje, ali i po položaju onkraj Za- 
grebačke gore i po svojoj sudbini pravi je to centar Hrvat- 
skoga Zagorja. Maleno je to mjesto, ravno je veliko polje, 
pa se nehotice prenesoh u ono doba g. 1573., kad se tu u tom 
mirnom kraju lijevala krv pobunjenih seljaka. Ali milostivo 
je priroda prekrila sve to svojim divnim zelenplaštom, pa je 
bolje, da o tom jadu ne govorim, ta sve je već u tančine na- 
pisano... Ali tek će se vidjeti tko je ostao pobjednikom! 
Nije to bilo samo u nas: borba je vječna. Mnogo je tu skri- 
vio sam Martin Luter, koji je najprije napisao: »Von der 
Freiheit eines Christenmenschen«, a onda sam udario na se- 
ljaštvo, koje nije tražilo ništa do čovječnosti! Pa su tako za- 
redali pravi ratovi u svoj Evropi izmedju dva svijeta: izme- 
dju potlačenih i tlačitelja. Pa zar je danas drukčije u doba 
»protektorata« svake sorte i značenja, gdje cijeli narodi po- 
staju robljem grube sile...! Ali sve se plaća, plaća bilo kada! 
Pred stubičkom smo crkvom: dobra gradjevina, često mije- 
njana, često dogradjivana i proširivana, zadržala je ipak 
svoju jezgru gotike. Pa nije ni čudo: crkva je imala patrone, 
koji su se svojski za nju brinuli. Ana, žena nekadašnjeg go- 
spodara Dćeshazyja, kći Heningova (+ 1533.) ostavlja crkvi 
svoje kmetove. Napis se s njenog groba u prepisu sačuvao 


u Kukuljevića. Zanimljiv je: odaje se kao bliza rodjaka Ma-. 


tije Korvina... 

Toranj je pokrit opet onakvom »zagorskom« kapom, koja 
nas sjeća na stari toranj zagrebačke katedrale, kako smo ga 
počesto sastali u svem Zagorju. Svetište sačuvalo svoje ot- 
pornjake, prozori bez mrežišta. Osobito je zanimljivo svo- 
dovlje u ladji, koje izvire iz polustupova, a cijelu je crkvu 
ofarbao pok. Posilović nekako egipatski, cijeneći, da je to 
»hrvatski narodni stil!« I svetište ima svoje stare svodove na 
rebra, pa se tu sačuvalo krasno ornamentirano zidno sjedalo, 
onakovo, kako smo ga vidjeli i u crkvi sv. Križa u Križev- 
cima, djelo kasne, vrlo kasne gotike. 

Nu najzanimljiviji je u crkvi onaj nadgrobni spomenik 
Tahijev: okom u oko stojim pred tom opakom glavušinom, 
opakom i sada nakon stoljeća... Da, on je tip svojega vre- 
mena, bezdušno, odurno lice, ruka drži žezlo a desnica se 
prihvatila mača. Da, tako bi mogli i mnoge sadašnje veličine 
prikazati. Pa nije dosta: u latinskim distisima pjeva se tom 
nečovjeku pjesma u slavu, tek nitko ne priznaje njegove 
zasluge više. Da, trebalo je kraj toga spomenika postaviti 
onaj istražni spis, koji se danas nalazi zaslugom bana Khuena, 


toga našega novovjekog Tahija, zločinačkim postupkom, koji 


mu je donio zasluženi udarac Gržanićevom cipelom u tur, u 
Pešti od 15. VII. 1885. s brojnim drugim spisima, koji tamo 
ništa nemaju da traže, jer su naskroz hrvatski, većinom spisi 


naših samostana, koji su bili nekada javni notarijati. Da, 


onaj lijepi spis, napisan na komadu papira, dugačkom šest 
i pol metara, širokim 45 cm sadržaje istragu, povedenu protiv 
Franje Tahyja, »propter tirranidem« u god. 1567. na zahtjev 
Mihajla Mere, »vršioca dužnosti« palatina ugarskoga kraljev- 
stva, a preslušano je ravno 508 (petstotina osam!) svjedoka. 
A da bude nekako i budućnost zastupana, medju tim svje- 
docima nalazi se i jedan Maček Martin iz Oroslavja (br. 283). 


I svi iskazuju i svjedoče jednako. Otimačine, gonjenje, na- 


mitanje daća, ubijstva za ubijstvom potvrdjeni su iskazima. 
Kao osobito krutno ističe sam propalatin umorstvo plemića 
Ivana Szaboa, službenika Tahijevih suvlasnika Heningovih, 
kojeg je uhvatio u Stubici, te ga okovanoga, polugolog tjerao 
u Susedgrad, ostavio bez jela i pila u ljutoj studeni, nije mu 
u agoniji niti svećenika dozvolio, a kad je umro, dao mu je 

odsjeći noge i skinuti tako negve. Stefana Vamoša, podkaste- 
lana uhvatio je Tahy, pa kad su ga sudci oslobodili, onda je 
Tahy izjavio sucima: »ako ga vi ne umijete osuditi na smrt, 
ja ću mu na vašu sramotu skinuti glavu«. I tako to dalje ide, 
pa je žalosno, da je takova zvijer smjela još šest godina 
dalje haračiti, golemu bunu izazvati i još svečano sahranjen 
biti. Taj bi akt trebalo uz njegov spomenik staviti u mjedi: 
pa neka oboje stoji na vječnu sramotu i kletvu njegovu i 
sviju njemu sličnih... 

A i Tahy nije kazni izbjegao. Odmah nakon utišane bune 
umre, a od pet sinova, četiri mu naskoro pomriješe. Prvi 
član te porodice spominje se u nas g. 1513. Ivan Tahy de 
Grbonog (danas Kloštar), dok im je predikat zapravo: »de 
Tahvar et Tarkeo«, a kasnije i »de Szomszedvar«. Sin mu je 
Ivan, prior vranski, bori se kod Jajca i Mohača, pristaje uz 
Zapolju, a kasnije uz Ferdinanda. Franju Tahija imenova 
Ferdinand I. g. vel. županom požeškim, on postade magister 
agazonum i kapetan. Izumro je taj rod s Baltazarom g. 1751. 


Pokojni kanonik Ivančan pripovijeda, kako je proma- 
trao u uznojenoj crkvi ovlažen spomenik Tahijev, a seljaci 
mu rekoše, da je to smrtni znoj, koji teče s njega radi bez- 
brojnih zločinstva, što ih je počinio. Od njegova kaštela u 
Stubici nije ništa ostalo, danas je navodno seljak sagradio 
tamo kućicu... A u Gornjoj Stubici buja i širi se lipa Matije 
Gubca (ili Gubeše). 

Neka samo ostane taj kamen, gdje stoji, kao vječni me- 
mento! 


Svakako je vrijedno, da se barem na časak uputimo i u 
nedaleku Gornju Stubicu, gdje se takodjer nalazi sta- 
rinska župa i nekoliko lijepih kapela te već spomenuta Gub- 
čeva lipa i dvor Oršića. Tu je bilo sijaset manjih posjeda, 
kako to vidimo iz popisa ratne daće iz god. 1543., gdje se 
navadjaju 15 imanja! Tu se vjenčao Benko Turoczi sa Su- 
zanom Ratkajkom, onaj gospodar Belca grada i Vinice, ko- 


jem smo grobni spomenik našli u Viničkoj crkvi (20. II. 


1594.), tu je posjed Stjepana Gregorijanca g. 1574. preuzeo 

St. Petričević i Margareta Vragović, pa ćemo se još jednom 
ina nje osvrnuti. Dvor Oršića, kojeg je sagradio otac Adama 
Oršića, pisca prezanimljivih memoara g. 1756. velika je i 
udobna gradjevina, sagradjena kraj starijega kaštela, kojem 
su se ostaci za vrijeme našeg ispitivanja još poznavali. Ne- 
stade Oršića, koji se tu nisu nimalo loše ponijeli, pa je danas 
dvor vlasništvo seljačke zajednice. Vrlo je lijepo oslikana 
kapelica u dvoru, a kako se dvor oslanja s jedne strane na 
brdo, sagradio je dobar majstor u 19. stoljeću tu lijepu loggiu 
s timpanom i stupovima po uzoru onoga vremena, malo re- 
mekdjelo. 

Sumorno ostavljamo crkvu i gorke uspomene, da se 
smirimo u lijepim Stubičkim Toplicama, koje se već 
spominju u onoj istrazi protiv Tahyja od g. 1567., ali sigurno 
su već od davne davnine poznate bile. Pripadale su nekad 
Vojkovićima (Vojkffy), kad je Baltazar stekao Oroslavje i 
Stari dvor. Lalangue spominje u svom djelu o našim topli- 
cama (1779.) i Stubičke toplice, koje je lijepo uredio grof 
Krsto Vojkffy: »lepu hišu zidanu, za kupanje, kropa pro- 
stranoga, z kamenem čistem obdanoga, z jednum rječjum za 
kupanje najprikladnejšega, kakti takaj lepo i prostrano sta- 
nje, vu kojem stranskem vredno, snažno i dobro služi se, pre- 
šestna leta je podignul« (V. Barlć: »O zdravstvu st. Zagreba« 
65.). Nu pravi mecena Toplica bio je biskup Vrhovac, koji ih 
je temeljito uredio, a sebi pregradio posvema stari dom ple- 
mića Domjanića, te stvorio lijep dvor Golubovec, 
istočno od Stubice, baš na obronku zagrebačke gore, gdje je 
posvetio g. 1806. kapelu sv. Maksimilijana. Sabljar je pribilje- 
žio, da se drži, da je tada upotrebljen kamen s Tahyjevog 
grada. Nu ženidbenim vezama došao je taj lijepi dvor u 
vlasnost Raucha, pa ga potomci i danas drže. Stari general 
Steeb napisao je par dobrih djela o tim toplicama. 

Još časak, da razgledamo oba Oroslavja, ta već nas 
magički vuče tamo za gorom naš stari i vječno novi Zagreb. 
Ne volim tamo razgledati Oroslavje, kad je sada onamo 
nahrupio tudji svijet, podigao fabrike radi jeftine nadnice, 
pa opet tek nova muka a slava otšteta našem svijetu! 

Donje je Oroslavje bilo posjed Čikulina, onih očitih na- 
metnika, koji su se okoristili smrću Zrinjskog, pa su tobože 
kao odštetu dobili silesiju imanja Zrinskih, pače i Medved- 
grad. Vjerojatno potječu od talijanske familije, ta u to su 
doba plovili svijetom tudjinci, istinski i navodni plemići pa 
su ženidbama sticali indigenat: Sermage, Harbuval-Chamarć 
itd. K njima se pridružuju i Čikulini, nu već g. 1746. umire 
posljednji — tada već grof — Ivan Franjo, vojnik i pjesnik 
u svojoj Konjščini. A vrlo je zanimljiv popis predmeta, koji 
su se nalazili u njegovom Oroslavju, a izdao je to dr. Mata- 
sović, kao prilog svojem djelu: »Briefe des Grafen Ser- 
mage«. Po onoj njemačkoj: »Des einen Tod, des andern 
Brot« silno su uznapredovali tim Sermageovi, koji do tada 
živu u oskudici, a naglo postaju veoma bogata vlastela. Nu 
sve se to mijenja, kako je prikazao kanonik Ivančan (Vje- 
snik zem. arkiva. VII;), tako da je još jedino Oroslavje 
ostalo u rukama Rikarda Sermagea, člana hrvatskoga sabora, 
pisca i danas vrijednih radova, koji je i politički igrao dosta 
znatnu ulogu. Nu po vječnom zakonu, da sve nakalamljeno 
mora otpasti, ostavlja on ovu zemlju, nakon što je Oro- 
slavlje Donje prodao bar. Vranicanu, pa se odselio iz Hrvat- 
ske i umro g. 1903. I tako su svršili u nas Sermageovi, koji su 
nam dali nekoliko vrlo vrijednih ljudi. Vranicani preudesi 
dvor, uredi ga posvema i tako ostaje do najnovijih vremena, 
kad je prešao u ruke M. Prpića, te su u starom dvoru insta- 
lirane teške fabričke mašine, dok se nije podigla nova tvor- 
nica, koja radi i noću, pa se sablasno svijetle te zgradurine 
u ovom kraju, kamo ne spadaju. Rekoše mi, da su vlasnici 
dijelom iz Češke, a dijelom iz Lodza.. 

Donjeje Oroslavje tip m lijepoga dvora, upo- 
trebivoga u svako doba: jednostavna gradjevina, lijepih raz- 
mjera, bez ikakovih suvišnih ukrasa i tornjića, tek u sredini 
pročelja nalazi se iskok, završen timpanonom. Pa takovi su 
bili svi veći zagorski dvorovi, a tekar tobožnjom restaura- 
cijom došli su oni tobože »ukrasni dijelovi« nametnuti, kako 
to vidimo kod Lobora, Bežanca, Marije Bistrice, Horvatske 
itd., dok je na pr., Šaulovec primjer »modernizovanogać 
dvora. Dvor je spadao grofovima Vojkffy-Vojković, kojim 

je praotac bio junak na glasu, kojeg slavi Juraj Ratkaj u 
svom djelu, jer se je g. 1622. kod Kaniže u borbi s Turcima 
osobito odlikovao. Kasniji potomci bili su za život spretni 
ljudi, koji su si ženidbama pribavili velike posjede i visoke 
naslove, kako nas o tom, ne baš dobroćudno, izvještava 
Krčelić u »Annuama«. Grofovi postadoše 24. V. 1763. braća 
Sigismund i Krsto Vojković. Grb im stoji danas nad por- 
talom crkve u Zaboku, na zaslonu pjevališta u divoterkvi u 
Belcu, a Krsto je prvi uredio svoje Stubičke toplice. Još je 
za naše vrijeme živio u nas grof Vojkffy, nu i njih je nestalo 
iz Hrvatske, a lijepi dvor dodje u ruke Novakovića, grofa 
Oršića, Tucića, pa je konačno postao i on svojinom Milana 
Prpića. 

Pri kraju smo naših Zagorskih puta — već hukti motor, 
simbol novoga doba, koji nas je za sam jedan jedini dan 
provezao od Varaždina do ovamo, dok bi prije za taj put 
kolima trebali barem dva dana... Drugo doba, drugačije | 
vrijeme! Tresu se nestrpljivo teška kola, kao da i njih već 
mami onaj drugi zrak, oštriji od Varaždinskoga, zrak Za-. 
greba... Sa žalošću se pitamo: hoćemo li još jednom barem 
proživjeti ovakovo putovanje, koje i nije pravo putovanje od 
znatiželje, već proživljavanje stoljetnoga i tisućljetnoga ži- 
vota u našim stranama... Velikih i lijepih gradova ima 
mnogo na svijetu, divnih krajeva na pretek s daleko više 
kulture, ali svima fali jedno: tudji su, pa tudji... 

Šutimo, pričinja nam se, da »puti bežiju«, a mi da miru- 
jemo. Tek će netko u Jakovlju zapitati, zašto se to zove »Ja- . 
kovlje«? Pa tko bi to već znao! Jer kad Nikola literat pro- 
daje taj posjed Jakovu Szekelju de Ormož, već je posjed 
Jakovlje (4. III. 1546.), a kasnije nalazimo tu Oršiće, Gotta- 
love, Rauche, pa Imbru Josipovića i — Kronfelda... 

I još koji čas, pa smo na drugoj strani stare Zagre- 
bačke gore baš u ravnoj crti pod Stubicom: pred nama bli- 
ješti nebo od žara rasvijetljenoga Zagreba. Kad smo prvi 
puta zašli u krajeve našeg Zagorja, sjalo je tek plinsko svje- 
tlo, dok smo još u mladosti bili zadovoljni s onim crven- 


.kastim plinskim žarom, za koji su naši djedovi pričali, kad 


je ono u g. 1864. zasjalo, »da je sada Zagreb rasvijetljen kao 

po danu«! I tako je to u svemu: počeli smo naše puteve u 
kolicima i kojekakvim taljigama, a svršavamo u jakim ame- 
ričkim kolima, doraslim i lošijim putevima. Nu već mladji 
nisu zadovoljni, oni, koji su srećom takov put prošli za 
manje od jednoga sata u avijonu, tom teško dočekanom pri- 
vidjenju i snu tisuća godina, koji se na žalost pomalo pre- 
tvara u najljućega neprijatelja čovjeka i čovječnosti... Pa 
nas uvjeravaju, da se i u tom kratkom vremenu sve to može 
vidjeti, tek daleko ljepše, jer je nestalo svake tegobe života, 
gledajući iz onih lakih visina.. 

Vjerujem im, vrijeme je nama prošlo, a neka njima 
svane iz ove sadašnje magluštine i krvi sretnije doba. 

Moji su puteti okna. Prošao sam našim dragim Hrvat- 
skim Zagorjem, kako sam želio u vedrini sunčanih dana ži- 
vota, tako da me obasjavaju i i u tmurnim danima starosti. A 
ne mislim nikoga svojima putevima umarati, nisam htio ništa 
razvlačiti, već u najkraćim potezima prikazati bit Hrvatskoga 
Zagorja, kako se razvijalo i nastalo do onakovoga, kako ga 
danas nalazimo, kad se je opet probudilo i dalje se budi. U 


ocijeloj našoj državi nema kraja, gdje bi se sva prošlost u 


tako brojnim spomenicima dokumentirala, od davnoga. ka- 
menoga, pa brončanog doba: nigdje toliko velikih nahodjaja 
kao ovdje! Pa onda rimsko doba, koje ostavlja svoje uspo- 


mene i zavjetne kamenove u T oplicama i žrtvenike svojih 
bogova i svoje — grobove. Novo doba nastaje kršćanstvom, 


rano je tu provedena organizacija hierarhije, koja se do ; 


danas, proširena, uzdržala. Silan broj još preostalih gradova 


u većim i manjim ruševinama svjedoči o teškim vremenima 


: srednjega vijeka, veliki su redovi tu postojali, pa širili svoju 


kulturu, dok ih nije nekultura uništila, ne donesavši baš ni- 


i kakve naknade. 


Nema kraja, gdje bi bilo više šake. spomenika 


arhitekture sviju vremena osim Dalmacije, gdje su dakako ti 


spomenici i znatniji. Ali evo tu se pokazuju makar i rijetki 
spomenici romanskoga doba, pa ranoga gotskoga doba, sve 
do dana kasne gotike, A onda dolazi bujni barok sa svojom 
čežnjom za velikim prostorijama, za sjajem svojih figura, sa 
svojim nemirom i sa svojom protimbom prema svemu got- 
skomu, tako da se nije baš ni jedan od gotskih krilnih oltara 
sačuvao! A kad je baroka nestalo, stalo je vrijeme bespo- 
moćno, ne znajući, kojim će putem dalje poći, zavladala je 

klonulost. Ali čak i u to turobno vrijeme stvaraju se u Hrvat- 
skom Zagorju znatna djela, kako nam to svjedoči prekrasna 
crkva u Pregradi, a nije ona jedini dokumenat... 

A dok se sve tako razvija, živi narod tu na svom starom 
zemljištu od nepametara, on ostaje tu, ma da sve po vječ- 
nim zakonima nestaje, te nestaje. I kao što je Hrvatsko Za- 
gorje i po svojoj konfiguraciji i po svom sastavu nekako dio 
za sebe, tako je i svijet tu zaseban, neizmjerno odan toj 
svojoj jadnoj grudi danas baš tako, kao što je i pred stotine 
godina bilo, kad Mihovljanski pop moli, da mu puste grob 
u njegovoj, zagorskoj zemljici, baš tako, kao što se i da- 
našnji Zagorac muči i kini, da proživi svoj vijek, da ne mora 
poći u druge strane! Pa nije Zagorac svoj patriotizam doka- 
zao samo svojom krvlju, već je baš u Hrvatskom Zagorju 
u malešnoj crkvici zapisao u mjedi na zvonu, da je to bilo u 
vrijeme, »kad smo mi Hrvati s dušmanim Madžarim za na- 
rodnost našu boj bili .. .« 

Ova je knjiga tek izvadak iz velikoga djela, koje ne može 
ni jedan čovjek potpuno završiti za trajanja jednoga, ma i 
marljivo provedena života. Napisano je kao provodič za one, 
koji će tim putevima, možda u sretnije dane dalje ići, a mo- 
rala se napisati, jer vrijeme ne čeka, već ruši dalje, pa mnogo 
toga nema više, što smo gledali još čitavo. Ono nekoliko 
dodanih slika samo su svjedoci istinitosti svakoga retka, a 
moralo bi-ih biti nekoliko stotina, da se sve dokumentira... 
Pa kad se i ne može sve potrebno iznijeti, opet je sve po- 
trebno sabrano i pohranjeno, da bude u pomoć kasnijim 
istraživačima. Pa konačno je Hrvatsko Zagorje dalo toliko 
važnih i velikih ljudi kao nijedan naš kraj. Neka se zažari 
opet pod zrakama sretnijega sunca naše divno Hrvatsko 
Zagorje! 

IVAN ZAKMARDI DE DIANKOVEC, PROTONOTAR HRV. 


. KRALJEVSTVA. VELIKI DOBROTVOR (ORIG. U VARAŽDINSKOM 


MUZEJU) 


ROZGVA 


UZ SUTLU DO VELIKOG TABORA . doso g ko ewo dod 
Susjedgrad. Jelačićevi Novi Dvori. Lužnica. Januševac. Dubra- 
vica. Rozga. Klanječki (Erd&dyjanski) Novi Dvori. Klanjec. Ce- 
sargrad. Sela Zagorska. Razvor. Miljana. Ulimje. Veliki "Tabor. 
Desinić. 

OD VELIKOG TABORA DO VINAGORE . . . “odo o goa 
Brezna Gora. Mali Tabor. Marija Taborska. Klenovac: sv. Vid. 
Lupinjak. Kostel. Pregrada. Vinagora. 


OD DESINIĆA DO ZAGREBA. . . 0.0.0. rerne 
Horvacka. Tuhelj. Tuheljske (Smrdeće) Toplice. Hruševec, Vi- 
žovlje. Sv. Juraj ob Jezeru. 

IZ ZAGREBA DO KRAPINE . . 0.0.0000 RE TR RENE 
Bistra. Kraljev Vrh. Gredice. Zabok. Gubaševo. Grdenci. Mir- 
kovec. Začretje. Puhakovec. Klupci. Krapinske Toplice. Popovec. 
Krapina. Trški Vrh. Petrovsko. 

:PREKO RADOBOJA U SUTINSKI KRAJ s i oke 9.000, 0 \Ežo 
Radoboj. Očura. Kuzminec: sv. Magdalena. Mihovljan. Sutinsko- 
Poznanovec. Šikad. Orehovica. Ferkuljevec Peršaveski. Mače. 
Komor-Bedekovčina. 

OKO IVANČICE 1 NJENIH SREDOVJEČNIH GRADOVA . 
Stari Lobor, Oštrc. Belec. Milengrad. Gotalovec. Konjščina. Gre- 
bengrad. Bela. 

U ZLATARSKOM KRAJU . . 0. 
Lovrečan. Zlatar. Ladislavec. Lobor. Marija Gorska. Martinščina. 
Belec. Batina. Ščrbinec. Ratkovec. Zajezda. Budinščina. Hraščina. 
Neki dvorci. 

S ONU STRANU IVANČICE. BIJELI FRATRI . o oa 
Lepoglava. Veternica. Purga Lepoglavska. Bednja. Ravna Gora. 
Trakošćan. Cvetlin. Višnjica. Kamenica. Sv. Jelena. Klenovnik. 
Sv. Vuk (Pintarići). Voća. Maruševec. Druškovec. Ivanec. 

U VARAŽDINSKI KRAJ! . . . 0... os ja ds 
Bajnski Dvor. Vinica. Opeka-Zelendvor. Nadkrižovljan. Rado- 
večki Križovljan. Lovrečan. Križovljan dvor. Petrijanec. Svibo- 
vec. Nešto o stupovima. Krkanec. Cerje. Remetinec. Beletinec. 
Obrež. Biškupec. Bartolovec. Jalžabet. Kneginec. 

VARAŽDIN . . 4 

O STAROM GRADU VARAŽDINSKOM 

OD VARAŽDINA DO ZAGREBA . . , 0... o. 
Varaždinske Toplice. Mali Kalnik. Novi Marof. Gornja Rijeka. 
Visoko. Bisag. Komin. Marija Bistrica. Stubica Doljnja i Gornja. 
Stubičke Toplice. Oroslavje. 

KONAC . 

